
INDLEDNING. 



X il Belysning af den Institution, der i Danmarks 
Middelalder stilledes ved Kongemagtens Side som Ud- 
tryk for Befolkningens Deltagelse i Rigets Styrelse, er 
der af den nyere Tids Historieforskning kun bidraget 
lidt. Dens højtklingende Navn har smykket den med 
en Glans, som maaske til Dels har bortdraget Op- 
mærksomheden fra den Dunkelhed, der i Virkelig- 
heden har omgivet den, og na&ppe været uden Indflyd- 
else paa den Plads, man har anvist den. Det mid- 
delalderlige Danehof er blevet opfattet som identisk 
med den nyere Tids Stænderforsamling, og selv om 
man har maattet erkende, at det ikke tillige var en 
umiddelbar Fortsættetse af det ældgamle Folketing, 
har man i al Fald i Danehoffet set dettes - berettigede 
Afløser og saaledes af de tre Led : Folketing — Dane- 
hof — Rigsdag dannet en Kæde af folkelige Rigsfor- 
samlinger, der fra de ældste Tider naar til Enevæl- 
dens Indførelse og vækker en Forestilling om Sam- 

A. Hude : Danehoffet. 1 



2 Indledning, 

menhæng i Udviklingen, der sikkert har haft sin Be- 
tydning for Opfattelsens Levedygtighed. 

Den her karakteriserede Anskuelse har sin Ho- 
vedrepræsentant i I. E. Larsen, der for mere end halv- 
hundrede Aar siden fremsatte den i sin Afhandling 
»Om Rigsdage og Provinsialforsamlinger samt Rigs- 
raadet i Danmark fra det 13. Aarhundrede indtil Stats- 
forandringen 1660c 1). Siden da har ingen Historiker 
gjort Spørgsmaalet til Genstand for mere indgaaende 
Behandling, og de fleste har akcepteret det af Lar- 
sen givne Grundlag. Først i den nyeste Tid er et af 
dets svage Punkter blevet fremdraget, idet Dr. Holberg 
i sin Bog om »Kong Valdemars Lov« (1886) har paa- 
peget Danehoffets udpræget aristokratiske Karakter 
under Kristoffer I og derved uddybet den Modsæt- 
ning mellem det og Folketinget, som Larsen kun til 
en vis Grad indrømmede. Udover dette tidlige Sta- 
dium har han imidlertid ikke fulgt det, og det er saa- 
ledes væsentUg Spørgsmaalet om dets Oprindelse, hans 
Mening berører. Derimod har Prof. Matzen i sit 
Værk om de »Danske Kongers Haandfæstningerc (1889) 
ikke blot sluttet sig til Holbergs Anskuelse, men med 
noget Forbehold ment at kunne udstrække den til den 
efterfølgende Tid. Opmærksomheden er saaledes ble- 
vet henledt paa Muligheden af, at den tidligere Op- 
fattelse i sin Helhed er fejlagtig; men samtidig har 
Problemet vist sig at frembyde Vanskeligheder, der 
næppe kan klares uden en dyberegaaende Undersøg- 
else og i Sammenhæng med de andre Spørgsmaal, 



1) Trykt i Hist. Tidsskr. 1840. Saml. Skr. I 2 S. 215 ff. 



Indledning. 3 

der angaar Danehoflfet. Til Opklaring af, hvad Rolle 
det spillede, hvilke Funktioner, der tilkom det, hvil- 
ken Plads, det indtager blandt Landets andre Institu- 
tioner og i Forhold til de Institutioner, der følger 
efter det , er der endnu gjort meget lidt , og et 
fyldigere Bidrag til Opgavens Løsning vil da maaske 
ikke være uden Betydning. 



1* 



I. Folketinget 



Idet Larsen vil gøre sig Rede for Danehoffets 
Opkomst, dvæler han et Øjeblik ved den Mulighed, at 
det er en direkte Udvikling af det i Forvejen exi- 
sterende Folketing. Fra Valdemar den stores første 
Regeringsaar beretter Saxo, hvorledes Kongens Be- 
slutning om at angribe de frygtede Vender i deres 
eget Land strander paa det forsamlede Folks Mod- 
stand, og at han senere bestemmer at foretage Toget 
i Hemmelighed og med færre Skibe og derfor kun 
meddeler sin Plan til nogle ganske faa Raadgivere, 
da han indser, at det er Folkets Kræfter og ikke dets 
Raad, det kommer an paa i Krig^). Paa Grundlag 
af denne Beretning mener Larsen, man kunde tænke 
sig Udviklingsgangen saaledes, at det oprindelige 



1) Saxo ed. Muller S. 736 (se ndfr. S. 9) og 741 (Idcirco autem 
perpaucos hujus rei arbitros adscivit, quod sciret, quæ- 
cunque ferro geruntur, publicis viribus, sed privatia con- 
siliis administrari oportere). Det er dog mest Hemmelig- 
holdelsen, der lægges Vægt paa, og Motiveringen angaar 
kun det enkelte Tilfælde. 



Folketinget. 5 

Folketing efter ved den nævnte Lejlighed at have 
krydset Kongens Planer spaltes i to Dele, saa at Stor- 
mændene i Fremtiden raadslaar i en Forsamling for 
sig, medens det øvrige Folk udgør den anden og min- 
dre indflydelsesrige Gruppe ; ved en skarpere Sondring 
mellem de to lavere Stænder fuldbyrdes senere Over- 
gangen til det fuldtudviklede Danehof, der saaledes 
kan karakteriseres som et stænderdelt Folketing. 
Imod denne Opfattelse retter Larsen dog selv den 
Indvending, at der utvivlsomt før Valdemar den stores 
Tid har været afholdt Raadsforsamlinger af Adel og 
Gejstlighed, og idet han i dem finder Spiren til det 
senere Danehof, opstiller han det som den sandsyn- 
ligste Antagelse, at man for at komme bort fra Fol- 
ketinget har udvidet disse Forsamlinger ved Tilkald- 
else af Repræsentanter for Almuen, og al Folketinget 
derefter er bortfaldet^). Forskellen mellem denne 
Hypotese og den forrige er i Virkeligheden forsvind- 
ende; i begge Tilfælde hævder Larsen Udviklingens 
Sammenhæng i den Forstand, at Danmark paa intet 
Tidspunkt har savnet en folkeUg Rigsforsamling, og 
da han henfører Folketingets Ophør til Valdemar den 
stores Regering, gør han med Bestemthed gældende, 
at den ny Institution allerede paa denne Tid maa 
have faaet sin folkelige Karakter; naar Saxo f. Ex. 
ved Møderne i Ringsted 1170 og paa Samsø 1184 
kun omtaler Adelens Tilstedeværelse, maa dette be- 
tragtes som en Unøjagtighed, der ogsaa lægger sig 
for Dagen i, at han undlader at nævne Gejstligheden, 



1) Skr. I 2 S. 217—18. 



6 Folketinget. 

Og som Larsen mener at kunne konstatere ved en 
Henvisning til Lundeaarbogens Beretning om, at der 
ved den førstnævnte højtidelige Lejlighed — nem- 

• 

lig ved Knud Lavards Skrinlæggelse og hans Søn- 
nesøns Kroning — var en »utallig Skare« baade af 
gejstlige og Lægfolk til Stede ^), Men ved i Danehoffet 
at se en Erstatning for Folketinget tildeler Larsen 
paa Forhaand den ny Institution et Præg, der kan 
blive en Hindring for at se den i dens sande Lys, og 
det bliver derfor nødvendigt at indlede Betragtningen 
af deri middelalderlige Rigsforsamling med at under- 
søge det Grundlag, hvorpaa Forestillingen om dens 
formodede Forgænger hviler. 

De to Sider af Folketingets Virksomhed, der hos 
Larsen fremtræder som de vigtigste, og som er de 
eneste, der med nogen Begrundelse tillægges det ^\ er 
dets krigsbesluttende og dets kongevælgende Myndig- 
hed; og medens det i den sidstnævnte Egenskab kun 
sammentræder med længere Mellemrum, mener Lar- 
sen, at det som Hærting samledes eii Gang om Aa- 
ret ^). Ved at søge tilbage til Ophavsmanden til denne 
Anskuelse — det er Velschow i hans Afhandling om 
Danmarks Krigsvæsen under Valdemar Sejr — vil man 
imidlertid finde, at den udelukkende stammer fra en 
Jævnførelse med den frankiske Marts- eller Majmark *), 



1) SRD. I 242; Saxo S. 846 f. og 968. 

2) At ogsaa »andre vigtige Sager« afhandledes dér (S. 216), 
er en ganske løs Formodning. 

3) Skr. I 2 S. 215. 

*) De institutis militaribus Danorum S. 44. At disse Sam- 
menkomster ikke kan karakteriseres som Rigsforsamlinger, 



Folketinget. 7 

medens de enkelte Beretninger om Hærforsamlinjger, 
der paaberaabes for Danmarks Vedkommende^ umu- 
lig i sig selv kan fremkalde Forestillingen om et Fol- 
keting. Den Skildring af den kampfærdige Hæirs Sam- 
menkomst ved det til Afsejling bestemte Sted^ som 
Forfatteren af Lovtalen over Knud den stores Dron- 
ning Emma knytter til Fortællingen om Sven Tve- 
skægs Tog mod England, indeholder intet om eii 
Folkeforsamling, dei* efter Forgodtbefindende kan bi- 
falde eller forkaste Kongens Plan ; i den Tale, som denne 
holder til Krigerne, tilkendegiver han dem simpelthen 
sin Vilje, hvorefter de iler til de sejlfærdige Skibe; 
ja skulde man overhovedet uddpage noget af den 
fremmede Munks næppe meget paalidelige Bidrag til 
Danmarks Forfatningshistorie , maatte det ovenikø- 
bet være det, at Folkets Tilslutning erhvervedes ude 
omkring i Landet, som Kongen lader sine Sendebud 
gennemrejse for at opflamme til Deltagelse*). Det 
urimelige i at tænke sig dets Samtykke til et umid- . 
delbart forestaaende Tog indhentet paa selve Minde- 
stedet og efter at Udrustningen har fundet Sted, maa 
ogsaa gøres gældende overfor den Beretning, der 
anføres som det vægtigste Vidnesbyrd om Folketingets 



hævder forøvrigt Waitz, Deutsche Verfassungsgesch. II 2 
S. 204 fif. 
^) SRD. II 475 f.: Ergo rex consultu optimatum firmatus, 
militumque Jbenevolentia fisus, classem numerosam jussit 
parari et universam militiam Danorum undique moneri, ut 
statuto die armata adesset, et regis sententiam audiens, 
quæque imperarentur, devotissime expleret. Cursores mox 
provinciæ ex jussu domini sui cunctam pergirant regio- 
nem, quietam quoque commonefaciunt gentem, ne quis ex 
tanto exercitu deesset etc. 



8 Folketinget. 

Optræden, nemlig Saxos ovenfor nævnte Skildring af 
det Møde, der kuldkastede Valdemar den stores Plan 
til det første Vendertog, og som fandt Sted efter at 
den fuldtrustede Flaade havde samlet sig under Øen 
Masnet.^), der paa Grund af Laalændernes og Falst- 
ringernes Dpaalidelighed var det nærmest mulige Over- 
fartssted til Fjendens Land; men Berettigelsen til at 
henføre denne enestaaende Fortælling til det Folke- 
ting med krigsbesluttende Myndighed, som ellers intet 
Spor har sat i Historien, kan ogsaa af andre Grunde 
bestrides. Det er allerede en mistænkelig Omstæn- 
dighed, at det efter Saxos Fremstilling kun er for at 
opmuntre Folket, at Kongen lader Mødet afholde, 
og endnu mere paafaldende er det, at Absalon, som 
det fremgaar af hans senere Optræden, ikke er til 
Stede i den Forsamling, der i Følge Forudsætningen 
havde Ret til at tage Bestemmelse i en Sag, som laa 
netop ham saa meget paa Hjærte; endelig kan man 
ligesaa lidt forstaa hans Spot over Kongens Svag- 
hed, som at denne finder sig i den, naar man skal 



*) Det er muligvis med Henblik paa Masnets Betydning som 
Samlingssted under de vendiske Krige, at A.,D. Jørgensen 
(Den nordiske Kirkes Grundlægg. S. 746) udtaler, at man 
til Raadslagning om Ledingsfærd bl. a. Steder samledes 
ved Vaarding. — Da det maaske ligger nær at sætte 
Vordingborgs Navn i Forbindelse med »Vaartinget«, bør 
det bemærkes, at Stedet endnu af Saxo en enkelt Gang 
(S. 808) kaldes Orthunga, og at Breve f. Ex, fra d. 7. Dec. 
1203 (eller 1204) (Urkundenb. d. Stadt Lub. I 16), d. 9. 
Marts 1222 (Dipl. Svec. I 224) og d. 28. April 1239 (Thor- 
kelin, Dipl. Arna-Magn. I 128) er udstedte henholdsvis 
i Orthburg, Worthongaburg og Orthingiburch, ligesom 
Formen Oringe peger bort fra den nævnte Etymologi (sml. 
Trap, Danm. III 460). 



Folketinget. 9 

tro, at han kun har bøjet sig for sit Folketings for- 
fatningsmæssige Myndighed^). Langt snarere frem- 
træder Begivenheden som et Oprør mod en Plan, 
hvis Iværksættelse var paabudt 2) og allerede begyndt, 
og hvis Opgivelse er et Vidnesbyrd om Kongedøm-' 
mets Afmagt umiddelbart efter den forudgaaende 
Splittelsestid. 

Der er imidlertid et andet Sted hos Saxo, der af 
Velschow anføres til Forsvar for hans Teori. Til 
Fortællingen om, at Skjalm Hvide, efter at Venderne 
havde ihjælslaaet hans Broder, rundt om paa talrigt 
besøgte Ting (in celeberrimis conciliis Danorum) op- 



*) Saxo S. 736: publica classe Masnet insulam, bellum Scla- 
vis facturus, accedit. Ubi dum populum in concione exhorta- 
retur, seniores, quibus^pro rostris dicendi mos erat, classem 
tuto processuram negabant etc. In hane sententiam to- 
tius concionis suffragia consonabant. Cujus arbitrio rex 
expeditionem refhittere coactus, proposito suo celerius 
quam cupidius cessit. Apud quem Absalon, in navem 
regressum, desidiam ejus eludens, facetissime cavillatus 
est. Nam cum solutæ expeditionis causam perquireret, 
dixissetque rex: ne tot fortes periculo objectarentur etc. 
— Concio hos Saxo betyder i sig selv kun et Møde; det 
bruges f. Ex. senere (S. 748) om en Sammenkomst med 
Skibsførerne alene og bør ligesaa lidt som den øvrige fra 
Romerne hentede Udtryksmaade forvirre Opfattelsen. Om- 
vendt bør man vistnok oversætte »seniores quibus pro ro- 
stris dicendi mos erat« ved »de ældre (eller de ansete 
Mænd, jfr. A. D. Jørgensen i Aarb. f. nord. Oldkynd. og Hist. 
S. 293 f.), der var vante til at føre Ordet«, og ikke af det 
latinske rostra, der jo forlængst betød Talerstol uden Hen- 
syn til de denne smykkende Skibssnabler, lade sig forlede 
til at tænke særlig paa Styrismændene (jfr. Steenstrup: 
Studier over Kong Valdemars Jordebog S. 202 og 484). 

*) Jfr. Saxo S. 741 : plus virium Sclavici nominis terror quam 
regium possideret edictum. 

flammede Folket til Hævntog, knytter Saxo en Be- 
klagelse af, at é6t ikke var Fyrstens Vilje, men Fol- 
kets Forgodtbefindende, der raadede for Krig og 
Fred*), og denne Udtalelse kan maaske til en vis 
Grad tages til Indtægt for den i sig selv naturlige 
Anskuelse, at Folkets Samtykke var nødvendigt til 
Paabegyndelse af en Angrebskrig. Men det er saa 
langt fra, at man herpaa kan støtte Teorien om et 
Rigsfolketings Existens, at Beretningen tværtimod hen- 
leder Opmærksomheden paa en anden Institution, der 
indenfor hver enkelt Landsdel har udfyldt den Plads, 
som man med Urette har villet tildele det formentlige 
Fællesting. Som det aabenbart var paa Landsting- 
ene ^), at Skjalm Hvide søgte Folkets Tilslutning, saa- 
ledes er det sikkert dem, der hentydes til, naar det 
i Anledning af Knud den helliges paatænkte Tog mod 
England berettes, at Kongen — forud for Udrust- 
ningen og den kampfærdige Hær^ Sammenkomst — 
»forelagde Sagen for Menigmand«, og at »alle gav 



^) Velschow S. 44 f. Saxo S. 604: Quam rem Skialmo 
Candidus , . . in celeberrimia Danorum conciliis quere- 
larum frequentia prosecutus extudit, ut auctoritate ejus 
motum vulgus unius necem omnium manu ulciscendam 
decerneret. Adeo quippe regia majestas popularem evexe- 
rat, ut ei decernendarum expeditionum jus esset, armis- 
que publicis non imperium principis, sed piebis arbitrium 
præsideret. 

^) Dette mener ogsaa Larsen (S. 216). Udtrykket celeber- 
rima (talrig besøgte) peger bort fra de mindre Ting, og 
om Erik Ejegod hedder det, at han forkyndte sin Beslut- 
ning om at drage til det hellige Land »apud celeberrima 
patriæ concilia«, blandt hvilke Viborg Landsting nævnes 
(Saxo S. 607 f.). 

deres ivrige Samtykke«^); paa Sfcaanes Landsting 
søgte Valdemar den store efter Begivenheden ved 
Masnet at vinde denne Landsdels Befolkning for sin 
Plan 2), og til Viborg Ting sender senere Knud VI 
Fynboen Tage for at opfordre Jyderne til at deltage 
i den af Østdanskerne førte Kamp^). Der indeholdes 
heri en Tilkendegivelse af de ældgamle Landsforsam- 
lingers Betydning, der i sig selv gør Teorien om 
Folketinget usandsynlig og i Forening med Mangten 
paa positive Støttepunkter maa føre til, at den i sin 
hidtidige Udstrækning ganske forkastes. 

Tilbage staar den Mulighed, at der i Danmarks 
ældste Periode ved Siden af Landstingene har existeret 
en Rigsforsamling, hvem Kongevalget som det i særlig 
Grad fælles Anliggende paahvilede. Forestillingen om 
Kongevalgforsamlingen ved Isøre, der maaske er 
Folketingsteoriens egentlige Kærne, har vel direkte 
mindre at gøre med Danehoflfet; men som det senere 
skal paavises, er det for Forstaaelsen af dets Forhold 
til Fortidens og Samtidens Institutioner indirekte af 
stor Betydning at søge Klarhed over dens Berettigelse. 
Naar hertil kommer, at Saxo staar saa godt som ene 



^) Saxo S. 583: Primum igitur occujtum Olavo consilium 
prodit, eoque id ipsum hortante, rem deinde popuiaribiis 
aperit. Alacris omnium assensio fuit. 

^) Smstds. 741 (Scanienses Lundiæ contractos). 

*) Smstds. 977 f. (Absalon sender Tage for at mælde Knud 
en Sejr) : Quem Canutus, Jutis Vibergica concione contrac- 
tis, Absalonici operis eventum digno relationis officio re- 
præsentare præcepit, expeditionis hortatore usurus, quem 
nuntii auctorem habuerat. Quo facto, omnium aliimis 
maximam educendæ classis curam ingeneravit. 

med det Vidnesbyrd, der har vakt Forestillingen om, 
at Kongevalget i Danmarks ældste Tid med Rette kun 
kunde foretages af det ved Isøre forsamlede Folk, 
og at der gives Udsagn, der gaar i en ganske anden 
Retning, er der al Grund til at undersøge, om man 
ikke i al Fald har tillagt hans Udtalelser en større 
Rækkevidde, end der med Rette kan tilkomme dem. 
Hvad der ved denne Undersøgelse strax maa 
falde i Øjnene, er det ganske overordentlig ringe 
Antal Isøremøder, hvorom selv Saxo véd at berette. 
Ikke at tale om, at der ikke findes nogensomhelst 
Antydning af dem i hele den Periode af Danmarks 
Historie, der gaar forud for den paa Grund af Konge- 
ættens Talrighed af Tronstridigheder opfyldte Tid, som 
Sven Estridsøns Død indleder, saa ses ogsaa i denne 
Tid kun to af Kongevalgene at være blevet afgjorte 
i Fællesforsamlingen paa Isøre. At det er paalidelige 
Efterretninger, der om disse to Kongevalg har fore- 
ligget Saxo, er der ingen Grund til at tvivle om; 
baade Skildringen af Valgkampen mellem Harald Hein 
og Knud med Udmalingen af, hvorledes Skaaningerne, 
(Jer som Knuds Tilhængere udgør et Parti for sig, 
lægger sig øst for Fjorden, medens de andre samles 
paa dens vestlige Rred, og Reskrivelsen af Ubbes og 
Niel&'s Optræden i den Forsamling, der ender med 
Niels's Tronbestigelse, bærer utvivlsomt Virkelighedens 
Præg^). Men hvad der bør fastholdes er, at det sik- 
kert ogsaa er de eneste Isøre valg, Saxo har hørt 



*) Saxo S. 568 f. : Regiæ vero successionis delectum anceps 
popularium sententia pertractabat . . . Igitur Ysoram habendi 
delectus gratia convenitur etc. S. 616 : Restabat igitur, ut 

noget om; netop den Omstændighed, at han paa 
Grundlag af dem søger at fastslaa en almindelig 
Regel for Kongevalg, gør det i højeste Grad usand- 
synligt, at han skulde have kendt andre og ladet 
dem uomtalte. 

Ti at Saxo har søgt at fastslaa eller troet at 
finde en saadan Regel, er nemlig sikkert nok. At 
han mente. Valget burde foretages i Fællesskab for 
hele Riget, fremgaar af hans strænge Dadel over Sven 
Estridsøns Søn Sven, der i Stedet for at afvente 
Fædrelandets fælles Meningstilkendegivelse sammen- 
kaldte et Møde til Viborg og saaledes vilde lade en 
enkelt Landsdels Afgørelse foregribe det samlede 
Riges ^), saavel som af den Tale, han ved Sven Erik- 
søns Valg lægger Oluf den stammende i Munden, og 
hvori han bebrejder Sjællænderne deres egenmægtige 
Optræden: ti vel er det i Sjælland, Kongen skal 
vælges, men Afgørelsen tilkommer Folket i Fælles- 
skab ^j. Ingen af disse Steder fordres Valget dog 



circa Nicolaum Ubbonemque delectus perageretur , . . 
Cunctis ergo Isoram coeuntibus etc. 

*) Saxo S. 614: Igitur Sveno, natu ab Erico secundus, tan- 
topere regnum ætatis fiducia affectabat, ut nequaquam 
communem patriæ sententiam duceret expectandam, voca- 
taque Wibergum concione publici delectus arbitrium unius 
provinciæ judicio præcurrere non extimesceret . . . fasti- 
gium paucitatis consensu rapere quam fortunam suam in- 
certo multitudinis decreto subjicere maluit, partiumque 
suffragiis occupare, quod universorum erat sententia tri- 
buendum. 

*) Smstds. 673: Defuncto Erico, ambiguum piebis de regno 
suffragium fuit . . . Svenone itaque Sialandensium suffra- 
gia ambiente . . Olavus cognomine Balbus . . adduci se posse 
negabat, ut in hane vocem inconsulta patriæ majestate 

henlagt til Isøre, og navnlig paa det sidste Sted maa 
dette vist være mere end en Tilfældighed. Der er 
næppe nogen Tvivl om, at det var paa Sjællands 
Landsting, at Sven Eriksøn toges til Konge; bagefter 
vælges han paa lignende Maade af Skaaningerne alene, 
og de to Forsamlinger omtales som ganske ensartede 
i en senere Bemærkning^), ligesom ogsaa Navnets 
Udeladelse i sig selv taler imod Isøre. Men i saa 
Fald er det paafaldende, at Olaf den stammendes 
Bebrejdelse ikke ogsaa rettes mod denne Uregel- 
mæssighed — lige paafaldende, hvad enten det er ham, 
der i sin Tale, eller Saxo, der i ^t Referat har und- 
ladt at tage Anstød af den. I hvert Fald styrker det 
Formodningen om, at Forsamlingerne ved Isøre ikke 
har været talrige nok til at give dette Sted en be- 
stemt Forrang. 

Alligevel er det sandsynligt, at Saxo selv har op- 
fattet Isøre som det rette Mødested for Fællesforsam- 
lingen til Kongevalg, selv om han ikke har villet sige 
det med tydelige Ord. Det fremgaar af den i Om- 
talen af Erik Emuns Valg i Sjælland og Skaane ind- 
skudte Bemærkning, at det paa Grund af Forholdenes 
Vanskelighed ikke foregik paa Isøre 2) (man lægge 



piocurreret aut regium honorem privato præter publicum 
regni consensum deferret. Siquidem electionis locum Sia- 
landiam esse, jus vero penes popularis arbitrii communi- 
tatem consistere memorabat. 

*) Sjællænderne formaar Skaaningerne til at følge deres Ex- 
empel og vælge Sven, men Jyderne forbitres over »Sveno- 
nem temerariæ geminæ concionis audacia regium occupasse 
vocabulum« (Saxo S. 674). 

2) Saxo S. 645: Cum . . . ob rerum angustias regio apud 

dog Mærke til, at ingen saadan Udtalelse fremkommer 
ved de mange Valg — Knud den helliges, Oluf Hung- 
ers, Erik Ejegods — , for hvis Ikke- Afgørelse ved Is- 
øre han ikke kan give nogen Grund), men endnu 
mere af det Indtryk, han ved sin Fremstilling har 
givet sin Ven og Beundrer Sven Aagesøn af sin Op- 
fattelse. Det vil maaske være heldigst paa dette 
Sted at omtale det Forhold, hvori Sven Aagesøns 
Bemærkning om Isøremøderne utvivlsomt staar til 
Saxo. Det synes ikke muligt i Sammenhæng at 
gennemlæse det bekendte Sted hos den førstnævnte, 
hvor han i ét Aandedrag taler om sin Kontubernal 
Saxo og de danskes Forsamling ved Isøre, uden at 
komme til det Resultat, at Sven Aagesøn kun giver 
en Henvisning til Vennens Beretning. Han er kommet 
til det Punkt i sin Skildring, hvor Sven Estridsøns fem 
efter hinanden regerende Sønner skal omtales ; men han 
afbryder her Fortællingens Gang med den Bemærkning, 
at han anser det for overflødigt at gaa nærmere ind 
paa disses Historie, fordi Saxo »med sin elegantere Stil« 
har i Sinde at give en udførlig Fremstilling af deres 
Bedrifter. Og — fortsætter han — ikke bør det forbi- 
gaas, at det i fordums Tid var Skik (prisca consve- 
tudo), at de danskes hele Mængde strømmede sam- 
men ved Isøre til Indsættelse af deres Konger, for at 
de paa dette Sted med alle Indbyggeres Samtykke 
kunde faa kongenavn og Kongevælde ^). Derefter gen- 



Isoram nomine insigniri nequiret, Sialandiam reversus, 

ejus Scaniæque sujffragiis recusatum prius honorem accepit. 

*) SRD. I 56: Quorum gesta superfluum duxi plene recolere 

. . cum, illustri archipræsule Absalone referente, contuber- 

optages Fortællingen med en Beretning om Haralds 
Lovgivning paa det »nysnævnte Valgsted«. Det hele 
citerede Sted er en Parentes, hvis andet Led aabenbart 
ved en Idéassociation har knyttet sig til det første; 
den abrupte Maade, hvorpaa det er bragt i Forbindelse 
med en Bemærkning af saa forskellig Natur som den 
foregaaende om Saxo — »nec estprætereundum* lyder 
ganske som: og medens jeg taler om Saxo — finder 
kun sin rimelige Forklaring i den Antagelse, at det 
er fra sin Ven Saxos Fortællinger, Sven Aagesøn har 
sit Kendskab til Isøremøderne. Selvfølgelig har han 
da heller ikke trods sin Forestilling om deres Ælde 
— der gør Bemærkningens Anbringelse ved Harald 
Heins Tronbestigelse dobbelt betegnende — haft noget- 
somhelst at meddele om dem til Udfyldning af det af 
Saxo berettede. 

Men hvad enten man af den Sven Aagesøn bi- 
bragte Forestilling tør slutte, at ogsaa Saxo under 
Indtryk af de to berømte Kongevalgmøder ved Isøre 
har været tilbøjelig til at fastslaa dette Sted som det 
sædvanlige, eller man paa Grund af hans forbeholdne 
Gengivelse af Oluf den stammendes Tale skal antage, 
at han ikke har følt sig ganske sikker paa dette 
Punkt, saa fremgaar der i al Fald af hans samlede 
Udtalelser med Bestemthed to Ting: for det første, at 
han har anset en fælles Optræden ved Kongevalg for 



nalis meus Saxo elegantiori stilo omnium gesta prolixius 
exponere decreverit. Nec est prætereundum , quod hæc 
prisca veterum invaluerit consvetudo, ut ad regum inau- 
gurationes, in lisore, Danorum universa turba confluereti 
ut eo in loco, assentientibus omnium civium suffragiis* 
regium nomen rerumque summam obtinerent. . . 

nødvendig og ønskelig, og dernæst, at han har villet 
gøre Sjælland til Skuepladsen for den. For ingen af 
Delenes Vedkommende er det vanskeligt at se, hvor^ 
ledes han — naturligvis under Forudsætning af et 
vist givet Grundlag, hvad der jo sikkert forelaa alle- 
rede i de to Isøreforsamlinger — er kommet til at 
danne sig denne Opfattelse. At fastslaa som >For- 
fatningsartikel« en Bestemmelse, der i den Grad 
maatte kaste Glans over Sjælland som den, at Konge- 
valget, Rigets vigtigste Fællesanliggende, skulde fore- 
gaa dér, maatte være meget tiltalende for Saxo, der 
selv var Sjællænder og Sjællænderhøvdingen Absalons 
ivrige Beundrer^); men Grunden til hans Forkærlighed 
for selve Fællesafgørelsen er ligesaa iøjnefaldende og 
endnu mere berettiget. I hele den Periode, hvortil 
saavel hans Beretninger om Isøremøderne som hans 
Hentydninger til dem henhører, havde Danmark mere 
end én Gang været en Splittelse nær; hvorlænge det 
end havde bestaaet som et samlet Rige, havde dog 
enhver af dets tre Hovedlande bevaret sin hele indre 
Selvstændighed, og af selve Saxos Værk fremgaar det 
tilfulde, at Skaaninger, Sjællændere og Jyder i Virke- 
ligheden snarere stod overfor hinanden som tre Folke- 
slag end som Medlemmer af én og samme Nation. 
Men under saadanne Omstændigheder maatte et Konge- 
valg, hvorom ikke alle var enige, og som der i denne 



1) Om Saxos Forkærlighed for Sjællænderne se Engelstoft i 
Maanedsskrift for Litteratur I 141 og Larsen, Om Konge- 
værdighedens Arvelighed fordum i Danmark (Skr. I 2) S. 
201. Jfr. A. D. Jørgensen, Bidrag til Nordens Hist. i Midd. 
S. 236. 

A. Hude: Danehoffet. - 

Tid den ene Gang efter den anden forelaa Muligheden * 
for, indtil den tilsidst efter Erik Lams Død blev til 
Virkelighed, blive af den mest skæbnesvangre Betyd- 
ning for Rigets Bestaaen som Helhed ; og en Tilhænger 
af det af Valdemar den store skabte Kongedømme, 
som Saxo var, maatte med Uvilje iagttage den hele 
Tenderen mod Opløsning*) og med Iver fremhæve 
en Institution, der syntes at garantere Enheden. Ud 
fra dette Synspunkt forstaar man da baade den 
strænge Dadel, som Sven Svensøn gøres til Genstand 
for — der var jo Kongsæmner nok tilbage, der kunde 
have bemægtiget sig de øvrige Landsdele, naar Sven 
kun sikrede sig Jylland — , og Oluf den stammendes 
Optræden ved Sven Eriksøns Valg, der jo virkelig 
medførte Rigets Sønderlemmelse. Paa den anden Side 
er det værd at lægge Mærke til, at Saxos Interesse 
for Isøremøderne ganske ophører, da Splittelsens Tid er 
forbi. Saasnart Kongemagten havde taget det i sin 
Haand at sikre Rigets Enhed ved et betimeligt Valg 
af Tronfølger, har han ikke længere noget Ord til- 
overs for den Institution, han tidhgere nærede saa 
megen Sympati for ; ja efter Valdemar den stores Død 
fremhæver han udtrykkelig, at Knud vel drog til Vi- 
borg- og Urnehoved Ting, men at han ikke havde 
Behov at søge Kongenavn^). Denne stiltiende Tilside- 



^) Hvor alvorlig Faren var, ses f. Ex. af et Pavebrev af 17. 

Dec. 1078 til Oluf Kyrre i Anledning af, at Harald Heins 

Brødre har søgt hans Hjælp til at faa Del i Riget (Suhm, 

Hist. af Danm. IV 590). 
*) Saxo S. 959: Canutus, monentibus arbitris, festinatione, 

qua regnum peti firmarique oportuit, in Jutiam secessit, pa- 

sættelse af Isøreforsamlingens Rettigheder, som ikke 
blot Valdemar den store, men ogsaa Saxo synes at 
gøre sig skyldig i, vilde være endnu mere mærkelig 
for Historieskriverens end for Kongens Vedkommende, 
hvis Folketinget virkelig havde existeret som den fuldt 
ud forfatningsmæssige Institution, Eftertiden har villet 
gøre det til, medens den er let forklarlig ud fra den 
Antagelse, at Fællesmøderne var en praktisk Foran- 
staltning, fremkaldt af visse kritiske Situationer i en 
bestemt historisk Periode, og som maatte vinde Saxos 
udelte Bifald, saalænge han ikke saa Rigets Sammen- 
hold sikret paa anden Maade. 

Men naar saaledes ingen af Saxos Udtalelser om 
Fællesforsamlingen til Kongevalg peger ud over den 
urolige og ejendommelige Periode, der ligger mellem 
Sven Estridsøns Død og Valdemar den stores Ene- 
herredømme, er der med Hensyn til hans Opfattelse 
af Institutionen endnu et Spørgsmaal at besvare. Har 
Saxo overfor Fortiden givet Teorien det vide Om- 
fang, som man senere har tillagt den, eller gælder 
hans Udtalelser i Virkeligheden kun den Periode, 
hvortil de umiddelbart knytter sig? Der er i og for 
sig næppe noget i Vejen for at antage det sidste; 
hvad Oluf den stammende (eller Saxo gennem ham) 
udtaler, behøver kun at hentyde til, hvad der havde 



ternos sibi milites obligaturus. Neque enim illi nomen re- 
gium ambiendum restabat, quod unctionis suæ tempore 
solenniter adeptus fuerat. In concione Wibergensi bene- 
volos civium animos expertus, apud Urnensem tacita quo- 
rundam simultate compressa, pari cæterorum favore exci- 
pitur. Atque ita patriæ consensu regni heres efficitur. 

2* 

fundet Sted i de sidste Par Menneskealdre — man 
bør overhovedet lægge Mærke til, at denne den mest 
generaliserende Ytring, som Saxo fremfører, er den 
sidste i Rækken — ; og skønt det af Sven Aagesøn 
benyttede Udtryk synes at tyde paa, at i al Fald han 
har opfattet den som stammende fra den graa Oldtid^ 
kan jo Fortællingen om en Institution, der i hvert 
Tilfælde ikke existerede paa hans egen Tid, ja end 
ikke paastodes at have været i Virksomhed siden 
Aarhundredets første Aar, godt have bibragt ham 
dette Indtryk uden Foranledning fra Saxos Side, Der 
er imidlertid én Omstændighed, der synes mere egnet 
til at fremkalde den Tro, at Saxo selv har været util-- 
bøjelig til at tillægge den en forholdsvis ny Oprindelse^ 
den forsigtige Holdning nemhg, som han i sin Be- 
handling af Tiden før Sven Estridsøn iagttager med 
Hensyn til Kongevalgene, som han i denne Periode 
kke henlægger til noget bestemt Sted. Naar man 
husker, at den ældre Tids Historie sikkert er skrevet 
efter Affattelsen af Isøreperioden ^), fristes man til 
at tro, at Saxo har ladet de foregaaende Kongevalg^ 
uomtalte, fordi han ikke kunde henføre dem til Fælles- 
tinget, hvis Existens han dog heller ikke i denne 
Periode tvivlede om; omvendt kan naturligvis, idet 
han begyndte sit Værk med Sven Estridsøns Regering, 
de under Svenssønnerne forekommende Isøremøder 
lettere have bibragt ham Forestillingen om en fast 
Ordning, end hvis han havde undersøgt den fore- 
gaaende Tids Historie først. Men er der end saaledes 



^) Erslev: Kilderne til Danmarks Hist. i Midd. S. 6 f. 

Grand til at antage, at Sven Aagesøn ikke paa egen 
Haand har dannet sig sin Forestilling om Institu- 
tionens Ælde, saa maa det dog paa det bestemteste 
hævdes, at vidst noget derom, det har Saxo saa lidt 
som han. Af hans Forbeholdenhed udlyser det tyde- 
ligt nok, at han forud for Valgkampen mellem Harald 
Hein og Knud aldrig har hørt om nogen Fællesfor- 
samling ^). 

Den hermed afsluttede Gennemgang af Saxo i 
hans Forhold til Isørespørgsmaalet har væsentlig drejet 
sig om to Ting : hvad Saxo har vidst paa dette Punkt, 
og hvad han har antaget Jeg vil ikke bestride, at 
han har antaget en hel Del af det, som Eftertiden 
har lagt ind i hans Beretning, men jeg mener at 
turde paastaa, at han har gjort det paa Grundlag af 
FortæUingen om to Isøremøder og mulig en Tradition 
om en Tale af lignende Indhold som Oluf den stam- 
mendes. Hvad der med Rette kan hævdes paa dette 
Grundlag, skal senere søges paavist. 

Forinden er det nemlig nødvendigt at tage i 
Betragtning, at der jo ogsaa andetsteds foreligger 
Efterretninger om Kongevalg i den af Saxo behand- 
lede Tid, Efterretninger, der har Betydning baade for 



^) Jeg har ovenfor væsenlig haft de historiske Kongevalg for 
Øje. At Sagnkongen Hother (Balders Banemand) fra Sve- 
rige kommer sejlende til Isefjord og dér tages til Konge 
af de tililende danske (Saxo S. 121 : Inde Sialandiæ portum 
Isoram ingenti classis numero occupat, imminentis for- 
tunge beneficio usurus. Ubi Rex ab occurrente sibi Dano- 
rum populo constitutus etc), styrker maaske den Antagelse, 
at Saxo selv har udstrakt Isøreteorien til Oldtiden, men 
kan sikkert ikke forøge hans Berettigelse dertil. 

det Lys, de til en vis Grad kaster over Saxo, og for 
hvad man direkte kan lære af dem. Forsaavidt som 
Saxos Opfattelse af Kongevalgforsamlingens Karakter 
har vundet Styrke baade i hans egne Tanker og i 
Eftertidens Omdømme ved dens Henlæggelse til et 
bestemt og som det synes særlig velskikket Sted, er 
det en i høj Grad paafaldende Tavshed, der paa 
dette Punkt iagttages af to andre Forfattere , der har 
skrevet om den her omhandlede Periode, og som 
begge staar Begivenhederne nærmere end Saxo. Den 
anonyme roskildske Krønike, der, bortset fra nogle 
senere Tilføjelser, er forfattet kort efter Erik Emuns 
Død^), og som omtaler adskillige Kongevalg, nævner 
ikke en eneste Gang Stedet, hvor disse foregik, en 
Forbigaaelse , der i hvert Fald gør det usandsynligt, 
at noget enkelt Sted havde en bestemt Forrapg som 
det samlede Riges Valgplads 2). Endnu mærkeligere 
vilde det dog være, at Ælnoth, der saa paa Forholdene 
med Udlændingens skærpede Blik, og som tilmed 
havde oplevet Niels's Valg til Konge ^), ikke skulde 
have et Ord at sige om den berømmelige Forsamling 
ved Isøre, Rigets eneste Fællesinstitution og just i 



^) Erslev, Kilderne til Danmarks Hist. i Midd. S. 5. 

*) Mærk ogsaa Saxos egen Tavshed med Hensyn f. Ex. til 
Stedet for det udførlig beskrevne Møde (concio), hvor Kri- 
stiern Svensøn optraadte med den lille Valdemar, men 
hvor Erik Lam valgtes (Saxo S. 666). — I sin »Kritik af 
Saxos 7 sidste Bøger< kommer P. E. Mtiller til det Resultat, 
at der ikke fandtes noget almindeligt Valgsted (S. 94 — 95). 

') Ælnoths Komme til Danmark ligger mellem Tiden 
1096 — 1101 (A. D. Jørgensen, Den nord. Kirkes Grundlægg. 
S. 879). 

denne Periode af saa indgribende Betydning, hvis 
den havde været, hvad Saxo eller i al Fald Eftertiden 
har villet gøre den til. 

Imidlertid er det ogsaa muligt at faa et positivt 
Resultat ud af Ælnoths og navnlig Roskildekrønikens 
Meddelelser om Kongevalgene. Naar den sidstnævnte 
beretter, at Oluf Hunger toges til Konge i en Sammen- 
komst af Rigets Stormænd, at Landets Stormænd 
samledes for at vælge Erik Lam, og endelig at Valde- 
mar den stores Valg foretoges af alle de store ^), da 
tyder dette unægtelig, ligesom vel ogsaa Ælnoths 
Skildring af Erik Ejegods Udvælgelse af Hirden under 
Folkets Bifaldsraab 2) , paa Afholdelsen af et Fælles- 
møde; men medens herigennem noget af det, man 
med Rette kan faa ud af Saxos Beretning, finder Be- 
kræftelse, peger det gennemgaaende i en Retning, der 
vel ikke bestemt strider imod, hvad Saxo siger, men 
desmere afgjort mod den hidtil almindelige Opfattelse. 
Det styrker Formodningen om, at der til Kongevalgets 
Afgørelse i al Fald i kritiske Tilfælde fandt et Fælles- 
møde Sted for hele Riget; at Stedet for Sammen- 



*) SRD. I 379: Convenientibus igitur regni primatibus, 
Olavum fratrem ejus in regem assumpserunt. S. 386: pri- 
mates terræ convenenint, et Hericum tertium . . in regem 
assumpserunt (at der her er Tale om et enkelt >Land«, 
er vel mindre sandsynligt i Betragtning af, at Valget frem- 
ti-æder som det eneste og at Landsdelens Navn ikke næv- 
nes ; det maatte i modsat Fald være Jylland, da Sætningen 
følger efter: Sic eo mortuo et Bipis sepulto). S. 386: 
Waldemarus . . a cunctis optimatibus Daniæ in regnum as- 
sumptus. 

*) SRD. III 380: totius exercitus electione et populi ac- 
clamatione..Hericus..ad regni jura conscendit. 

komsten undertiden har været Isøre og som Regel et 
Punkt paa Sjælland, der var Rigets Midtland og rum- 
mede dets den Gang vigtigste By Roskilde, mod- 
bevises heller ikke deraf. Men ved Siden heraf synes 
det af disse ny Udsagn med Bestemthed at fremgaa, 
at Talen saa langt fra er om ét Folketing, at det 
tværtimod er i en Stormandsforsamling, Kongevalget 
ved saadanne Lejligheder har fundet sin Afgørelse. 
Naturligvis kan Tilstrømningen af Folk fra de nærmest- 
liggende Egne have været stor nok til, at der som 
ovenfor kan tales om Folkets Bifaldsraab og lignende ; 
men den virkelige Valgforsamling har bestaaet af Rigets 
store eller, for at bruge Ælnoths Ord, der er mere 
nøjagtigt, af Hirden, der utvivlsomt tillige har ind- 
fundet sig for at aflægge Troskabsed til den nyvalgte 
Konge ^). Men naar den kongevælgende Forsamling 
har haft denne Karakter, forstaar man ogsaa, hvor- 
ledes under Valdemar den store Stormændenes Til- 
slutning til deres fremtidige Herre i Saxos Øjne fuld- 
stændig overflødiggør Valgmødet ved Isøre. Som 
»Folketing« har dette ikke kunnet efterlade noget 
Savn. 

Tilbage staar imidlertid endnu en Række af Vidnes- 
byrd om Kongevalg i Danmarks ældste historiske Tid, 
de eneste, der træder i aldeles bestemt Modsætning 
til Saxo, og endvidere de eneste, der omhandler Tiden 
før Sven Estridsøn. At de islandske Forfattere med 



1) Jfr. Saxo S. 672: Tune Elivus a vico Wisingo, qui et ipse ægro 
(o: Erik Lam) cutn aliis assidebat, cunctos de creando 
rege circumspectis esse suffragiis jubet, utpote prætsenti 
jam militia liberos. 

stor Bestemthed nævner Viborg som Stedet, hvor 
Kongevalget foregik , har forlængst vakt Opmærksom- 
hed og i tidligere Tid endog fremkaldt en uforbeholden 
Benægtelse af Saxos Avtoritet paa dette Punkt ^). I 
vore Dage vilde det nu vel ikke falde nogen ind at 
paaberaabe sig Islændernes Vidnesbyrd i hvert enkelt 
Tilfælde, hvor det er i Strid med Saxo; men deres 
totale Uvidenhed om Isøretingets Existens er ikke 
desmindre et Fænomen, der i høj Grad maa bidrage 
til at svække Troen paa dets Betydning. Hvad paa den 
anden Side deres Beretning om Viborg angaar, da er 
det vel mer end sandsynligt, at Saxo har Ret overfor 
Knytlinga Saga, naar han henlægger den store Valgstrid 
mellem Harald Hein og Kriud til Isøre, som det over- 
hovedet er sandsynligt, at Islænderne ofte nævner Vi- 
borg Ting uden i det særlige Tilfælde at have be- 
stemt Hjemmel for deres Opgivelse — de islandske 
Sagaskrivere udmalede sikkert mangen Gang, som i 
det hele taget Forfatterne i gamle Dage, den enkelte 
Situation paa Grundlag af, hvad de havde hørt om 
andre lignende. Men blot det, at de havde hørt om 
mange Kongevalg ved Viborg, saa mange, at baade 
Snorre og Knytlinga deraf uddrager den Slutning — hvis 
der da ikke har foreligget dem en bestemt Beretning 
derom — , at det var dér. Kongevalget skulde fore- 
gaa^), er for paafaldende en Omstændighed til at 



1) Engelstoft anf. Sted S. 137 f., sml. Larsen Skr. I 2 S. 
200 f . 

*) Heimskringia ed. Unger S. 530: Sidan lét Magnus konungr 
stefna Vebjarga |)ing; |)ar taka Danir sér konung bædi at 
fomu ok at n^ju. Knytlinga saga (Fornmannasogur XI) 
S. 223: |)a er Haraldr konungr var andadr, åttu Danjr 

kunne overses. Naar hertil kommer, at der som 
ovenfor nævnt er en Periode, hvor deres Udsagn 
ingenlunde modsiges af Saxo, der her jo blot forholder 
sig tavs, samt at der hos denne selv forekommer 
Antydninger af Viborg Landstings Betydning ved 
Kongevalgt), saa er det næppe for dristigt at paa- 
staa, at det maa indeholde i det mindste nogen Sandhed. 
Paa Grundlag af alle de efterhaanden fremdragne 
Momenter synes det da muligt at danne sig en be- 
grundet Forestilling om den virkelige Fremgangsmaade 
ved Kongevalg i den ældste historiske Tid. Det fælles 
Kongedømme, der under sig forenede tre adskilte Lov- 
omraader, som fra gammel Tid hver besad sin fuldt 
organiserede Folkeforsamling, havde ikke med Nød- 
vendighed maattet afføde nogen fælles Forsamling til 
Kongevalg, fordi Danmarks ejendommelige Tronfølge- 



Vebjarga l)iiig; l)ar skulu Danir sér koniing taka jafnan 
å l)vi l)ingi, at rådi allra landsmanna yfir allt Danaveldi. 
*) Saxo S. 696: Interfecto Canuto, Juti, iniquæ societatis per- 
tinacia singularem Olavi gratiam amplectentes, creari eum 
regem alacerrimis petivere sufFragiis. Ogsaa Sven Sven- 
søns Rejse til Viborg Landsting er kun forklarlig under 
Forudsætning af, at denne Forsamling tidligere havde af- 
gjort Kongevalg. — Andetsteds hos Saxo omtales Valg 
paa Landstingene i de andre Landsdele : Erik Emun væl- 
ges i Sjælland og Skaane (S. 645, ovfr. S. 14 Anm. 2), Ha- 
rald Kesja lader sig udraabe til Konge Urnicæ concionis 
suffragiis (S. 669), og om hans Søn Oluf hedder det S. 
668: Erico Scania excedente, revertit, concionemque in 
valle Arnensi sub edicto contractam liberioris vitæ pro- 
missis aggressus, regium sibi nomen, illecto popularium 
favore, conscivit. — Ogsaa Roskildekrønikens Skildring af 
Sven Estridsøns Valg maa have de enkelte Ting for Øje: 
Seland reversus, deinde a Fiunensibus et a Jutensibua 
ultimo in regem electus (SRD. I 378). 

ordning, der vel i Teorien anerkendte Folkets Ret til 
at træffe Afgørelsen, men i Praxis altid bandt denne 
til den afdøde Konges Søn, ja under almindelige Om- 
stændigheder endog regelmæssig til den ældste af disse, 
maatte muliggøre dette det eneste Fællesanliggendes 
Indordning i de bestaaende Institutioners Ramme. Saa 
lidt var der Tale om noget egentligt Valg, at for saa 
vidt et hvilketsomhelst af de enkelte Landes Ting 
maatte kunne være det første til at give Kongsæmnet 
Kongenavn; dog taler de historiske Efterretninger, 
baade fra ældre og nyere Tid for, at det største 
»Lands« Forsamling i Følge Skik og Brug eller af en 
eller anden ubekendt historisk Grund havde Forrangen. 
Men denne Ordning maatte vise sig utilstrækkelig, 
saasnart der fandtes mere end én Kongesøn, der 
kunde optræde med Fordring paa Tronen og maaske 
endog gennemføre sin Fordring indenfor et enkelt 
Land ved at lade sig vælge paa dettes Ting. Det var 
en saadan Situation, der indtraadte efter Sven Estridsøns 
Død og som indtil Valdemar den stores Tronbestigelse 
idelig gentoges, fordi der stadig var Grund nok til 
Tvist og Tvivl, og det var den, der fremkaldte de af 
Saxo skildrede Møder ved Isøre og de af Roskilde- 
krøniken uden Stedsangivelse nævnte Stormandssam- 
menkomster, der sikkert som i senere Tid er blevet 
efterfulgte af det sædvanlige »Valg« paa Landstingene, 
der i Realiteten nærmer sig en Hylding, fordi der 
enten ikke var flere at vælge imellem eller Sagen 
forud afgjort i en snævrere Kres. Fuldt belyst kan 
Forholdet mellem det af Stormændene foretagne Valg 
og [Folkets Valg paa Tingene . imidlertid først blive 

naar Dndersøgelsen udstrækkes til den efterfølgende 
Tid, som de historiske Efterretningers Beskaffenhed 
tillader at dømme om med større Sikkerhed end 
den af Saxo skildrede Periode. 

Af den hele foregaaende Undersøgelse fremgaar 
det, at det er med Urette, man har fastslaaet Exi- 
stensen af en Institution som den, der har faaet den 
smukke, men af ingen Overlevering hjemlede Benæv- 
nelse Folketing. Forsaavidt Paastanden derom knyt- 
tede sig til Vaabentinget, viste den nærmere Betragt- 
ning af de faa Efterretninger om Hærsammenkomster, 
at det ikke er til Raadslagning om et Krigstog, men 
til Udførelse af en i Forvejen fattet Beslutning, at 
Krigerne giver Møde, og forsaavidt som den bygger 
paa Isøreforsamlingerne, indeholder den kun den Sand- 
hed, at det i en vis Periode af Danmarks Historie for 
at sikre Rigets Enhed blev nødvendigt for de ledende 
Stormænd at foranstalte Rigsmøder til Afgørelse af 
omtvistelige Kongevalg. Til Slut skal det endnu be- 
mærkes, at det saaledes vundne Resultat om Folke- 
tingets Ikke-Existens er i fuld Overensstemmelse med 
alt, hvad der vides om Udviklingen hos andre Folke- 
slag af germanisk Rod. Overalt fandtes som Midt- 
punkt for det oprindelige Samfund — de germanske 
Stammer, de svenske Landskaber, de danske Lande 
— Folkeforsamlinger som Bærere af Statslivet, men 
intetsteds danner der sig, naar Smaastaterne forenes 
til et Rige, for dettes Vedkommende en Forsamling, 
der kan karakteriseres som en Sammenslutning af de 
enkelte Landes Ting. For den Rigsforsamling, der 

efterhaanden — i Norden senere end andetsteds — 
udvikler sig, træder Landstingene overalt i Skygge og 
mister tilsidst helt deres oprindelige Karakter; men 
de gaar ikke op i denne, fordi de er af en ganske 
anden Art end den^). Det er dem, der er de rette 
Folketing, og et »Rigsfolketings« Bestaaen ved deres 
Side kender Historien intet Exempel paa; Rigsforsam- 
lingen udvikles fra oven og faar sit Præg af denne 
Oprindelse. 



*) Waitz: Deutsche Verfassungsgesch. II 2 S. 241. Gneist: 
Engl. Verfassungsgesch. S. 80. Wingquist: Om svenska 
representationen S. 3 — 4. 



II. Danehoffets Opkomst. 



Da I. E. Larsen opgav Tanken om i Danehoffet 
at se en direkte Omdannelse af det tidligere Folke- 
ting, var hans Bevæggrund dertil som anført den, at 
han allerede forud for den ældre Institutions Ophør 
sporede Tegn til, at dens Afløser var begyndt at danne 
sig. Han kom derved ind paa en Synsmaade, der 
utvivlsomt var rigtig, og som kun forvirredes gennem 
hans Bestræbelser for paa et saa tidligt Tidspunkt at 
konstatere den ny Forsamlings folkelige Karakter, at 
Folketingets Forsvinden derigennem kunde faa sin 
Forklaring. Med Teorien om Folketinget er en væ- 
sentlig Hindring for Forstaaelsen af Danehoffets Op- 
komst bortfaldet. 

Det danske Rige træder ved Middelalderens Be- 
gyndelse frem som en Forening af tre Landsdele, der 
indbyrdes er næsten ganske uafhængige af hinanden. 
Kun én Institution bandt dem sammen, det fælles 
Kongedømme, kun ét Anliggende kunde — bortset fra 

den oftest samlede Optræden mod ydre Fjender — til 
Tider forene Mænd fra alle Lande, det fælles Konge- 
valg. Naar den en Tid lang truende Fare for, at det 
løst forbundne Rige skulde opløse sig i sine enkelte 
Bestanddele, blev overstaaet, og overstaaet saa fuld- 
stændigt, at den i denne Form aldrig mere dukkede 
op, skyldes det ogsaa mest af alt den tiltagende 
Styrke hos den forenende Kraft: under Kongemagtens 
Væxt voxede de danske Lande sammen til en virke- 
lig Enhed. Til Kongedømmet maa man da vente fra 
første Færd at finde enhver Institution knyttet, der 
paa et senere Trin kan betegnes som en Rigsinstitu- 
tion i Modsætning til Landenes ældgamle Indretninger. 
Det er Kongen, Historikerens Blik maa følge for at 
opdage Spirerne til de vordende Organer for Rigsen- 
heden. 

Allerede i Middelalderens første Periode var der 
i Danmark indenfor Frimændenes hidtil ensartede 
Klasse, der i Oldtiden ikke havde kendt anden Mod- 
sætning end Fyrster foroven og Trælle forneden, ind- 
traadt en Spaltning, hvorved Grunden til den senere 
Sondring mellem Adel og Bønder blev lagt; og 
denne Udvikling, der førte til Dannelsen af en virke- 
lig Stormandsstand, foregik som en direkte Følge 
af det Forhold, hvori Rigets mere fremragende Mænd 
stillede sig til Kongen. At optages i den kongelige 
Hird, hvis Medlemmer baade i Henseende til Rettig- 
heder og Forpligtelser indtog en Særstilling, blev paa 
Grund af Kongedømmets stigende Anseelse regnet for 
en Ære, som efterhaanden alle Stormænd ønskede at 

opnaa, og saaledes dannede der sig omkring Kongen 
en Kres af Rigets fornemme, der forøgede Konge- 
dømmets Glans samtidig med, at de selv bestraaledes 
af den. Men for Kongedømmet kan Tjenesteadelens 
Opkomst, der er en af de første Faser i dets Udvik- 
ling i Middelalderen, ikke i Længden være ensbe- 
tydende med en Magtforøgelse; det Øjeblik maa 
komme, da den ny Stand tværtimod viser sig som en 
Medbejler til det politiske Herredømme. Da denne 
Situation indtræder for Danmarks Vedkommende, giver 
den sig tilkende blandt andet gennem Fordringen 
om en Rigsforsamlings regelmæssige Afholdelse'; men 
forud for dette Øjeblik gaar der en Periode, hvor 
Kongemagtens og Stormændenes indbyrdes Forhold 
er af en fredeligere Art, og forsaavidt som det med- 
fører politiske Sammenkomster, giver disse en an- 
den Karakter. Indenfor denne Periode, der slutter 
henimod 1282, er det, at Oprindelsen til Danehoffet 
maa søges; fra 1282 foreligger den færdige Insti- 
tution. 

Et Forsøg paa i den tidlige Middelalders dunkle 
Tidsrum at finde Begyndelsen til den Traad, der leder 
frem til 1282, vil maaske ved første Øjekast synes 
vanskeligere, end det virkelig er. Vanskeligheden for- 
ringes nemlig betydelig derved, at Undersøgelsen 
utvivlsomt kan indskrænke sig til en temmelig kort 
Periode ; af adskillige Grunde kan det gøres gældende, 
at egentlige Rigsmøder er af forholdsvis sen Oprindelse 
i Danmark. De Tingforsamlinger, hvortil enhver fri 
Mand havde Adgang, og som fra gammel Tid fandt 

Sted efter en stor Maalestok, samlede vel kun den 
enkelte Landsdels Beboere og havde intet at gøre 
med Riget som Helhed; men alligevel maatte deres 
Bestaaen modvirke Nødvendigheden af Fællesmøder 
for hele Riget, saa længe de fælles Anliggender var faa 
og lidet indviklede. At den virkelig gjorde det, frem- 
gaar blandt andet af Saxos Skildring af Erik Ejegods 
Optræden forud for den af ham besluttede Pilgrims- 
fart. Ikke blot forkynder han Folket sin Beslutning 
paa Landstingene — en Fremgangsmaade, der kan 
anføres som en yderligere Indvending mod Teorien 
om Rigsfolketinget — ; men ogsaa hans Forhandlinger 
med Stormændene henlægges til et af disse, idet 
der paa Viborg Ting føres særskilte Raadslagninger 
mellem dem og Kongen angaaende Valget af en Sty- 
rer af Riget under hans Fraværelse. Tilknytningen til 
den ældre Institution viser, at Ønsket om at høre 
Stormændenes Mening — Saxo tilføjer udtrykkelig , at 
Kongen ikke var nødt til at spørge dem til Raads 
— paa dette Tidspunkt endnu ikke havde ført til 
Indførelsen af særlige Stormandsforsamlinger for hele 
Riget ^). Ogsaa den Omstændighed, at Kongens Leve- 
vis ikke var knyttet til noget bestemt Sted, men førte 
ham omkring fra Landsdel til Landsdel, fra Kongsgaard 



*) Saxo S. 607 f. : id ipsum apud celebemma patriæ concilia 
publicavit. Quod cum in Wibergica quoque concione vul- 
gasset etc. Itaque seductos majores de substituendo in- 
terim procuratore consulere coepit, non quia prudentia 
fallebatur, sed ne, præteritis aliorum consiliis, suo indul- 
sisse videretur, privatam sententiam publicæ præferendo. 

A.Hude: Danehoffet. 3 

til Kongsgaard^ maatte modvirice Opkomsten af Fælles- 
møder, idet den gjorde ham det let at faa Stormændene 
i Tale gruppevis og raadføre sig med dem, naar han 
ønskede det. Hertil kommer, at hans Forhold til dem 
utvivlsomt længe bevarede sit rent personlige Præg; 
ligesom Hof embedsmændene , hvis Bestillinger er Ud- 
gangspunktet for de senere Rigsembeder, oprindelig 
stod i et ganske privat Tjenesteforhold til Kongen, og 
ligesom Raadet endnu paa Valdemar den stores og 
Knud VTs Tid bestod af Kongens allernærmeste per- 
sonlige Venner og daglige Omgangsfæller, hvis Raad- 
giverstilling var en simpel Følge af deres Venskabs- 
forhold til ham O, saaledes var uden Tvivl de øvrige 
Stormænds politiske Rolle først og fremmest en Følge 
af deres StilUng som Hirdmænd; og det er næppe 
tilfældigt, at de første Møder af mere omfattende Ka- 



— Harald Heins bekendte Koncilium ved Isøre (smstds. 
571) danner en Undtagelse, men Sammenkomsten var jo 
foranlediget af det denne Gang i Fællesskab foretagne 
Kongevalg. 
*) Saxo kalder dem ofte for amici (S. 680, 743), eller bruger 
Omskrivninger som: qui potissimum consiliis ejus præerant 
(S. 741), eller: cum quibus rex consilia sua participare solebat 
(S. 742). Selv Benævnelsen arbitri, der nøjagtigst betegner 
dem som Raadgivere (se f. Ex. S. 703, 710 f., 717, 808, 959), 
peger ikke paa, at der har existeret noget dansk Navn for 
Raad, saaledes som det senere, af consilium afledte con- 
siliarius antyder. I Aktstykker fra samme Tid betegnes de 
ved Kongens Side optrædende Stormænd som deres primates 
eller curiales (Thorkelin Dipl. Arna-Magn. I 7), fideles, ho- 
mines og viri (smstds. 28, 16, 40); et enkelt Sted (1205) 
tales der om omnium nobis attinentium consilium (Ra^Ti- 
ald Ann. eccl. I 239), — vage og skiftende Udtryk, der viser 
Raadgiverstillingens ubestemte Karakter. 



Danehoffets Opkomst. 35 

rakter, hvorom vi har Efterretninger, alle er foranle- 
digede af Forhold, der slaar i nøje Forbindelse med 
Hirdvæsenet. 

Medens selv Saxos udførlige Fremstilling af Val- 
demar den stores Regering ikke indeholder nogen 
Antydning af, at der paa hans Tid existerede en In- 
stitution, der kan karakteriseres som Danehoffets vir- 
kelige Forgænger, foreligger der nemlig i hans For- 
tælling adskillige spredte Efterretninger om Forsam- 
linger, hvortil alle Rigets Stormænd af bestemte 
Grunde var indkaldte. Saaledes afholdtes der, efter 
at Fyrsterne under et Tog mod Venderne havde be- 
sluttet at give den lille Knud Kongenavn, for at ikke 
Stormændene i Tilfælde af hans Faders Undergang 
skulde være uden retmæssig Herre, efter Hjemkom- 
sten et Møde i Roskilde, hvor alle danske Stormænd 
aflagde det højtidelige Løfte, der gjorde dem til den 
ny Konges Hirdmænd. Og da Prins Buris i sin 
Harme over herved at have mistet al Udsigt til. frem- 
tidigt Herredømme havde indladt sig paa forræderiske 
Planer mod Kongen, og denne fik Nys derom, sam- 
menkaldtes paany Rigets første Mænd, denne Gang til 
Vordingborg, hvortil Kongen hidkom med sin Flaade 
fra Venden og forelagde dem Anklagen mod Buris ^). 



*) Saxo S. 805: Itaque principibus, graves periculorum mo- 
tus et difficilia rei Danicæ tempora attendentibus, filio 
Waldemari Canuto regios honores decernere placuit . . . 
ut haberent proceres, ad cujus nomen titulumque decurre- 
rent, si quid de regis capite fortuna variaret . . . Qua de 
re universi "fexercitus consensu habito, Burisius dumtaxat 

3* 

I 

Saxos næste Beretning om et Rigsmøde angaar den 
berømte Forsamling i Ringsted, hvortil Valdemar den 
store i Sommeren 1170 i Anledning af sin Søns- Kro- 
ning og sin Faders Skrinlæggelse havde hidkaldt hele 
den danske Adel ^) ; men derefter følger atter en For- 
tælling om en Sammenkomst, hvortil Stormændene 
indfinder sig for i Henhold til Vederlagsretten at 
dømme Kongen og hans Modpart imellem i en Ma- 
jestætsforbrydelsessag. I Viby ved Aarhus har Kong 
Valdemar efter at have faaet Underretning om sin 
Frænde Magnus Henriksøns paatænkte Forræderi be- 
falet denne at give Møde for at forsvare sin Sag, og 
her modtager han ham omgivet af den danske Adels 
tætte Skare, der blandt andet bestaar af Skaanes og 
Sjællands Magnater, hidkomne i Følge med Absalon, 
og af talrige Biskopper^). Endelig giver fra Valde- 
mar Sejrs Tid en samtidig Aarbogsforfatter Under- 



. . . nullam pæne vocem suffragiis attulit . . . Idem per- 
acta expeditione, cum cæteris Daniæ primatibus apud 
Roskildiam Canuti miles solenni more fieri jussus aliis 
imperio obtemperantibus id facere recusavit, S. 808: ur- 
bem Orthungam, universa classe comitante, (rex) repetiit. 
lUic Burisio cum cæteris regni primatibus accersito, quid- 
nam de ejus insidiis acceperit, aperit, eique proditionis 
crimen affigit 

*) Saxo S. 846 f.: rex, omni Danica nobilitate sub edicto 
Ringstadium evocata, circa solenne Joannis ... et parenti 
cælestes honores et filio regios celebrare constituit. S. 
852: Waldemarum apud Ringstadium, magna cum opti- 
matum frequentia, regio apparatu feriantem etc. 

2) Smstds. 906: Magnus . . . causam apud Arhusiam dicere 
jubebatur . . . Appetente causæ dictionis tempore, binis 
navigiis instructus, Absaloni Sialandiæ et Scaniæ magna- 
tibus comitato obvius affuit . . . Cui rex, omni Danica no- 
bilitate stipatus, apud villam Wiby etc. 

retning om et Møde paå Samsø 1215, hvor Kongen 
i Lighed med, hvad der havde fundet Sted under 
hans Faders Regering, lod Stormændene sværge den 
ung^e Valdemar Troskabsed, og om en Forsamling i 
Slesvig 1218, hvortil udtrykkelig alle Rigets Stormænd 
siges at være indkaldte, og hvor Kongesønnens høj- 
tidelige Kroning fandt Sted d. 24. Juni^). 

Da der paa en eneste Undtagelse nær hverken 
hos Saxo eller i den nævnte Aarbog, der nogenlunde fyl- 
digt beretter om Valdemar Sejrs Regering indtil 1219, 
omtales andre Rigsmøder end den her gennemgaaede 
Række, har man da sikkert Ret til at opfatte dem 
væsenligt som Sammenkomster mellem Hirden og 
dens Herre. Hvad enten de aflægger Troskabsed eller 
fungerer som Domstol, er det i deres oprindelige Egen- 
skab af >Huskarle«, at Stormændene optræder; det 
er Huskarlestævnerne, deres Møder fortsætter. 
Ved Siden heraf maa det dog ikke overses, at Hir- 
dens Udvidelse og ændrede Karakter har givet Sam- 
menkomsterne en ganske anden Betydning end de 
oprindelig kunde have; og allerede herved staar de 
paa dette Tidspunkt som en virkelig Overgangsform 
til de senere Rigsforsamlinger. Efterhaanden er da 
ogsaa deres Virkeomraade blevet udvidet ; at Forsam- 
lingernes Sammentræden var foranlediget af Hirdfor- 



*) SRD. III 264: 1215. RexW. secundus in Samsø cum me- 
lioribus regni coUoquium habuit et eos fidelitatem jurare 
fecit filio suo W. tertio, qui ei hominium omnes fecerunt. 
S. 265: 1218. Rex W. secundus, convocatis totius regni 
sul primis, 15 episcopis, 3 ducibus totidemque comitibus, 
quam plurimis] abbatibus, filio suo W. III apud Sleswic 
in die s. Johannis bapt. diadema regni dat. 

holdet, kunde naturligvis ikke hindre deres Behand- 
ling af andre Spørgsmaal, saasnart saadanne forelaa. 
Allerede Kroningshøjtidelighederne danner en Over- 
gang fra de egentlige Hirdstævner; til Forsamlingen 
1170 knyttede sig desuden virkelige politiske For- 
handlinger, idet Erling Skakkes Udsendinge havde 
indfundet sig dér med Begæring om Fred^). Mulig- 
vis har end ikke Vibyraødet tilsigtet Afgørelsen af 
Magnus Henriksøns Sag alene ; naar i Følge Saxos For- 
tælling Kristiern Svensøn indfinder sig i Ft)Tsamlingen 
uden at vide noget om dens Behandling 2), kunde i 
al Fald denne Omstændighed antyde, at Indkaldelsen 
har haft en mere almindelig Motivering. Endelig fin- 
des der hos Saxo en endnu ikke medtaget Beretning 
om et Stormandsmøde, hvis Foranledning er af en 
ganske anden Art end de hidtil omtalte. Da Knud 
VI i et af sine første Regeringsaar havde paataget sig 
at afgøre den Strid, der ved Kejserens Anstiftelse var 
opkommet mellem Fyrsterne Bugislav og Jaromar, og 
i den Anledning havde berammet en Mødedag for 
Parterne, saralede han samtidig paa Samsø, hvor For- 
handlingerne med deres Udsendinge skulde finde Sted, 
en umaadelig Skare adelige (ingens nobilitas), dog ikke 
alene for denne Sags Skyld, men tillige, hedder det, 



1) Saxo S. 852: Quibus . , . celebratis, Helgo, pontifex As- 
loensis, et Stephanus Upsalensis, ab Erlingo missi, editiore 
loco occupato, pacem Nonragiensibus benigno precabantur 
alloquio. 

*) Smstds. 911 : protinus Svenonis filium Christiernum, quem, 
peracta Magni causa, per ignorantiam casus obtulerat, 
iracunda admodum accusatione persequitur. 

for at foretage Forbedringer i den verdslige Ret ^). Maa- 
ske sigtes der med dette Udtryk til Vederlagsretten, 
ved hvis Omdannelse Hirdmændenes Medvirken næppe 
kunde undværes; men i hvert Fald skildres der her 
et Møde, hvor den danske Adel paa to betydnings- 
fulde Omraader optræder ved Kongens Side som Del- 
tager i Statsstyreisen: ved Behandlingen af Spørgs- 
maal, der angaar Rigets Forhold udadtil — det samme, 
der antydes ved de norske Udsendinges Optræden i 
Forsamlingen 1170 — -, og ved Forhandlingerne om dets 
Love. Sammen med dens Opgave som Domstol i 
Majestætsforbrydelsessager tildeler dette Rigsforsam- 
lingen en Karakter, den, som det siden skal ses, 
stedse bevarede. 

Medens der, hvad den i Saxos sidste Bøger be- 
handlede Periode angaar, ikke er megen Grund til at 
antage, at Stormandsmødernes Antal har været større, 
end det fremgaar af hans Fremstilling, er man med 
Hensyn til deres Hyppighed i det paafølgende Tidsrum 
næsten ude af Stand til at danne sig en Mening. Fra 
det Afsnit af Valdemar Sejrs Regering, der falder 
efter 1219, findes ingen andre Vidnesbyrd om deres 
Afholdelse end de Antydninger, som et og andet i en 
talrig Forsamlings Nærværelse udstedt Aktstykke inde- 
holder; saaledes det Gavebrev, som Valdemar Sejr i 
Ribe d. 25. Juni 1229 udstedte til sin ældste Søns 
Hustru Alienor >i Nærværelse af Biskopperne og an- 



^) Saxo S. 968: Apud insulam deinde Samsam, non solum 
hujus negotii explicandi, sed etiam juris civilis emendandi 
gratia ingenti nobilitate contracta, amborum legatos ex- 
cepit. 

dre Rigets store«, deriblandt Hertug Knud, Grev Al- 
bert af Orlamiinde og flere enten forhenværende eller 
fungerende Hofembedsmænd ^), og den Overenskomst, 
der i Stenby 4 7. Juni 1238 i Danmarks Riges Stor- 
mænds Nærværelse — foruden Kongen og hans tre 
Sønner opregnes ti gejstlige og to Grever — og med 
deres Raad og Samtykke afsluttedes med den tyske 
Orden ^). Udtrykket colloquium^)^ hvormed Aarbogen 
til 1219 betegner Sammenkomsten paa Samsø 1215, 
kunde maaske tyde paa, at der allerede da er Tale 
om .et ikke helt usædvanligt Fænomen ; men længere 
end til Formodninger kan man næppe komme paa 
dette Punkt. Sikkert tør man dog fastslaa, at Afhold- 
elsen ganske har rettet sig efter tilfældige Krav og 
ikke haft nogetsomhelst Præg af Regelmæssighed, saa 
lidt som den har været afhængig af andet end Kon- 
gens Forgodtbefindende. 

Omtrent fra Midten af det 13de Aarhundrede 
foreligger der imidlertid Efterretninger, der stiller Rigs- 
forsamlingen paa dens daværende Udviklingstrin i et 
klart Lys og viser, at den den Gang maa karakteri- 
seres som baade hyppig og regelmæssig. Ærkebi- 
skoppen Jakob Erlandsøn fortæller i sin Redegørelse 



^) Nordalb. Studien I 84 (præsentibus episcopis et aliis reg- 
ni nostri majoribus). 

*) Thorkelin I 301 (in præsentia . . . meliorum regni Daciæ, 
quorum voluntate, consilio et consensu etc. 

®) Det forekommer ogsaa om Kristoffer I:s Rigsforsamling 
(SRD. V 584) og har sin Oversættelse i det i Sverige 
brugte »Samtal«. Naar Saxo siger colloquium, mener han 
derimod nærmest Samtale i almindelig Forstand, medens 
concio eller concilium bruges baade om Landsting, Rigs- 
møder og andre Forsamlinger. 

for de Begivenheder, der gav Anledning til den 
hæflige Strid mellem ham og Kristoffer I, at denne 
Konge hvert Åar paa Midfaste Søndag plejede at 
sammenkalde Stormændene til et Møde til Forhand- 
ling om Rigets Anliggender ; da han i 1 256 havde an- 
sat det til tre Uger før Midfaste, kom det i Kollision 
med det af Ærkebiskoppen til denne Dag berammede 
Kirkekoncilium i Vejle, hvorved Prælaterne hindredes 
i til rette Tid at indfinde sig i Rigsforsamlingen^). 
Jakob Erlandsøns Udsagn om Kongens aarlige Mid- 
fastemøde bekræftes af mere end én Efterretning fra 
Kristoffers Regeringsaar : Midfaste Søndag (d. 30. 
Marts) 1253 udsteder Kongen i Nyborg et Privilegium 
for et slesvigsk Nonnekloster 2), og en af sex Bisper 
sammesteds d. 2. April udfærdiget Vidisse dateres ud- 
trykkelig Nyborg in condlio quod ibidem celebratum est^; 
om et Rigsmøde i Nyborg omkring Midfaste 1255 vidner 
en Skødning til Ribe Bisp, som Kongen d. 14. Marts 



*) SRD. V 584 (Processus litis inter Christoforum I et Jaco- 
bum Erlandi): Statuit . . . celebrare synodum seu conci- 
lium provinciale dominica Invocavit prox. ventura apud 
Wæthlæ, cogitans veraciter se in hoc domino regi de- 
ferre, qui convocationem suam de regni negotiis consve- 
vit singulis annis velut sæpius habere dominica qua can- 
tatur Lætare Jerusalem . . . Cum hoc ad notitiam regis 
pervenisset, ad . . . dominicam qua cantatur Invocavit 
convocari fecit omnes majores regni Daciæ, ut ei occur- 
rerent apud Nyburg tractaturi et ordinaturi cum ipso su- 
per negotiis regni. S. 586: Rex vero convocationem su- 
am . . tenebat, ad quem cum domino archiepiscopo ipsi 
prælati peractis ex more, quæ synodus requirebat, quanto 
ocius properabant etc. 

«) Westphalen Monum. III 359. 

«) O. Nielsen, Ribe Oldemoder S. 14 

(Søndag efter Midfaste) foretager fiabito meliorum et mor^ 
jonim regni consilio^), og ogsaa om Mødet 1256 ghrer 
et Kongebrev fra Nyborg en af Procesakterne uaf- 
hængig Oplysning 2). At der just flra det Tidspunkt, 
hvortil Udtalelsen om Rigsmødernes regelmæssige Af- 
holdelse henhører, er bevaret et forholdsvis saa stort 
Antal Vidnesbyrd om deres Existens, gør det imid- 
lertid i høj Grad sandsynligt, at baade Hyppigheden 
og Regelmæssigheden først er begyndt omtrent paa 
denne Tid. Muligvis er den stedfundne Forandring en 
Følge af de urolige Forhold, der indtraadte den Gang 
da, som en Aarbog klagende udtrykker det, »Valde- 
mars Trone stod tom«^); for at vinde Styrke mod 
hinanden indbyrdes maatte Valdemar Sejrs Ætlinge 
i højere Grad, end Kongen tidligere havde behøvet 
det, søge Støtte hos Stormændene, og alene Ordningen 
af deres indbyrdes Forhold — Abels til Kristoffer, 
Kristoffers til Abels Sønner — maatte ofte gøre Af- 
holdelsen af Rigssammenkomster ønskelig. Om det 
netop er Kristoffer, der har indført den af Jakob Er- 
landsøn skildrede Regelmæssighed, er derimod van- 
skeligt at afgøre; allerede fra hans Faders Tid findes 
der et Præcedens med Hensyn til den for Mødet 
valgte Aarstid, idet den Rigsforsamhng i Vordingborg, 
hvori Valdemar Sejr umiddelbart forud for sin Død (Skær- 
torsdag d. 28. Marts 1241) afsluttede sin Kongegær- 
ning ved med sine tre Sønners, Ærkebispens og alle 



1) Ribe Oldemoder S. 11. 

2) Smstds. 12 (10. Marts o: Fredag efter Invocavit). 

8) Aarb. 980—1286 (SRD. II 437) : Vacabat sedes Walde- 
mari. 

Rigets Bispers, »og dertil med alle de bedste Mænds 
Raad, der i hans Rige vart, at udgive Jyske Lov, 
fandt Sted i Marts Maaned ^) og efter al Sandsynlighed 
ved Midfastetid, hvad der tør sluttes af, at et konge- 
ligt Privilegium for Kirker i Sønderjylland to Dage 
efter Midfaste Søndag udgik fra samme By ^). Et Brev, 
som Erik Plovpenning har udstedt til Ribe Bisp i Ny- 
borg d. 23. Marts 1248, o: i Ugen før Midfaste*), er 
dog fra denne Konges Tid den eneste svage Hentyd- 
ning til en Rigsforsamling paa den nævnte Aarstid; 
men fra Abels korte Regering foreligger der &i be- 
stemtere Efterretning om et Midfastemøde, den For- 
samling i 1251^) nemlig, hvortil Historikerne fra det 
16de Aarhundrede knytter Vedtagelsen af de ny Lov- 
regler, som indføjedes i Lovbogen (o: Jyske Lov), 
men forøvrigt henlægger til vidt forskellige Steder^). 



*) Jyske Lov ed. Thorsen S. 6—7. 

2) Suhm, Hist. af Danm. IX 774. 

3) Ribe Oldemoder S. 8. 

*) Svaning (GL kgl. Saml.40 2441) har .1262, men dette be- 
ror paa en Forskydning af alle Aarstal under Abel, idet 
han begynder med at lade Erik dø 1251. 

^) P. Olai (SRD. II 263): 1251. Rex Abel celebravit conci- 
lium cum melioribus regni apud Regnoldsborg circa me- 
diam XLmam et quasdam novas leges libro legali addi- 
dit. Svaning anf. Sted : Siden lod Kong Abel holde en Herre- 
dag i Viborg med alle Bisper og Danmarks Raad og bed- 
ste Adel i Riget om Midfastetid osv. Og da gjorde han 
nogen ny Lov og Ordinanser og satte dem ind i Lov- 
bogen. Hvitfeld (S. 229) følger Svaning, men retter Viborg 
til JS'yborgj som han tilligemed andre Oplysninger tager fra 
den i 1579 forfattede Aarbog, der ender 1319 (Archiv fiir 
Staatsgesch. SHL. II 237: 1251. Abel fratri obtruncato 
subrogatus Nyburgi comitia indicit, in quibus decretum est 
helium in rebelles Phrysios etc). 

Samme Aar i Avgust Maaned afholdtes i Nyborg et 
nyt Møde; et Par fra dette Tidspunkt bevarede Akt- 
stykker vidner om Kongens, Ærkebispens og flere 
Bispers, Hertug Kristoffers, de holstenske Grevers og 
adskillige danske Stormænds samlede Nærværelse dér 
og Forhandling om udenrigske Anliggender (Forholdet 
til den tyske Orden i). Ogsaå i Foraaret 1252 
synes de urolige Forhold under Abels Regering at 
have nødvendiggjort et Rigsmøde 2). 

Gennem Jakob Erlandsøns Udtalelser og de her 
fremdragne Efterretninger fra den nærmest forudgaa- 
ende Tid er der da tilvejebragt et saa fyldigt Vidnes- 
byrd om den danske Rigsforsamlings Bestaaen og 
Karakter i Begyndelsen af det 13de Aarhundredes 
anden Halvdel, at Spørgsmaalet om dens Oprindelse 
for saa vidt tør anses for afsluttet. I Virkeligheden 
har det ikke kunnet frembyde store Vanskeligheder 
at følge en Udvikling saa naturlig som den, at Kon- 
gerne paa Grund af Statsstyreisens tiltagende For- 
dringer i stigende Grad søgte Støtte hos Landets be- 
tydeligste Mænd, og at dette gav Anledning til Afhold- 
elsen af Rigsforsamlinger, der desuden fremmedes 
gennem Analogien med de i Forvejen stedfindende 
Hirdstævner, som efterhaanden var kommet til at om- 
fatte den samme Kres. Hvad der gjorde Problemet 
om Danehoffets Opkomst til en vanskelig Opgave f. 
Ex. for I. E. Larsen, er som allerede fremhævet den 



1) Thorkelin I 188, 306 (8. Avgust). 

*) P. Olai anf. Sted: 1252. Rex Abel concilium habuit Ka- 
lundeburgis. Svaning: Derfor lod nu Kong Abel holde 
en Herredag i Kallundborg strax paa Foraaret. 



Danehoffets Opkomst. 45 

Omstændighed, at han søgte Oprindelsen ikke til en 
Stormands- men til en Folkeforsamling; Forbindelsen 
mellem denne og Antydningerne fra den tidligere Mid- 
delalder var det umuligt at finde. Ved at gøre op- 
mærksom paa Betydningen af Jakob Erlandsøns Yt- 
ringer om Kristoffer Fs Konvokation, der skildres som 
et blot Stormandsmøde, har for den forudgaaende 
Tids Vedkommende allerede Dr. Holberg^) Qærnet 
den Hovedvanskelighed, der — bortset fra de Ulem- 
per, som Folketingsteorien voldte — gjorde sig gæl- 
dende fra Larsens Standpunkt. Forholdet mellem 
denne Rigsforsamling og det fuldt udviklede Danehof 
er vel ikke dermed klaret; men ved dens Forhistorie 
er der ikke mere noget gaadefuldt. 

Imidlertid har Dr. Holberg ikke ladet sig nøje med 
gennem sin Gengivelse af Jakob Erlandsøns Frem- 
stilling at rette den tidligere Misforstaaelse af Rigs- 
forsamlingens oprindelige Karakter. Vistnok fordi han 
ikke har fulgt dens Skæbne længere ned i Tiden, er 
der endnu meget, der forekommer ham dunkelt^), og 
under disse Omstændigheder har han søgt at komme 
dybere ind paa Sagen ved Hjælp af en Hypotese, der 
dog snarere bringer Forvirring i Spørgsmaalet og i 



») Kong Valdemars Lov S. 112 f., jfr. S. 278. 

*) S. 112: Det vides ikke, naar eller hvorledes Overgangen 
fra den gamle Tids Folkeforsamlinger til den nyere Tids 
Danehoffer er sket. S. 113 (Anmærkn.) udtales det, at de 
fremdragne Oplysninger fra Kristoffers Tid maaske kan 
bidrage til at støtte Larsens Teori om, »at der imellem de 
gamle Folkeforsamlinger og Danehoflfeme har ligget en 
Tid, hvor kun de privilegerede Stænder (majores) indkald- 
tes, medens Danehoffeme først opstode ved Hidkaldelse 
af et plebejisk Element til disse Stændermøder«. 

hvert Fald næppe kan akcepteres. Ved at jævnføre den 
angelsaxiske Krønikes Beretning om Vilhelm Erobreren, 
der henholdsvis ved Jule-, Paaske- og Pinsetid holdt 
Hof i tre af Englands Hovedbyer Gloucester, Winche- 
ster og VVestminster, med enkelte danske Efterret- 
ninger fra Middelalderen, koraraer Dr. Holberg paa 
den Tanke, at et lignende Forhold har existeret her^). 
Naar han efter at have sammenstillet Fortællingen om 
den Julefest i Roskilde (curia Roskildis), der gik for- 
ud for Knud Lavards Mord ^), med Beretningen om et 
Hof, som Kristoffer I 126 Aar senere afholdt i Lund 
ved Paasketid ^), endog gætter paa, at der ved Pin- 
setid holdtes et »curia Vibergensis«, er det Grund- 
lag, hvorpaa han bygger Formodningen om en fast 
Ordning, sikkert i og for sig skrøbeligt; men selv dette 
glipper ganske, naar man til de ovennævnte spredte 
Efterretninger føjer, at Erik Emun i Følge Roskildekrø- 
niken fejrer en Jul i Skaane^), og at Saxo under 



1) Kong Valdemars Lov S. 279. 

2) Cum in tempore illo, imminente die natalis domini, regis cu- 
ria Roskildis conveniret et dux ad festum invitatus ire 
festinaret etc. (Officium s. Kanuti ducis: Quellensamml. 
der Gesellsch. f. SHL. Gesch. IV 46). — Saxo omtaler den 
samme Julefest uden at kalde den curia: contracta apud 
Sialandiam nobilium frequentia, Canutoque circa divini 
natalis solenne convivandi gratia Roskildiam vocato . . . 
og derefter: publico jam conventu soluto etc. (S. 637). 

8) SRD. V 586 f.: In pascha autem proximo sequenti do- 
minus rex curiam celebrans Lundensem quarto die paschæ 
prætorium ingressus et quasi pro tribunali ibidem residens 
præsente cancellario episcopo Wyburgensi audientiam con- 
cessit omnibus de archiepiscopo conqueri volentibus. 

*) SRD. I 384: Ericus Scaniam petiit ibique iiatale domini 
peregit. 



Danehoffets Opkomst. 47 

Valdemar den store beskriver en Fest for Stormænd- 
ene ved Paasketid i Roskilde^). Sandsynligere er 
det da, at Roskilde i al Fald i det 12te Aarhundrede 
var det af Kongerne foretrukne Sted, medens Hoffets 
Henlæggelse til Lund i Paasken 1257 vel havde sin 
naturlige Grund i Kristoffer Ps Ønske om at blande 
sig i Jakob Erlandsøns Forhold til Skaanes Beboere, 
hvem han ved denne Lejlighed opfordrede til at frem- 
føre deres Klager mod Ærkebispen. Forsøget paa 
gennem Jævnførelsen med de engelske Hofdage at 
give de Fester, hvorved danske Konger i Middelalde- 
ren fejrede Kirkehøjtiderne sammen med et større 
eller mindre Antal af deres Hirdmænd, Karakteren af 
en formelig Institution og derved gøre i al Fald en 
indirekte Forbindelse mellem dem og det senere Da- 
nehof sandsynlig, støttes saaledes ikke af nogetsom- 
helst historisk Vidnesbyrd. 

At bekæmpe Hypotesen om Højtidshoffernes Be- 
tydning er imidlertid saa meget mere paa sin Plads, 
som den langtfra har hjulpet Dr. Holberg ^dv til Klar- 
hed over Spørgsmaalet ; ja naar han i >Kong Valde- 
mars Lov« (S. 281) hævder, at man i det 13de Aar- 
hundrede »skælnede« mellem dem og de egentlige 
Rigsforsamlinger o : Kristoffers Ps Konvokationer, men 



^) Saxo S. 919: Interea proceribus apud Roskildiam pa- 
schali tempore feriatis, convivioque per summam omnium 
hilaritatem exacto, faar Kongen Budskab om Magnus Hen- 
riksøns Forræderi; han lader ham derefter gribe ved Ni- 
colaum, stabuli sui præpositum, Fionensium mihtum au- 
xiliis succinctum. Af den sidste Sætning ses det, at der 
heller ikke, som Holberg (S. 292) antyder, har været Tale 
om en Forsamling af det enkelte Lands Hirdmænd. 

i »Dansk Rigslovgivning« (S. 241) skildrer Udviklings- 
gangen som den, at curia regis bliver til curiaDano- 
rum, er det, saa vidt jeg kan se, to forskellige An- 
skuelser, der her kommer til Orde. Fastholdes begge 
Udtalelser, maatte Resultatet jo nemlig blive, at ikke 
Kristoffers Konvokation, men det samtidige Hof er den 
Institution, hvoraf Danehoflfet udvikler sig, og her- 
paa har Holberg selvfølgelig ikke tænkt. Hvad der 
har ført til Sammenstillingen af de to Forsamlinger, 
er vel, foruden Overvurderingen af Hoffesternes Be- 
tydning, den Brug, der gøres af Benævnelsen Hof. 
Fra det Følge, der til daglig Brug omgav Kongen, 
overførtes Navnet af Mangel paa nogen anden dansk 
Betegnelse og vel desuden, fordi dets latinske Over- 
sættelse forlængst var blevet anvendt ikke blot om 
Hoffet i snævrere Forstand, men tillige om Hirden, 
paa Rigsmøderne, der jo til en Begyndelse næppe var 
at skælne fra almindelige Hirdforsamlinger; derimod 
synes det latinske cu7ia aldrig at have været benyttet 
om Rigsforsamlingen, der fra sin første Forekomst 
omtales med andre Udtryk, og den af. Holberg op- 
fundne Benævnelse curia Danorum oversætter vel 
Danehof, men anvendtes aldrig af Samtiden. At curia 
regis bliver til curia Danorum, Kongens Hof til Dane- 
hof, er derfor kun rigtigt i den Forstand, at den Rigs- 
forsamling, som vi i dens fuldt udviklede Skikkelse 
har lært at kende paa Kristoffers Ps Tid, ikke længe 
efter undergaar en Forandring, hvorved den fra en 
kongelig Foranstaltning bliver til en Statsinstitution, 
og som den — ganske vist senere — Indførelse af 
Navnet Danehof saa at sige symboliserer; men vel at 

mærke, det er da »Konvokationen« og ikke det sam- 
tidig omtalte curia, der er Tale om. 



Med det Øjeblik, da de fra Kongemagtens Side 
hidtil frivillige Sammenkomster med Stormændene 
for første Gang gjordes til Genstand for en For- 
fatningsbestemmelse, er det indledende Afsnit af 
den middelalderlige Rigsforsamlings Historie afslut- 
tet, og den egentlige Danehofsperiode indtræder. 
Om Tidsrummet mellem Kristoffer Fs Konvokationer 
og Danehofsparagraffens Fremkomst i 1282 vides der 
ikke meget; men ved Hjælp af det klare Billede, som 
Jakob Erlandsøn tegner af Rigsforsamlingen i Halv- 
tredserne, og af de Oplysninger, der kan uddrages at 
Aktstykkerne fra 1282, er det let at se, at der i Mel- 
lemtiden maa have fundet en Forandring Sted saavel 
i Kongens som i Stormændenes Opfattelse af Institu- 
tionen ; og det er just denne Forandring, der gør den 
tilsyneladende temmelig betydningsløse Omstændighed, 
at Afholdelsen af en i Forvejen existerende Forsam- 
ling fastslaas ved Lov, til den Begivenhed, der er det 
afgørende Punkt i Rigsforsamlingens Historie og i 
Realiteten, om end ikke af Navn, skaber Danehoffet. 

Som det var at vente i Følge hele den Maade, 
hvorpaa Rigsforsamlingen maa antages at have ud- 
viklet sig, foreligger der ikke i Jakob Erlandsøns 
Fremstilling den mindste Antydning af, at Ønsket om 
Stormandssammenkomsternes Afholdelse paahans Tid 

A. Hude : Danehofifet. 4 



50. Danehoffets Opkomst. 

udgik fra andre end Kongen, der i dem først og frem- 
mest saa en Støtte for sin egen Magt. Det var 
Kongen, der havde indført en vis Regelmæssighed med 
Hensyn til Møderne ; han plejer at holde dem paa Mid- 
faste Søndag, men der er ingen Forpligtelse, der 
binder ham til denne Sædvane, og han afviger fra den 
paa Trods af Ærkebispens Anmodning^). Heller ikke 
faar man af Jakob Erlandsøns og Bispernes Holdning 
ved denne Lejlighed det Indtryk, at de kongelige Kon- 
vokationer syntes Rigets store, hvortil Prælaterne i 
første Raékke hørte, særlig betydningsfulde ; deres Del- 
tagelse er Følgen af et Magtbud snarere end Udtryk 
for deres egne Ønsker. Det er imidlertid naturligt, at 
Mødernes voxende Hyppighed i Forbindelse med Stats- 
opgavernes Tiltagen efterhaanden maatte ændre Stor- 
mændenes Opfattelse af en Institution, der kunde give 
dem Del i Statsmagtens Udøvelse; de maatte se, at 
de gennem den, udgaaet fra Kongemagten som den 
var, havde Mulighed for at paalægge dens Ophav en 
forfatningsmæssig Indskrænkning og sikre sig selv en 
varig Indflydelse paa Rigets Anliggender. Og da Kri- 
stoffer Ps Død for første Gang havde gjort et umyn- 
digt Barn til Kongemagtens Bærer, og endnu mere, 
da der i dette Barn var opvoxet en Konge, der paa 
én Gang var selvraadig nok til at vække Stormænd- 
enes Mishag og udulig nok til at muliggøre deres Sejr 
i Kampen mod hans Selvraadighed, da indtraf det 



*) SRD. V 584: ipse cum quibusdam aliis episcopis suppli- 
cavit primo, secundo et tertio, missis ad dominum regem 
litteris, quod . . . dignaretur differre, ut usque in domini- 
cam Lætare prædictum tractatum haberet suspensum. 

Øjeblik, hvor disse Betragtninger maatte gøre sig 
gældende. 

I Enkeltheder at gøre Rede for Udviklingen af de 
indre politiske Forhold i Danmark i den Del af Erik 
Glippings Regering, der gaar forud for Vendepunktet 
1 282, er paa Grund af Kildernes Mangelfuldhed næppe 
muligt, og om Rigsmødernes Skæbne oplyser de 
næsten intet. Dog synes det, som om Erik lige efter 
at være blevet myndig har gjort Tilløb til at følge 
sin Faders Sædvane. Umiddelbart efter Midfaste 1266 
udgik der fra Nyborg et Handelsprivilegium for Ribe 
Borgere, der udtrykkelig siges at være givet i Konci- 
liet^); og skønt Henlæggelsen til en bestemt Aarstid 
ikke senere spores, findes der dog fra den nærmeste 
Tid enkelte Vidnesbyrd om dets Afholdelse. Et Pri- 
vilegium for Lybæk udstedtes om Sommeren 1268 
m concUio i Slagelse^), og i Slutningen af Juli 1269 
bekræftede Kongen paa Konciliet i Nyborg med Ri- 
gets Stormænds Samtykke Ribe Stadsret og udstedte 
ei Privilegium for Løgum Kloster'). Men fra nu af 
og i hele Perioden indtil 1282 haves der kun Efter- 
retninger om et eneste Rigsmødes Afholdelse, og disse 
er af en saadan Beskaffenhed, at de, set i det Lys, 
der fra Begivenhederne i 1282 kastes tilbage over den 
foregaaende Tid, endnu mere end Manglen paaEfter- 



1) Terpager, Ripæ Cimbr. S. 687 (15. Marts). 

«) Dipl. Svec. II 650 (5. Juli). 

«) Rosenvinge, Love V 216 (26. Juni); SRD.VII326 (30. Juni). 
— Naar derimod Hamsfort (SRD. I 291) under 1269 skri- 
ver: Mense Martio comitia Helsingburgi rex håbet, ubi 
leges sumptuariæ et vestiariæ latæ sunt, beror denne Op- 
givelse sikkert paa en Forvexling med Aaret 1283. 

4* 

retninger gør det sandsynligt, at det ikke efterfulgtes 
af flere. Fra Aaret 1276 har nemlig Lundeaarbogen 
en kortfattet Meddelelse om et »Generalkoneilium« i 
Nyborg, hvor Erik Glippings Søn Erik faar Konge- 
navn og Stormændene »med Undtagelse af Marsk 
Stig« sværger ham Troskab^); og at der bag dette 
lakoniske Udtryk gemmer sig Fortællingen om en 
stormende Sammenkomst, der har været vel egnet til 
at betage Kongen Lysten til fremtidige Indkaldelser 
af Stormændene, kan næppe betvivles, naar Aarbogs- 
beretningen sammenstilles med, hvad der andet- 
stedsfra vides om Nyborgkonciliet i 1276. Ti det var 
aabenbart denne Forsamling 2), der i Oktober Maaned 
affattede en Forordning om Majestætsforbrydelse, der 
indeholdt den for Kongemagten gunstige Bestemmelse, 
at Kongen i visse Tilfælde selv skulde udnævne den 
anklagede Majestætsforbryders Mededsmænd; en Be- 
stemmelse, der imidlertid siges at have vakt stor Mis- 
stemning i Riget og kun at have været til Behag for 
>de faa, der da (tune) var til Stede i det nævnte 
Koncilium« *). Det synes i Følge den sidstnævnte Sæt- 



*) SRD. I 247: Et convocato generali concilio Nyburgh, 
filius ejus Ericus accepit nomen regis, et principes, ex- 

. cepto Stigoto marescalco suo, sub juramento soUempni 
lecerunt ei fidelitatem. 

-*) Den Mulighed, at der skulde være Tale om to forskellige 
Koncilier, er der — i Betragtning af den Overensstemmelse, 
der m. H. t. Mødets Karakter er mellem de to Beretninger, 
og Manglen paa Efterretninger om andre Møder i det paa- 
gældende Tidsrum — sikkert ingen Grund til at dvæle 
ved. 

*) GA. Aarsb. V 16 : Quomodo autem supradictum est, scilicet 
(rettet fra si af Prof. Steenstrup i Tidsskrift for [Retsviden- 
skab 1891 S. 118) quod rex quasi actor nominaret purga- 

ning utvivlsomt, at Talen er om en Forsamling, af 
hvis Medlemmer en Del allerede har forladt Mødet; 
man tør da slutte, at det er den af Marsk Stig og hans 
Meningsfæller bestaaende Opposition, der efter at have 
vægret sig ved at aflægge Hyldingseden har trukket 
sig tilbage, hvorefter Kongens Tilhængere har ved- 
taget Forordningen, blandt hvis Udstedere Raadgiv- 
erne udtrykkelig fremhæves^). Hvor hæftigt Oppo- 
sitionspartiet under Erik Glippings Regering bekæm- 
pede Kongens Mening, fremgaar ogsaa af en Udtalelse 
i Processen mod Jens Grand, hvor det berettes, at de 
fremtidige Kongemordere i et nærmere — dog uden 
Tidsangivelse — omtalt Parlament »og mange andre 
Gange rent ud sagde Kongen imod»*); Rigsforsam- 
lingerne paa Erik Glippings Tid var ikke længer frede- 



tores supradictos, nullis placuit de regno exceptis paucis, 
qui tune dicto concilio interfuerunt ; sed affirmarant, 
quod reus debeat eos nominare. Den hele Passus er sand- 
synligvis en Afskrivertilføjelse, sml. Holberg, Dansk Rigs- 
lovgivn. S. 170. 

*) Åarsb. V 15: conditæ sunt istæ leges apud Nyborgh per 
consiliarios illustris regis Danorum et ceteros meliores 
totius regni, consentiente (rettet fra assentiente, Steen- 
strup anf. Sted) toto regno. Den iøjnefaldende Anbring- 
else af det sidste usædvanlige Udtryk maa vistnok opfat- 
tes som en bevidst Fordrejelse af det virkelige Forhold. 
— Prof. Matzen (Haandfæstn. S. VIII) mener, at der ovfr. 
er Tale om et under Konciliet afholdt Raadsmøde; men 
et saadant vilde vel næppe selv betegnes som et Konci- 
lium. 

^) SRD. VI 289: ejusdem domini regis tune futurj. occisores 
et regni proditores, hujus sæpedicti domini Johannis ar- 
chiepiscopi consangvinei et amici familiares, quinimo in 
hac parte aperte sicut et inpluribus bonum regni tangen- 
tibus in eodem parlamento et alias pluries regi prædicto 
plane contradixerunt. 

lige Raadslagninger mellem Kongen og hans Mænd. 
Men havde Stormændene i Institutionen fundet et 
Vaaben mod Kongemagten, bliver det sandsynligt, at 
Faatalligheden af Efterretninger om Møder i Tiden 
forud for 1282 hænger sammen med, at Afholdelsen 
virkelig var blevet sjælden, idet den ikke mere kunde 
være Genstand for Kongens Ønske og endnu ikke med 
Føje kunde forlanges af ham. Men des nødvendigere 
maatte det for Stormændene blive at ændre dette For- 
hold, og Fordringen om den aarlige Rigsforsamling 
maatte blive den, der først kom til Orde, da i 1282 
Øjeblikket kom til at aftvinge Erik Glipping de Løfte- 
breve, som danner Indledningen til den følgende 
Række afHaandfæstninger og paa mere end ét Punkt 
betegner en betydelig Nedgang i den danske Konges 
Magt. 

For ret at forstaa, hvad Danehofsforordningens 
Fremkomst i 1282 betyder, er det nødvendigt at kaste 
et Blik paa Haandfæstningen i dens Helhed eller ret- 
tere paa denne i Forening med den forudgaaende 
Forordning fra Marts Maaned, der egentlig kun er 
et Udkast til dens første Del. Hvis man med Dr. 
Holberg og andre ^) tør opfatte Udstedelsen af disse 
Aktstykker som et afgjort og af Stormændene hidført 
Nederlag for Kongemagten, maa dette blive et yder^ 
ligere Vidnesbyrd om, i hvad Lys man saa den Insti- 
tution, der omhandles i begges forreste Paragraffer. 



*) Dansk Rigslovgivn. S. 194. Jfr. A. D. Jørgensen, Letterst 
Tidsskr. 1883 S. 198. 

Dr. Holberg, der med Hensyn til Bestemmelsen 
om Danehoffet er af samme Mening som den, jeg her 
har søgt at begrunde, den nemlig, at den blev frem- 
tvunget af Adelen, fordi Afholdelsen af den sædvane- 
mæssige Forsamling var blevet forsømt under Erik 
Glipping ^), støtter sin Anskuelse om Haandfæstningens 
Karakter paa Paavisningen af de Fordele, som netop 
Stormændene o: de hidtil ved den strængere Veder- 
lagsret bundne Hirdmænd vandt igennem den, og frem- 
hæver navnlig Betydningen af, at Forordningernes § 
2 sikrer dem mod Fængsling paa blot Mistanke, og 
af den fuldstændige Omdannelse, som Kongebrevsin- 
stitutionen undergik gennem Artiklerne 3 og 4 hen- 
holdsvis i Martsforordningen og i Haand fæstningen^). 
Ogsaa Dr. Secher opfatter den sidstanførte Bestem- 
melse som en betydelig Indskrænkning^), og om end 
Holberg i danske Efterretninger kun har ringe Støtte 
for den Anvendelse, han med Henblik paa udenland- 
ske Forhold tillægger Institutionen i administrativ 
Henseende, overvurderer han næppe Betydningen af 
det Slag, der rettedes mod Kongens voxende Vælde, 
da man samtidig med at indskrænke Straffen for at 
være hans Breve overhørig, til Bøder, medens den 
før havde bestaaet i Hjemfaldelse til hans Naade og 
Unaade, aftvang ham Forpligtelsen til kun at udstede 
dem i Sager, der i Forvejen havde været behandlede 
paa Herredsting og Landsting*). Det er en Tilbage- 



*) Dansk Rigslovgivn. S. 181. 

'^) Smstds. 182, 192 f. 

3) Om Vitterlighed og Vidnebevis S. 218. 

*) Aarsb. II S. 3—4 og 5—6. 



56 Danehoffets Opkomst. 

visning af Kongens Indgriben paa del retslige Omraade, 
der sikkert var saa meget nødvendigere, som den 
snart maatte efterfølges af et nyt Skridt i samme Ret- 
ning. 

Paa det andet af Holberg fremhævede Punkt, 
hvor Forordningerne af 1282 viser en saa følelig Til- 
bagegang for Kongemagten, er hans Anskuelse blevet 
imødegaaet af Prot Matzen, der gennemgaaende hæv- 
der en anden Opfattelse af Erik Glippings Haandfæst- 
ning. Hvad Betydning der skal tillægges Kongens 
Løfte om at afholde sig fra at fængsle Folk, der kun 
var mistænkte og ikke enten havde tilstaaet eller var 
blevet overbeviste eller i visse graverende Forbrydel- 
ser var blevet grebne i Gæridngen, maa efter Matzens 
Mening være afhængigt af det Lys, hvori man ser de 
tidligere Forordninger om Majestætsforbrydelse ; kun 
naar man med Holberg opfatter det udaterede Akt- 
stykke, der af ham henføres til 1263, men tidligere 
er blevet tilskrevet Kristoffer I, som en virkelig ved- 
tagen Lov, betyder den citerede Bestemmelse fra 
1282 et væsenligt Tilbageskridt for Kongemagten; ti 
kun derfra stammer Berettigelsen til Fængsling af mis- 
tænkte *). — Foruden den Indvending , der kan hentes 
fra Vanskeligheden i at begrunde den Anskuelse, at 
der ikke er Tale om en gennemført Lov — paa et 
Tidspunkt, da der endnu ikke fandtes Forfatningsbe- 
stemmelser om Rigsforsamlingen eller nogen officiel 
Bærer af Statsmagten undtagen Kongen, kan en For- 
ordning næppe betegnes som ugyldig, fordi den ikke 



1) Dansk Rigslovgivn. S. 138 if. Matzen, Haandfæstn. S. IX. 

har hele Adelens Samtykke — , maa der dog herimod 
anføres, at det ikke kan siges at være »Forordningen 
af 1263«, der giver Kongen Ret til at fængsle paa 
Mistanke; det drejer sig i den kun om, hvad der i 
visse Tilfælde skal gøres med de saaledes fængsledes 
Gods: Fængslingens Lovlighed eller dog Mulighed er 
Forudsætning for Bestemmelsen ^). Det er et faktisk 
bestaaende Forhold, der hentydes til, hvad enten dets 
Bestaaen maa betegnes som et Overgreb fra Kongens 
Side eller ikke — og blot det, at det forudsætningsvis 
kunde indføres i et Aktstykke, der i al Fald var be- 
stemt til at blive Lov, gør det første tvivlsomt — , 
og Løftet om dets Afskaffelse i 1282 maa i begge 
Tilfælde betragtes som et alvorligt Baand, der paa- 
lægges ham. 

Medens jeg saaledes ikke kan se rettere, end at 
Holbergs Anskuelse om de første Paragraffer i Haand- 
fæstningen henstaar urokket, forekommer det mig 
heller ikke, at hans Helhedsopfattelse omstyrtes ved, 
hvad Prof. Matzen*) indvender imod den. Forsaa- 
vidt som han begrunder sin Betragtning af Haandfæst- 
ningen, der ikke skal være en Sejr for Stormands- 
partiet, men et af GejstUgheden tilvejebragt Kompromis 
mellem Kongen og Bønderne, som Adelen havde 
draget over til sig, med en Henvisning til historiske 
Efterretninger om den politiske Situation, har han 



*) Aarsb. V 15: Si autem quis super suspicione sola convic- 
tus fuerit vel captus fuerit, omnia quæ fuerunt sua ad 
heredes suos volvantur, nisi talis publicis inimicis regni 
adheserit aut regnum impugnaverit injuriose. 

2) Haandfæstn. S. IX— XI. 

valgt et usikkert Grundlag; ti medens Aarbøgernes 
korte Meddelelser fra 1282 saavel som den lybske 
Krønikeskriver Detmar kun taler om Striden mellem 
Kongen og Stormændene^), er det ene Hvitfeld, 
derved noget om Bøndernes Inddragelse i denne; og 
hans Bemærkning derom er af en saadan Form, at 
den kun kan være et Resultat af hans Kendskab til 
selve Haandfæstningens Bestemmelser (S. 284 : Adelen 
.... gjorde sig Bønder og menige Almue anhængig 
for allehaande Besværinger, de klagede paa at være 
indførte). Men selv om Stormændene havde bragt 
Bønderne over paa deres Side, kan man dog heraf 
saalidt som af de i Haandfæstningen indførte Artikler 
til ^Fordel for de lavere Klasser være berettiget til at 
drage den Slutning, at der derfor foreligger et Kom- 
promis ^j. Allerede i Marts Maaned havde, som det 
fremgaar af de da udstedte Kongeløfter, Oppositions- 
partiet i Hovedsagen vundet Sejr; »Hoffets« aarlige 
Afholdelse var fastslaaet, de uretfærdige Fængslinger 
var afskaffede og Kongebrevsinstitutionen havde faaet 
sit Knæk. Hvad Haandfæstningen i Juli Maaned 
bragte, var kun en Udvidelse af Sejren: saaledes Be- 



*) Rydaarb. (SRD. I 170): Lis oritur inter regem Ericum et 
principes: Aavb. til 1410 (smstds. V 531): Commoti fue- 
runt omnes principes contra regem Daniæ. Detmar ed. 
Grautoff I 157: In demesulven iare (1282) do hof sik over 
en nye orloghe in Denemarken tuschen deme koninghe 
unde deme hertoghen unde den edelen mannen des rikes; 
dat warede ene wile. 

*) Prof. Matzen (anf. Sted S. XI) mener, at >de vedtagne Be- 
stemmelser ikke særlig var anlagte paa at være til Fordel 
for de verdslige Storaiænd« ; i Virkeligheden kan man kun 
sige, at de ikke alle var det 

stemmelser, der slutter sig nøje til Paragraffen om 
Parlamentet, idet Kongen kun gennem Forhandlinger 
med dette skulde kunne ophæve Privilegier og skulde 
staa sine dér forsamlede gode Mænd til Regnskab, 
naar der førtes Klager over ham for uretmæssig Gods- 
tilegnelse ^). Men naar Stormændenes Fordringer saa 
langtfra blev beskaarne i den endelige Forordning, at 
det vundne Resultat endog yderligere befæstedes, kan 
de samtidig vedtagne Bestemmelser til Fordel for den 
øvrige Befolkning saa lidt opfattes som et Modtræk 
imod dem, at man tværtimod maa antage, at det er 
dem selv, der har benyttet Lejligheden til at afskaffe 
de paa forskellige Omraader opkomne Misbrug, i Lig- 
hed med hvad der baade i andre Lande*) og senere 
i Danmark fandt Sted, hver Gang det gjaldt Affattelsen 
af en »Grundlov*. 

Som sin væsentligste Grund til at anse Haand- 
fæstningen for et Kompromis har Prof. Matzen imid- 
lertid henvist til dens Besegling, og han har uden 
Tvivl Ret, naar han hverken i de høje gejstlige — 
Ærkebispen og samtlige syv Bisper — eller i de to 
tyske Grever, der nævnes ved Kongens Side som de 



^) § 12: Item omnes litteræ patentes et privilegia nostra in 
suo robore maneant, nisi inparlamenfo docere poterimus, 
quod sint merito revocanda. § 16: Item si aliquis nos 
impetere voluerit super bonis aliquibus tanquam occupatis 
injuste, super hoc stabimus consilio et ordinationi melio- 
rum nostrorum in conciliis pro tempore celebrandis. 

*) Jfr. f. Ex. de engelske Charter. Paavirkning fra England 
har sikkert gjort sig gældende ved Affattelsen af Haand- 
fæstningen, hvad ogsaa Anvendelsen af den i Danmark 
hidtil ukendte Benævnelse Parlament tyder paa. 

eneste Medbeseglere af Aktstykket fra d. 29. Juli, ser 
Medlemmer af, endsige Førere for, det egentlige Op- 
positionsparti^). Men den Slutning, han deraf drager, 
skyldes vistnok et Fejlsyn paa Medbeseglingens Karak- 
ter. Medbeseglerne var et Slags Forlovere ^) og maatte 
derfor i dette Tilfælde fortrinsvis være Mænd, der stod 
Kongen nær — i saa Henseende er Valget af de 
tyske Smaafyrster aabenbart betegnende — eller hvis 
Personlighed var skikket til at indgyde Tillid, som 
Prælaternes maatte være det. At søge Brevgiverens 
Modstandere eller dem, til hvis Fordel Dokumentet 
blev affattet, iblandt Besegierne vilde, naar Talen er 
om et ensidigt Løftebrev som det her omhandlede, 
være næsten lige saa urimeligt som at vente at se 
Køberens eller Panthaverens Segl under det til ham 
udstedte Skøde eller Pantebrev. At vi ikke i Haand- 
fæstningen finder Navnene f. Ex. paa nogen af de 
senere Kongemordere, kan da ikke bruges som Ind- 
vending mod den Anskuelse, at det var et Stormands- 
parti med dem i Spidsen, der fremtvang dens Ud- 
stedelse^). - Indvendingen vil tilmed ganske afbødes. 



1) Haandfæstn. S. X og 39. 

*) Under særlige Omstændigheder findes der jo endogsaa 
iblandt dem særlige Kavtionister, som Grev Gerhard ved 
Haandfæstningen 1326 (Aarsb. II 15), Hakon og Margrete 
1376 (smstds. 24), Hertug Adolf og hans Raad 1448 (smstds. 
44); jfr. Haandfæstn. S. 74. 

^) At danske verdslige Stormænd har taget Del i Julimødet 
1282, synes en saa selvfølgelig Sag, at det næppe tiltrænger 
det Bevis, som Prof. Matzen (S. 39) fører derfor, naar han 
efter Bemærlåiingen om, at ingen af dem beseglede Haand- 
fæstningen, under Henvisning til Hamsfort tilføjer: »skønt 
saadanne dog berettes at have været til Stede* (SRD. I 

naar Haandfæstningen sammenlignes med Martsfor- 
ordningen og det viser sig, at der heller ikke i denne, 
der dog umuligt kan kaldes et Kompromis, ved Navn 
fremhæves andre Vidner end danske gejstlige (4) og 
tyske Herrer (5), skønt »dertil de bedste Mænd af 
Riget baade lærde og læge« siges at have været til 
Stede. Endelig kan den i og for sig ubetydelige Om- 
stændighed, at Kirkens Rettigheder, hvis Bekræftelse 
ufravigelig danner Indledningen til de senere Haand- 
fæstninger, i Modsætning hertil i Haandfæstningen fra 
1282 nævnes sidst af alt, maaske anføres som et 
Vidnesbyrd om, at det er verdslige snarere end gejst- 
Uge Stormænd, der har redigeret Affattelsen ogsaa af 
Julibrevet. 

Betragtningen af begge de vigtige Aktstykkers 
Indhold synes mig da at have ført til et Resultat, som 
ingen af de fremsatte Modgrunde har kunnet rokke. 
Martsudkastet med sine faa Artikler, sin løse Form 
(»det har Kongen lovet«) og sin Mangel paa Besegling 
fremtræder som det hastigt sikrede Udbytte af den 
maaske uventet vundne Sejr, og den egentlige »Haand- 
fæstnings« Udstedelse er den nødvendige Fuldbyrdelse 
af denne; men begge indeholder i fuldt Maal Stor- 
mændenes Belønning for den førte Kamp. Det har 
været mig af Vigtighed at fastslaa dette Resultat med 



293: Ivarus Fossius et Stigotus Pors judex). Hamsfort 
synes at have hentet disse to Navne fra et udateret Akt- 
stykke fra Erik af Pommerns Tid (1420—30: Danske Mag- 
3 R. I 183), der angaar en Retssag og formodentlig er 
Grunden til, at han kalder Mødet for »comitia juri dicundo 
indicta« (sml. ndfr. S. 88). 

saa megen Sikkerhed som muligt, fordi det er paa 
Baggrund af den saaledes vundne Forstaaelse, at Be- 
stemmelsen om Parlamentet maa ses. Naar Løftet 
om dets aarlige Afholdelse er det første, der frem- 
tvinges paa Vordingborgmødet i Marts, for derefter at 
sættes i Spidsen for Haandfæstningen, er det let at 
se, at Stormændene nu opfatter Institutionens Betyd- 
ning ligesaa klart som Kongen dens Ulemper. At 
forstaa begge Parters gensidige Holdning overfor 
Danehoffet i det Øjeblik, det fremtræder i sin ny 
Skikkelse som den konstitutionelle Rigsforsamling, har 
imidlertid sin Interesse ikke blot til Bedømmelse af 
den daværende politiske Situation, men endnu mere 
raaaske paa Grund af det Varsel ' den giver om den 
Skæbne, som Danehoffet gaar i Møde. 



III. Danehoffets Funktioner 



Efter i det foregaaende at have fremhævet den 
Betydning, Aaret 1282 har i Danehoffets Historie som 
Grænseskel mellem en Tidsalder, hvori Rigsforsamlingen 
kun var en fra Kongemagten udgaaet og af denne af- 
hængig Foranstaltning, og den Periode, hvori den i 
Forfatningen anerkendte og foreskrevne Institution 
ene hører hjemme, skal jeg, førend jeg prøver paa at 
belyse dens Skæbne i dette Tidsrum, i de følgende 
Afsnit forsøge en Redegørelse for dens Virkeomraade 
og dets Grænser, saaledes som det fremtræder dels i 
Forfatningslovene, dels gennem de bevarede Vidnes- 
byrd om enkelte Forsamlingers Virksomhed. I Mod- 
sætning til den Ubestemthed, hvormed Larsen og 
andre ^) henfører Afgørelsen af næsten alle Anliggen- 
der — Kongevalg, Lovgivning, Skattebevilling, Rets- 
sager — saavel til DanehofTet som til Landstingene, 



^) Larsen, Skr. I 2 S. 216 og 227; Aschehoug, Statsforfatn. 
i Norge og Danm. S. 155 f. 

haaber jeg at kunne hævde en præcisere Opfattelse 
af Forholdet mellem den ny Rigsinstitution og de 
gamle Landsforsamlinger, og ved denne Opfattelse at 
kunne bidrage noget til Belysningen af den første. 
Jeg tror, at man tør fastslaa, at Danehoffet — for- 
uden at det selvfølgelig kunde være Stedet for mange 
almindelige politiske Spørgsmaals Behandling — som 
lovgivende Forsamling ikke blot havde sit eget 
Omraade, men ogsaa berøvede Landstingene deres, 
og a t det som Domstol ud fra et bestemt Udgangs- 
punkt erhvervede sig en stigende Myndighed af ganske 
speciel Art, men at hverken Kongevalg eller Skatte- 
bevilling nogensinde kom til at høre ind under dets 
Funktioner. 

At der under Afholdelsen af en Rigsforsamling 
maatte være Anledning til paa forskellig Maade at gøre 
den øjeblikkelige politiske Situation til Genstand for 
Forhandling, ligger for meget i Sagens Natur til at der 
kan være Grund til nærmere at fremdrage det her, 
medens der paa den anden Side heller ikke kan være 
Tvivl om, at adskillige Spørgsmaal afgjordes uden 
Danehoffets Medvirken. At f. Ex. Forholdet til Ud- 
landet kunde behandles paa Rigsmøderne, fremgaar 
som ovenfor set allerede af de ældste Efterretninger 
om disse og antydes maaske i Beretningen om Kon- 
vokationen 1256, hvis Afholdelse i Følge Jakob Er- 
landsøns Opfattelse afhang af de holstenske Grevers 
og slaviske Herrers Tilstedekomst ^). Ligeledes synes 



*) SRD. V 584: comites de Holsatia et principes de Sclavia 
..propter quos dicebat tune in litteris suis archiepiscopo 



A 

det ene af de Udtryk, hvormed Ærkebispen angiver 
det sædvanlige Øjemed for Stormændenes Sammen- 
komster under Kristoffer I (tractaturi), at hentyde til 
Forhandlinger af almindelig politisk Natur; som et 
enkelt Exempel paa saadannes Beskaffenhed kan man 
fra en lidt senere Tid anføre den i Kristoffer IPs 
Haandfæstning § 19 paabudte Raadslagning i næst- 
kommende Parlament angaaende Midlerne til at ud- 
løse Forlovere og Fanger fra den forrige Konges Tid i). 
Men i mange Tilfælde maatte det være umuligt at af- 
vente Afholdelsen af den forfatningsmæssige Rigsfor- 
samling, der jo kun skulde finde Sted én Gang aarlig 
og paa en bestemt Aarstid ; og det er derfor naturligt, 
at der er Omraader, hvor Lovbestemmelserne nævner 
Stormændene uden at omtale Parlamentet. Ligesom 
det allerede under Kristoffer I udtales, at Kongen bør 
have majorum regni Samtykke til at paabyde Udrust- 
ninger 2), fastslaas det udtrykkelig i alle Haandfæst- 
ninger fra det 14de Aarhundrede, at han ikke kan 
begynde Krig uden med Raad og Samtykke af Præ- 



missis dictus dominus rex se præcipue idem constituisse 
colloquium. S. 597: . . regis convocatio differri deberet, 
propter Sclavos et alios, cum quibus tractatum habere de- 
beret, qui ad diem prædictum venire non poterant. 

^) Aarsb. II 10 : Item quod omnes fidejussores pro rege nunc 
mortuo et captivos causa ipsius liberet cum consilio et 
auxilio potiorum regni proximo parlamento inveniendo. 

2) SRD. V 599 : licet sit regiæ auctoritatis de consenvu moQorum 
regni expeditionem indicere etc. I Overensstemmelse hermed 
berettes det i Processen mod Jens Grand, at Kongen i 
Anledning af Kampen mod Ærkebispen indkaldte meliores 
regni, medens Parlamentet ikke nævnes (SRD. VI 308: 
Vocatis melioribus regni Daciæ et requisitis, quid super 
ipso rex esset facturus, ex ipsorum consilio etc). 

A. Hude : Danehoffet. 5 

laterne og Rigets mægtige, hvortil der 1326 yderligere 
føjes, at heller ingen Søudrustning maa finde Sted 
uden Forhandling med Bisperne og Stormændene. Paa 
samme Maade kræves i Følge Haandfæstningerne af 
1320, 1326 og 1376 de bedste Mænds Samtykke til 
Udstedelse af Udførselsforbud, uden at der i noget af 
disse Tilfælde er Tale om Rigsforsamlingen i). 

Hvad man i Lovforskrifterne finder til Oplysning 
om Danehoffets Funktioner, betegner det da næsten 
udelukkende som en lovgivende og dømmende For- 
samling. I Forordningen fra 1282 vil man vel ikke i 
den førstnævnte Henseende finde nogen Hjemmel for 
dets Myndighed ; men man maa huske, at det »Parla- 
ment, som kaldes Hof«, den Gang allerede var et 
kendt Begreb og en bestemt Angivelse af Formaalet 
for dets Sammentræden derfor til en vis Grad over- 
flødig, endog bortset fra, at en saadan vilde have 
været ganske usædvanlig i en Forordning fra Datiden. 
PaaOmraader, hvor Forsamlingen tidligere havde haft 
nogen Indflydelse — og dette var utvivlsomt først og 
fremmest Tilfældet paa Lovgivningsomraadet — , for- 
udsattes det naturligvis, at den fremdeles gjaldt ; først 
senere fandt man Anledning til udtrykkelig at fastslaa 
den. At betragte Oprindelsen til den lovgivende 
Myndighed, som Parlamentet af 1282 paa Forhaand, 
skønt uden bestemt Lovhjemmel, var Indehaver af, 
er imidlertid ikke uden Betydning for Forstaaelsen af 
den hele Institution. 

Naar Danmarks tre Hovedlande hver for sig i sin 



1) Aarsb. II 10, 12, 16, 22 f. 

oprindelige Folkeforsamling besad et selvstændigt Or- 
gan for Varetagelsen af sine indre Anliggender, da er 
det som bekendt ikke mindst paa Lovgivningsomraadet, 
at dets Selvstændighed gjorde sig gældende. De 
forsamlede Tingmænds Forhandlinger om Lovene og 
deres Beslutningers ubetingede Gyldighed skildres vel- 
talende af Ælnoth i hans Beretning om Viborg Lands- 
ting^); og i Skaanes og Sjællands Love bevares endnu 
Vidnesbyrdene om Landenes Avtonomi, ti hvad enten 
deres Nedskrivning har fundet Sted paa kongelig For- 
anstaltning eller skyldes privat Initiativ, fremtræder de 
i hvert Fald for Størstedelen som Samlinger af Ved- 
tægter, der uden Indblanding fra Kongemagtens Side 
er fastslaaede af Tingene selv. Men idet Kongemagten 
voxede og samtidig fik en videre Opfattelse af sine Opga- 
vers Omfang, ændredes langsomt det oprindelige Forhold. 
Betegnende er det, at medens det f.Ex. i den saakaldte 
Eriks sjællandske Lov hedder, at Landet vedtog 2), 
genfindes i Fortalen til Jyske Lov dette Udtryk i en 
ny Forbindelse, idet det forbydes at dømme mod den 
Lov, som Kongen giver og Landet tager ved; og 
om det end i Andreas Sunesøns Parafrase af Skaanske 
Lov forekommer, at prudentiores Scaniæ auctoritate 
Valdemari regis decreveruni^) ^ hævder allerede Knud 



1) SRD. III 361: Wibergis..ex totis Jutiæ partibus quam sæ- 
pius Inon minima multitudo tam de causis communibus 
tractatura quam et de legum veritate sive firmitate discu- 
tienda simul et stabilienda convenit: et quod ibi communi 
consilio aggregatæ multitudinis stabilitum fuerit, non im- 
pune uspiam in Jutiæ partibus irritum fieri valebit. 

«) Eriks sjæll. Lov III 47 (ed. Thorsen S. 116), jfr. Stemann, 

Retshistorie S. 45. 
») Åndr. Sun. V 3 (ed. Thorsen S. 127). 

5* 

VI uden at nævne Folket Kongens Ret baade til at 
give og ophæve Love^). Endelig betegner Jyske Lovs 
Udstedelse paa Konciliet i Vordingborg 1241 et Trin 
i denne Udvikling; ti skønt det er Statsmagten, der 
hår paataget sig Redaktionen af den og forsynet den 
med en Indledning, hvori Regeringsprinciperne findes 
udtalte, er selve Lovens Indhold utvivlsomt ligesom 
de andre Provinsloves opstaaet ved Nedskrivning 
af Lovforedragene paa Tinge, der atter var Udtryk 
for de af Tingmændene vedtagne Normer. Paa den 
anden Side er man næppe berettiget til af Lovens 
Offentliggørelse i en Storman dsforsamling at drage 
nogen Slutning om dennes Medvirken eller Nødvendig- 
heden af dens Samtykke; Affattelsen maa jo have 
været tilendebragt forud for Mødet, og den Højtide- 
lighed, hvormed Beskræftelsen fandt Sted, er kun et Vid- 
nesbyrd om den Betydning, der nu tillagdes Kongens 
Sanktion. Paa lignende Maade maa det vel opfattes, 
at endogsaa Stadsretter, ved hvis Tilblivelse hverken 
Kongen eller hans Omgivelser havde medvirket, fore- 
lagdes til Stadfæstelse paa Koncilierne, som f. Ex. 
Ribe Stadsret i Nyborg d. 26. Juni 1269, medens de i 
andre Tilfælde bekræftedes af Kongen alene eller i en 
snævrere Kres^). Kun gennem Kongen fik Stormænd- 



1) Forordn, af 28. Dec. 1200 (Aarsb. V 6) : Quamvis autem regiæ 
sit potestatis leges condere vel mutare etc. Jfr. Holberg, 
Dansk og fremmed Ret S. 200 ligesom i det hele Afhand- 
lingen om >Den lovgivende Myndighed i Riget og Landene i 
Middelalderen«, hvor Kongens tiltagende Indflydelse skarpt 
fremhæves. 

*) Roskilde Stadsret (Rosenvinge, Love V 172) i Roskilde d. 
15. Juni 1268 i en Forsamling, der ikke som Slagelsemødet 

ene efterhaanden Del i den Lovgivningsmagt, der op- 
rindelig hørte hjemme paa de enkelte Landes Ting; 
ved hans Side vandt de en Indflydelse, som de dog 
ikke havde lovformeligt Krav paa og som derfor kun 
efter hans Forgodtbefindende indrømmedes dem. 

Ved Siden af den Strømning, der førte fra Lands- 
tingslovgivning til Kongelovgivning, gaar der imidlertid 
en hel anden Udvikling. Med Udgangspunkt i Knud 
den stores Vederlagsret begyndte der, som det paa en 
interessant Maade er belyst i Dr. Holbergs andet 
Hovedskrift »Dansk Rigslovgivning*, allerede paa Ha- 
rald Heins Tid en Kamp mellem Konge og Stormænd 
om den Lov, der stillede Hirdmændene udenfor de 
almindelige Retsregler og paa hvis Formildelse deres 
Bestræbelser i hele den følgende Tid gik ud, medens 
Kongemagten paa sin Side maatte ønske at opretholde 
den i dens oprindelige Strænghed ^). At Forhandlinger 
om denne Sag mere end én Gang spillede en Hoved- 
rolle paa de af Kongen sammenkaldte Stormandsmøder, 
er vel udenfor al Tvivl, om man end kun sjælden 
kan paapege en Sammenkomst, hvor det bestemt 
vides at have været Tilfældet. Med Dr. Holberg tør 
man maaske gætte paa, at den »Civilret« — et Ord, 
der i sig selv næppe udtrykker andet end Modsæt- 
ningen til den kanoniske Ret 2) — , hvis Forbedring 
Saxo angiver som et af Formaalene for Mødet paa 



samme Aar (ovfr. S. 51) kaldes Koncilium. Ogsaa Pri- 
vilegier udgaves undertiden med Stormændenes Samtykke 
paa Forsamlingerne, men ligesaa ofte af Kongen alene. 

1) Dansk Rigslovgivn. §§ 1—2. 

*) Jfr. Lunde Domkapitels Gavebøger ed. Weeke S. 129 f. : 

Samsø 1184, har været Vederlagsretten ^) ; og med 
Sikkerhed kan man vel, trods manglende Angivelse, 
til et Koncilium henføre Udfærdigelsen af den saa- 
kaldte Abelske Forordning 2), der tidligere sattes i 
Forbindelse med Midfastemødet i 1251 (ovfr. S. 43), 
men i Følge Dr. Holbergs dristige Gisning stammer 
fra den selvsamme Forsamling i Vordingborg, hvorfra 
Jyske Lov udgik, og saaledes maa betegnes som »Kong 
Valdemars Love. Heller ikke den ovenfor omtalte 
Forordning om Majestætsforbrydelse, som Holberg da- 
terer fra 1263, bærer noget ydre Mærke af at være 
udgaaet fra et Rigsmøde; men til Gengæld haves der 
jo fuld Oplysning om den Situation, der forelaa ved 
Udstedelsen af den næste Lov af samme Art (1276), 
og man faar her et klart Indtryk af Karakteren af 
den Kamp, der paa Lovgivningsomraadet førtes mellem 
Konge og Hirdmænd. 

Imidlertid havde Nødvendigheden af at tage Stor- 
mændene med paa Raad ved Ændringer eller Udvidel- 
ser af Hirdloven medført deres Indflydelse paa et nyt 
Omraade. Allerede den ovennævnte Forordning fra 
Aarhundredets Midte er kun til Dels en Hirdlov; en 
væsentlig Del af dens Bestemmelser angaar Rigets 
øvrige Befolkning^), og idet man tør gaa ud fra, at 



magister Kanutus . . in utroque jure tam canonico quam 

civili competenter eruditus. 
^) Saxo S. 968. Kong Valdemars Lov S. 258. — I »Dansk og 

fremmed Ret« S. 194 taler Holberg dog her om Rigslov- 

givning. 
2) Aarsb. V 9. 
8) Holberg: Dansk og fremmed Ret S. 207. 

den i sin Helhed er blevet til gennem Forhandlinger 
paa et Rigsmøde, er dermed Stormændenes Deltagelse 
i den begyndende Rigslovgivning fastslaaet ^). Saa- 
ledes var hen i det 13 de Aarhundrede to Strømme 
løbet sammen: medens Landstingslovgivningen næsten 
umærkeligt var gledet over i Kongens Haand, var der 
gennem Lovene for Vederlaget banet Vej for en Lov- 
givning, der i Modsætning til Provinslovene gjaldt for 
Riget som Helhed; og medens Stormændene fik Del i 
denne paa Grund af dens Oprindelse, maatte ogsaa 
den Myndighed, som Kongen havde tiltaget sig paa 
Provinslovgivningens Omraade, komme dem til gode, 
efter at de ved Parlamentets Anerkendelse i 1282 
havde faaet et forfatningsmæssigt Organ for deres 
Deltagelse i Statsstyreisen. Med Kongen som Mellem- 
led overtager da Rigsforsamlingen Landstingenes Funk- 
tioner og lægger dertil den Indflydelse, som den i 
Egenskab af Hirdforsamling har erhvervet paa Rigs- 
lovgivningen. Da de to Strømninger mødes, frem- 
kommer der Forordninger som den tredobbelte Lov 
fra Nyborgparlamentet ved Pinsetid 1284 2), der er 
mærkelig ved den mekaniske Sammenblanding af 
Provinslov og Rigslov, der karakteriserer den, idet 
den ved Siden af Forfatningsbestemmelser — saaledes 
et fornyet Paabud om Danehoffets Afholdelse — og 
andre Fællesforskrifter for hele Riget tillige indeholder 
Artikler, der kun vedrører det enkelte Lovomraade, 



^) Sml. Jakob Erlandsøn (SRD. V 584): ordinaturi cum ipso 

super negotiis regni. 
2) Aarsb. V 20. 

hvorfor den er udgaaet i et særskilt Exemplar til 
hvert af de tre Hovedlande Skaane, Sjælland og Jyl- 
land; eller som den af Erik Menved i Parlamentet 
1304 d, 13. Marts givne Forordning, der kun er be- 
varet i den for Nørrejylland gældende Form^), men i 
Følge sit Indhold maa have omfattet hele Riget og 
altsaa været adstedt i tre Exemplarer. 

I Praxis er da Parlamentet umiddelbart efter 
1282 2) fremtraadt som Indehaver af den lovgivende 
Myndighed for Rigets saavel som de enkelte Lands- 
deles Vedkommende ; en forfatningsmæssig Anerkend- 
else af den antydes, naar det i den ovennævnte For- 
ordning af 1304 hedder, at dé Thordske Artikler, efter 
af en dertil nedsat Kommision at være blevet revi- 
derede og oversatte paa Dansk, næste Aar skal be- 
kræftes af Kongen i Parlamentet^). De første 
virkelige Forfatningsbestemmelser om . Lovgivningen 
fremkommer dog ikke, førend der med Kristoffer IPs 
Haandfæstning atter foreligger en formelig Grundlov 
og med den en videre Udførelse af det Program, der 
i 1282 kun fremtraadte i sine første Omrids. Tilsyne- 
ladende er den Kompetence, der i denne tildeles 
Parlamentet, vel af en temmelig begrænset Art; ti 
naar det i dens Slutningsparagraf — ligesom paa til- 



1) Aarsb. V 41. 

2) Allerede i 1283 viste det sig virksomt som lovgivende 
Forsamling (Aarsb. V 17: Hælsingæburgh in parlamento.. 
statutum est). 

3) Aarsb. V 43: De legibus scriptis in Thordone ordinatum 
est, quod . . . ipsas de Latino in Dacum extrahi faciat et 
transferri. .quas etiam nos . . anno futuro in celebratione 
parlamenti proximi confirmari faciemus. 

svareade Sted i Valdemar af Slesvigs Haandfæstning sex 
Aar senere — hedder, at ny Love ikke maa gives 
uden med hele Rigets Samtykke i det næstfølgende 
Parlament, hvor nemlig Kongen med Prælaters og 
Stormænds Raad kan forandre de ovennævnte Artik- 
ler o: Haandfæstningen ^) , er det indlysende, at der 
med ny Love i dette Tilfælde kun menes Bestemmel- 
ser, der strider mod denne. Det ses saavel af den 
Maade, hvorpaa Ordet nemlig — videlicet — sammen- 
knytter de to Sætninger og viser, at de i Virkelig- 
heden indeholder det samme, som af Bestemmelsens 
Anbringelse som en Slatningsforskrift, der angaar selve 
Haandfæstningen og ikke kan sidestilles dens øvrige 
Indhold; og det fremgaar yderligere af, at der andet- 
steds i Haandfæstningen — som ogsaa i dens Efter- 
følger fra 1326 — findes Bestemmelser, der omhandler 
Lovgivningen i Almindelighed og altsaa vilde over- 
flødiggøre Slutningsartiklen, hvis ikke denne tog Sigte 
paa den særlige Lov 2). At det er Parlamentet, der 
skal afgøre, om den af en anden Forsamling — ti 
saavel Kristoffer IPs som Valdemar af Slesvigs Haand- 
fæstning vedtoges ved Kongevalget, der ikke foregik 
paa noget Danehof — tilvejebragte Forfatningslov skal 
have endeUg Gyldighed eller muligvis underkastes 



^) Aarsb. II 11: Item non inveniantur novæ leges, nisi de 
consensu totius regni in parlamento generali in proximo 
celebrando, in quo videlicet parlamento liceat regi futuro 
de consilio prælatorum et meliojrum regni supradictos ar- 
ticulos immutare etc. 

*) Dr Holberg har i »Dansk og fremmed Ret« S. 153 ff. 
hævdet den samme Anskuelse til Forsvar for sin Paastand 
om, at leges kan betyde en enkelt Lov. 

Ændringer, siger imidlertid bedre end noget, at det 
opfattedes som Rigets højeste lovgivende Myndighed. 
Og medens Haandfæstningen af 1320 fastslaar dette 
for de politiske Grundloves Vedkommende, vil en 
nærmere Betragtning af den vise, at den sandsynligvis 
ogsaa paa den almindelige Lovgivnings Omraade inde- 
holder en Bestemmelse, der angaar Rigsforsamlingen. 
Ved en Sammenligning mellem dens Artikel 27, som 
foreskriver, at Manglerne i Valdemars Love — o : den 
béstaaende Lovgivning — skal udfyldes af Rigets kyn- 
dige Mænd, og den dertil svarende Artikel 22 i Valde- 
mar af Slesvigs Haandfæstning, hvor dette Lovarbejde 
siges at skulle foretages af Rigets kyndige og for- 
nemme Mænd i Parlamentet^), vil nemlig let den 
i sig selv naturlige Formodning opstaa, at det samme 
har været underforstaaet i Bestemmelsen 1320; en 
Formodning som Artiklens Anbringelse umiddelbart 
efter Paabudet om Parlamentets aarlige Afholdelse 
(§ 26) og forud for en anden det vedrørende For- 
skrift højlig bestyrker. Sandsynligvis indeholder da 
allerede denne Haandfæstning, men i hvert Fald den 
næstfølgende, en fuldstændig Bekræftelse af Lovgiv- 
ningsmagtens Overgang fra dens oprindelige Inde- 
havere, de enkelte Landes tolkelige Ting, til det ny- 
dannede Organ for Rigsenheden og Stormandsvælden. 
I Overensstemmelse med de saaledes fastslaaede 
Forfatningsregler udgaar der fra Parlamentet i Løbet 



m 

^) Aaisb. II 10: Item ut omnino conservet leges Waldemari 
regis, et si quis in eis inveniatur defectus, per discretos 
regni suppleatur. S. 13: per discretos et meliores regni in 
parlamento suppleatur. 

af det 14de Aarhundrede en Række af Konstitutioner : 
Valdemar Atterdags fra 1354 og 1360, Olufs fra 1377, 
ligesom det er paa et Danehof, at Kongen — uden 
Tvivl Valdemar Atterdag ^) — med Stormændenes Sam- 
tykke giver de i Forordningen af 1304 omtalte Thord- 
ske Artikler den da bebudede Bekræftelse. Til Olufs 
Regeringstid henhører imidlertid de sidste Spor 
af Danehoffets lovgivende Virksomhed; udover den 
kendes intetsomhelst Resultat af denne. I Teorien 
bestaar dets Avtoritet vel uforandret: det af Kri- 
stoffer af Bajern i hans Valged givne Løfte om i 
første Danehof at besegle et aabent Brev, hvori hans 
Haandfæstning skal staa med saadanne Artikler, som 
Rigets gode Mænd finder for godt ^), indeholder den 
fuldstændigste Anerkendelse af den Indflydelse paa 
Haandfæstningernes Affattelse, der tillagdes det i 1320 
og 1326. Men nogen praktisk Betydning faar denne 
Anerkendelse ikke, ti Kristoffer af Bajerns Løfte om 
Haandfæstningen indfriedes aldrig; og medens der 
saaledes heller ikke af det fremgaar noget Vidnesbyrd 
om Danehoffets Virksomhed, har der forlængst været 
Tegn at finde paa dets Tilsidesættelse, idet allerede 
Dronning Margrete ved i 1396 til Viborg Landsting at 
henlægge Forhandlinger, der førte til Udstedelsen af 
en Forordning ^), viste Tilbøjelighed til at sætte sig ud 
over den i mere end et Aarhundrede bestaaende Ord- 
ning og vende tilbage til de Institutioner, som den 



O Se V. Afsnit. 
2) Aarsb. II 41. 

8) Forordn, for Nørrejylland 24. Jan. 1396: Hvitfeld S. 604, 
for Fyn omtrent samtidig: Aarsb. V 52. 

havde afløst, men hvis Livskraft næppe endnu var 
udslukt. Vedtagelsen af >LaaIands Vilkaar« i) paa Laa- 
lands Landsting i 1446 vidner ligeledes, skønt Konge- 
magten intet havde at gøre med den, om at Lands- 
tingenes gamle Betydning — der til Dels var gaaet i 
Arv til dem, hvis Oprettelse skriver sig fra en nyere 
Tid — end ikke paa Lovgivningsomraadet var helt 
forbi. Dens Genoplivelse var imidlertid ganske for^ 
bigaaende og bærer først og fremmest Bud om, at 
Danehoffets Rolle var i Færd med at være udspillet. 



Medens der i Danehoffets lovgivende Myndighed 
var to Bestanddele, saa at det paa én Gang optræder 
som Landstingenes Afløser og som Indehaver af en 
Avtoritet, hvortil Grunden var lagt samtidig med de 
første Spirer til dets egen Udvikling, gør der sig paa 
det judicielle Omraade et noget andet Forhold gæld- 
ende. I begge Tilfælde er Danehoflfet Organ for Hel- 
heden, hvor de ældre Institutioner kun virkede for 
Rigets enkelte Dele ; men dets Virksomhed som Dom- 
stol er tillige helt igennem af en ganske anden Art 
end den, der baade før og efter dets Opkomst ud- 
øvedes paa de enkelte Landes Ting. Den knytter sig 
uden at gøre noget Indgreb i denne udelukkende til 
det Rigsenheden repræsenterende Kongedømme. 

Hvad Oprindelsen til Danehoffets dømmende Myn- 



1) Aarsb. V 62. 

dighed angaar, er det ikke vanskeligt at se, at Rigs- 
forsamlingen allerede som Huskarlestævnets Arvetager 
maatte være den naturlige Domstol i Sager, der an- 
gik Forholdet mellem Kongen og hans Hirdmænd. 
Som ovenfor omtalt skildrer Saxo endnu under Val- 
demar den store Stormandsmøder, der ganske bærer 
Huskarlestævnets o: den som Domstol optrædende 
Hirdforsamlings Præg : den Forsamling i Vordingborg, 
hvori Buris anklagedes i de øvrige Primaters Nær- 
værelse, har vel endog udelukkende været sammen- 
kaldt i denne Anledning; og at Prælaterne og de 
verdslige Stormænd i Viby var samlede for at dømme 
mellem Kongen og den forræderske Magnus Henrik- 
søn, fremgaar utvivlsomt af Saxos Beretning ^). Ogsaa 



*) Saxo S. 910: Absalon cum Sunone et Esberno regem, 
paulisper sine arbitris esse jussum, contemplari causæ exi- 
tum monet . . Qui si indemnatus abscederet, complures ad 
innocentiam sibi decernendam adduceret; sin confessus 
venia careret, simplicitatis exemplo culpæ sociis tegendæ 
ejus documentum præberet. — Dr. Holberg har (i Dansk 
Rigslovgivn. S. 84 ff.) fremsat den Anskuelse, at det i Følge 
Vederlagsretten er Kongen, der dømmer i de større Sager, 
hvilket netop vil sige dem, der drejer sig om Hirdmændenes 
Forbrydelser imod ham selv. Han indrømmer imidlertid, 
at det af den ovennævnte Beretning fremgaar, at Kongen 
dog »ikke ganske« var Herre over Udfaldet, og kommer 
derfor til det Resultat, at han kun havde >Dom over Jus« 
o : Myndighed til at fastsætte Straffen, medens Kurien dømte 
om Faktum o : kendte skyldig eller ikke skyldig. Er dette dog 
andet end en Omskrivning for, at Straffen for Majestæts- 
forbrydelse bestod i at være i Kongens Vold — hvilket 
atter vil sige, at han kunde frafalde den strængeste Straf 
— , og er det ikke naturligere at opfatte Forholdet paa 
denne Maade end at tillægge Kongen dømmende Myndig- 
hed i hans egen Sag, hvad der desuden bestemt strider 

Konvokationen under Kristoffer I optræder som Hus- 
karlestævnets Efterfølger, naar Kongen under dens 
Afholdelse i 1256 fremfører sin Klage over Jakob Er- 
landsøns Adfærd; ti vel skildres det, hvorledes haa 
udslynger sine Beskyldninger mod Ærkebispen >ikke i 
sit Kammer eller sit Palads, og ikke overfor Stor- 
mændene alene, men under aaben Himmel og i Nær- 
værelse af den forsamlede Mængde«; men selve 
Fremhævelsen af, hvorledes det burde have været, 
viser at den indkaldte Forsamling af Stormænd opfatte- 
des som den rette Modtager af Kongens Klage over en 
Mand, der trods sin gejstlige Stilling sikkert regnedes 
med til den kongelige Hird^). 

At Hirdforsamlingens Myndighed til at dømme i 
Sager, hvori Kongen var den som Anklager op- 
trædende Part, overførtes paa det fuldtudviklede Dane- 
hof, afgiver fra dettes første Periode navnlig Proces- 
sen mod Erik Glippings Mordere Vidnesbyrd om. Fra 
Sagens første Afgørelse paa Danehoffet i Nyborg 1287 
er selve Domsakten vel ikke bevaret; men af de hi- 
storiske Beretninger synes det at fremgaa, at tilnævnte 



imod Vidnesbyrdene fra den følgende Tid? — At Kongen 
ikke er Dommer i Følge Vederlagsretten, hævder Lehmann, 
Konigsfriede der Nordgermanen S. 126, og Steenstrup, Tids- 
skr. for Retsvidensk. 1891 S. 117—18. 
^) SRD. V 585 : Deinde non in camera aut palatio suo coram 
discretioribus et melioribus regni, sed sub divo prætorium 
constituens, coram nobilibus et popularibus sive plebejis 
eundem archiepiscopum . . arguit et confudit. — Om de 
gejstlige Stormænds Forhold til Hirden jfr. f. Ex. den 
Rolle, som Absalon og Bisperne spiller i Forsamlingen i 
Viby (Saxo S. 907), og Holberg, Kong Valdemars Lov 
S. 270. 

Mænd, maaske 27 i Antal, > ransagede og svor« om, 
hvem Manddraberne var, og at de saaledes udpegede 
derefter dømtes fredløse af det samlede Hof^). At 
Dommen betragtedes som udgaaet fra Forsamlingen 
som Helhed, ses ogsaa af forskellige Udtalelser i 
Processen mod Jens Grand ^) og bekræftes ved en 
Sammenligning med det i Parlamentet i Helsingborg 
1305, hvor Erik Menved paany forelagde Sagen, af- 
fattede Aktstykke, der er udstedt af selve Nævning- 
erne, men hvori det fremhæves, at der af hele For- 
samlingen ikke var nogen, der talte imod deres Udsagn, 
undtagen én af de tiltalte og nogle afde andres Børn ^). 
Af dette Dokument fremgaar det tillige, at det var 
Kongen selv, der efter at have fremført Anklagen mod 
de formentlige Kongemordere tillod Nævningerne at 
»ransage, sige og sværge«, hvad de syntes sandest, 
idet han kaldte dem »særdeles tilsammen af den gan- 
ske Forsamling«. Altsaa anvendtes den i 1276 pro- 



^) Rydaarb. (SRD. I 170): in pentecoste concilium celebra- 
tum generale in Nyborg. Comes Jacobus etc. ex communi 
omnium decreto vel addicti sunt pro morte regis vel pro- 
scripti. Aarb. 936 — 1317 (smstds. II 174): per concilium 
regni in Nyborgh . . rei de morte regis condemnantur. 
Aarb. til 1415 (smstds. I 392) : Juratum est in Dacia a 27 
nobilibus viris . . veros esse regis Erici interfectores (her- 
efter P. Olai Annales, smstds. I 188, og i Aarbog til 1410, 
V 532). Skønt Beretningen ikke er samtidig, er den næppe* 
ganske værdiløs. Jfr. forøvrigt Paludan -Muller, Oversigt 
over Videnskab. Selsk. Forhandl. 1867 S. 60, Kinch, Aarb. f. 
nord. Oldkynd. og Hist. 1875 S. 328 f., og A. D. Jørgensen, 
smstds. 1876 S. 86. 

*) SRD. VI 316: Jacobus comes et alii supradicti auctoritate 
concilii totius regni Daciæ declarati fuerunt occisores dicti, 
regis et..banniti et proscripti auctoritate dicti concilii. 

•) Hvitfeld S. 328 (i dansk Oversættelse). 

jekterede Bestemmelse om Kongens Ret til at ud- 
nævne Nævnet nu ikke blot i de den Gang omhand- 
lede mindre Tilfælde, men i Majestætsforbrydelses- 
sager af den mest graverende Art^). Danehoffets for- 
melle Ret til at være Dommer mellem Kongen og 
hans Mænd har da sikkert ved den* ene Parts Magt- 
stilling i Praxis hdt en betydelig Indskrænkning. 

En anden Række af Sager, om hvis Afgørelse ved 
Danehoffets Dom der er levnet os Efterretninger, an- 
gaar det særlige Forhold, hvori Kongen stod til Her- 
tugen af Sønderjylland, Fyrsten blandt hans Hirdmænd, 
og bør medtages i denne Sammenhæng, hvor Talen 
er om den Nytte, Kongemagten kunde have af 
Rigsdomstolens Existens. Den sønderjyske Hertugs 
Afhængighed af den danske Rigsret fastslaas udtryk- 
keUg i det Brev, som Hertug Valdemar efter sin Løs- 
ladelse af Erik Glippings Fængsel maatte udstede paa 
Danehoffet i Marts 1286, og hvori han lover i Til- 
fælde af Trætte mellem ham og Kongen eller deres 
Folk intet at foretage med Magt, men lade Sagen 
paadømme i Konciliet af dem, som dertil forord- 
nes^). I Overensstemmelse med den her foreskrevne 



*) Jfi*. Kong Hakon i Brev af 2. Maj 1307: konongr af Dan- 
mork næmndi til mænn oc let suæria upp a J)a slikt sæm 
honom likade (Dipl. Norv. VI 64). 

2) Hvitfeld S. 291. — »Herredag* i Hvitfelds Oversættelse af 
Brevet gengiver formodentlig ligesom d. 28de Maj 1286 
det latinske concilium; der staar endvidere: >paa Herre- 
dag . . eller for dem, som dertil forordnes«, men i Be- 
tragtning af, at Fremgangsmaaden, naar Danehoffet fun- 
gerer som Domstol, overalt ses at være den, at der af dets 
Midte udtages et Udvalg til at kende i Sagen, tøi- man 
vistnok anse »eller« for et Indskud af Hvitfeld, — I Over- 

Fremgangsmaade var allerede Aaret i Forvejen den 
langvarige Strid om Als blevet bragt til Ende ved, at 
Konciliet i Nyborg 1285 d. 28. Maj havde besluttet 
Nedsættelsen af et Udvalg paa tolv Mænd, der ved 
Vortelsed skulde afgøre, om Øen tilhørte Kronen eller 
Hertugen. Da de ti af disse tilsvor Kongen den, ud- 
stedtes af den paa Konciliet forsamlede høje Gejstlig- 
hed et Dombrev, der stadfæstede denne Kendelse, og 
hvorved Kongen tillige tildømtes noget andet omtvis- 
tet Gods, som et af Hertugens Fader udstedt Doku- 
ment godtgjorde hans Berettigelse tiP). Paa samme 
Maade synes paa et i 1296 2) afholdt Danehof i Ny- 
borg Erik Menved af et Udvalg af gode Mænd at være 
blevet tilsvoret Junker Abels Gods, hvorom der var 
Tvist mellem ham og Hertugen, og Dommen at være 
blevet stadfæstet af det samlede Koncilium^). Ende- 
lig er det øjensynligt, at det var med den gamle og 
forfatningsmæssige Fremgangsmaade for Øje, at den 



enskomsten af 3. Febr. 1296 (smstds. S. 308) findes lige- 
ledes en Bestemmelse om, at Hertugen skal »svare os og 
Danmarks Raad til Parlament og Danehof, som holdes«, 
og naar Erik Menved senere opfordrer Kristoffer til at lade 
sine Beskyldninger imod ham indkomme for Prælater og 
Rigens Raad (smstds. 339), er det vel ogsaa her Parla- 
mentet, der sigtes til (Hvitfeld oversætter i Haandfæst- 
ningen 1320 parlamentum generale — som Domstol — ved 
»Adelting som kaldes Rigens Raad«). 

») Suhm, Hist. af Danm. X 1024. 

2) Aarstallet stammer fra Hvitfelds Anbringelse af det i S vå- 
nings Afskrift bevarede Dokument, der paafaldende nok 
opregner de samme 10 Nævninger, der i 1286 tilsvor 
Kongen Als; der foreligger her et Forhold, som tiltrænger 
en nærmere Undersøgelse, end der kan gives paa dette 
Sted. 

») Hasse, SHL. Reg. u. Urk. II 364. 

A. Hude: Danehoflfet. 6 

lovkære Erik af Pommern paa et Tidspunkt, da den 
hele Danehofsinstitution aabenbart ikke længer spil- 
lede nogen Rolle i Statslivet, fremdrog den af dens 
Glemsel for at give sit Krav paa Slesvig ny Vægt; 
medens det af Modpartens hele Holdning ^) tydelig nok 
fremgaar, at det var en forældet Form, der bragtes 
til Anvendelse, da Kongen i 1413 lod Danehoffét med 
den af selve Forsamlingen tilnævnte Bisp Peder af 
Roskilde til Ordfører dømme Holstenerne til som de, 
der havde ført Avindskjold mod Riget, at have for- 
brudt al Ret til Slesvig 2), var i Virkeligheden Erik 
af Pommerns Opfattelse saa langt fra uhjemlet, at 
den ikke blot støttede sig til den Myndighed, der over- 
hovedet tilkom Danehoffét i Majestætsforbrydelses- 
sager, men ovenikøbet havde kunnet paaberaabe sig 
den udtrykkelige Underkastelse under den, som de 
sønderjyske Hertuger i tidligere Tid havde maattet 
indvilge i. 

Medens Oplysningerne om Kongens Benyttelse 
af Rigsdomstolen udelukkende har været at finde i 
historiske Beretninger og politiske Aktstykker, møder 
der os et ganske andet Forhold, hvor Talen er om 



*) Hertug Henrik af Liineburg til Raadet i Lubeck 11. Avg. 
1413 (Urkundenb. d. Stadt Liib. V 505) : He hadde dar ding- 
bencke gestalt und bered laten, dar he unse frund vor ge- 
richte in eschede . . alse we in syn hus to eynen frunt- 
liken dage . . gekomen weren. Sml. hans Svar paa Kong- 
ens Opfordring til at vælge 6 Mænd tilDommere i Sagen, 
medens Kongen valgte 6: han vilde nok udnævne dem til 
en venskabelig Forhandling, men ikke til at sidde til Doms 
(Antislesvigh. Fragm. XIV 8). 

2) Antislesvigh. Fragm. XIV 3 ff. Hvitfeld S. 645 ff. 

dens Anvendelse imod ham, som et Middel til at 
drage ham til Regnskab for Overgreb eller hæmme 
hans Magtudfoldelse. At Kongen i Følge Vederlags- 
retten kunde staa som den anklagede Part overfor Hird- 
mændenes Domstol, derpaa frembyder allerede den 
bekendte Fortælling om Knud den store et Exempel; 
og da den kongelige Institution, som Rigsforsamlingen 
før 1282 havde været, i dette Aar toges i Brug mod 
Kongen, er det naturligt, at det var den mod ham 
rettede Side af dens dømmende Myndighed, Stor- 
mændene havde deres Opmærksomhed henvendt paa. 
Erik Glippings Haandfæstning kom derfor blandt de 
meget faa Artikler, der angaar Danehoffet, til at inde- 
holde den Bestemmelse, at Kongen, saafremt nogen 
vil sagsøge ham for uretmæssig Tilegnelse af Gods, 
paa KonciUerne skal underkaste sig sine gode 
Mænds Afgørelse (§ 16, ovfr. S. 59); og medens saaledes 
Stormændene i Overensstemmelse med deres fra Hus- 
karlestævnet arvede Ret bemyndigedes til at dømme 
om Kongens Handlinger, synes i al Fald formelt Ret- 
ten til at optræde som hans Anklager ikke længer at 
være indskrænket til Hirdens Medlemmer, men Dane- 
hoffets Kompetence at være blevet udvidet til at om- 
fatte Sager, hvori enhvilkensomhelst blandt Undersaat- 
terne kunde være Kongens Modpart. Imidlertid blev 
det snart nødvendigt paa en anden Maade at be- 
grænse Kongemagten ved Benyttelse af den i Dane- 
hoffet skabte Overdomstol Til Perioden efter 1282 
henhører Uddannelsen af det kongelige Retterting, der 
midlertidig gjorde Kongen til Ihændehaver af den høj- 
este dømmende Myndighed og endog truede med at 

6* 

fortrænge de andre Domstole. Men ligesom man i 
1282 havde forstaaet at svække Kongebrevsinstitu- 
tionens Betydning, saaledes angreb man i de næste 
Haandfæstninger (1320 og 1326) Rettertinget med Be- 
stemmelser, der, under Forudsætning af deres Udfør- 
else i Praxis, var vel skikkede til at bryde Spidsen 
af det kraftige Vaaben, som det i Mellemtiden havde 
ydet Kongemagten. Ved at paabyde at ingen Sag 
maatte behandles paa Rettertinget, førend den havde 
været for paa Herreds- og Landsting, indskrænkede 
man dets Anvendelse, medens samtidig Bestemmelsen 
om, at de, der ikke opnaaede Retfærdighed paa Ret- 
tertinget, kunde indanke deres Sag for Parlamentet, 
gjorde Danehofifet til Rigets højeste Ret ogsaa i 
Sager, der førtes mellem Dndersaatterne indbyrdes^). 
Overholdelsen af den i Haandfæstningerne fastslaaede 
Instansfølge indskærpes i Forordningen af 1354 (Ar- 
tikel 6), hvor det paabydes, at Stridigheder om Gods 

— i hvilke Rettertinget havde sin største Betydning 

— skal afgøres debito processu, nemlig fra Herreds- 
ting til Landsting og Retterting og endelig, hvis man 
paa ingen Maade kan komme til sin Ret, herfra med 



^) Aarsb. II 10: Item nullus citetur ad placitum regis im- 
mediate, sed primo ad placitum sui hærræth, et si inde 
provocaverit, placitum generale, sub pena consueta, et si 
ibi juri stare noluerit, coram rege provocando, examine- 
tur sua causa ibidem, ubi si justitiam non habuerit, pro- 
vocetur ad parlamentum generale. S. 13: Item nullus 
citetur ad placitum regis justitiarium immediate, sed primo 
ad placitum sui hæræth, et si inde citatus fuerit ad plar 
citum generale, et si ibi stare juri noluerit, coram rege 
citando vel appellando, examinetur causa sua ibidem, co- 
ram rege* vel suis justitiariis, ubi etc. 

ti Ugers Stævning paa Modpartens Herredsting til det 
første Danehof^). Til den sidstanførte Bestemmelse 
om Stævning henvises der i Haandfæstningen af 1360 
§ 11, naar det uden nærmere Angivelse af Tidsfristen 
hedder, at der til Danehoffet skal stævnes som Loven 
byder (legaliter)^); men selvfølgelig forudsættes det 
ogsaa her, at Sagen først har været behandlet paa 
de andre Ting, Danehoffet er i Sager, der ikke an- 
gaar Kongen personlig, kun Appelret, og da det til- 
med kun er Rettertingets Afgørelser, der kan appel- 
leres til det, er denne Udvidelse af dets oprindehge 
Omraade i VirkeUgheden en Konsekvens af den Stil- 
Ung, det i Forvejen indtog som Kongens Dommer, 

Det vil da være klart, hvad det er for en Plads, 
Danehofretten indtager blandt Landets øvrige Dom- 
stole; den er Kongens Værneting som det Sted, 
hvor han drages til Regnskab for sine Handlinger og 
sine Domme; den er Hirdmændenes i deres Forhold 
til ham. En fyldig Fremstilling af dens dobbeltsidige 
Opgave foreligger der fra selve Samtiden i det Klage- 



^) Aårsb. V 49: Item si aliquis aliquem super bonis sive terris 
violenter sibi ablatis incausare voluerit, ipsa causa debito 
processu, videlicet placito sui hæreth, sysel et terræ, quod 
land[z]thing dicitur, coram dapifero nostro, justitiario seu 
nobis, si justitiam prius consequi non valuerit, ventilari 
debeat et finiri. Quod si nuUatenus justitiam optinerepo- 
terit, extunc adversarium suum in placito sui hæreth ad 
deeem septimanas ante præmoneat et ad generale parla- 
mentum proximo celebrandum manifeste citet etc. 

2) Smstds. II 18: Item si quis aliquem in ipso parlamento 
danehof convenire vel incausare voluerit, eum prius in 
placito provinciali sui herreth præmoneat et legaliter ci- 
tet, ut ad ipsum parlamentum veniat etc. 



1 

skrift, som Rigsraadet efter Erik af Pommerns Afsæt- 
telse affattede imod ham, og hvori det blandt andet 
lægges ham til Last, at han har tilsidesat Rigets 
gamle Sædvane, den aarlige Afholdelse af den »Hofret 
i Nyborg, som kaldes Danehof eller Parlament«^). 
Det fremhæves her paa den ene Side, at det er dér, 
»og ikke til Gotland eller noget andet Sted«, at 
Kongen skal stævne sine »gode Mænd, Undersaatter og 
Mandskab« til Rette, om han skylder noget paa dem; 
og naar det paa den anden Side hedder, at han dér 
skal skikke hver Mand Ret, fattige og rige, og at hans 
Undladelse deraf har bevirket, at mangen Mand kæ- 
rer sig retløs, Klærke og Lægmænd, som deres Gods 
og Rettighed er aftrængt og som ikke kan vederfares 
Retfærdighed, da har den sidste Del af Skildringen 
vel nærmest den Virksomhed for Øje, som udfoldedes 
paa Rettertinget, medens jo forøvrigt selve Bestem- 
melsen om DaneholTets Ret til Indgriben overfor Kong- 
ens Godsaftvingelser allerede stammer fra 1282. At 
der er Tale om Forurettelser, som Kongen selv be- 
gaar, og som Danehofifet skal raade Bod paa, frem- 
gaar desuden af Kong Eriks Svar paa Raadets Op- 
sigelsesbrev, hvor han paastaar, at han ikke har væg- 
ret nogen god Mand — i Praxis er det formodentlig 
stadig Adelens Klagemaal, det gælder, selv om man 
officielt tager den øvrige Befolkning med — Retten, 
som har haft Skylding eller Tiltale til ham 2). Saa- 



*) Hvitfeld S. 823; »Hovedret« er en fejl Oversættelse af det 
plattyske houereth, som findes i en samtidig Afskrift (i 
Rigsarkivet?). 

2) Hvitfeld S. 809. 

ledes giver da Rigsraadets Udtalelse en Karakteri- 
stik ai Daneboffet, der ganske udtømmer dets Opga- 
ver som Domstol^). Betegnende er det imidlertid, at 
medens Klageskriftet opfatter Danehofsdomstolen som 
et Baand paa Kongemagten, og Lovbestemmelserne 
tilsigter at gøre den dertil, findes der næppe et eneste 
historisk Vidnesbyrd om dens faktiske Benyttelse, 
uden at det viser os Kongen som den, der drog For- 
del af Institutionen 2). Saafremt Forklaringen herpaa 
er den, at kun Sager, hvis Behandling paa Daneboffet 
kunde være Kongen til Gavn, overhovedet havde Ud- 
sigt til at indkomme for det — med andre Ord, at 
dets Afholdelse fremdeles var afhængig af hans Vilje — , 
vil den i ikke ringe Grad bidrage til Forstaaelsen 
saavel af Danehoffets Skæbne som af Kongemagtens 
Omfang i det paagældende Tidsrum. 

Til Slut kun et Par Ord om en Anskuelse, som 
den i det foregaaende hævdede Opfattelse af Arten af 



*) Naturligvis er Overholdelsen af Teorierne om Dane- 
hoffets Myndighed afhængig af, hvad Rolle det spillede i 
Praxis. Naar Erik af Pommern paa Mødet i Kolding d. 3. 
Juli 1409 (Ny da. Mag. VI 14) overfor Holstenerne erklæ- 
rer, at »hvad Beskyldning han havde til sine Undersaatter 
og Mænd, behøvede han ikke at skylde dem for uden for 
Rigens Raad«, saa er denne Modifikation af, hvad der i 
Klageskriftet fremstilles som gældende Ret, sikkert en 
Følge af, at Danehoffet allerede da var en halvglemt Insti- 
tution (sml. V. Afsnit). 

2) Paa Danehoffet i Nyborg d. 24. Maj 1284 (Suhm X 1022) 
tildømmer vel 11 udvalgte Mænd Erik Plovpennings Døtre 
det Gods, der med Urette var blevet dem frataget enten i 
Kongeriget eller Hertugdømmet; men det siges udtrykke- 
lig, at de optraadte efter Kongens og Hertugens frivillige 
Anmodning (ex petitione voluntaria). 

« 

Danehoffets dømmende Myndighed træder i Modsæt- 
ning til blandt andet gennem den dertil med Nødven- 
dighed knyttede Paastand om, at Kongen ikke selv op- 
traadte som Dommer i Rigsforsamlingen. I. E. Lar- 
sen^) dvæler ved den Mulighed, at Danehoffet udvik- 
lede sig til Domstol derved, at Afholdelsen af Kong- 
ens Retterting ofte fandt Sted i Tilknytning til et 
Rigsmøde; og en lignende Sammenblanding af de to 
Institutioner træder stærkt frem allerede hos det 16de 
Aarhundredes Historieskrivere. F. Ex. Hamsfort reg- 
ner tydelig nok Rettertingets Afholdelse blandt Dane- 
hoffets vigtigste Opgaver; endog Julimødet i 1282, 
hvorfra Erik Glippings Haandfæstning udgik, omtales 
som »comitia juri dicundo indicta« (sml. ovfr. S. 61), og 
f. Ex. under Oluf lader han adskillige Komitier afholdes 
litibus judicandis^ ja det er ofte fra Rettertingsbreve 
alene, at han slutter sig til, at et Rigsmøde overho- 
vedet har fundet Sted^). Det tør imidlertid paa Grund- 
lag af den ovenfor givne Udsigt paastaas, at Hams- 
fort og hans samtidige gør sig skyldige i en uberet- 
tiget Tilbageslutning, naar de identificerer den mid- 
delalderlige Rigsforsamling med Herredagen, hvor 
Kongen dømte sammen med Raadet, og den bør saa 
lidt som den selvfølgelige Omstændighed, at man be- 



1) Skr. 1 2 S. 228. 

^) SRD. I 313: 1377. Comitia publica litibus judicandis Neo- 
burgi .. S. 315: 1384. æstate ineunte Olaus rex comitia pu- 
blica litibus judicandis Neoburgi håbet. 1386. Gomitiapublica 
. . quibus interfUit Olaus rex, operam juri dicundo dans 
(bona . . confirmat). Se ogsaa S. 294: 1287: Gomitiis 
inde Neoburgicis Ericus defmit litem, og Aar 1401 (S. 319), 
1455 (S. 325), 1427 (S. 326) og 1428 (S. 327). 

nyttede Lejligheden til at holde Retterting, naar 
Danehoffet havde samlet Kongen og hans Embeds- 
mænd med Stormændenes øvrige Skare — medens 
dog Rettertingenes Hyppighed i det langt overvejende 
Antal Tilfælde maatte gøre denne Tilknytning umulig — , 
forlede Eftertiden til at se en indre Sammenhæng 
mellem den Ret, hvor Kongen enten personlig eller 
af Navn førte Forsædet, og Rigsdomstolen, for hvis 
Skranke han gav Møde, men i hvis Myndighed han 
netop som en Følge heraf ingen Del kunde have. 

Den i det foregaaende givne Oversigt over Dane- 
hoffets Funktioner har vist, at man med Bestemthed 
tør karakterisere det baade som en lovgivende og som 
en dømmende Forsamling, idet det i denne sin dob- 
belte Egenskab fremtræder i Praxis gennem Histo- 
riens Vidnesbyrd og i Teorien gennem Lovenes. At 
det har staaet klart for Datiden, at det just var disse 
to Omraader, der henhørte under dets Myndighed, 
tør vel endog sluttes deraf, at der, til Trods for den 
Mangel paa System, der oftest hersker i Middelalde- 
rens Forordninger, i Kristoffer H's og i Valdemar af 
Slesvigs Haandfæstninger er blevet dannet en særlig 
Gruppe af Artikler (henholdsvis §§ 26—28 og 21—23), 
der angaar Danehoffet^), og hvoraf den første ind- 



*) Efter at forskellige andre Indskrænkninger i Kongemag- 
tens fri Brug er gaaet forud uden Nævnelse af Parlamen- 
tet (som at Prælaters og Stormænds Samtykke er nødven- 
digt til Krig eller at Stormændene skal indvilge for at der 
kan udstedes Udførselsforbud; sml. ovfr. S. 66 f.). 

skærper dets Afholdelse, medens den følgende hand- 
ler om dets Deltagelse i Lovgivningen og den 
sidste indeholder den Bestemmelse, hvorved Kongens 
Benyttelse af Rettertinget begrænses og Danehoffet 
anerkendes som Rigets øverste Domstol. Herigennem 
bekræftes imidlertid ikke blot den positive Del af den 
ovenfor fremsatte Paastand om Danehoffets Funk- 
tioner, men der vindes paa Forhaand Sandsynlighed 
for, at man ikke blandt disse vil finde den konge- 
vælgende og skattebevilgende Myndighed, der ikke 
omtales i nogen Forordning. 



IV. Landstingsfunktioner. 



Der har indtil den allernyeste Tid ikke med Hen- 
syn til Kongevalget i Danmark hersket den Anskuelse, 
at der Middelalderen igennem gaves bestemte Regler 
om, hvor eller af hvilken Forsamling det skulde fore- 
tages. Hos I. E. Larsen vil man finde en hel Række 
af Institutioner, til hvis Anliggender det henregnes; 
det var Folketingets fornemste Opgave, men afgjordes 
efter dets Ophør snart paa Danehoflfet og snart paa 
Landstinget, medens det i en senere Periode i det ene 
Øjeblik fordrer Stændernes Medvirken (1533) for i det 
næste (1536) at lægges i Rigsraadets Haand^). Og 
man vil se, at al denne Ubestemthed end ikke kan 

* 

forklares paa den Maade, at Kongevalget til forskel- 
lige Tider har været henlagt under forskellige For- 
samlinger eller dog Forsamlinger med forskelligt Navn ; 
ti selv om man vil se bort fra den sidste Periodes 
Vaklen mellem Rigsdag og Rigsraad, ja selv om man 
i Folketing, Danehof og Rigsdag vilde se beslægtede 



1) Skr. I 2 S. 216, 227, 279. 

Institutioner, der var selvskrevne til at overtage hin- 
andens Hverv, vilde der dog altid blive den forstyr- 
rende Omstændighed tilbage, at ogsaa Landstingene 
utvivlsomt kunde være Skueplads for Valgets Afgø- 
relse. 

Den hele Vanskelighed bortfalder imidlertid gan- 
ske, hvis man paa den ene Side ser bort fra Folke- 
tinget som en særegen Institution og paa den anden 
Side sletter Kongevalget blandt Danehoffets Funktioner. 
Da bliver kun Landsting og Stændermøde tilbage — 
ti hvor stor end Rigsraadets faktiske Indflydelse var, 
blev ogsaa efter 1536 Stændernes formelle Samtykke 
indhentet —, begge Institutioner, hvis folkelige Ka- 
rakter gør dem til Valgrettens naturlige Indehavere, 
samtidig med at den gør den ene velskikket til at 
afløse den anden. Berettigelsen til at se bort fra 
Folketinget er ovenfor hævdet; hvad Danehoffets 
Stilling til Kongevalget angaar, kan kun en indtræng- 
ende Undersøgelse af Valgenes Historie klare dette 
Spørgsmaal. Forinden bør det dog fremhæves, at den 
Anskuelse, der her skal gøres gældende, til en vis 
Grad finder Støtte i en Teori, som fornylig er blevet 
fremsat af Prof. Matzen; men naar denne i udpræget 
Modsætning til det Resultat, Larsen er kommet til i 
sine Afhandlinger, henlægger Kongevalget i Middel- 
alderen til én bestemt Forsamling og hævder, at denne 
Forsamling hverken er Danehoffet eller Landstinget, 
maa jeg, medens jeg slutter mig til den første Del af 
hans Paastand, bestemt bestride Rigtigheden af dens 
anden Halvdel. 

Prof. Matzen fremsætter sin Hypotese i Forbind- 

else med den Inddeling, som han i sit Arbejde om de 
danske Kongers Haandfæstninger foretager af disse, 
idet han betegner dem henholdsvis som Rigsforsam- 
lings- og soin Rigens Raads Haandfæstninger. Me- 
dens Inddelingen for den sidste Gruppes Vedkom- 
mende begrundes ved, at det fra de oldenborgske 
Kongers Tid var Rigsraadet, der paa Rigets Vegne 
forhandlede med Kongen om Haandfæstningen, hen- 
fører han nemlig de ældre Haandfæstningers Udsted- 
else til en formelig Rigsforsamling, der opfattes som 
identisk med Fortidens Isøremøder, men ved at om- 
fatte hele Folket adskiller sig fra Danehoffet, som han 
i Modsætning til Larsen anser for en væsentlig aristo- 
kratisk Forsamling; og skønt han maa indrømme, at 
adskillige af Danmarks Konger i Middelalderen ikke 
er blevet valgte paa en saadan Rigsforsamling, fast- 
slaar han dog, at kun de her stedfundne Valg kan 
siges at være foretagne i Overensstemmelse med For- 
fatningen (rite). Hvis et Valg afgøres uden den an- 
tagne Forsamlings Sammentræden, foreligger der en 
Uregelmæssighed, ja Forf. ser endog en Aarsagssam- 
menhæng mellem den og Manglen paa Haandfæst- 
ning: Haandfæstningen kunde kun affattes ved For- 
handling med »den forfatningsmæssige Repræsentation 
for Riget« ; hvor Omstændighederne medførte, at denne 
ikke optraadte, udstedtes da ingen saadan; saaledes 
f. Ex. ikke af Valdemar Atterdag, der blot hyldedes 
paa Viborg Ting og derfor i Stedet for Haandfæst- 
ning afgav »forskellige efterfølgende Forpligtelses- 
breve«, hvorimod begge hans Forgængere og hans nær- 
meste Efterfølger valgtes i Rigsvalgforsamlingen (1320, 

1326, 1376) efter at have beseglet den af denne fore- 
lagte Haandfæstning ^). 

At Henvisningen til Folkeforsamlingen ved Isøre 
næppe er i Stand til at støtte Prof. Matzens Teori, 
skal jeg ikke dvæle ved i denne Sammenhæng. Det 
er saa meget mindre nødvendigt, som det ikke er 
lykkedes Forf. at fremføre nogetsomhelst Vidnesbyrd 
for, at der i hele Tidsrummet mellem det sidste Is- 
øremøde og den Forsamlings Optræden, der forelagde 
Kristoffer II hans Haandfæstning, har existeret en 
Institution af den antydede Art. Endogsaa i Følge 
hans egen Fremstilling er i det højeste Knud VFs og 
Abels Valg foregaaet paa den gennem Folkets Del- 
tagelse karakteriserede Rigsvalgforsamling ; og dette 
Resultat er endda kun naaet ved for det førstes Ved- 
kommende til Saxos Beretning om Adelens Sammen- 
kaldelse til Ringsted 1170 at lægge Lundeaarbogens 
Tilføjelse om en utallig Menneskemasses Tilstedevær- 
else 2) ved den festlige Sammenkomst, der jo ikke en 
Gang gjaldt et Kongevalg, men kun Valget af en Tron- 
følger, og end ikke fik sit Præg af denne Handling 
alene,^ men først og fremmest fandt Sted i Anledning 
af Knud Lavards Skrinlæggelse. Hvad Abels Valg 
angaar, henviser Forf. til den af Hvitfeld^) omtalte 
»Herredag« i Roskilde i Julen 1250, hvor Kongen 
hyldedes af »menige Stænder og Købstædernes Fuld- 



1) Haandfæstn. S. 41-42, 59—61; jfr. S. 31. 

2) Saxo S. 846 (ovfr. S. 36); SRD. I 242: aderant etiam cum 
primis et primatibus terræ tam cleri quam piebis populus 
innumerabilis. 

8) Hvitfeld S. 227. 

mægtige« — de sidste formodes da ved denne Lej- 
lighed for første Gang at være indkaldte som en Stand 
for sig — ; men selv om Prof. Matzen her med nogen 
Ret protesterer mod Hvitfelds Anvendelse af Ordet 
Herredag, er det dog ikke let at indse, hvorledes han 
derved opnaar at identificere Mødet med Rigsvalg- 
forsamlingen ; ti Valget var den Gang for længe 
siden afgjort, nemlig i Følge Hvitfelds egen Beretning^) 
d. 1. Nov., en Opgivelse, der dog beror paa en For- 
vexling med Kroningsdagen, saa at Forsamlingen i 
Julen end ikke kan have fundet Sted i Anledning af 
Kroningen (se VI. Afsnit). Saa daarligt staar det til 
med de to eneste Forsamlinger, der — Landstinget fra- 
regnet — vidner om Folkets Deltagelse i Kongevalget. 
Hvad Landstingene angaar, indrømmer Prof. Matzen 
vel, at forskellige »Valg maa henføres til dem, men 
synes heri nærmest at søge Støtte for sin Hovedan- 
skuelse om, at Kongevalgforsamlingen havde en folkelig 
Karakter, idet det under denne Forudsætning er let- 
tere at forstaa, at den under uregelmæssige Forhold 
kunde erstattes af de enkelte Landes Ting, der hver 
for sig bestod af en Del af de Vælgere, der skulde 
have udgjort Rigs valgforsamlingen ^). Men hvor rig- 
tig denne Betragtning end i og for sig er, kan den 
jo dog ikke støtte Antagelsen af en Rigsforsamlings 
Existens, naar ikke denne fremgaar af positive Vid- 
nesbyrd. 

Det er imidlertid efter det foregaaende allerede 
øjensynligt, at disse kun er at søge i Efterretningerne 



1) Hvitfeld S. 226. 
*) Haandfæstn. S. 60. 

om selve de tre Forsamlinger, hvortil Haandfæstning- 
erne fra det 14de Aarhundrede knytter sig. Hvor 
megen Forundring det end maa vække, at en Rigs- 
institution af saa udpræget Karakter, som Forf. skild- 
rer den, stammende fra de ældste Tider og endnu i 
Virksomhed henimod Middelalderens Slutning, i dette 
lange Tidsrum kun saa yderst faa Gange skulde have 
afgivet Vidnesbyrd om sin Tilværelse, medens der i 
et langt overvejende Antal Tilfælde foreligger Efter- 
retninger om andre, i Forfatningen uhjemlede Frem- 
gangsmaader, saa vilde dog den bestemte Paavisning 
af dens Existens og regelmæssige Fungeren i det 14de 
Aarhundrede være af stor Betydning og endog kunne 
indvirke paa Bedømmelsen af Forholdet i den fore- 
gaaende Tid. Men allerede den Omstændighed, at de 
faa Rigsvalgforsamlinger, der kan paavises, alle ud- 
mærker sig ved, at der fra dem er udgaaet en Haand- 
fæstning, er i sig selv skikket til at vække Mistanke. 
Ganske vist mener Prof. Matzen, at en Haandfæst- 
ning kun kunde vedtages paa en Rigsvalgforsamling, 
men selv om denne Antagelse var rigtig, hvad den 
næppe er^), saa følger deraf ikke omvendt, at en 
Rigsvalgforsamlings Afholdelse med Nødvendighed 
maatte medføre Udstedelsen af en Haandfæstning ; og 
i Betragtning heraf ligger den Tanke nær, at de tre 
Valghaandfæstninger fra det 14de Aarhundrede ikke 
er blevet til paa Grund af Valgforsamlingernes sær- 
egne Karakter, men at omvendt Prof. Matzen har 



») Udstedelsen af Kristoffer af Bajerns Haandfæstning hen- 
vistes til et efterfølgende Danehof, se ndfr. S. 102. 



Landstingsfiinktiouer. 97 

grundet sin Anskuelse om denne netop paa Haand- 
fæstningernes Forekomst. 

En Undersøgelse af de Argumenter, som ForL 
fremfører for den Del af sin Paastand, der angaar de 
tre af Haandfæstninger ledsagede Kongevalg i det 
14de Aarhundrede, vil vistnok bestyrke denne Tanke. 
Det vil nemlig vise sig, at de alle er hentede fra 
selve Haandfæstningerne, ja at disse ikke blot er ene 
om at indeholde en Antydning, hvorpaa Teorien kan 
bygge, men at der ovenikøbet foreligger, ikke An- 
tydninger, men klare Udtalelser, som strider imod den 
og som maa bortfortolkes, for at den overhovedet 
kan lade sig opstille. Men hvori bestaar da det Vid- 
nesbyrd, som Haandfæstningerne giver om Rigsvalg- 
forsamlingernes Afholdelse, og overfor hvilket alle Be- 
tænkeligheder maa vige? Prof. Matzen tror at finde 
det i de Ord i Haandfæstningernes Indledning, hvor- 
med den Forsamling, i hvis Midte de er udstedte^ 
karakteriseres. Naar det enslydende 1320 og 1326 og 
med en uvæsentlig Forandring 1376 hedder, at Ar- 
tiklerne vedtoges og forordnedes, den Gang lUgets 
store kom sammen med Folket (convenientibus regni 
melioribus una cum popularibus) til Valg af en ny 
Konge, da antydes herved en Sammensætning, der 
paa én Gang peger bort fra Landsting og fra Dane- 
hof, fra Landstinget fordi Ordet regni viser, at det er 
en Rigsforsamling, og fra Danehoffet, fordi Folkets 
Deltagelse fremhæves i). Der er ikke her Anledning 
til at dvæle ved, at et Udtryk, som paa en temmelig 



») Haandfæstn. S. 42, 52 ff. 
A. Hude : Danehoffet. 

vag Maade omtaler Menigmands Tilstedeværelse, ^ 
næppe er særlig skikket til at adskille den derved 
karakteriserede Forsamling fra Danehofferne, hvor 
»tota communitas« eller »ceteri incoli« (foruden Stor- 
mændene) ogsaa undertiden siges at have været nær- 
værende; ti Prof. Matzen fremfører en vægtigere Ind- 
vending mod at antage den for et Parlament, naar 
han til Støtte for sin Anskuelse anfører, at Rigsvalg- 
forsamlingen i 1320 paa Grund af den Lighed, der i 
Henseende til Sammensætning var mellem den og 
Landstinget, sex Aar efter i Valdemar af Slesvigs 
Haandfæstning betegnes som et gen&rale pladtum^). 
Men han har da rigtignok grebet til et Argument, 
der er farligt for ham selv; ti der skal visselig meget 
til for at bevise, at den Forsamling, der i Viborg 
valgte Kristoffer II til Konge og i hans Efterfølgers 
Haandfæstning kaldes generale placUum Vibergense, 
var nogen anden end Landstinget selv. 

Det er paa Ordet regni, at hele det mod Lands- 
tinget rettede Bevis hviler. Prof. Matzen forstaar 
Sætningen: »da Rigets gode Mænd kom sammen med 
Folket til Valg af en ny Konge« (convenientibus regni 
melioribus una cum popularibus ad electionem novi 
regis), som om det foranstillede regni omfatter Folket 
saa vel som Stormændene; allerede en Jævnførelse 
med Beskrivelsen af Dronning Margretes Valg til Ri- 
gets Formynderske i 1387, der i en samtidig Aarbog 
siges at have fundet Sted paa Skaanes Landsting i 
Nærværelse af Ærkebispen med flere cum communi- 



^) Haandfæstn. S. 61. 

tate et regni potioribus ^), vil imidlertid gøre det sandsyn- 
ligt, at den naturligere Ordstilling i Haandfæstningerne, 
hvor mdiores nævnes forud for populares^ ingenlunde 
berettiger til at lade Ordet regni medoinfatte den 
sidstnævnte Klasse ; det er kun Rigets store, ikke Ri- 
gets samlede Befolkning, der er Tale om. Men af det 
anførte Parallelsted fremgaardet desuden, at der intet 
er i Vejen for at karakterisere Adelen som en Rigs- 
stand, selv om den optræder paa et Landsting; over- 
hovedet kunde vel de verdslige Stormænd, hvis God- 
ser oftest laa spredte over hele Riget*), næppe med 
Bestemthed henføres til den en^ eller anden Del 
deraf. Anderledes forholder det sig med Prælaterne, 
og desmere oplysende er det derfor, at der blandt 
Besegierne af Kristoffer II's Haandfæstning aldeles 
fattes biskoppelige Repræsentanter for den Del af Dan- 
mark, der ikke i politisk Henseende henhørte under 
det nørrejyske Ting^); da dette er et Forhold, der 
gentager sig ved Valdemar af Slesvigs Haandfæstning *), 
kan det umuligt bero paa et Tilfælde, saa meget 
mindre, som der fra det to Maaneder efter denne 



^) Aarb. 1316—89 (SRD. VI 534): 1387. Margareta . . electa 
est de consilio potiorum regni ad regimen totius regni 
Daciæ, cui Dani propter sapientiam sibi a deo datam ho- 
magium præstiterunt in placito generali Scaniæ^ præsenti- 
bus archiepiscopo . . cum communitate et regni potioribus, 

^) Thiset, Hist. Tidsskr. 6 R. II 660. 

^) Aarsb. II 11: In cujus rei testimonium sigilla venerabi- 
lium patrum dominorum Petri Wibergensis, Nicholai Burg- 
lanensis^ Esgeri Arusiensis, Johannis Ripensis et Nicholai 
Tarbatensis episcoporum . . sunt appensa. 

'*) Smstds. 16: sigilla . . Nicolai Burglanensis, Petri Ottonien- 
sis, Johannis Ripensis et Tukonis Wibergensis episcopo- 
rum, Swenonis electi Arusiensis confirmati. 

7* 



100 Landstingsfui^ktioner. 

Konges Valg afholdte Danehof udgik Aktstykker, i 
hvis Besegling ogsåa Ærkebispen og Biskopperne af 
Roskilde og Slesvig deltog ^). At Rigets højeste Gejst- 
lighed, der optræder fuldtallig ved Danehoffet, kun 
delvis og det efter et saa paafaldende Delingssystem 
møder ved Kongevalget, gør det i sig selv betænke- 
ligt at henføre dette til en Rigs valgforsamling. 

Under disse Omstændigheder er det sikkert til- 
ladeligt at slutte sig til Udtalelsen i Valdemar af Sles- 
vigs Haandfæstning og hævde, at Kristoffer II valgtes 
paa Viborg Landsting. At forstaa den Situation, der 
har fundet sit Udtryk i Sætningen om Rigets Stor- 
mænds Sammenkomst med Folket^), frembyder heller 
ingen Vanskeligheder udfra denne Antagelse. Det er 
i sig selv indlysende, at et Valg som Kristoffer IPs, 
der foretoges med en Del Betænkelighed og omgærdedes 
med de bedst mulige Sikkerhedsforanstaltninger — 
efter alt hvad vi véd, var det jo første Gang, at en 
Haandfæstning opstilledes som Betingelse for Valget 
— , maatte hidkalde de politisk interesserede blandt 
Rigets indflydelsesrige Mænd, selv om det skulde fore- 
gaa paa et enkelt af de tre Landes Hovedting. Men 



1) SRD. VII 356 (16. Avg. 1326): Karolus Lundensis archie- 
piscopus, Nicolaus Burglanensis, Petrus Ottoniensis, Jo- 
hannes Sleswicensis, Johannes Ripensis, Johannes Roskil- 
densis, Tuko Wypergensis et Sweno electus Arusiensis epi- 
scopi . . . recognoscimus etc. 

'-') At den omtrent uforandret gentages i de to andre Haand- 
fæstninger fra det 14de Aarhundrede, kan ikke forøge dens 
Betydning, da de i det hele taget saavidt muligt benytter 
deres Forgængeres Ordlyd, og det er derfor tilstrækkeligt at 
undersøge de Forhold, der oprindelig gav Anledning til 
dens Affattelse. 



Landstingsfunktioner. 101 

man kan komme et Skridt videre og i selve Haand- 
fæstningen finde Vidnesbyrd om, at den vedtoges paa 
et Stormandsmøde, der gik forud for det egentlige 
Valg. Det sidste antydes nemlig allerede deraf, at 
den er dateret d. 25. Januar (in die conversionis b. 
Pauli), der i Aaret 1320 var en Fredag, medens det 
jyske Landsting som bekendt afholdtes om Lørdagen, 
og bekræftes fuldt ud af den ejendommelige Omstæn- 
dighed, at det — hvad der ikke er Tilfældet i nogen 
af de efterfølgende Haandfæstninger — er Tronpræ- 
tendenten og ikke Kongen, der afgiver Løftet om dens 
Overholdelse. Men naar »de danskes Hertug« Kri- 
stoffer lover at holde sig til Haandfæstningens For- 
skrifter, hvis han »med Guds Vilje og Folkets forven- 
tede Samtykke* (volente deo ae populi cuxederUe con- 
sensu) bliver valgt til Konge O, da stiller disse Udtryk det 
udenfor enhver Tvivl, at det folkelige Element ikke 
var repræsenteret i den Forsamling, der foranledigede 
dens Udstedelse. Det var Maaden, hvorpaa > Rigets 
gode Mænd kom sammen med Folket for at vælge en 
ny Konge« : da de ved Haandfæstningens Besegling 
Fredagen d. 25. Januar havde opnaaet, hvad de vilde, 
var der intet i Vejen for at lade den nu tilstrækkelig 
bundne Konge Dagen efter tage imod den større 
Mængdes Valgraab paa Tinget. Det er en Frem- 
gangsmaade, der nøjagtig svarer til, hvad der fandt 



*) Aarsb. li 11: Nos igitur Cristoforus dei gratia dux Da- 
norum promittimus in hiis scriptis, nos, si volente dteo ae 
populi accedente consensu ad regni regimen assumpti fue- 
rimus, prædictos articulos secundum modum prætactom 
in perpetuum inviolabiliter servaturos. 

Sted den Gang Rigsraadet under de oldenborgske 
Konger fordelte Rollerne mellem sig og Stænderne. 

Det er imidlertid ikke blot muligt at forklare Ri- 
gets Stormænds Tilstedeværelse ved Kristoffer IFs 
Valg uden derfor at henføre dette til en fra Lands- 
tinget forskellig Rigsvalgforsamling; der gives ogsaa 
positive Grunde, som taler imod, at Haandfæstningen 
1320 er blevet udstedt i en saadan. Naar det nemlig 
som ovenfor (S. 73) omtalt i en Slutningsparagraf i 
Haandfæstningen fastslaas, at dens Artikler skal kunne 
gøres til Genstand for Forhandlinger paa Danehoffet, 
og naar denne Bestemmelse gentages i Haandfæst- 
ningen 1326 (Artikel 46), men derimod er udeladt i 
Olufs, der ganske sikkert ikke knyttede sig til et 
Valg paa Landstinget, da bliver det saa at sige umu- 
ligt at tillægge Forsamlingerne i 1320 og 1326 en 
Karakter, der jo endog maatte stille dem over Dane- 
hoffet; ovenikøbet henviser Bestemmelsen til Parla- 
mentet som det Sted, hvor hele Rigets Samtykke 
erhverves, en Udtryksmaade, som dog vilde være al- 
deles urimelig i et Dokument, der selv var udgaaet 
fra en Rigsforsamling, og som kun kan forstaas ud 
fra den Antagelse, at »Rigets gode Mænd« i Viborg 
ikke havde nogen formel Berettigelse til at optræde 
paa Rigets Vegne. I fuld Overensstemmelse med 
Tankegangen i den nævnte Paragraf er det derimod, 
naar i det følgende Aarhundrede Kristoffer af Bajern 
ved sit Valg paa Viborg Ting lover at udstede en 
Haandfæstning i næste Danehof^). Prof. Matzen har 



^) Aarsb. II 41 : og skulle vi og ville besegle med vort større 
kongelige Majestætsindsegl i første Danehof med de yp- 

kun flygtigt berørt denne Kendsgærning ; han omtaler 
den vel i Forbindelse med sin Benægtelse af Dane- 
hoffets kongevælgende Myndighed, idet han med 
Rette gør gældende, at den langtfra tyder paa en 
saadan, eftersom del kun er Haandfæstningen, der 
henvises til Danehoffet, medens Valget afgøres forud ^); 
men ovenfor har han hævdet, at kun Rigsvalgforsam- 
lingen kunde foranledige Haandfæatningers Udstedelse, 
og naar denne Teori omstyrtes, falder Fundamentet 
for den Paastand, at man Jra en Haandfæstnings Fore- 
komst kan slutte noget om den Forsamling, der frem- 
k*alder dens Udfærdigelse. 

Der synes altsaa ikke at være nogensomhelst Mu- 
lighed for at betvivle Rigtigheden af det i Valdemar 
af Slesvigs Haandfæstning givne Udsagn om, at det 
var paa Viborg Landsting, at Kristoffer II afgav sit 
Løfte om at overholde de Artikler, der indeholdes i 
hans af Stormændene medbeseglede aabne Brev^). 
Hvad Valget 1326 angaar, gælder, som man vil have 
set, en Del af de samme Grunde, der ved Kristoffers 
talte for Landstinget og mod Rigsforsamlingen, ogsaa 
for det. Det foretoges i Viborg paa den sædvanlige 
Landstingsdag, Lørdage) — denne Gang er Haand- 



perste gode Mænds Indsegl af Danmark andre aabne Brev, 
i hvilke som vor Haandfæstning skal stande osv. 

*) Haandfæstn. S. 52. 

') Aarsb. II 15: articulos quos dominus Cristophorus quon- 
dam rex Danorum in generali placUo Wibergensi promisit 
tempore, quo in regem Danorum fuit electus, prout in lit- 
teris suis patentibus sub suo sigillo et meliorum regni su- 
per hoc confectis continetur. 

*) Smstds. 11 : sabbato proximo ante diem sanctorum Primi 
et Feliciani (o: 7. Juni). 

fæstningen dateret fra selve Valgdagen, men i Over- 
ensstemmelse hermed kaldes Valdemar i den for 
Konge ^), medens hele den ovennævnte Passus med 
Henvisningen til det forestaaende Valg er udeladt — , 
og Haandfæstningen, der saa lidt som den foregaa- 
ende er beseglet af Skaanes, Sjællands og Slesvigs 
Gejstlighed, slutter ligesom Kristoffers med en Arti- 
kel, hvorved Danehoffets Kompetence til at bekræfte 
eller forkastedens Indhold anerkendes. Kun den be- 
stemte Angivelse, som Haandfæstningen af 1326 inde- 
holder om Stedet for sin Forgængers Udstedelse, fat- 
tes for dens eget Vedkommende ; men til Gengæld hed- 
der det i den ogsaa ellers særdeles paalidelige Sjællandske 
Aarbogs Fortsættelse, at de danske 1326 ved VibcM^ 
paa Landstinget valgte Valdemar til Konge ^), en 
Beretning, hvis Korrekthed man overfor alle de andre 
Vidnesbyrd næppe vil betænke sig paa at hævde. 
Olufs Valg derimod foregik maaske paa et Rigsmøde; 
den Forsamling i Slagelse, hvorfra hans Haandfæst- 
ning udgik, betegnes imidlertid af en samtidig Aarbog 
som et Parlament^), og der er i hvert Fald iDgen 
Mulighed for at grunde Teorien om Rigsvalgforsam- 
lingen alene paa dette Kongevalg, efter at Haandfæst- 
ningens Ord om »Rigets mægtige tilligemed Folket c 
har vist sig ikke i de to foregaaende Tilfælde at tage 



^) Aarsb. II 15: Nos igitur Waldemarus dei gratia Danorum 

Sclavorumque rex. 
^) SRD. VI 523: Dani apud Wiburgh generaii placito insti- 

tuto Waldemarum . . in regem unanimiter elegerunt etc. 
^) Aarb. 1316-89 (SRD. VI 533): Olavus . . electus est per 

Danos in regem Danorum concorditer in parlamento Slau- 

losiensi die b. Johannis ante poitam latinam (o: %» Maj). 

Sigte paa den supponerede Institntion. Hvad positive 
Bidrag der fra Aaret 1376 kan faas til Belysning af 
Fremgangsmaaden ved Kongevalg, skal omtales ne- 
denfor. 

Prof. Matzens Hypotese viste sig at være udgaaet 
fra Betragtningen af Haandfæstningerne fra. det 14de 
Aartiundrede og for saa vidt ene at støtte sig paa 
disse, som Henvisningen til Isøretinget selv under For- 
udsætning af dettes Existens bliver uden Betydning, 
naar Forsøget paa at finde Forbindelsesled i Tiden 
indtil 1320 glipper; Berettigelsen til paa Grundlag af 
de tre Haandfsestningers enslydende Indledningsord at 
fastslaa Existensen af en forfatningsmæssig Rigsvalg- 
forsamling er dernæst søgt underkendt gennem Paa- 
visningen af, at de to af de i Haandfæstningerne ka- 
rakteriserede Valgforsamlinger i Virkeligheden var 
Landsting. Men tør de omtvistede Valg i 1320 og 1326 
siges at være foretagne paa Viborg Landsting, med- 
ens selv Prof. Matzen indrømmer, at det samme har 
været Tilfældet med forskellige andre, da er det at 
formode, at det selvsamme Forhold, som for Tiden 
før Saxo fremgik af Undersøgelsen af Isøremødemes 
Betydning, ogsaa vil kunne paavises for den efter- 
følgende Periode. Ved en Gennemgang af Konge- 
valgenes Historie fra Saxo til den første Oldenborgers 
Tronbestigelse vil det vise sig, at det historiske Mate- 
riale, om det end langtfra er fuldstændigt, dog er rigt 
nok til at gøre det aabenbart, at der i hele dette 
Tidsrum har været en bestemt Fremgangsmaade, der 
var den forfatnings- eller i al Fald sædvanemæssige, 
og at de tilsyneladende Afvigelser fra den ikke kan 

betragtes som Uregelnaæssigheder, men skyldtes dyna- 
stiske Hensyn og Ønsket om at afværge de Farer, 
som den oprindelige Fremgangsmaade let kunde føre 
med sig. 

Det første Kongevalg, hvorom der efter Knud VI' s 
foreligger nogen Efterretning, afgjordes paa en Maade, 
der viser en Del Overensstemmelse med den af Saxo 
skildrede. Valdemar Sejr sørgede ligesom sin Fader 
i Tide for at faa sin Søn valgt til Efterfølger; men 
medens Saxos Fremstilling af Knud VPs Tronbestig- 
else er lidt uklar med Hensyn til Betydningen af haas 
Optræden paa Viborg- og derefter paa Urnehoved 
Ting umiddelbart efter Valdemar den stores Død 
(ovfr. S. 18), fremgaar det af en samtidig Aarbogs- 
beretning tydeligt, hvilken Rolle Viborg Landsting 
spillede ved Valdemar III's Valg. Ti efter at Stor- 
mændene paa Samsø 1215 havde maattet sværge 
Kongesønnen Troskabsed, var det paa Viborg Ting, 
at han — med alles enstemmige Samtykke — valg- 
tes til Konge; først derefter, og som det synes læng- 
ere Tid efter, foretoges hans Kroning i en Stormands- 
forsamling i Slesvig^). Hvad der her maa lægges 
Mærke til er, at Tilslutningen paa Viborg Ting ikke 
opfattes som en Hylding alene: Folket vælger, vælger 
skønt det i Forvejen er givet hvem, og vælger efter al 
Sandsynlighed paa de efterfølgende Ting saa godt 
som paa det første, idet det jo stadig er ny Krese af 



^) Aarb. 1074—1219 (SRD. III 264): Postea in placito Wi- 
bergensi unanimi consensu omnium in regem est elec- 
tus, ut post patrem regnum regat. Om Hyldingen og Kro- 
ningen ovfr. S. 37. 

Vælgere, der optræder. -— Om Stedet for de to næst- 
følgende Kongevalg afgiver Datidens sparsomme Kilder 
ikke noget bestemt Vidnesbyrd; dog tør man, skønt 
ingen Aarbog fortæller noget derom, af Diplomer 
slutte s^ til, at ogsaa Abels Yalg fandt Sted i Vi- 
borg, idet hans første Kongebreve er udgaaede her- 
fra kun tre Uger efter Eriks Død^). At hans Efter- 
følger valgtes dér, fremgaar med Sikkerhed af en 
ganske samtidig Udtalelse, .der endog fremtræder i en 
særlig pointeret Form: paa Viborg Landsting, siger 
den ubekendte Forfatter af GenecUogia regum Daniæ, 
der aabenbart er en kyndig og Kongen nærstaaende 
Mand, valgtes paa forfatningsmæssig Maade (rite) Kri- 
stoffer I til Konge *). Muligvis har Forfatteren haft sine 
særegne Grunde til at understrege det fremhævede Ord, 
men dette udelukker næppe dets Overensstemmelse med 
Sandheden (sml. ndfr. S. 116). Endvidere bekræfter Jakob 
Erlandsøns Hentydning til det samme Valg, hvor 
han taler oni de Løfter, Kristoffer aflagde in commu- 
nibus pladtis tempore dectioms^), den Antagelse, at 
Valget foregik saa at sige udstykket blandt de for- 
skellige Forsamlinger, og modsiger enhver Tanke om 
fælles Rigsvalgforsamling. 



») 80. Avg. 1250: Dan. Bibi. VI 155; 3. Sept.: Da. Mag. V 35; 
jfr. Lundeaarb. (SRD. I 245): Et parum post hoc (Eriks 
Død V. Idus Augusti) frater ejus Abel in regem eligitur. 

') SRD. I. 25: in regem communi omnium consensu in pla- 
cito Wigbergensi rite electus etc. 

®) SRD. V 594: Item conqueritur, quod cum tempore elec- 
tionis vestræ in regem in communibus placitis, quasi in 
qualibet diocesi habitis, aparte promiseritis omnia grava- 
mina • . revocare etc. 

Hvad der vides om Erik Glippings og Erik Men- 
veds Indvielse til deres fremtidige Kongegærning , er 
af en anden Art, idet den for begges Vedkommende 
synes foregaaet i deres Faders Levetid. Naar Bi- 
skoppen af Odense i Processen mod Jens Grand an- 
klages for sin Udeblivelse fra den Fest, som Kristoffer 
I afholdt i Anledning af sin Søns paatænkte Kroning, 
og hvortil de andre Bisper indfandt sig , ses det her- 
igennem, at Kristoffer ligesom Valdemar Sejr i levende 
Live havde sikret sig Stormændenes Samtykke til 
Sønnens Valg ^). At Erik Glipping senere gjorde det 
samme, fremgaar af Lundeaarbogens Beretning om 
Generalkonciliet i Nyborg 1276, hvor Erik Menved fik 
Kongenavn og modtog de fornemmes Troskabsed*). 1 
denne Sammenhæng kan der ogsaa henvises til Hvit- 
felds Beretning om Abels Bestræbelser for at sikre 
sin Søn Tronfølgen gennem Stormændenes Løfter og 
Kristoffers Afkald, der jo imidlertid ikke medførte det 
forventede Resultat^). 



^) SRD. V 614: Item quod cum dominus Ghristophorus rex 
Othoniæ festum faceret, in quo coronationem filii sui fieri 
ordinavit, aliis episcopis vocatis venientibus ipse vocatus 
venire noluit et dissensit, propter quod solum temporis 
ipsius coronatio fuerit impedita etc. — Hans Kroning fandt 
først Sted efter Kristoffers Død (Næstvedaarb. SRD. I 368 : 
1259. Christoforus obiit. .Ericus filius Ghristofori coronatus 
est. Jfr. næste Side Anm. 1). 

*) Ovfr. S. 52. Heller ikke Erik Menved kronedes før efter 
Faderens Død (Rydaarb. SRD. I 170: 1287. Ericus .. coro- 
natur in die natalis domini). 

3) Hvitfeld S. 229, jfr. Aark 1188—1319 (Archiv far Staats- 
gesch. SHL. II 237): Impetrat etiam Abel a regni proceri- 
bus, ut præteritis Christophoro fratre et ipsius filiis, sui 
filii et nepotes in regnum sUccederent. 

Om Landstingenes. Rolle ved Erik Glippings og 
Erik Menveds Tronbestigelse haves der ingen Efter- 
retning; den førstnævntes Kroning i Viborg i Julen 
1259^) henleder dog Tanken paa Muligheden af, at et 
»Valg« paa Landstinget kan være gaaet forud. Om 
Kongevalgene 1320 og 1326 er der allerede ovenfor 
sagt tilstrækkeligt til at berettige deres ubetingede 
Henførelse til samme Forsamling; om Valdemar af 
Slesvig har Sjællandske Aarbogs Fortsættelse den ud- 
trykkelige Tilføjelse, at de danske, efter enstemmig at 
have valgt ham i Viborg, førte ham omkring paa de 
andre Landsting for at tildele ham Kongeværdigheden ^). 
For Valdemar Atterdags Vedkommende skal det ende- 
lig paapeges, at det er uden al Beføjelse, at Prof. 
Matzen til Fordel for sin Teori reducerer hans Valg 
paa Landstinget til en Hylding. I den jyske Krønike, 
der bærer Thomas Gheysmers Navn^), og som netop 
slutter med Valdemar Atterdags Tiltrædelsesaar og da 
sikkert er affattet paa dette Tidspunkt, fortælles det 
med tydelige Ord, hvorledes Valdemar drog til Viborg 
Ting og dér valgtes til Konge af de danske ved St. 
Hansdagstid *) ; heller ikke er der nogen Grund til at 



>) P. Olai Annales (SRD. I 186): Eiicus filius Christofori 
consecratus est in regem Yibergie die natalis domini. Et 
Skøde til Ribe Domkirke (Terpager Ripæ Cimbr. S. 205) 
er dateret Wiberg in die coronationis nostræ quinto^ medens 
der d. 28. Dec. 1259 fra samme By udgik et Privilegium 
for Esrom Kloster (Codex Esr. ed. O. Nielsen S. 65). 

*) SRD. VI 523: ipsum per terram circumducentes in singu- 
lis placitis generalibus regis honore insignire studuerunt. 

*) Erslev: Kilderne til Danmarks Hist. i Midd. S. 10. 

*) SRD. 11 393: 1340. Valdemarus . . . transiens ad placitum 

tvivle om, at Sjællandske Aarbogs Fortsættelse , naar 
den siger, at Valdemar valgtes til Konge af Jyderne 
og af Sjællænderne ^), hermed hentyder til de to Lands- 
ting; Rigets tredje Hovedting, det skaanske, stod jo 
den Gang tilligemed Landet selv under fremmed Herre- 
dømme . 

Det næste i Rækken af Kongevalg, nemlig Olufs 
i 1376, frembyder et Forhold, der til en vis Grad er 
forskelligt fra alle de foregaaende. For første Gang, 
i al Fald siden Isøremødernes Tid, synes et virkeligt 
Valg af Konge, ikke blot af Tronfølger, at være 
foregaaet i en Forsamling, der, om den end væsentlig 
bestod af Stormænd, dog med nogen Ret repræsen- 
terede hele Riget. Men om end f. Ex. Åarbogen til 
1389 udtrykker sig i Overensstemmelse med Haand- 
fæstningens tidtnævnte Sætning om Rigets mægtige, 
der med Folket er kommet sammen til Valg af en ny- 
Konge, naar den siger, at Oluf valgtes i Parlamentet 
i Slagelse 2), saa indeholder dette Valg saa lidt nogen 
Tilsidesættelse af en anden Institutions Rettigheder, 
at det endog har givet Anledning til Fremkomsten af 
de mest utvetydige Vidnesbyrd om deres Anerkend- 
else. Ved Valdemar Atterdags Død forelaa der jo et 
af de Tilfælde, hvor den oftest rent formelle Valgret 
fik sin hele Betydningsfuldhed tilbage ; ti ikke blot var 
der mere «nd ét Kongsæmne at henvende Opmærk- 



Viburgense electus est in regem a Danis circa festum na- 

tivitatis s. Johannis baptisiæ. 
^) SRD. VI 624: 1340. Waldemams . . a Jutis et Sialandensi- 

bus electus est in regem. 
*) Ovfr. S. 104. 

somheden paa, men der var ovenikøbet Grund til og 
Stemning for at foretrække den af Valdemar Atter- 
dags Ætlinge, der i et Arverige ikke vilde have været 
Tronen nærmest. Under disse Omstændigheder var 
der selvfølgelig megen Anledning til at afgøre Sagen 
i en Fællesforsamling, da en Splittelse for al Ting 
maatte undgaas; men endda er der nogen Grund til 
at betvivle, at den Forsamling i Slagelse, hvorfra 
Haand fæstningen udgik, virkelig foregreb Valget paa 
Viborg Landsting og ikke snarere bekræftede det. 
Fra Tiden forud for Slagelseparlamentet, der fandt 
Sted i Begyndelsen af Maj 1376, er der nemlig be- 
varet et Par til det jyske Landsting rettede Breve 
(af 4. og 21. Marts), det ene fra en Forsamling af 
gejstlige og verdslige Stormænd, som optræder paa 
det samlede skaanske Lovomraades Vegne, det andet 
fra Høvedsmanden paa Langeland Jens Mus. Begge 
gaar ud paa at faa Jyderne til at vælge Oluf til Konge ; 
de skaanske Stormænd har i Forvejen hørt, at det er 
deres Hensigt, medens Jens Mus beder dem derom 
og indtrængende tilraader det. Begge fremhæver 
vel Nødvendigheden af, at de forud for Valget 
sikrer sig Olufs Løfte om Bekræftelse af alle Love og 
Rettigheder, men da det i den førstnævnte Skrivelse 
hedder, at de ufortøvet bør skride til Valget, naar 
han har stillet dem Borgen for, at han vil afgive 
denne Bekræftelse^), er der i og for sig ikke noget 



*) Hvitfeld S. 556: Nicolaus archiepiscopus etc. communitati 
terræ Jutiæ . . Innotuit nobis . . quod vos . . decrevistis et 
intenditis domicellum Olaum . . eligendum, si nostra ad- 
huc voluntas accesserit et consensus; quare vobis rescri- 

i Vejen for at antage, at det tilraadede Valg virkelig 
er blevet foreUiget af Jyderne forud for Haandfæst- 
ningens Udstedelse paa Mødet i Slagelse. At Formlen 
»ad electionem novi regis« fra de foregaaende Haand- 
fæstninger er kommet ind i den ny, ec let forstaaeligt, 
og Aarbogens Beretning kan næppe kaldes unøjagtig, 
fordi den taler om et Valg, selv om det ikke var det 
første, eftersom en Række af saadanne jo karakteris 
serer enhver dansk Konges Tronbestigelse; fuldt ud 
hævde dens Nøjagtighed fra det modsatte Synspunkt 
kan man ovenikøbet ikke, da den henfører Valget til 
d. 6. Maj, medens Haandfæstningen, hvori Oluf kaldes 
Konge, er dateret d. 3dje. Endelig er det sikkert, 
at Oluf enten før eller efter Mødet i Slagelse blev 
»valgt« paa Viborg Landsting. Blandt Vidnerne i 
Processen om det slesvigske Spørgsmaal 1424 op- 
træder nemlig den 80aarige Jens Nielsøn af Avends- 
berg, der i fyrretyve Aar havde siddet i Kongens 
Raad , og forsikrer til Bekræftelse af sit Udsagn om, 
at de danske Konger ved deres Tiltrædelse sværger 
ikke at forringe den danske Krones Besiddelsen, at 



bimus, quod ex mera deliberatione, volunlate et consensu 
totius nostræ universitatis Scaniæ, Hallandiæ et Blekingiæ 
. . ex nunc consentimus in eundem per nos eligendum . . 
Rogamus igilur vestrara conspectionem et providentiam. 
summe consuientes^ quatenus ad electionem dicti Olavi 
sine mora procedatis . . hac conditione præhabita, quod 
idem . . ante omnia sufficientem faciat cautionem, quod 
omnia jura nostra . . innovet et confirmet. — Suhm XIV 496 : 
Universis . . placitum Wibergense generale visitantibus 
. . . Vobis supplicans et summe consulens, ut dictum Ola- 
vum .. eligatis, hac duntaxat conditione, ut præcautionem 
faciat, quod leges nostras et jura Danorum . . confinnet. 

ban selv har set baade den daværende Konge og 
Margretes Søn Oluf aflægge Eden, *den Gang de blev 
valgte i Viborg By paa Landstinget«*). Men selv om 
man vil holde for, at det er i Parlamentet i Slagelse, 
at Oluf første Gang har faaet Kongenavn, i hvilket 
Tilfælde Fremgangsmaaden nærmest bliver at sammen 
ligne med de tidligere nævnte ved Tronfølgervalg, er 
det umuligt at komme bort fra, at Viborg Landsting i 
Aaret 1376 opfattedes som berettiget til at gaa i 
Spidsen. 

Ved Margretes Valg til Rigets Formynderske efter 
Olufs Død er der ringe Anledning til at dvæle. Da 
det var en midlertidig Foranstaltning og af saa sær- 
egen Karakter, maatte Iagttagelsen af Formerne for 
Kongevalg blive uvæsentlig, og Landstingenes Optræden 
ved denne Lejlighed betyder derfor mindre, ligesom 
den Omstændighed, at hun paa Grund af, at Oluf var 
død i Skaane, valgtes først paa det skaanske Lands- 
ting^), ikke kan gøre Viborg Tings sædvanlige For- 
rang mindre utvivlsom. 

Medens det om Erik af Pommern i Unionsakten 
fra 1436 hedder, at han blev »valgt og kejst til Konge 



M SRD. VII 413: reges quando assumuntur, jurant nihil 
alienare a corona Daciæ; et ipse vidit jurare Olavum, fi- 
hum reginæ Margaretæ, et præsentem modernum regem, 
quando fuerant decti in civitate Wibergensi in generali 
placito etc. 

^) Ovfr. S. 98 ; Valget fandt Sted paa Lunde Landsting d. 
10. Avg. (Molb. og Pet. Dipl. S. 11), paa Sjællandsfar Lands- 
ting i Ringsted d. 21. Avg. (smstds. 13) og paa Fyns Lands- 
ting i Odense d. 26. Okt. (Brev hos Hvitfeld S. 574). Alle 
disse Steder er der Tale om Valg: »kesde og annam- 
mede og udvalgte«, »kesde og udvalgte«, >elegeTunt«. 

A. Hude: Danehoffet. 8 

i alle tre Riger paa alle de Steder, hvor man 
plejer at kejse Konge og gammel Sædvane har været« ^), 
omtales som allerede berørt hans Valg paa Viborg 
Landsting i de slesvigske Procesakter, hvor der til- 
lige er Tale om den Ed, som han ved denne Lejlig- 
hed aflagde. At Kristoffer af Bajem valgtes samme 
Sted, fremgaar af det bevarede Vidnesbyrd om hans 
Edsaflæggelse dér, og da det heri hedder, at Eden 
blev forelagt ham i den Form, hvori de danske 
Konger plejede at aflægge den, ligesom den ogsaa 
indeholder et Løfte om at holde »Rigens Rettigheder 
og Kronens Stat og Ære uskadt«, er det sandsynligt, 
at det er den samme, som Jens Nielsøn af Avends- 
berg henviser til for hans to Forgængeres Ved- 
kommende^). Den gentoges af Kristiern I i Viborg 
d. 28. September 1448 ^), og skønt den efter al Sand- 
synlighed ogsaa forelagdes ved Valget i de andre 
Lande — jfr. Jakob Erlandsøns Udtalelse om Kristoffer 
Ts Eder rundt om paa Tingene — , bekræfter dog den 
Omstændighed, at der i begge disse Tilfælde kun er 
bevaret og formodentlig kun affattet et Dokument ona 
dens Aflæggelse paa det nørrejyske Ting, de talrige 



») Aarsb. II 32. 

*) Smstds. 40: Ærkebispen kundgør, at »in placito generali 
Wibergensi terræ Jutiæ . . quandam formam juramenti con- 
scriptam et per reges Daciæ præstari consuetam« er blevet 
forelagt Kristoffer; derefter følger Eden paa dansk (S. 41). 
Med Ordene »uskadt at holde« ender vistnok den oprinde- 
lige Ed, medens det følgende, ovenfor omtalte Løfte om 
en Haandfæstnings Udstedelse i første Danehof maa be- 
tragtes som en Tilføjelse, der næppe før har haft sin Plads 
i Edsformularen. 

») Hvitfeld S. 844, jfr. Aarsb. II 45. 

Vidnesbyrd om, at det var her, det første og betyd- 
ningsfuldeste Valg skulde foregaa. 

Den Mening, jeg tror man maa danne sig ved 
under ét at betragte Oplysningerne om de forskellige 
Kongevalg, er da den samme, der allerede er hævdet 
i første Afsnit af denne Afhandling. Det var fra 
gammel Tid Viborg Landsting, der — uvist af hvilke 
historiske Grunde, men i al Fald med fuld Berettig- 
else som Organet for den i Udstrækning betydeligste 
Del af det samlede Rige og den Forsamling, der f. Ex. 
ved højtidelige Lejligheder kunde opvise fem Bisper, 
medens kun én af den højeste Gejstlighed hørte hjemme 
paa hvert af de andre Landes Hovedting — gik i Spidsen 
med at give Kongsæmnet Kongenavn, og skønt han 
ikke dermed var valgt for de andre Landsdeles Ved- 
kommende, kunde der ikke deraf følge Ulemper i et 
Land, der — reelt — havde saa lidt af et Valgriges 
Karakter. Den én Gang bestaaende Ordning bibe- 
holdtes derfor; men ligesom allerede Valdemar den 
store, der personlig havde oplevet, at Danmarks Sønder- 
lemmelse fik et Skin af Lovmæssighed ved at forskel- 
lige Tronprætendenter valgtes hver paa sit Ting, havde 
sikret sig sin Søns Ret til den udelte Besiddelse af 
Riget ved paa en Fællesforsamling at lade Stormaénd- 
ene anerkende ham som Tronfølger, saaledes blev 
ogsaa dette den Fremgangsmaade, der i den følgende 
Tid fulgtes af alle de Konger, som havde Sønner at 
efterlade Kronen til. Bestemte Vidnesbyrd herom 
haves for Valdemar Sejrs, Abels, Kristoffer Ps og 
Erik Glippings. Vedkommende; og sikkert maa Kri- 
stolTer IPs Søn Erik og Valdemar Atterdags Søn Kri- 

8* 

stoffer paa lignende Maade være blevet ophøjet til 
deres Faders Medregent. At Stormændenes Samtykke 
ikke overflødiggjorde Landstingets Optræden, ses imid- 
lertid af Beretningen om Valdemar IIPs Valg; men i 
fuld Belysning fremtræder dets Betydning først, naar 
man betragter hele Rækken af de Kongevalg — og 
det er i den danske Middelalders Historie de fleste — , 
der ikke var blevet afgjorte i den forrige Konges 
- Levetid, fordi Tronprætendenten ikke var dennes Søn. 
Til dem alle knytter sig Viborg Landstings Navn, og 
det hvad enten den, der vælges, vilde være nærmest 
til Tronen i et Arverige, eller hans Valg indeholder 
et Brud paa Arveretten, ja selv om det er foranlediget 
ved en endnu levende Konges Afsættelse. Dér gaves 
Kongenavnet til Abel og Kristoffer I, til Kristoffer II 
og hans Medbejler Valdemar af Slesvig, til Valdemar 
Atterdag og maaske ogsaa til Oluf, til Erik af Pom- 
mern og endelig baade til Kristoffer af Bajern og 
Kristiern I: overfor en saadan Række af Vidnesbyrd 
tør man sikkert underskrive Genealogens Ord ved Kri- 
stoffer I's Tronbestigelse og fastslaa Retmæssigheden 
af de Valg, der foretoges paa Viborg Ting. Hvis 
Bemærkningen, som muligt er, indeholder en Protest 
mod den Antagelse, at det til Abel givne Løfte om 
hans Søns Tronfølge skulde kunne berøve Landstinget 
dets forfatningsmæssige Ret til at bortskænke Kronen, 
maa det vistnok siges at være en retfærdig Protest; 
ti Folkets Valg paa Tingene var det oprindelige. Stor- 
mændenes forudgaaende Afgørelse en praktisk For- 
anstaltning, der, hvor meget den end i Realiteten 

havde at sige, ikke havde nogen formel Berettigelse, 
saa at den kunde undvære Landstingets Sanktion. 

Kongevalgenes Historie er i det foregaaende blevet 
fulgt indtil Slutningen af det Tidsrum, hvori Dane- 
hofsinstitutionen hører hjemme. Men ogsaa hvad 
Kongevalget selv angaar, danner Kristiern Ps Tron- 
bestigelse en Afslutning. Det formelle Valg ligger vel 
fremdeles i Folkets Haand, medens den faktiske 
Afgørelse nu som tidligere beror dels paa Arvefor- 
holdet, dels paa Stormændenes — det vil nu væsent- 
lig sige Raadets — Vilje; men fra Slutningen af det 
16de Aarhundrede er det i Forsamlinger for hele 
Riget, at Folkets Ret udøves. Til Stænderforsamling- 
ens Opgaver skal jeg senere vende tilbage; men at 
den som kongevælgende Myndighed har afløst Lands- 
tingene og ikke Danehoffet, er i sig selv tilstrækkeligt 
til at vække Tvivl om Rigtigheden af den Forestilling, 
man tidligere har dannet sig om den middelalderlige 
Rigsforsamling. 



Den Formodning, som Undersøgelsen at Konge- 
valgenes Historie har fremkaldt om, at der mellem 
Landstingenes og Stændermødets Funktioner er et 
Slægtskab, der fattes mellem Stændernes og Dåne-* 
! hoffets, vinder Styrke, naar man betragter det sidstes 

Forhold til Skattebevillingen, der jo ikke blot er en 
af de vigtigste Opgaver for vore Dages Folkerepræsen- 
tationer, men ogsaa var det for Middelalderens Stæn- 
derforsamlinger. F. Ex. i England, hvor aUerede 

Magna Charta's Bestemmelse om Kronvasallernes Ind- 
kaldelse til Rigsmøde udelukkende var foranlediget af 
Hensynet til, at deres Samtykke skulde indhentes til 
extraordinære Skatters Opkrævelse, var det for at er- 
holde en Hjælpeskat, at man første Gang udstedte 
Opfordring til Grevskaberne og Byerne om at ind- 
sende Repræsentanter til Raadslagning med Kongens 
Raad (1258); og idet senere (fra 1282) den af Ed- 
vard Fs mange Krige foraarsagede Pengetrang gen- 
tagne Gange gav Anledning til deres Indkaldelse, lag- 
des herigennem Grunden til det engelske Parlaments 
Underhus. I flere Menneskealdre derefter var Skatte- 
bevillingen endnu Hovedøjemedet med de lavere 
Stænders Repræsentation; det var gennem den, at de 
efterhaanden vandt deres Andel i Statsstyreisen ^). Et 
Exempel af anden Natur frembyder den Skæbne, der 
var forbeholdt Frankrigs Stænderforsamling. Penge- 
nød bevirkede fra det 14de Aarhundredes Begyndelse 
Generalstændernes hyppige Indkaldelse, og en Tid lang 
ser det ud til, at Institutionen skal faa en lignende 
Betydning som det engelske Parlaments; men da under 
Karl VII Rigets vigtigste Skat, la taille^ bliver perma- 
nent (1439), bortfalder den Grund, der havde tvunget 
Kongemagten til at finde sig i Forsamlingens Tryk, og 
Møderne ophører efterhaanden ganske^). Medens i 
England Underhuset voxede sig stærkt gennem sin 
Skattebevillingsret, henvisnede den franske Institution, 
fordi den slap dette Vaaben af Hænde: et dobbelt- 



*) Gneist, Engl. Verfassungsgesch. S. 252, 271, 369 ff. 
«) Picot, Hist. des Etats généraux I 24 ff., 388. 

sidigt Vidnesbyrd om, hvad der var Kærnen i de 
middelalderlige Rigsforsamlingers Væsen og Betingel- 
sen for de lavere Stænders Indflydelse paa Stats- 
styrelsen. 

Desmere betydningsfuldt bliver det derfor at lægge 
Mærke til, at Bevillingsmyndigheden ikke med nogen- 
somhelst Ret kan siges at have tilkommet Danehoffet 
eller i nogetsomhelst enkelt Tilfælde kan paavises at 
være blevet udøvet af det. Det er uden tilstrække- 
lig Begrundelse, at man tidligere løseligt har opregnet 
den blandt dets Funktioner; naar f. Ex. Larsen som 
Grunden til, at Borger- og Bondestand repræsen- 
teres i Rigsforsamlingen, navnlig anfører, at Skatte- 
paalæg hørte til de vigtigste Anledninger til Mødernes 
Afholdelse ^), vilde han ikke omvendt kunne støtte sin 
Anskuelse om Danehoffets folkelige Karakter paa en 
motiveret Henvisning til dets skattebevilgende Myn- 
dighed. Man har paaberaabt sig det i de Thordske 
Artiklers § 51 givne Paabud om, at »ingen ny Told 
maa paalægges uden de danskes Samtykke«^); men 
Bestemmelsen, der jo iøvrigt ikke en Gang gælder et 
Skattepaalæg, vilde kun med Sikkerhed kunne hen- 
føres til Danehoffet , hvis denne Tydning af det vage 
Udtryk Danorum paatrængte sig gennem en Jævn- 
førelse med andre Oplysninger. Og hvad de historiske 
Efterretninger angaar, der er blevet anførte til Støtte 
for Antagelsen, er der næppe iblandt dem nogen. 



») Skr. 1 2 S. 222. 

*) Åarsb. V 36: Item quod nulla nova theolonia sine con- 
sensu Danorum imponantur. 

man nu til Dags vil tillægge noget Værd. Saaledes 
skyldes Hvitfelds Beretning om den Skat, som »Stæn- 
derne« paa en Herredag under Abel (1251) bevilgede og 
som derpaa foranledigede dennes Tog mod Friserne, 
der nægtede al betale den, aabenbart Stadeaarbogens 
Fortælling om, at Lage Gudmundsøn efter Kongens 
Død flygter med Penge ab Abel collecia^); tillige har 
Hvitfeld maaske ved at motivere Abels Angreb villet 
forbedre Svanings Fremstilling, der omvendt gaar ud 
paa, at netop det forestaaende Krigstog var Foranled- 
ning til Skattens Paalæggelse, medens der sikkert ingen 
Tvivl er om, at denne upaalidelige Historieskriver paa 
sin Side har opfundet den som en nødvendig Forud- 
sætning for Togets Iværksættelse^). At der paa en 



*) Monum. Germ. XVI 373: Lago quem prædiximus cum 
corona regali et multa pecunia ab Abel collecta fugit in 
Holtzatiam. Hvitfeld S. 229: 1251 (Herredag til Nyborg). 
Uigemaade blev bevilget en almindelig Skat og Lande - 
hjælp at oppebæres over alt Riget (anført af Steenstnip, 
Studier S. 218). S. 232: 1252. Efterdi Stænderne udi 
Riget paa den almindelige Herredag, som næstforgangen 
Aar var blevet holdet, havde iblandt andet samtykt, som 
før er sagt, en Skat osv. — Tillige indgaar hos Hvitfeld 
Fortællingen om Skatten som Led i Henrik Æmeldorps 
Historie, idet denne paa Grund af Rigets Pengenød, der 
hos Hvitfeld er Motivet til Skattepaalæget , faar Svenborg 
m.m. i Pant. Det hele er et Væv af Kombinationer, hvori 
Skattepaalæget endda hører til de løseste Dele. 

*) Han henfører den derfor til Herredagen i Kallundborg i For- 
aaret 1253 (o: 1252, sml. ovfr. S. 43 Anm. 4) : Derfor lod nu 
Kong Abel anden Tid holde en Herredag i Kallundborg 
strax paa Foraaret og gav tilkende for Rigens Raad den 
store Uret og Skade, som de Friser og Ditmarsker havde 
da gjoi-t ham . . og derfor var han ml begærende en stor 
Hjælp udaf Biget at drage ind i Frisland og Ditmarsken 
osv. (GL kgl. Saml. 40 2441). 

»Herredag* i Ringsted 1349 blev gjort Regnskab for 
oppebaarne Skatters Anvendelse, er ligeledes en An- 
tagelse , der hviler paa Hvitfelds Avtoritet ^) , medens 
en Undersøgelse af Grundlaget for hans Beretning vil 
føre til en anden Opfattelse af den paagældeiide For- 
samlings Karakter 2). 

Naar Prof. Steenstrup i sine > Studier over Kong 
Valdemars Jordebog« fremhæver det som et Karakter- 
mærke for de extraordinære Skatter, at Kongen »hos 
Landets Repræsentation« søger om Tilladelse til at 
oppebære dem, kan da i Følge det foregaaende dette 
Udtryk kun forstaas om de mindre Ting^). Det er 
heller ikke vanskeligt at paavise Efterretninger, der 
knytter Extraskatternes Paalæggelse til disse. I et 
Bispebrev af 9. Marts 1340 omtales saaledes de 
»Skatter, der maatte blive paalagte paa Lands* 
tinget«*); i Sorøbogen hedder det, at V^aldemar Kri- 
stoffersøn fritog noget af Klostrets Gods for alle de 
forskellige Slags Skatter, »der imellemstunder paa- 
lægges enten paa Fællesting (o : Landstinget) eller paa 
Herredstingene«*), ligesom samme Konge i et Brev af 



«) Hvitfeld S. 498. 

«) Sml. ndfr. S. 123. 

') Anf. Sted S. 218; sml. S. 216: Kongen enedes med Under- 
saatteme om Oppebørslen af disse Skatter hyppigst paa 
Landsting, men stundom paa Herredsting. Se ogsaa S. 2. 

^) Langebæks Dipl. i Rigsarkivet: Johannes episcopus Ros- 
kildensis bortfæster paa Livstid Gods til Johannes Toste- 
søn: nec ipse Johannes diebus snis tributa seu tallias 
aliquas, præter tributa, quæ imponi contigerit in placito 
generali, nobis aut nostris advocatis exponere debeat. 

*) SRD. IV 529: Super istis quoque bonis dedit monasterio 
filius hujus Cristofori W. rex exemptionem optimam, vide- 



122 Landstingsfunktioner. 

16. Januar 1341 lover, at Roskildebispens Undergivne 
paa Amager og i de to tilstødende Herreder ikke 
skal betale Skat til andre end Bispen, »hvad enten 
den paalægges paa Sjællands Landsting eller paa 
Herredsting«!). I alle disse Tilfælde er der dog kun 
Tale om Paa læggels en, ikke om at indhente Folkets 
Samtykke dertil; og man tør muligvis med Prof. Mat- 
zen under Henvisning til Erik Menveds Forordning af 
10. Februar 1317 betegne Forholdet som det, at 
Kongen vel beder om Skatten, men at Befolkningen 
skal give den^). Dog er der Grund til at antage, at 
hvad der under almindelige Omstændigheder kun var 
en Formalitet, ved enkelte Lejligheder — nemlig hvor 
det drejede sig om store og usædvanlige Skattebyrder 
— kunde faa noget af sin oprindelige Betydning til- 
bage. I denne Henseende indeholder det nævnte 
Kongebrev fra 1341 en Antydning, naar der i deii 
tilstaaede Frihed for Skat til Kongen gøres en Ind- 
skrænkning med Hensyn til »hvad der maatte blive 
paalagt til Sjællands Løskøbélse«, og det om denne 
Skat tilføjes: »og i Fællesskab vedtaget af Bispen 



licet exemptionem ab omni jure regio, specialiter a talliis, 
exactionibus, præcariis et tributis, quæ vel in communi pla- 
cito vel in placitis provincialibus imponuntur interdum. 

^j O.Nielsen, Kbhvns. Dipl. I 77: familia . . per neminem de 
ipso Castro (Kbh.) tallietur nec alicui talliam seu tributum 
interim exsolvat nisi domino episcopo Roskildensi, sive 
in placito generali Syellandiæ sive provinciali impona- 
tur etc. 

*) Aarsb. V 45: Naar vi bedes nogen Landehjælp, da skal 
alle udgive den Hjælp til bestemte Tid og dermed være 
fri for ydermere Tiltale. Matzen, Haandfæstn. S. 103. 

Og Indbyggerne«^). Den Skat, der her bebudes, er 
sikkert den samme, der omtales i den sjællandske 
Aarbogs af Hvitfeld forvanskede Beretning om en 
Sammenkomst i Ringsted St. Knuds Dag (7. Januar) 
1349, hvor Valdemar Atterdag aflagde Regnskab for 
30,000 Mark Sølv, som han havde oppebaaret til 
Slottenes Indløsning 2), og som ogsaa ad anden Vej 
kan paavises at være blevet anvendte udelukkende til 
det sjællandske Lovomraades Befrielse fra Fremmed- 
herredømmet *). Da den nævnte Begivenhed baade i 
Følge Stedet og Datoen — d. 7. Januar faldt 1349 paa 
en Onsdag*) — maa henføres til Sjællands Landsting, 
kan ogsaa Vedtagelsen af Bisp og Indbyggere formodes 
at have fundet Sted dér, medens netop Regnskabs- 
aflæggelsen tyder paa, at den denne Gang har været 
mere end en tom Form. 

Af Efterretninger om Skatte- eller Pengespørgs- 
maals Behandling paa Landstinget kan endnu nævnes 
SjæUandske Aarbogs Notitser fra Aaret 1355 om to 
Møder i Vrangstorp, hvor paa St. Olufs Dag (29. Juli) 



^) Kbhvns. Dipl. 1 77 (fortsat fra S. 122 Anm. 1) : nisi ad usum 
nostrum pro communi deliberatione et redemptione terræ 
SyeUandiæ exsolvendum impositum fuerit et communiter 
per dominum Roskildensem et terrigenas acceptatum. 

*) SRD. VI 525: Gonventio facta est per re gem Waldemarum 
Ringstad die b. Canuti, in qua rex pro redemtione castro- 
rum docet se XXX marcarum puri (om Læsemaaden se 
Erslev i Hist. Tidsskr. 6 R. III 307) de regno levata ex- 
solvisse. 

•) Reinhardt, Valdemar Atterdag S. 170. 

*) At det er Knud Hertugs og ikke Knud Konges Dag (10. 
Juli), der menes, fremgaar af Efterretningens Plads blandt 
de andre fra samme Aar. 

de Kongen tilkommende Pengebøder fordobledes, og 
hvor han d. 28. Oktober (Simon og Judas' Dag) for- 
handlede om Mønten og paalagde en Skat^). Vrangs- 
torp ligger i Nærheden af Ringsted og de to Møder 
— som Aarbogen betegner med Udtrykket conventio 
ligesom Sammenkomsten i Ringsted 1349 ~ falder 
begge paa Onsdage, saa man tør antage, at der er 
Tale om en Forlæggelse af Tinget til Kongens nær- 
liggende befæstede Slot 2). Endelig haves et utvetydigt 
Vidnesbyrd fra Dronning Margretes Tid, idet Jyderne 
og Fynboerne d. 21. Jan. 1396 paa Viborg Landsting 
lovede hende en Hjælp til at bringe Møntvæsenet paa 
Fode, Jyderne af hvert Has 8 Grot, medens >de, af 
Fyns Bispedømme vare, vedtog at give ud af hvert 
Lagsogn 10 lødige Mark« ^). Ogsaa ved denne Lejlig- 
hed, hvor Landstinget aabenbart optræder med noget 
af sin gamle Betydning og Glans, nævnes Vedtagelsen 
af Skatten og synes at have været mere end en blot 
Formsag. 

( Overhovedet tør man maaske skælne mellem de 
Skatter, der paabødes paa Herred stingene, og dem, hvis 
Paalæggelse foregik paa Landenes Hovedting, og op- 
stille den Formodning, at der i Tilfælde af større 



M SRD. VI529: Festo Olai facta est conventio in Vjangstorp, 
ubi pro forefactis et jure regis duplicatur poena pecunia- 
ria . . . Item festo Simonis et Judæ facta est conventio 
Vrangstorp, ubi rex cum suis tractavit de moneta. Impo- 
suit etiam tum tributum etc. — Ogsaa Reinhardt opfatter 
begge disse Sammenkomster som Landsting: anf» Værk 
S. 281. 

«) Hvitfeld S. 510. Trap, Danm. 111 524. 

8) Hvitfeld S. 607. Aarsb. V 56. 

Betydning virkelig foregik en Forhandling med Ind- 
byggerne, som kun Landstinget egnede sig til Skue- 
plads for, medens mindre Skattepaalæg udenvidere 
forkyndtes for det enkelte Herreds Befolkning. En 
skarp Grænse mellem det blotte Paabud og den for- 
melle Vedtagelse kan dog næppe drages. Men ligesom 
Landstinget maatte være noget bedre skikket til at 
yde Modstand imod Kongens Vilje end Herredstingene 
var det, saaledes vilde først Skattebevillingens Hen- 
læggelse til et Rigsting have indeholdt en virkelig 
Garanti mod Overgreb fra Regeringens Side. Skatte- 
paabudenes Vilkaarlighed , hvorom der foreligger tal- 
rige Vidnesbyrd, staar da i den nøjeste Forbindelse 
med den Omstændighed, at der ikke i Danmark fandtes 
nogen Fællesforsamling, der var i Besiddelse af skatte- 
bevilgende Myndighed. Men at dette var Tilfældet til 
Trods for Danehoffets Existens, afgiver som allerede 
fremhævet et værdifuldt Bidrag til Forstaaelsen af 
denne Institutions Karakter, og en ny Grund til at 
fastslaa dens fuldstændige Mangel paa Slægtskab med 
Stændermøderne fra de oldenborgske Kongers Tid. 



V. Danehofsforordningens Gennemførelse. 



Jeg har i de foregaaende Afsnit søgt at paavise, 
under hvilke Forhold Danehofsinstitutionen fik sin for- 
fatningsmæssige Karakter, og hvilke Omraader der — 
fra Begyndelsen af i Praxis, senere tillige gennem 
formelle Lovbestemmelser — henhørte under dens 
Myndighed. Stormændene, der i 1282 havde vidst at 
benytte det Magtmiddel, som Kongemagten selv havde 
givet dem Anvisning paa, havde ogsaa siden forstaaet 
at skærpe det den Gang erhvervede Vaaben, hvorved 
de sikrede sig Deltagelse i Lovgivningsmagten og 
hindrede Kongen i at tilegne sig den højeste Doms- 
magt. Men medens Forordninger og Haandfæstninger 
ikke lader nogen Tvivl om, hvilket Værd de tillagde 
det, opstaar der her det Spørgsmaal, om det virkelig 
blev dem til den Nytte, de ventede sig af det, med 
andre Ord, om Bestemmelsen om Danehoffets regel- 
mæssige Afholdelse i Praxis blev gennemført med den 
samme Styrke, hvormed Fordringen derom et Aar- 
hundrede igennem fremførtes. 

Man har næppe tidligere gjort noget Forsøg paa 
at danne sig en Formodning paa dette Omraade, ja 
har maaske end ikke antaget, at der her forelaa 
egentlig Grund til Tvivl. Danehofsforordningens ide- 
lige Gentagelse er saa langtfra blevet tydet som et 
Vidnesbyrd om Indskærpelsens Nødvendighed, at man 
vel snarere fra Institutionens store Rolle paa Perga- 
mentet har hentet Forestillingen oni dens tilsvarende 
Betydning i Virkeligheden; og medens f. Ex. Larsen 
indser, at der i det 15de Aarhundrede har været en 
Periode, hvor DaneholTerne gik af Brug — hvilket han 
sætter i Forbindelse med, at deres Navn forsvinder 
og afløses af den ny Benævnelse Rigsdag for først 
senere at dukke op igen som Betegnelse for en efter 
hans Mening ganske anden Institution — , synes han 
for den foregaaende Tids Vedkommende at betragte 
det som givet, at Afholdelsen har fundet Sted nogen- 
lunde i Overensstemmelse med Forfatningens For- 
skrifter^). Han følger dog heri kun den Opfattelse, 
der ligger til Grund for Fremstillingen allerede hos 
det 16de Aarhundredes Historieskrivere : baade Hams- 
fort og Hvitfeld, der paralleliserer DanehofTet med 
deres egen Tids Herredag, gør dette ikke blot i Hen- 
seende til dets væsentligste Karaktermærker, men og- 
saa forsaavidt som de i det har set en, om ikke 
regelmæssigt, saa dog hyppigt sammentrædende For- 
samling. Som en Følge heraf har de imidlertid begge 



*) Skr. I 2 S. 273. — Aschehoug, Statsforfatn. i Norge og 
Danm. S. 134, fremhæver de danske Rigsmøders Hyppighed 
i Modsætning til de svenske. 

været tilbøjelige til at forøge Danehoffernes Antal ved 
at sammenblande dem med andre Møder; ja hos 
Hamsfort maa endogsaa Navnet Danehof vige for den 
fælles Betegnelse Komitier, der omfatter Forsamlinger 
af meget forskellig Art^), og hvis Afholdelse han ofte 
fastslaar paa Grundlag af nogle Rettertingsbreve eller 
et af Bisperne udstedt Afladsbrev; paa denne Maade 
bliver just Middelalderens sidste Hundredaar med sit 
rigere Materiale af Diplomer det Tidsrum, hvor i Følge 
hans Fremstilling Institutionen maatte antages at have 
sin største Betydning. — Hvitfelds Opfattelse synes 
maaske ved første Øjekast mere indviklet; det er for- 
holdsvis faa Forsamlinger, han betegner som Dane- 
hoifer, og man kunde tro, at han i Realiteten skælnede 
mellem dem og Herredagen, der er hans hyppigste 
Benævnelse ogsaa paa Middelalderens Rigsmøder. Mea 
ved nærmere Eftersyn bliver det umuligt at antage, 
at der ligger nogen Metode til Grund for denne Vex- 
len. Det er ikke som Oversættelse af noget bestemt 
Udtryk, at han bruger Ordet Danehof; han anvender 
det f. Ex. kun om meget faa af de talrige Forsam- 
linger, der følger umiddelbart efter Afgivelsen af Erik 
Glippings Løfte i Haandfæstningen , og som i Breve 
og Aarbøger benævnes med det den Gang indførte 



^} Saaledes ogsaa Kroningsforsamlinger: 1287 i Julen i Lund 
(SRD. I 294: Die natalicio Christi comitiis Lundensibus 
Ericus a Johanne pontifice consecratur) , Nytaarsdag 1443 
i Ribe (smstds. 332: Kai. Januariis in publicis Ripensibus 
comitiis coronatur et inungitur in regem Daniæ Christopho- 
rus), og Landsting til Kongevalg: 1320 (S. 2ft9: comitia 
Vibergi habita regi creando), 1340 (S. 304: comitiis Vi- 
bergicis VIII. kal. Julii rex proclamatur). 

latinske parlamentum eller med det. i Forvejen gængse 
concilium; og medens han langtfra opfatter alle de 
Parlamenter, der fra Valdemar Atterdags Tid omtales 
i Sjællandske Aarbogs Fortsættelse , som egentlige 
Rigsforsamlinger, udvælger han temmelig vilkaarligt et 
enkelt iblandt dem til at betegnes som Danehof^). At 
han heller ikke har skælnet mellem Danehof og Herre- 
dag som mere eller mindre folkelige Forsamlinger^ 
fremgaar f. Ex. af, at han kalder den ovenfor omtalte 
Sammenkomst i Ringsted 1349 for Herredag, samtidig 
med at han fremhæver det menige Folks Deltagelse i 
den; og et afgørende Bevis for at han overhovedet 
ikke gør Forskel paa de to Begreber, er det endelig, at 
han en enkelt Gang bruger begge Benævnelser om én 
og samme Forsamling (S. 298: 1287 til Nyborg om 
Pinsedagstide er holden et almindeligt Danehof . . . 
paa denne Herredag fik Hertug Valdemar igen . . 
Als osv.). Derimod bør det bemærkes, at Tids- 
grænserne for hans Anvendelse af det første Ud- 
tryk er temmelig snævre. Efter at have anført talrige 
Herredage i den foregaaende Tid indleder han Dåne- 
hoffernes Række med selve det Møde, hvorfra den 
første Bestemmelse om den aarlige Afholdelse af 
»Parlamentet som kaldes Hof« udgik — ti at han med 
det almindelige Danehof paa St. Olufs Dag 1280 i 
Virkeligheden mener Martshoffet 1282, kan næppe be- 
tvivles^) — , og afslutter den allerede med Forsamlingen 

') SRD. VI 526: Parlamentum celebratur Roskildis festo in- 
ventionis s. crucis. Hvitfeld S. 498: Paa hellig Kors Dag 
holdtes et Danehof til Roskilde. 
2) S. 283—84. Fejlen er opstaaet ved en Gentagelse af Dagen 
A. Hude: Danehoflfet. 9 

i 1377 for derpaa atter kun at omtale Herredage, 
under hvilket Navn han netop fra den følgende Tid 
opregner en stor Mængde Møder af forskellig Slags, 
Men da han ogsaa indenfor Tidsrummet 1282 — 1377 
taler om Herredage, synes det klart, at »Danehof« 
for ham blot har været det i en bestemt Periode al- 
mindelige Navn for en Forsamling, hvis Karakter for- 
øvrigt efter hans Mening gjorde den mere moderne 
Betegnelse Herredag fuldt anvendelig paa den. Herre- 
dag er for ham saa at sige Fællesnavnet, Danehof et 
Egennavn, der ligefiom til Pynt kun tages i Brug ved 
enkelte Lejligheder, af og til maaske for at fremhæve 
den saaledes betegnede Sammenkomst som særlig be- 
tydningsfuld % n^eii ikke fordi der er nogen Artsforskel 
paa den og de mange, der kun kaldes Herredage. 
Heller ikke Hvitfeld har da gjort noget Forsøg paa at 
skælne mellem Danehoffet og andre Møder ^), og paa 
Grund af hans regelløse Sprogbrug er ogsaa de sidste 
af Eftertiden blevet henførte under Danehofskategorien, 



i Stedet for Aaret; Hvitfeld har vel givet det kortfattede 
Referat af Martsforordningen efter Hukommelsen. 

*) En Aarbogsberetning om et Koncilium i Svenborg 1302 
(Aarb. til 1323, SRD. H 627: Rex Ericus tenuit concilium 
apud Svinaburgh) gengives f. Ex. (S. 318) med, at der »var 
til Svenborg holden et almindeligt Danehof om Rigens 
Tarv og bedste, om den norske Krig, Kongens Manddrabere, 
Forbud Riget var udi, og andet mere«: her har Hvitfeld 
vistnok selv gættet sig til Genstanden for Forhandlingerne, 
men disses Vigtighed har da igen ledet til Benyttelsen af 
den højtideligere Benævnelse. 

^) Hamsfort kan dog for saa vidt siges at have forsøgt det, 
som han fremhæver enkelte Komitier som afholdte, i Flg. 
gammel Skik o: i Overensstemmelse med Danehofsforord- 
ningen om Tid og Sted (sml. ndfr.). 

hvilket i Forbindelse med Sandsynligheden for Mang- 
ler i Overleveringen har styrket Forestillingen om, at 
Danehoflfet under almindelige Forhold var en nogen- 
lunde regelmæssigt virkende Institution. 

For at undersøge Berettigelsen af denne Fore- 
stilling maa man da begynde med i Modsætning til 
Hvitfelds og Hamsforts Fremgangsmaade at opstille 
det Spørgsmaal, om vi overhovedet blandt de forskel- 
lige os bekendte Forsamlinger fra Middelalderen kan 
udpege dem, der bør opfattes som Danehoffer. Man 
skulde tro, at der i al Fald med Bestemthed maatte 
kunne anføres en Række af Sammenkomster, der ved 
deres blotte Navn, naar det forekommer i samtidige 
Kilder, karakteriseres som det forfatningsmæssige Rigs- 
møde. Allerede her indtræder der dog en Vanskelig- 
hed, idet Rigsforsamlingen som bekendt ikke altid 
betegnedes med Udtrykket Danehof, og det bliver 
nødvendigt at se lidt nærmere paa de vexlende Be- 
nævnelser, der i Tidens Løb anvendtes om den, for 
om muligt at vinde Klarhed over, under hvad Navn 
man til hver enkelt Tid kan vente at finde den 
omtalt. 

Af Erik Glippings Haandfæstning med dens For- 
skrift om »parlamentum quod dicitur hof* fremgaar 
det utvivlsomt, at man ikke i Aaret 1282 kendte noget 
andet dansk Navn paa de af Kongen foranstaltede 
Rigsmøder end det i denne Sammenhæng lidet karak- 
teristiske »Hof«, der ganske vist var betegnende nok 
for deres Oprindelse, men daarligt skikket til at ud- 
trykke deres statsretlige Betydning eller adskille dem 
fra almindelige Hofforsamlinger uden nogen saadan. 

9* 

Det er indlysende, at man ikke vilde have benyttet 
dette vage Udtryk, hvis Sammensætningen Danehof 
den Gang havde været opfundet; og det er tillige let 
forstaaeligt, at man søgte et latinsk Ord, der kunde 
supplere Begrebet, i Stedet for blot i latinske Doku- 
menter at give en Oversættelse af det danske Navn. 
At man endvidere i 1282 valgte en fra Udlandet 
hentet og i Danmark hidtil ukendt Benævnelse, tør 
vel betragtes som et yderligere Vidnesbyrd om det 
Lys, hvori man saa Institutionen, og den Vægt, man 
lagde paa dens Optagelse i Loven, saa at man end- 
ogsaa foretrak at indføre den deri under et an(Jet 
Navn end det, den havde baaret, da den kun var en 
af Kongen afhængig Foranstaltning. Det latinske 
concilium, der findes i alle foregaaende Aktstykker 
og endnu i Haandfæstningen 1282 anvendes om Hof- 
fet i Marts, og som aabenbart var hentet fra Kirke- 
forsamlingerne^), afløstes saaledes af det mere ejen- 
dommelige Parlament, hvoraf det efter en Tids Forløb 
blev ganske fortrængt. I Begyndelsen benyttedes dog 
de to Benævnelser jævnsides; én Aarbog har en Række 
Koncilier, hvor en anden taler om Parlamenter 2), og 
medens Forordningen fra 1283 bruger det ny Navn^), 
vender Kongen i et Brev, der er udstedt under Par- 
lamentet i det følgende Aar, tilbage til den gamle 
Benævnelse*), der paa samme Tid benyttes af Hertug 



^) Det er maaske derfor, at Jakob Erlandsøn i Stedet for det 
om Kongens Forsamling kun benytter Udtryk som convo- 
catio de regni negotiis eller coUoquium. 

2) Se f. Ex. Næstved- og Lundeaarbogen. 

8) Aarsb. V 17: Hælsingæburgh in parlamento. 

*) 24. Maj 1284: datum . . in concilio nostro (Subm X 1021). 

Valdemar i den udvidede Form concilium generale^). 
1285 udgaar der derimod et Kongebrev tempore par- 
lamenti *), medens Gejstlighedens Vidnesbyrd om Dom- 
men om Als er dateret concilio^). Samtidig med 
denne Vaklen mellem den vante Betegnelse og den 
ny havde man imidlertid forstærket den første ved Til- 
føjelser, der fremhæver Forsamlingernes højtidelige og 
omfattende Karakter: allerede det Stormandsmøde i 
1276^ hvor Erik Menved modtog Troskabseden, kaldes 
i Lundeaarbogen for et Oeneralkoncilium% og baade 
denne Sammensætning og Formen Rigskoncilium an- 
vendes navnlig i Slutningen af Firserne saavel i Breve 
som i Aarbøger^). Sidste Gang forekommer Udtryk- 
ket gener die concilium i de Thordske Artikler^), der 
vel sagtens er affattede noget før 1304; efter denne 
Tid bruges hverken den enkelte eller de sammensatte 
Former mere, men har ganske veget Pladsen for 
parlamentum. 

Det er imidlertid øjensynligt, at heller ikke Be- 
nævnelsen Parlament i Længden fandtes tilstrækkelig 
til at karakterisere det forfatningsmæssige Rigsmøde. 
Allerede lidt ind i det 14de Aarhundrede var man 



1) 25. Maj 1284: in concilio generali (Suhm X 1023). 

*) SRD. V 516. 

8) Suhm X 1024. 

*) SRD. I 247, ovfr. S. 52. 

*) 29. Maj 1287 : adhuc durante regni concilio generali (Bunge, 

Livl. Estl. u. Curl. Urk. I 639). Rydaarb. (SRD. I 170): 

1287. concilium celebratum generale in Nyborg. Aarb. 

936 — 1317 (smstds. II 174): concilium regni in Nyborgh. 
*) Åarsb. V 36 : Item quod generale concilium semel in anno 

Nyburgis celebratur. 

begyndt at benytte det i dets oprindelige Betydning 
af Samtale eller Forhandling^) om Sammenkomster 
mellem forskellige Landes Fyrster og lignende; det 
forekommer i Forbindelser som tParlament mellem 
de adelige og Hakon« (i Skelskør 1310)*) eller »Kongen 
holdt Parlament med Markgreven« (i Slavien 1315)^). 
For Rigsforsamlingen maatte der derfor dannes et 
Navn, der udmærkede den fremfor saadanne Møder. 
Man opnaaede dette ved at føje Adjektivet generals 
til parlamentum ligesom tidligere til concilium; som 
Generalparlament betegnes Rigsmøderne baade i 1303, 
1305 og 1326*), og det samme Udtryk anvendes om 
Institutionen i de to Haandfæstninger fra 1320 og 
1326. Der er vistnok al Grund til at antage, at den 
danske Benævnelse Danehof ikke var opstaaet, da 
denne ny Sammensætning dannedes; hvis den havde 
været det, vilde den latinske Benævnelse være blevet 
parlamentum Danorum^ der er det næste og sidste i 



M Senere hen betød Parlament jo ligefrem Skænderi ; Betyd- 
ningen er næppe, som I. E. Larsen (Skr. I 2 S. 231) me- 
ner, hentet fra. Skænderier særlig paa Danehoffeme, men 
tværtimod fra Ordets mere dagligdags Anvendelse: idet 
Parlament betegner Samtale, Forhandling, kommer det og- 
saa til at indeholde Begrebet Snakken frem og tilbage, 
Trætte. 

*) Aarb. til 1347 (SRD. VI 253): Fuit tune parlamentum in 
Skialschør inter nobiles et Haquinum regem Norwegiæ. 

») Aarb. til 1325 (SRD. IV 283): Rex Sclaviam intravit et ha- 
bito parlamento cum marchione etc. 

*) 4. April 1303: vocato et congregato genercUi parlamento 
(Hvitfeld S. 319). Liber cancellariæ vet. ep. 407: de con- 
victis in parlamento generali Helsingburgi 1305 (Smith, 
Univ. Bibi. S. 174). 10. Avg. 1326 : tempore generalis par- 
lamenti (SRD. VIII 119), 16. Avg.: in generali parlamento 
(smstds. VII 356). 

Rækken af Rigsforsamlingens latinske Navne, og som 
indføres som Oversættelse af Danehof, saa snart dette 
første Gang forekommer i en Forordning. 

Det er saaledes blevet muligt med nogenlunde 
Nøjagtighed at angive Tidspunktet for Ordet Danehofs 
Opkomst. Man tør paastaa, at det ikke existerede, 
da den foregaaende Benævnelse opstod (c. 1303)^), og 
Sandsynligheden taler for, at det heller ikke gjorde 
det, da den anvendtes 1326. Den sidste Antagelse 
bestyrkes endvidere ved, at Forf. til den Sjællandske 
Aarbogs Fortsættelse, der med stor Iver og gentagne 
Gange bruger det danske Navn om ForsamUngen 
1364 — den første der i en Forordning benævnes 
dermed — , 1326 synes at have Vanskelighed ved at 
finde et betegnende Udtryk for den vigtige Forsam- 
ling i Nyborg, efter at han i det foregaaende har an- 
vendt Ordet Parlament om helt andre Møder, og der- 
for griber til det usædvanHge Middel at karakterisere 
den som et højtideligt Ting i Modsætning til de 
lige forud nævnte Landsting^). Naar hertil kommer, 
at Valdemar Atterdag i et Brev til Magnus Smek d. 
20. Nov. 1343 3) indfører »Danehof* som et Tillæg til 
parlamenium generale (in parlamento generali, quod 
dicitur Danahoff)^ der altsaa fremdeles er den officielle 
Benævnelse, og at Forordningen af 1354 paa samme 
Maade knytter dets latinske Gengivelse til det hidtil 



^) Den danske Rydaarbogs »Danæhowf« 1303 (Ny da. Mag. V 
193) er derfor afgjort nedskrevet senere (hvad forøvrigt 
Aarbogens uselvstændige Karakter viser). 

*) SRD. VI 523: In festo assumptionis virginis Mariæ solen- 
niter placitum in Nyborgh est celebratum. 

») Dipl. Svec. V 228. 

gængse Udtryk (parlamento generali Danorum Dåne- 
hoff dido)^ kan der næppe være Tvivl om, at dets 
Opkomst tilhører Tiden mellem 1326—43. Muligvis 
er den et Udslag af den Nationalitetsfølelse, som netop 
Fremmedherredømmet maatte fremkalde; det er ikke 
det eneste Exempel fra denne Tid paa, at en Be- 
stræbelse for at fremdrage Danmarks Navn gør sig 
gældende; saaledes kommer under Valdemar Atter- 
dag Rettertingsseglet til at bære den danske Indskrift 
>til Danelov<>^), og at han selv har yndet at kalde sig 
for Danekonge, tør man maaske slutte af Margretes 
Forkærlighed for at betegne sig som Valdemar Dan- 
konges Datter. 

Fra den følgende Tid foreligger der Vidnesbyrd 
nok til at godtgøre, at Danehofsnavnet, da det først 
havde dannet sig, snart blev eneherskende. Efter 
Rigsmødet 1354, der benævnes Danehof baade i den 
derfra udgaaede Forordning, i Sjællandske Aarbogs 
Beretning^) og i et under Mødet udstedt Bispebrev ^), 
er det enten i sin danske eller latinske Form den 
staaende Betegnelse for Institutionen, hvor denne om- 
tales i Forordningerne; saaledes foreskrives i Valde- 
mar Atterdags Haandfæstning 1360 den aarlige Af- 
holdelse af >parlamentumquodi>awe/iq/* dicitur«, med- 
ens det i Olufs Gentagelse af Løftet 1376 hedderj^ar- 



1) Velbevarede Exemplarer i RA. Arts H. 77 (24. Febr. 1356) 
og Skaane, Halland og Bleking 4 (24. Oktbr. 1365). 

^) SRD. VI 527: 1364. In festo Johannis Danehof Nyborgh 
celebratur etc. 

3) 28. Juni 1354: in parlamento dicto Daanhof (RA. Nørre 
H. Ribe Stift 36). Den mærkelige Stavemaade tyder paa, 
at Navnets Benyttelse endnu er usædvanlig. 



J 

lamentum Danorum^), Udenfor Forordningerne an- 
vendes vel endnu i 1362 den gamle Benævnelse par^ 
lamentum generals i nogle Reltertingsbreve^), men et 
samtidigt Privilegium siges .at være udstedt i Kal- 
lundborg in parlamento Danorum^); d. 29. Nov. 
1376 henvises der i et Kongebrev til det forestaaende 
parlamentlim Danehof^% og dette, der afholdtes i Ny- 
borg i Sommeren 1377, kaldes i den derfra udgaaede 
Konstitution med det tilsvarende latinske Navn, der 
ligeledes anvendes saavel i et Rettertingsvidnesbyrd 
som i et Afladsbrev fra samme Møde^). Endelig 
forekommer Benævnelsen om den Rigsforsamling i 
Nyborg 1413, hvis Dom paakaldtes af Erik af Pom- 
mern i den slesvigske Sag og som i Notarialinstru- 
mentets vidtløftige Stil faar det pompøse Navn »gene- 
rals parlamentum et placitum Danorum< ^), der dog 
tydeligt nok tilsigter en Gengivelse af det danske 
Danehof. Efter 1413 omtales ingen Forsamling med 
dette Navn ; men Institutionen selv benævnes saaledes 
i den ovennævnte Klage, som Rigsraadet fremførte 
mod Erik af Pommern for at have forsømt den gamle 



1) Aarsb. II 18 og 23. 

2) 27. Avg. (RA.Ribe Stiftskiste I. Suppl. 26), 31. Avg. (Lange- 
bæks Dipl. smstds.). 

^) Reg. van Charters v. Kampen I 43. 

*) RA. Arts H. 17 (Dronning Margrete skal betale en Sum 
Penge in parlamento Danehof vel infra nunc futuro). 

^) Aarsb. II 25: in parlamento Danorum Nyburgh celebrato. 
RA. Stævns H. 88 (17. Juli 1377): in placito justitiario 
Nyburgh tempore parlamenti Danorum. Sv. RA. Perga- 
mentsbref I 398: parlamento Danorum Nyborgh (6. Juli 
1377). 

**) Antislesvigh. Fragm. XIV 11. S. 12 hedder det simpelthen 
parlamentum Danorum. 

Skik aarlig at holde den Hofrel i Nyborg, som kaldes 
Dariehof eUer Parlament (ovfr. S. 86); og i Kristoffer 
af Bajems Kongeed henvises som tidligere omtalt til 
Udstedelsen af en "Haandfæstning i næste Danehof, med- 
ens Kristiern I lover at holde Danehof efter Raadets 
Raad. 

Den foretagne Undersøgelse har ført til Opstil- 
lingen af en Række af Navne paa den middelalder- 
Uge Rigsforsamling, der paa Latin, Datidens officielle 
Sprog, lyder saaledes: concilium^ parlamentum^ conci- 
lium gener ale og concilium regni^ parlamentum gene* 
rale ^), parlamentum Danorum. De jævnsides hermed 
benyttede danske Benævnelser er kun to, Hof og 
Danehof^ og den Omstændighed, at det første af dem 
ikke svarede til nogen af de latinske og rimeligvis 
traadte ganske i Baggrunden for dem, var sikkert en 
medvirkende Åarsag til den Hurtighed, hvormed disse 
afløste hinanden; i Modsætning hertil indtræder der 
en afgjort Stabilitet i Udtryksmaaden, saa snart som 
et virkelig ejendommeligt dansk Navn har dannet sig 
og fundet sin passende latinske Gengivelse. Helt 
igennem spores imidlertid tydelig Bestræbelsen for 
at betegne det store Rigsmøde ved et Navn, hvorved 
det kunde adskille sig fra alle andre Forsamlinger: 
og da dette førte til, at hver ny Benævnelse som 
Regel efter en Tids Forløb ganske fortrængte den 
gamle, bliver det muligt at fastslaa, at Rigsforsam- 



^) Commune parlamentum forekommer undtagelsesvis 1326 
(SRD. Vil 357) og 1362 (i det ovennævnte Rettei-tingsbrev 
af 81. Avg.); placitum generale bruges i Sj. Aarb. Forts, 
i Gengivelsen af Forordningen 1354 (SRD. VI 527: in 
placito generali Danehof dicto). 

lingen til de fleste Tider har haft sin nogenlunde 
konstante Betegnelse. Især gælder dette dog om det 
Tidsrum, der følger efter at Danehofsnavnet har vundet 
Hævd ; et Møde, der indenfor det betegnes paa anden 
Maade, tør næsten med Sikkerhed siges ikke at have 
været den forfatningsmæssige Rigsforsamling. 

Det praktiske Resultat af det ovenfor udviklede 
vil vise sig, hvis man vil forsøge at danne en Liste 
over alle de Forsamlinger, der i Følge deres Navn 
med Bestemthed tør henregnes under Danehofelaite- 
gorien. Man vil ikke udenvidere paa denne kunne 
medtage Sammenkomster, der kaldes Parlamenter, 
naar Beretningen om dem tilhører en Periode, da 
Anvenddsen af et mere udpræget Navn var blevet 
gennemført, saa lidt som f. Ex. Betegnelsen Hof kan 
karakterisere Rigsforsamlingen efter Danehofsnavnets 
Indførelse. Denne Betragtning har navnlig til Følge, 
at en stor Del Møder fra Valdemar Atterdags Tid, 
der under Navnet Parlament omtales i den udfør- 
lige og ganske samtidige Sjællandske Åarbogs Fort- 
sættelse, maa udelukkes af Listen. Det er allerede 
fremhævet, at de sproglige Forbindelser, hvori Ordet 
i det 14de Aarhundrede anvendes, giver det en videre 
Betydning, end man fra Begyndelsen af tillagde det; 
og hertil kommer for den omtalte Aarbogs Vedkom- 
mende, at adskillige af de Møder, den betegner 
som Parlamenter, i og for sig er af en Beskaffenhed, 
der gør en Sammenblanding med Rigsforsamlingen 
umulig. Erik Menveds Parlament med Markgreven' i 
Slavien 1315 er allerede nævnt, og en Række af lig- 
nende Sammenkomster udenfor Rigets Grænser ^op- 

regnes under sainme Navn fra det sidste Tiaar, som 
Aarbogen behandler; saaledes et Parlament i 1352 i 
det den Gang svenske Helsingborg, hvor de meklen- 
borgske Grever og andre Fyrster er til Stede og for- 
handler med Kongerne af Sverige og Danmark ^), og 
et Parlament i Lybæk d. 28. Dec. 1354, hvortil 
Kongen vilde have indfundet sig, men i Stedet sendte 
nogle af sine Hofmænd^). I 1356 nævnes hans Til- 
stedeværelse baade ved Parlamenter i Kiel og i Ly- 
bæk^), og endelig kaldes Fredsmødet 1358 i Stral- 
sund for et Parlament*). Under disse Omstændig- 
heder kan der ikke af Navnet sluttes nogetsomhelst 
om de enkelte andre Forsamlinger, som den samme 
Aarbog omtaler i selve Danmark og uden nogen Til- 
føjelse, der oplyser deres Karakter, nemlig Parlament- 
erne i Jylland 1 344 % i Roskilde og Vordingborg hen- 



^) SRD. VI 526: Parlamentum in Helsingborg celebratur, ad 
quod comites Magnipolen&es pluresque terrarum domini 
per Sialandiam transitum faciunt in expensis regis Wal- 
demari. Quo celebrato, rex Sialandiam redit, nec multo 
post transit Lychofum, ibique reges exclusis æmulis bone 
confoederantur. 

*) Smstds. 528: Parlamentum Lubiche die innocentium cele- 
bratur, ad quod rex venire cogitavit . . sed . . aliquos de 
curia sua illuc misit. 

*) Smstds. 530: Parlamentum fuit Kylone, et Waldemanis 
rex erat ibi. . . Item parlamentum in Lubicke, ubi rex so- 
lennitavit et magnas fecit expensiones, non tantum pro 
se, sed pro aliis terrarum dominis. 

*) Archiv fiir Staatsgesch. SHL. II 220: Institutum est par- 
lamentum Sundis celebrare, in quo plures domini, duces 
et comites homagium a rege Valdemaro receperunt. 

*) Dette Parlament holdtes sandsynligvis i Aalborg ved St. 
Hansdagstid; et Brev fra Valdemar Atterdag til den tysk« 
Orden (Bunge, Livl. Estl. u. Curl. Urk. III 141) bærer denne 
Datering og siges at være afsendt »potiorum nostrorum 
habito colloquioi. Anvendelsen af dette med Parlament i 

holdsvis d. 3. Maj og 20. Juli 1349, i Vordingborg 
1352 og i Kallundborg d. 25. Marts 1367 1); og mod 
at holde dem for Danehoffer taler den Bestemthed, 
hvormed Aarbogen fremhæver denne Benævnelse alene 
for den Forsamlings Vedkommende, der afholdtes i 
Nyborg St. Hans Dag 1364^), og som gør det i høj 
Grad usandsynligt, at dens Forfatter kendte mange af 
samme Art. En anden Periode, for hvis Vedkom- 
mende den samme Betragtning maa gøres gældende, 
er det sidste Afsnit af det Tidsrum, hvori Danehofs- 
forordningen overhovedet havde Gyldighed. Fra den 
senere Del af Erik af Pommerns Regering haves ad- 
skillige Efterretninger om store Møder, og enkelte af 
disse omtales under det Navn, der oprindelig karak- 
teriserede den forfatningsmæssige Rigsforsamling; men 
naar der f. Ex. i Sommeren 1419 i et officielt Akt- 
stykke og i de højtideligste Udtryk tales om Parla- 
mentet, der paa dette Tidspunkt afholdtes i Køben- 



dagligdags Betydning synonyme Ord maa vistnok styrke 
Formodningen om, at Sammenkomsten ikke havde Karak- 
ter af et Danehof. 

1) SRD. VI 525: 1344. Parlamentum Jutiæ celebratur. 1349. 
Parlamentum celebratur Roskildis festo inventionis s. cru- 
cis. Die Margaretæ parlamentum factum in Woringæ 
(Woringæ rettet fra Norwegia, se Erslev i Hist. Tidsskr. 5 
R. III 307). S. 526: 1352. Parlamentum in Wording- 
borgh. S. 531: 1357. Festo annuntiationis b. virginis ce- 
lebratum est parlamentum in Calundburgh per regem 
Danorum et episcopos. 

*) Smstds. 527: In festo Johannis Danehof Nyborgh celebra- 
tur. S. 528: Celebrato Danehof statim rediit rex in Sia- 
landiam etc. 

havn*), kan man af den manglende Tilføjelse Dano- 
rum med Sikkerhed slutte, at dette Parlament ikke 
identificeredes med Danehoffet. Det samme gælder 
om en ForsamUng i Vordingborg i Sommeren 1434, 
der i samtidige Breve kaldes for et magnum paria- 
mentum% og om en Sammenkomst i samme By ved 
Paasketid 1438, hvorom Benævnelserne Hof og Par- 
lament begge forekommer^). 

Der er endelig et Par særdeles vigtige Forsamlinger 
fra det 14de Aarhundrede, som man til Trods for 
deres utvivlsomme Beslægtethed med Danehofiferne 
maaske paa Grund af Navneforholdet bør betænke sig 
paa at medregne blandt disse. Det betydningsfulde 
Rigsmøde ved Pinsetid 1360 i Kallundborg, hvorfra 
det gensidige Forsikringsbrev mellem Kongen og Under- 
saatterne, der er blevet kaldl Valdemar Atterdags 
Haandfæstning, udgik, omtales nemlig i selve dette 
Aktstykke ikke en Gang simpelthen som et Parlament, 



') Notarialvidnesbyrd om en mod Ærkebispen Johannes Ge- 
rechini i Upsala fremført Klage og dens Behandling i Par- 
lamentet i Kbh. d. 9. Juli 1419: Sv. Dipl. III 472. 

2 1 2. eller 3. Juli 1434: Dipl. Norv. VI 480; 20. Juli: smstds. 
V 463. — Om disse Møders fællesnordiske Karak- 
ter se ndfr. S. 166. Kalmarmødet 1397 kaldes af Sam- 
tiden endogsaa for et Generalparlament (Hamsfort, SRD. 
I 318: in litteris indulgentialibus habetur, hoc anno datis, 
episcopos convenisse ad parlamentum Calmarniæ generede 
per coronationem regis Erici celebratum), men selvfølgelig 
ikke for Danehof. 

') Rigsraadets Indkaldelsesskrivelse til Kristoffer af Bajern 
27. Okt. 1438 (samtidig Afskrift i RA. Danmark 5 b): Om 
Paaske forleden forskrev han (Erik af Pommern) os til et 
Hofj som han da holdt til Vordingborg . . og efter at det 
Farlatnent var forløbet osv. Hvitfeld (S. 805 f.) oversætter 
Hof ved Dag og Parlament ved Herredag. 

hvad der allerede vilde have været mærkeligt nok i 
Betragtning af, at de forskellige Paragraffer, der om- 
handler det aarlige Danehof, omhyggeligt medtager 
det sidstnævnte Navn ved Siden af det latinske Ord 
(§§ 10 og 16: parlamentum quod Danehof dicitur; § 
11: in ipso parlamento Danehof) ; men det hedder, at 
Kongen og hans Søn for at raade Bod paa Rigets 
Ulykker har ladet afholde quoddam parlamentum med 
de sønderjyske Hertuger, Bisperne, Riddere osv. ^) — 
et Udtryk, der nærmest kan gengives ved »et Slags 
Parlament* og som synes valgt med bestemt Hensyn 
til, at det ikke var et Danehof. Men bU ver det her- 
igennem klart, at man paa dette Tidspunkt tydelig 
skælnede mellem et almindeligt Parlament og Dane- 
hoffet, er der ogsaa nogen Grund til at betvivle, at 
den Forsamling i Slagelse, hvori Olufs Valg besegledes 
ved Udstedelsen af hans Haandfæstning d. 3. Maj 1376, 
af Samtiden opfattedes som et virkeligt Danehof. At 
det i en Aarbogsnotits kun betegnes som et Parla- 
ment^), kan vel ikke være afgørende, da den samme 
Aarbog ikke omtaler andre Møder, hvoraf man kunde 
lære dens Terminologi at kende; men det bliver ved 
Siden heraf paafaldende, at der ikke i Haandfæst- 
ningen findes et Ord om Forsamlingens Karakter. 
Var den blevet udstedt i selve det højtidelige Rigs- 
møde, hvis aarlige Afholdelse paany indskærpes i dens 
Paragraffer, vilde det have været naturligt at indskyde 
en Tilføjelse herom f. Ex. i Indledningen, hvor man 



*) Aarsb. II 17: quoddam parlamentum . . in Kalundeborgh 

celebravimus etc. 
8) Aarb. 1316-^9 (SRD. VI 533, ovfr. S. 104). 

samtidig med at rette Stednavnet fra de foregaaende 
Valghaandfæstninger let kunde have indført Ordene 
in parlamento Banorum^ der i en ganske tilsvarende 
Forbindelse forekommer i Konstitutionen fra 1377 1). 
Gennem Navneforholdet alene kan man dog for denne 
Forsamlings Vedkommende ikke komme længere end 
til en Formodning. 

Tilbage staar det at gennemgaa den Række af 
Møder, som utvivlsomt maa anføres paa Listen over 
de Forsamlinger, der gennem deres Navne karakter- 
iseres som Danehoffer. 

I det første Aar efter Afgivelsen af Erik Glip- 
pings Løfter afholdtes der i Helsingborg i Marts Maa- 
ned en Forsamling, der i en Aarbog kaldes Konci- 
lium og i en Forordning for Parlament*); da maa 
med Hensyn til Stedet for Rigsmødet ikke i 1282 
. havde truffet anden Ordning end den i Martsudkastet 
udtalte, at det burde være tilgængeligt med Skib, med- 
ens Tiden i Overensstemmelse med tidligere Sædvane 
var vedblevet at være Midfaste, kan Lovforskriften 
antages at være blevet fuldt efterkommet ved dette 
Martsparlaments Afholdelse^). I 1284 holdtes Parla- 



*) Aarsb. Il 21 : convenientibus Slaulosie regni Daciæ potiori- 
bus cum popularibus etc, S. 25: regni Daciæ incolis 
pronunc in parlamento Danorum Nyburgh celebrato conve- 
nientibus. 

*) Næstvedaarb. (SRD. I 372): Concilium fuit Helsingeburg. 
Aarsb. V 17: Hælsingæburg in parlamento. 

^) Samme Aar fandt der endnu et Møde Sted, der i Aarbøg- 
erne (SRD. I 247, 372) kaldes Parlament eller Koncilium, 
nemlig i Vordingborg og, som det ses af Erik Glippings 
derfra givne Bekræftelse af Grev Jakobs Ret til Halland 
(Suhm X 1017), i Sept. Maaned; men da det ikke i Konge- 

mentet derimod ikke førhenimod Pinse ^j; men sam* 
tidig vedtoges det ogsaa i Fremtiden at afvige fra den 
gamle Sædvane og henlægge Møderne til Trinitatis 
Søndag; det var jo i Virkeligheden temmelig uprak- 
tisk at mødes ved Vintertid, hvor islagte Vande endog 
let kunde ophæve Fordelen ved Bestemmelsen om 
Stedets Beliggenhed ved Søen. Tillige ændredes den 
sidstnævnte ubestemte Forskrift, idet Nyborg, hvor 
Forsamlingen denne Gang holdtes^) og som dannede 
et passende Midtpunkt for Riget, definitivt fastsloges 
som Mødested^); begge Bestemmelser vidner utvivl- 
somt om den Interesse, hvormed Stormændene om- 
fattede Institutionen. Fra Nyborg udgik i det næste 
Aars Parlament (1285) Dommen i Kongens og Hertug- 



brevet betegnes som Parlament og som det andet i ét og^ 
samme Aar jo i hvert Fald ikke har noget med Forord- 
ningen at gøre, maa det vel opfattes som en ganske al- 
mindelig Stormandssammenkomst. Næstvedaarbogen (SRD^ 
T 372) nævner desuden et Koncilium i Nykøbing, der af 
et Kongebrev (Urk. d. Stadt Liib. I 412) ses at have ftmdet 
Sted umiddelbart efter Forsamlingen i Vordingborg og maa 
henregnes til samme Kategori. 

») Forordningerne 21.— 27. Maj (Aarsb. V 20 ff.), jfr. Lunde- 
aarb. (SRD. 1247): Rexadjecitlibro legis quosdam articulos 
multum necessarios in parlamento apud Nyburgh; Konge-^ 
brev af 24. Maj (Suhm X 1021), Brev fra Hertug Valde- 
mar 25. Maj (smstds. 1023). 

*) Næstvedaarbogen beretter tillige om et Parlament i Vor- 
dingborg Kiisti Himmelfartsdag 1284, der altsaa maa være 
gaaet umiddelbart forud for Mødet i Nyborg, hvis der da 
ikke foreligger en Forvexling med dette. 

') Forordn, for Sjælland § 6: Det skal og Hof være hvert 
Aar i Nyborg og paa den Søndag, der Pinseuge lukkes 
(Aarsb. V 21); jfr. Forordn, for Skaane § 9 og for Nørre- 
jylland § 2 (smstds. 25 og 26). 

A. Hude: Danehoffet 10 

ens Strid om Als 8 Dage efter Trinitatis^), og i 1286 
var det i Følge Aarbøgerne under Afholdelsen af Par- 
lamentet sammesteds, at Hertug Valdemar løslodes af 
sit Fangenskab*). Hans Forsikringsbrev til Kongen, 
der »efter sine Prælaters og andre tro Mænds Raad 
har efterladt ham al Skyld og Brøde«, er dateret 
derfra d. 31. Marts ^); muligvis har da Stormænd- 
enes Ønske om at virke for hans Løsladelse denne 
Gang fremskyndet Mødet og foranlediget Afvigelsen 
fra den ny Bestemmelse. Gennemgaaende maa For- 
ordningernes Forskrifter siges at være blevet over- 
holdte endogsaa med stor Nøjagtighed i det korte Af- 
snit af Erik Glippings Regeringstid, der fulgte efter 
deres Fremkomst. 

Af Beretninger om Parlamentets Afholdelse i Erik 
Menveds første Aar, medens han endnu var Barn og 
hans Trone ubefæstet, foreligger der to, der viser en 
lignende Bestræbelse for at rette sig efter de givne 
Bestemmelser. Pinsedag 1287 fældedes i Nyborg Da- 
nehofsdommen over Kongemorderne, samtidig med at 
Hertug Valdemar valgtes til Rigets Formynder*) — 
Mødet, der baade af Rydaarbogen og i et af Dron- 
ning Agnes udstedt Brev kaldes Generalkoncilium, 
vedvarede i Følge det sidste i al Fald til Torsdag 



») Suhm X 1024. 

*) Lundeaarb. (SRD. I 248): Waldemarus dux Jutiæ solutus 
est a captivitate in parlamento apud Nyburgh habito. Næst- 
vedaarb. (smstds. 372): Celebratum est concilium in Ny- 
burgh. Dux Waldemarus liberatus est. 

*) Hvitfeld S. 290. 

*) Ovfr. S. 79, jfr. Lundeaarb. (SRD. I 248) : ipso die penthe- 
costes. Rydaarb. (smstds. 170) : Eodem tempore dux Walde- 
marus factus tutor regni. 

^fter Pinse 1) — , og til et ligeledes i Nyborg og ved 
Pinsetid afholdt Rigsmøde 1289 knytter sig i Følge 
Aarbogsberelninger den Begivenhed, at Drost Peder 
under et Forsøg paa at overrumple Hertug Valdemar 
selv blev taget til Fange af denne*). I 1290 henvises 
der derimod til et forestaaende Parlament ved Mik- 
kelsdagstid ^) ; og da efter en lang Tids Tavshed 
Institutionens Navn i Begyndelsen af det næste Aar- 
hundrede paany nævnes saavel i Åarbøger som Akt- 
stykker, træffer man paa adskillige Afvigelser fra de 
gældende Tids- og Stedsbestemmelser. I 1302 synes 
Erik Menved at have holdt Koncilium i Svenborg*); 
det følgende Aar holdtes vel i Nyborg det General- 
parlament, hvor Interdiktet, som i fire Aar havde 
hvilet over Riget, ophævedes, samtidig med at Kongen 
i et højtideligt Aktstykke beseglede Freden med den 
ny Ærkebiskop ^) ; men ligesom dette foregik endnu før 



*) 29. Maj 1287: adhuc durante regni concilio generali (Bunge, 
Livl. Estl. u. CutI. Urk. I 639). 

«) Aarb. til 1317 (SRD. II 175) : 1289. Dapifer Petrus Hoosøl 
NybuTghi in concilio regni circa pentecosten volens capti- 
Vare ducem Waldemarum a duce captus est etc. Jfr. Ann. 
Lubic, Monum. Germ. XVI 415. 

^) Erik Menved lover d. 22. Juli Henrik af Werle at give ham 
Anvisning paa noget Gods »in parlamento nostro proximo 
circa festum Michaelis celebrando« (Mekl. Urk. III 388). 
Om det virkelig afholdtes, er ubekendt, og muligvis er der 
ogsaa kun Tale om et Forhandlingsmøde. 

*) Aarb. til 1323 (SRD II 1)27): Rex Ericus tenuit concilium 
apud Svinaburgh. 

^) Lundeaarb. (SRD. I 250): Regnum Daciæ absolutum est 
ab interdicto per dictum dominum Ysarnum Nyburgh in 
cena domini. Hvitfeld S. 319: vocato et congregato gene- 
rali parlamento . . apud Nyborg super satisfactione faci- 
enda domino Isarno archiepiscopo Lundensi. 

10* 

Paaske (Skærtorsdag d. 4. April), saaledes fandt det 
næste Aars Parlament i Nyborg Sted allerede i Marts 
Maaned (Forordning af 13. Marts 1304)^). Endelig var 
det i Helsingborg og i September Maaned, at den 
Forsamling afholdtes, der i 1305 paany afsagde Dom 
i Sagen mod Erik Glippings Mordere, og som i For- 
tegnelsen over Aktstykkerne i den Brevbog, hvori 
Dommen har været indført, betegnes som ei Parla^ 
mentum generale^y Samtidig bl^v der dog gjort For- 
søg paa til en vis Grad at give Uregelmæssigheden 
Hjemmel i Loven, idet de Thordske Artikler, der i 
1304 overgaves en Kommission til Bearbejdelse og 
hvis snarlige Bekræftelse paa Danehof den Gang be- 
budedes, indeholder Bestemmelsen om »Generalkon- 
ciliets« aarlige Afholdelse uden nogen Tilføjelse an- 
gaaende Aarstiden, ligesom den i Kristoffer H's Haand- 
fæstning optoges i samme Form. I begge Love fast- 
holdes imidlertid Nyborg som Mødestedet^). 

Efter Erik Menveds Tid er det kun faa og meget 
spredte Forsamlinger, der bærer det for Rigsforsam- 
lingen karakteristiske Navn. En samtidig Aarbog 
nævner 1324 et Parlament, der i Nykøbing d. 10. Juli 
afholdtes af Kongen og Gejstligheden*); om der her 



>) Aarsb. V 41. 

«j Smith, Univ. Bibi. S. 174. 

8) Aarsb. V 36: Item quod generale concilium semel in anno 
Nyburgis celebratur; II 10: Item quod semel in anno ce- 
lebretur parlamentum Nyburgh. 

*) GI. kgl. Saml. 4« 2455 (Fortsættelse til 1324 af Aarb. til 
1317): 1324 in die b. Kanuti regis et martiris parlamen- 
tum fuit in Nykiøbing per regem Christopherum et Ericum 
ejus filium ae per Esgerum archiepiscopum Lundensem 
et ejus suffraganeos omnes. 

er Tale om et virkeligt Danehof, er dog vanskeligt at 
afgøre. Derimod afholdtes i Nyborg et Generalpar- 
lament i Avgust Maaned 1326, efter at det i Valde- 
mar af Slesvigs Haand fæstning d. 7. Juni var blevet 
fastsat, at det aarlige Møde skulde finde Sted i denne 
By forten Dage før St. Hansdag ^), en Tidsbestem- 
melse, som det naturligvis det paagældende Aar var 
umuligt at overholde. Det næste i Rækken er det 
tidtnævnte Nyborgmøde ved St. Hansdagstid 1354; i den 
derfra udgaaede Forordning indskærpedes paany Dane- 
hoffets Afholdelse, men ansattes til d. 24. Juni i Stedet 
for d. lOde^). I Forsikringsbrevet af 1360 bibeholdtes 
denne Ordning, der heller ikke senere forandredes; 
dog skulde i de tre førstkommende Aar Danehoffet 
undtagelsesvis forlægges til Kallundborg^). Vidnes- 
byrd om, at denne Forskrift blev efterkommet, er be- 
varet for et af de paagældende Aar, idet et af Kongen 
givet Privilegium er dateret Kallundborg in paria-- 
mento Danorum d. 21. Avgust 1362, ligesom flere 
Rettertingsbreve fra Maanedens Slutning siges at være 



*) Aarsb. il 13: Item ad quindenam ante festum b. Johan- 
nis baptistæ parlamentum in Nyburgh annis singulis cele- 
bretur. 

*) Smstds. V 49: Item parlamentum nostrum, Dåne hoff dic- 
tum, semel in anno, videlicet die b. Johannis baptistæ, Ny- 
burgh secundum antiquam consuetudinem regni Daciæ ce- 
lebretur. 

*) Smstds. II 18: Item . . ordinavimus, quod parlamentum, 
quod Danehof dicitur, in primis tribus annis proximis et 
continue subsequentibus in Kalundborgh celebretur, et illis 
tribus annis elapsis ipsum parlamentum in Nyborgh annu- 
atim in die nativ. b. Johannis baptistæ celebretur, prout 
antiquitus est consuetum. 

udstedte samtidig med Parlamentets Afholdelse*). 
Derimod forekommer der i hele den øvrige Tid af 
Valdemar Atterdags Regering intet Møde med det 
betegnende Navn. 

Efter at Danehofsforordningen for sidste Gang 
var blevet gentaget i Olufs Haandfæstning 1376, af- 
holdtes der det følgende Aar i nøje Overensstemmelse 
med dens Paabud et stort Riglmøde i Nyborg i Slut- 
ningen af Juni og Begyndelsen af Juli Maaned^), som 
imidlertid efterfulgtes af en lang Periode, hvori 
Navnet slet ikke forekommer. Definitivt slutter Ræk- 
ken af de os bekendte, ved deres Benævnelse karak- 
teriserede Danehofifer dog først med Erik af Pommerns 
»Generaldanehof og Ting« i Nyborg sidst i JuU 1413; 
naar man ved Afholdelsen af denne højtidelige Forsam- 
ling ikke ganske holdt sig den gamle Tidsforskrift efter- 
rettelig, ses dette at have sin bestemte Grund i, at 
Henrik af Liineburg, der paa sin Søstersøns Vegne 
var Kongens Modpart i den slesvigske Sag, havde 
anmodet om en Opsættelse af Mødet ^). 

Jeg har under Gennemgangen af de navngivne 
Danehoffers Række bestræbt mig for at fremhæve 
hver enkelts Forhold til de samtidig gældende Be- 
stemmelser med Hensyn til deres Afholdelse, og det 
forekommer mig, at det som Resultat tør fastslaas, 
at disse, en enkelt Periode fraregnet, er blevet over- 



Ovfr. S. 137, jfr. ndfr. S. 157. 

«) Ndfr. S. 161. 

^) Antislesyigh. Fragm. XIV 19: promisit nobis dux Henri- 
cus . . vellet stare juri in parlamento Nuborg celebrando, 
dummodo hoc protraheretur usque ad festum s. Jacobi 
tune proxime futurum. 

boldte med forholdsvis stor Nøjagtighed. Fra Steds- 
bestemmelserne findes der udenfor Erik Menveds og 
hans Broders Regering ikke en eneste Undtagelse, og 
selv fra deres Tid kan der højst paavises tre (Sven- 
borg 1302, Helsingborg 1305, Nykøbing 1324); og 
skønt naturligvis Tidsforskriftens Overholdelse var 
langt mere afhængig af øjeblikkelige Hensyn, er og- 
saa Afvigelserne her af temmelig underordnet Art. 
Man faar ved at betragte den gennemgaaede Række 
af Forsamlinger i al Fald det Indtryk, at Bestræbel- 
serne er gaaet i Retning af at opfylde de nævnte Lov- 
bestemmelser. Medens man derfor maa antage, at der 
lagdes en ikke ringe Vægt paa denne mere formelle 
Side af Sagen, kommer man til den samme Slutning 
ved at betragte en Udtalelse, der, skønt den tilhører 
en Tid, da Institutionen var traadt ganske i Bag- 
grunden, dog afgiver et tydeligt Vidnesbyrd om de 
Forestillinger, man forbandt med den. I Rigsraadets 
allerede citerede Klageskrift mod Erik af Pommern 
fremhæves nemlig Danehoffet med stor Bestemthed 
som en Forsamling, hvis Afholdelse er knyttet til Ny- 
borg og til St. Hansdag ^); og Klagen over dets Op- 
hør bliver desuden betydningsfuld derigennem, at den 
fremkommer paa et Tidspunkt, da det ikke var mere 
end et Aarstid siden, at det samme Rigsraad havde 
deltaget i et Møde, som det i sin Indkaldelsesskriv- 
else til Kristoffer af Bajern giver Navn baade af Hof 
og Parlament, men som afholdtes i Vordingborg og 
ved Paasketid ^); den paa Navneforholdet støttede 

1) Hvitfeld S. 823. Ovfr. S. 86. 
*) Se ovfr. S. 142. 

Paastand om, at dette Møde ikke var et Danehof, 
vinder derved Bekræftelse. Men den Omstændighed, 
at en saadan Sammenkomst aldeles ikke opfattedes 
som en Erstatning for den forfatningsmæssige Rigs- 
forsamling, tyder atter paa, at man overfor denne 
gjorde Fordring paa Lovforskrifternes Iagttagelse. 

Paa Grundlag af denne Betragtning tør man da 
forsøge at danne sig en Mening om, hvilke Forsam- 
linger man uden at vejledes af deres Benævnelse tør 
henføre til Danehoffernes Gruppe. Resultatet er først 
og fremmest negativt, idet man, naar bortses fra Erik 
Menveds og Kristoffer IFs Tid, aabenbart maa stille 
sig tvivlende i al Fald overfor Forsamlinger, der af- 
holdtes andetsteds end i Nyborg, og heller ikke i en- 
hver Periode kan anse Aarstiden for ligegyldig. Men 
medens Tallet paa de Sammenkomster, der maaske 
kan have været Danehoffer, skønt det ikke udtrykke- 
lig berettes, derigennem bliver i høj Grad reduceret, 
bliver der dog nogle enkelte tilbage, som man bør 
medtage paa Fortegnelsen, naar denne skal være saa 
fuldstændig som det er muligt i Forhold til vor Kund- 
skab. 

At to af Erik Menved i Nyborg paa Trinitatis 
Søndag og den efterfølgende Fredag 1288 udstedte 
Privilegier for Faaborg og Hærigstad^ vidner om Af- 
holdelsen af et Rigsmøde, er i Betragtning af den 
Nøjagtighed, hvormed Forordningen hidtil var blevet 
overholdt, i høj Grad sandsynligt; de regelmæssige 
Danehoffers Række bliver saaledes uafbrudt for Tids- 



>) Aktst. til Fyns Hist. S. 123; Hist. Tidsskr. IV 603. 

rammet indtil 1289 iberegnet. Fra Halvfemserne fore- 
ligger der maaske to Efterretninger, der baade paa 
Grund af Stedsangivelsen og hvad der ellers oplyses 
maa antages at gælde Danehoflfet. Den ene findes i 
Processen mod Jens Grand, idet denne blandt andet 
anklages for ved sin pludselige Banlysning af Aage 
Jonsøn at have bevirket, at ^n Forsamling i Nyborg 
1293, hvortil Kong Erik i Anledning af den norske 
Konges Krigsrustninger havde indkaldt ikke blot Ærke- 
bispen, Bisperne og Rigets verdslige Stormænd, men 
ogsaa Almuen, maatte skilles med uforrettet Sag^). 
Paafaldende er det dog, at den hele Beretning ikke 
med et Ord antyder, at det er den forfatningsmæssige 
Rigsforsamling, Talen er om, saa meget mere, som 
Kongens Prokurator andetsteds i de samme Proces- 
akter i meget præcise Udtryk omtaler et virkeligt 
Parlament, nemlig det concilium totius regni Daciæ^ 
der i 1287 erklærede Grev Jakob med flere for skyldige 
i Erik Glippings Mord 2). Derimod synes den Dom 
om Junker Abels Gods, der i Nyborg paa Midfaste 
Søndag blev afsagt af gode Mænd, som var ud- 
nævnte af Kongen og Hertug Valdemar, og derefter 



*) SRD. VT 368: Cum rex, intellecto quod rex Norvegiæ præ- 
paraverat se. .ad invasionem. .faciendam, ipsum archiepi- 
scopum, episcopos et barones regni ae etiam almude prop- 
ter adeo magna et ardua negotia ... Nyborg vocasset..idem 
archiepiscopus ex abrupto et juris ordine prætermisso . . 
excommunicationis sententiam promulgavit in suum fidelem 
Achonem Jonesson . . per quam siquidem sententiam adeo 
commovit et turbavit ipsum et alios convocatos, quod in- 
fecto negotio recesserunt. 

«) Smstds. 316. 

stadfæstedes af Forsamlingen ^), at give sikkert Vidnes- 
byrd om Afholdelsen af et Danehof, men kan næppe 
med Bestemthed henføres til 1296. som det sker hos 
Hvitfeld^). 

Ligesom det i den senere Del af Erik Menveds 
Regering er vanskeligt at dømme om hans Forhold 
til Rigsforsamlingen, fordi han ikke overholder de 
gældende Bestemmelser, saaledes er det heller ikke i 
Kristoffer IPs forvirrede Tid, da den By, hvortil For- 
skriften om dens Afholdelse knyttede sig, end ikke 
altid var i den danske Konges Besiddelse, muligt at 
udtale sig med Bestemthed om de Forsamlingers 
Karakter, hvorom Efterretninger foreligger. Af Det- 
mar omtales saaledes paa Grundlag af den lybske 
Aarbogs Beretning et *Hof« ved Pinsetid 1322, 
hvor Kristoffer slog sin Halvbroder Johan til Rid- 
der og samtidig sluttede Forlig med Henrik af 
Meklenborg og forlenede ham med Rostok®); men 
det ses af forskellige Breve at have fundet Sted i 
Vordingborg*) og kan selvfølgelig godt have væreten 



*) Saaledes maa man vistnok forstaa det noget forvirrede 
Aktstykke, der først opregner Nævningerne og derefter 
siger: vi stadfæster — da Nævningerne jo dog umulig 
kunde stadfæste deres egen Kendelse. Forvirringen skyldes 
fonnodentlig Afskriveren (Svaning). 

») Hasse, SHL. Reg. u. Urk. II 364;Hvitfeld S. 807. Jfr. ovfr. S.81. 

•) Monum. Germ. XVI 428: 1322. in festo pentecostes rex 
Danorum fratrem suum Johannetn comitem Holtzatiæ, sibi 
reconciliatum, fecit militem cum magna soUempnitate etc. 
Detmar ed. Grautoff 1 215: do hadde de koning hof in 
deme pinxesten unde makede sinen broder to riddere etc 

*) Kristoffer til Vitslav 27. Maj (Fabricius, Urk. zur Gesch. 
Riigens IV 4,68), fra Vitslav samme Dag (beseglet Bi for- 

Fyrstesammenkomst af samme Art som f. Ex. Erik 
Menveds Hof i Rostok 1311 *); af danske Åarbøger 
nævnes det i al Fald ikke. Endnu mindre tør en 
lignende Forsamling i Vordingborg i Dec. 1324, hvor 
Kristoffer sandsynligvis fejrede sin Datters Bryllup 
med Markgreven, henregnes til Danehofferne^). 

Da Forordningens Indskærpelse i 1326 efterfulgtes 
af Avgustparlamentet samme Aar, er der maaske Grund 
til at sætte nogle Breve, der fra det følgende Aar 
vidner om en Stormandssammenkomst i Nyborg i 
Midten af Juli Maaned, i Forbindelse med Dane- 
hoffet^). Paa samme Maade vækker et Diplom, hvor- 
ved Hertug Henrik af Sønderjylland i Nyborg paa St. 



skellige nordtyske Fyrster) og fra Fyrsterne af Werle d. 
30. Maj o: Pinsedag (Mekl. Urk. VII 30—31). 

*) Sjæll. Aarbogs Forts. (SRD. VI 520): Rex tenuit solennem 
curiam apud Rostockienses cum marchione et principibus 
Slaviæ, ubi fuei-unt milites Dani 48. Detmar I 196: de hof 
de wart beropen to Rostoke. 

*) Voldgiftskendelse af Kristoffer mellem Henrik af Meklen- 
burg og Markgreven af Brandenburg »maturo consilio prin- 
cipum, comitum, baronum, militum et vasallorum tam 
nostrorum quam aliorum, copiosa multitudine præsente, 
usi«: Vordingborg 27. Decbr. 1324 (Mekl. Urk. VII 228). 
Sjæll. Aarbogs Forts. (SRD. VI 522): Rex fecit nuptias 
filiæ suæ in Wordingborgh cum marchione Branden- 
burgensi. 

») Kongebrev af 16. Juli: Hvitfeld S. 439; Knud Porse til 
Gerhard 13. el. 20. Juli: smstds. 436. — Tidsforskriften er da 
næppe blevet nøjagtig overholdt, da Danehoffernes Varig- 
hed vel ikke i Almindelighed kan sættes til ret mange 
Uger. I Forordn, af 1354 (§ 10) fastsættes det, at alle 
Fjendtligheder skal ophøre fra d. 10. Juni til den 26. Juli 
i Anledning af Danehoffet (24. Juni); der er da regnet 14 
Dage til Udrejsen; fradrages ligeledes 14 Dage til Hjem- 
rejsen, bliver Mødets formodede Maximumslængde 18 Dage. 

Hansdag 1374 afstod Løsningsretten til Gottorp til 
Valdemar Atterdag, Formodning om en Rigsforsam- 
lings Afholdelse, der bestyrkes ved, at der samme- 
stedsfra i den nærmestfølgende Tid udgik en Del 
Breve fra Rettertinget og Gejstligheden^). Et lignende 
Møde fandt Sted i Nyborg i Juli— Avgust 1386, som 
det fremgaar af et Rettertingsbrev fra d. 25. Juli, 
fiere Afladsbreve fra d. 20.— 28. Juli, og af Beretning- 
erne om Forleningen til Grev Gerhard d. 15. Avgust, 
foruden nogle Kongebreve fra de følgende Dage^). 

Hermed er Listen færdig ; den følger nedenfor og 
indeholder altsaa dels alle de Forsamlinger, hvis 
Navne synes Garanti for deres Art (i Parentes Parla- 
menterne fra 1360 og 1376, der muligvis ikke var 
Danehoffer), dels — trykt med Kursiv — de forholds- 
vis faa Møder, som med nogen Grund kan antages 
for Danehoffer, skønt intet Navn giver nogen Antyd- 
ning deraf. Som det vil være fremgaaet af Opregningen 
af disse sidste, anføres de dog i det hele taget med 



») SRD. VII 322; Kirkehist. Saml. 3 R. I 552, Sv. Riksark. 
Pergamentsbref I 337; SRD. I 313 (Hamsfort). 

«) RA. Arts H. 79; Dipl. Noi^.IV 398, Terpager, Ripæ Cimbr. 
S. 388, 86, Pontopp. Ann. II 226 ; Detmar I 338, Monum. 
Germ. XXI 284 (jfr. Erslev, Dronn. Margrete S. 129—30 og 
464); Hvitfeld S. 570 (jfr. Reg. *3237), Da. Mag. I 35 (Pri- 
vilegium for Stubbekøbing af 18. Avg., dog uden Steds- 
angivelse). — Støttet paa Rettertingsbreve nævner Hams- 
fort (SRD. I 314 — 15) Komitier i Nyborg ved Midsommer- 
tid 1383 og 1384. Jeg har dog ikke villet medtage dem 
her, fordi Rettertingsbreve alene end ikke er afgørende 
Vidnesbyrd om Kongens Tilstedeværelse, og denne i al 
Fald i et af de paagældende Aar (1384) synes at have 
været i Norg3. Fra Begyndelsen af Juli 1391 opregnes fra 
Nyborg nogle Afladsbreve, som Hamsfort (S. 316) lige« 
ledes henfører til Rigsforsamlingen. 

ringe Sikkerhed ; medens man med temmelig stor Be- 
stemthed tør paastaa, at et Møde, der ikke kaldes 
med den i Øjeblikket brugelige Benævnelse for Dane- 
hoffet, og ved hvis Afholdelse Lovforskrifterne ikke 
iagttages, ikke er den forfatningsmæssige Rigsforsam- 
ling, kan man ikke omvendt være sikker paa, at en 
Forsamling, der afholdes i Overensstemmelse med 
Forskrifterne, er et Danehof, naar Navnet ikke fore- 
kommer derom. Naturligvis kan Navnets Udeladelse 
være en Tilfældighed; vi kender Breve, der er ud- 
stedte under et Danehof, uden at denne Omstændighed 
omtales; men paa den anden Side herskede der 
utvivlsomt en vis Tilbøjelighed til at datere fra Rigs- 
forsamlingen; fra Kallundborgmødet i 1362 er der 
saaledes bevaret hele fire Kongebreve — et Privi- 
legium og tre Rettertingsvidnesbyrd *) — , hvori Ud- 
stedelsen under Parlamentet fremhæves, og selv Af- 
ladsbreve medtager undertiden Navnet^). Derfor bliver 
det i al Fald paafaldende, naar der f. Ex. fra 1374 
forefindes en hel Række af forskelligartede Breve, og 
ikke et eneste af dem indeholder en Antydning af at 
være udgaaet fra Rigsforsamlingen; man bliver over- 
for denne Tavshed mindre tilbøjelig til at tro, at 
Mødet virkelig har været et Danehof. Endelig maa 
man naturligvis ikke mene, at Tid og Sted har været 



') 21. Avg.: in parlamento Danorum; 27. Avg.: in parlamento 
generali, 30. Avg. : in placito justitiario tempore parlamenti 
nostri (RÅ. Ods H. 66), 31. Avg.: in parlamento generali 
(jfr. ovfr. S. 149 f.). 

') 28. Juni 1354: in parlamento dicto Daanhof (ovfr. S. 138) , 6. 
Juli 1377 : in parlamento Danorum (Sy. Riksark. Pergaments- 
bref I 398). 



158 Danehofsforordningens Gennemførelse. 

det bestemmende for Datidens Opfattelse af Forsam- 
lingen: DanehofFet skulde afholdes f. Ex. i Nyborg og 
ved St. Hansdagstid, men en Sammenkomst var selv- 
følgelig ikke et Danehof, fordi den afholdtes dér paa 
den angivne Tid, men kun fordi den i Forvejen var 
indkaldt som saadant og havde dets Kompetence. 
Noget virkeligt Kriterium kan saaledes Tid og Sted 
ikke afgive, og om Karakteren af de Forsamlinger, 
der ikke paa anden Maade gør sig gældende som 
Danehoffer, er det derfor umuligt at sige noget absolut 
afgørende. 

Listen over tvivlsomme og utvivlsomme Danehof- 
fer kommer da til at se saaledes ud: 

1283. Helsingborg. Marts. Parlamentum^ concilium. 

1284. Nyborg. Ugen før Pinse. Parlamentum, concilium, 
concilium generale. 

J286. Nyborg. Trinitatis. Parlamentum, concilium. 

1286. Nyborg. 31. Marts. Parlamentum (concilium). 

1287. Nyborg. Pinse. Concilium generale, regni con- 
cilium generale. 

1388. Nyborg. Trinitatis. 

1289. Nyborg. Pinse. Concilium regni. 

1293^). Nyborg. 

1296 ? Nyborg. 

1302. Svenborg. Concilium. 

1303. Nyborg. Skærtorsdag. Generale parlamentum. 

1304. Nyborg. Ugen efter Midfaste. Parlamentum. 

1305. Helsingborg. September. Parlamentum generale. 
1324. Nykøbing. Juli. Parlamentum. 

1326. Nyborg. Avgust. Generale parlamentum. 

1327. Nyborg, Juli. 

1354^). Nyborg. Ugen efter St. Hansdag. Parlamentum 



') Om der i Overensstemmelse med Erik Menveds Løfte til 
Henrik af Werle er blevet holdt Parlament ved Mikkelsdags- 
tid 1290 (ovfr. S. 147), vides ikke. 

*) Heller ikke om Afholdelsen af det »Parlamentum generale 

generale Danorum dictnm Danehof. 

(1360. Kallundborg. Pinse. Quoddam parlamentum.) 

1362. Kallundborg. Avgust. Parlamentum Danorum, par- 
lamentum generale. 

1374. Nyborg, St Sansdag. 

(1376. Slagelse. 3. Maj. Parlamentum.) 

1377^). Nyborg. St. Hansdag. Parlamentum Danorum, 
Danehof. 

1386, Nyborg. Juli— Avgust. 

1413. Nyborg, 26. Juli. Generale parlamentum et placi- 
tum Danorum. 



Fortegnelsen indeholder Svar paa det ovenfor 
stillede Spørgsmaal, idet det er gjort gældende, at vi 
i al Fald for saa vidt er i Stand til at dømme om de 
middelalderlige Forsamlingers Karakter, som vi med 
temmelig stor Sikkerhed tør udelukke en Del af dem 
fra DanehofTernes Række. Denne er ikke blevet lang 
og ser navnlig for det sidste Aarhundredes Vedkom- 
mende saa fragmentarisk ud, at det maaske vil synes 
voveligt at forsvare den Anskuelse, at den, langtfra 
kun at indeholde en forsvindende Del af de Danehoffer, 



Danehof dictum«, som Valdemar Atterdag henviser Mag- 
nus Smek til d. 20. Nov. 1343 (pvfr. S. 135), vides der 
noget nærmere. Af selve Henvisningen kan naturligvis 
intet sluttes, sml. f. Ex. Kristoffer af Bajems Løfte om 
at udstede Haandfæstning i første Danehof, der aldrig blev 
opfyldt. 
') Af de under Olufs Regering af Rigsraadet givne Svar til 
Rettertinget (Aarsb. V 51) fremgaar det, at Adelen havde 
maattet love ikke at købe frit Bondegods førend Afholdel- 
sen af næste Parlament; men da det i en anden Artikel 
siges, at de Handeler, der er afsluttede siden Olufs Valg, 
er ugyldige, maa Løftet antages at være givet netop ved 
denne Lejlighed, og Rigsraadets Svar skriver sig da for- 
modentlig fra Tiden mellem Valget og Danehoffet 1377. 

der i Virkeligheden har været afholdte, giver en i det 
mindste tilnærmelsesvis rigtig Forestilling om deres 
Antal. Der er imidlertid for meget, der peger i den 
sidstnævnte Retning, til at det bør forbigaas i et 
Spørgsmaal af saa stor Betydning. 

Det er en Selvfølge, at der i en Periode som 
Danmarks Middelalder kun med den allerstørste Var- 
somhed kan drages Slutninger af Kildernes Tavshed. 
De Aarbøger, hvori vi overhovedet finder Efterret- 
jiinger om Danehoffer — det er som Regel kun de 
største og fyldigste — , medtager alligevel ikke alle 
dem, vi kender fra det Tidsrum, de omhandler, — 
saaledes er f. Ex. vort Kendskab til Parlamentet i 1285 
udelukkende bygget paa Diplomer — ; Forordninger 
og lignende er naturligvis ikke udgaaede fra ethvert 
Danehof, og af Breve, der kunde vidne om For- 
samlingerne, er det bevarede Antal sandsynligvis 
ringe i Sammenligning med, hvad der er gaaet tabt. 
Ikke destomindre tror jeg, at man med nogen Forsig- 
tighed tør slutte et og andet alene af Manglen paa 
Efterretninger. I Betragtning af den Iver, hvormed 
forskellige Aarbøger (Ryd-, Lunde- og Næstvedaar- 
bogen) omtaler Møderne i den nærmeste Tid efter 
1282 — forud for Forordningen findes der kun om et 
enkelt Koncilium (1276) en Aarbogsnotits — , er den 
fuldstændige Tavshed, der i denne Retning indtræder 
efter 1289^) og kun brydes ved et Par Efterretninger 
fra Begyndelsen af det 14de Aarhundrede, i det 



^) Rydaarbogen slutter 1288, men Næstvedaarbogen først 1300 
og Lundeaarbogen 1307. 

mindste paafaldende. Endnu mere Betydning maa 
man tillægge den Omstændighed, at den udførlige 
Sjællandske Aarbogs Fortsættelse til Trods for den 
Interesse, den iøvrigt lægger for Dagen for alle mulige 
Sammenkomster, i hele Perioden fra 1308 — 26 intet 
antyder om det forfatningsmæssige Rigsmøde, og fra 
Valdemar Atterdags Tid blandt de mange Parlamenter 
kun nævner et eneste Danehof^). Endelig er der 
Grund til at fremhæve den Ejendommelighed ved 
Kildeforholdet, at vort Kendskab til hvert enkelt 
Danehof som oftest hviler paa mere end én Efterret- 
ning; især gælder dette om de spredte Forsamlinger 
fra Tiden efter 1324, der alle ad flere Veje er blevet 
bekendte for Efterverdenen, og det bliver i Forhold 
hertil vanskeligt at tro, at ret mange kan have fundet 
Sted uden at efterlade sig mindste Spor. Det vilde 
sikkert være et mærkeligt Tilfælde, om f. Ex. Dane- 
hoifet i 1377, som vi kender gennem en hel Række 
af Aktstykker — der henvises til dets forestaaende 
Afholdelse i et Kongebrev af 29. Novbr. 1376 og i et 
Privatbrev af 10. April 1377, en af Oluf, Margrete og 
Stormændene bekræftet Landefred stammer derfra, 
et Rettertingsvidnesbyrd siges at være udstedt sam- 
tidig dermed og adskillige Afladsbreve udgaar fra den 
paa Mødet forsamlede Gejstlighed^) — , kun skulde 



*) Aarbogen slutter 13B9; de korte Efterretninger indtil 1363 
er aabenbaii; senere Tilføjelser. 

*) RA. Arts H. 17: in parlamento Danehof vel infra nunc fu- 
turo ; Hanserec. III 82 (01. Byornson, Høvedsmand paa Gurre, 
til Elbingerne om Møde d. 24. Juni): Commodosius mihi 
hoc vobis videretur, quod ipsis Nyborg occurratis, præcipue 
quia parlamentum regni Daciæ ibi celebretur termino præ- 
A. Hude; Danehoffet. ]1 

være ét af en Række af aarlige Møder, hvorom ellers 
ingen Efterretning er naaet til os. Langt snarere faarman 
af den Maade. hvorpaa det forud omtales — af Kongen 
som det nu forestaaende, af Adelsmanden Oluf Bjørnsøn, 
der tillige angiver Tid og Sted, med saa stor Sikkerhed 
som om Indkaldelsen allerede havde fundet Sted — , 
det Indtryk, at det drejer sig om en enestaaende høj- 
tidelig Forsamling, hvorom der længe i Forvejen var 
gjoft bestemt Aftale^). 

Man er dog ikke henvist til at bygge paa Kilder- 
nes Tavshed alene, eller paa den Samstemmighed, hvor- 
med de stundom taler paa én Gang, for at komme til 
den Anskuelse, at et Danehofs Afholdelse var en for- 
holdsvis sjælden Begivenhed. Den af Kildeforholdet 
fremgaaede Betragtning støttes af adskillige positive 
Vidnesbyrd for, at Danehofsinstitutionen i Løbet af 
det 14de Aarhundrede traadte i Baggrunden og heller 
ikke senere genvandt den Plads, der var tiltænkt den. 
AUerede fra Erik Men veds. Tid foreligger der en An- 
tydning i denne Retning, idet den Bekræftelse af de 
Thordske Artikler, der i Følge Forordningen af 1304 
efter endt Revision skulde have fundet Sted i det næ- 
ste Aars Parlament, hverken foretoges under Erik 
Menved selv eller i den nærmestfølgende Tid, men, 
som det fremgaar af Overskriften over Artiklerne, først 

notato; Aarsb. II 24 (in parlamento Danonim Nyborg 
celebrato); RA. Stævns H. 88: in placito justitiario Ny- 
burgh tempore parlamenti Danorum; Sv. Riksark. Perga- 
mentsbref I 398, Dån. Bibi. II 104, SRD. I 314 (Hamsfort). 
^) Hvis den ovenfor fremsatte Formodning om Tidspunktet 
for Afgivelsen af Rigsraadets Svar til Rettertinget er rigtig, 
vilde ogsaa den bekræfte denne Antagelse. 

i et parlamentiim- Danorum i Nyborg tinder Kong 
Valdemar^); en Udsættelse, der kun synes forklarlig 
under Forudsætning af, at Danehofferne i den sidste 
Del af Erik Menveds^ Regering saa godt som ophørte. 
Ti medens det let kan tænkes, at Artiklernes Revi- 
sion ikke var blevet tilendebragt i Løbet af den Tid, 
der hengik inden Afholdelsen af Helsingborgparlamentet 
1305, er det næppe rimeligt, at Arbejdet enten skulde 
være stanset 2) eller, i Fald det var fuldendt, Bekræf- 
telsen være blevet opgivet, saafremt Parlamentets 
jævnlige Sammentræden havde bragt Bestemmelsen i 
Erindring og skaffet Fordringen om dens Gennemfø- 
relse Lejlighed til at komme til Orde. At Artiklerne lige- 
saa lidt bekræftedes af Kristoffer II, men som det frem- 
gaar af Benævnelsen parlamentitm Dwnorum^ sikkert 
først af Valdemar Atterdag, støtter endvidere den i og 
for sig naturlige Antagelse, at Danehoffet heller ikke: fik 
sin tidligere Betydning tilbage i den forvirrede Periode, 
der begyndte med Erik Menveds Død og varede til 
hans Brodersøn sad fast paa Danmarks Trone, medens 
det er let forklarligt, at den af Danmarks Deling opr 
tagne halvtyske Forsamling 1326 ikke kom i Tanker 
om det Lovarbejde, som de foregaaende danske Konger 
havde glemt. 

De Thordske Artiklers Henlæggelse styrker saa- 
ledes den paa Grund af Kildernes Tavshed opstaaede 

^) Aarsb. V 31: Articuli et coiTectiones legis, quas Lithlæ 
Thord Diæghen Nørjutiæ legifer composuit et consensu 
meliorum regni in parlamento Danorum Nyburgh rex 
Woldemarus confirmavit. 

^) Den befalede Oversættelse paa Dansk synes ikke at h^-^^ 
foreligget før Bekræftelsen. 

11* 

Formodning om Danehoffets tilbagetrukne Stilling i 
Perioden fra 1305 til% efter 1340. At deres endelige 
Stadfæstelse foregik i Nyborg, gør det imidlertid umu- 
ligt at henføre dem til noget tidligere Aar end 1354, 
hvad der vel heller ikke paa Grund af deres Indhold 
kan være noget at indvende imod. Ti vel strider 
f. Ex. Paragraffen om det aarlige > Generalkoncilium« 
i Nyborg ved sin Mangel paa Tidsbestemmelse mod 
den bestemte Forskrift i Forordningen af 1354, men 
ikke i højere Grad end mod Haand fæstningen 1326, 
og den stammer tydelig nok, som ogsaa Udtrykket 
Generalkoncilium viser, fra Affattelsestiden under Erik 
Menved, ikke fra det Tidspunkt, da Bekræftelsen fandt 
Sted^). Saaledes styrkes imidlertid Paastanden om, 
at Valdemar Atterdags første Danehof atholdtes 1354; 
naar der i den derfra udgaaede Forordning i Artiklen 
om Danehoffets aarlige Afholdelse henvises til »gam- 
mel Sædvane i Danmarks Rige« ^), klinger da ogsaa 
disse Ord i sig selv som en Klage over Skikkens Op- 
hør. Hvorledes det gik i Tiden efter 1354, antyder 
Sjællandske Aarbogs Fortsættelse, der ender 1359, 
ikke blot ved ikke at nævne flere Danehoffer, men ogsaa 
ved sin Beretning om, paa hvad Maade Valdemar 
Atterdag overholdt den ny Konstitution, blandt hvis 



^) Om de Thordske Artiklers Identitet med de i Forordningen 
af 1304 omtalte leges se Kinch i Saml. t. jysk Hist. og Top. 
II 230 ff. At Bekræftelsen fandt Sted 1354, hævder I. E. Larsen 
(Skr. I 1 S. 167 f.), der imidlertid ser Forfatteren i den 
Thord Degn, der i 1367 var Landstingshører, og altsaa ikke 
sætter Artiklerne i Forbindelse med Erik Menveds For- 
ordning. 

*) Aarsb. V 49: secundum antiquam consuetudinem regni 
Daciæ. 

Bestemmelser sikkert de, der angaar Rigsforsamlingen, 
maa stilles i første Rsekke. Det fortælles, at der efter 
Forordningens Forkyndelse i Forsamlingen rejste sig 
en Mand (quidam) og udraabte, at alt dette vilde vise 
sig at være forgæves ; i Praxis vilde Kongen dog ikke 
gøre, hvad hans Løfter havde forpligtet ham tiP). Og 
efter at Rigets Biskopper i en Sammenkomst med 
Kongen tre Aar senere havde^søgt at formaa ham til 
at overholde de nævnte Forfatningsbestemmelser (con- 
stitutiones), tilføjer Annalisten til Bekræftelse af hin 
Mands Spaadom : men overholdtes de før daarligt, var 
der i Fremtiden slet ingen Tale om dem 2). Ad mere 
end én Vej gøres det da sandsynligt, at der heller 
ikke i Tiden mellem 1354 og 1360 afholdtes noget 
Danehof, og man vil næppe begaa nogen stor Fejl 
ved at tage Annalistens Ord til Indtægt ogsaa for den 
sidste Periode af Valdemar Atterdags Regering. 

Om der under Dronning Margretes Ledelse blev 
gjort noget Forsøg paa at efterkomme Forordningens 
Bud, saa at Danehoffet i 1377 var Indledningen til en 
ny Æra, mangler vi næsten ganske Materiale til at 
bedømme. Et enkelt Aar fraregnet er nogle spredte . 
Breve det eneste, der fra den første Del af hendes 



^) SRD. VI 528: Quidam vero exsurgens in medio contra 
clamavit, omnia fore vana: rex pauciora experimentis 
prosecuturus, quam promissis completus fuerat. 

2) Smstds. 531: 1357. Festo annuntiationis b. virginis cele- 
bratum est parlamentum in Calundburgh per regem Dano- 
rum et episcopos . . . ubi disseminatum fuit, quod con- 
stitutiones in parlamento Nyborgh celebrato a modo stric- 
tius observentur. Sed licet ante parum observabantur, 
postea de illis nulla fuit causa. 

Regering antyder Møder i Nyborge), og de afløses 
snart af Vidnesbyrd, der peger andetsteds hen. I 
1389 var Margrete paa den for Danehoflfet foreskrevne 
Tid i Helsingborg 2), i 1392 og 1393 i Vordingborg, 
omgivet af gejstlige og verdslige Stormænd, og i al Fald 
paa det ene af disse Møder ikke af den danske Adel 
alene ^); og fra de følgende Aar findes der talrige 
Efterretninger om Stormandssammenkomster, hvis fæl- 
lesnordiske Karakter som oftest gør enhver Sammen- 
blanding med DanehofFet umulig. Hvorledes det under 
andre Forhold vilde være gaaet med den i Teorien 
strængt opretholdte Institution, er det under disse Om- 
stændigheder vanskeligt at dømme om ; sikkert er det, 
at de tre nordiske Rigers Forening i høj Grad bidrog 
til Beseglingen af dens Skæbne. Den gjorde det in- 
direkte ved, som det ofte er fremhævet, at indvirke 
paa det danske Rigsraads Udvikling, der tog Fart 
under Indflydelsen af Exemplet fra Sverige og skabte 
en Modvægt mod Kongemagten, der gjorde Danehoflfet 
overflødigt; men ogsaa direkte maatte Unionen bi- 
drage til Danehoflfets Tilsidesættelse, idet det blev en 
Nødvendighed at foranstalte Fællesmøder, hvori alle 
tre Rigers Stormænd deltog, og som umuligt, selv om 
de fandt Sted i Danmark, kunde karakteriseres som 
Danehoflfer eller tilfredsstille Kravet om disses Athold- 



1) SRD. I 314—16 (Hamsfort), ovfr. S. 156 Anm. 2. 

8) Brev af 29. Juni (Suhm XIV B53). 

S) 1392 : Breve af 6. Juli (Sv. Riksark. Pergamentsbref II 239) 
og 12. Juli (Michelsen, Urk. II 369); 4 Afladsbreve hos 
Hamsfort (SRD. I 316 f.). 1393: Breve af 6. Juli (Hvitfeld 
S. 593, Suhm. XIV 576, 578). 

else, men som dog til en vis Grad traadte i deres 
Sted. At de virkelig fortrængte Danehoflferne, fremgaar 
blandt andet af, at man ofte til deres Afholdelse, der 
gærne fandt Sted om Sommeren, valgte netop det Tids- 
punkt, der i Danehofsforordningen var foreskrevet for 
det danske Rigsmødes Sammentræden *) ; ja i hvilken 
Grad dette var Reglen, ses af, at det i Freden med 
Hansestæderne 1435 blev bestemt, at disses Udsend- 
inge aarlig skulde møde i København ved St. Hans- 
dagstid for at forhandle med Kongens Råadgivere 2). 
Paa den anden Side viser Valget af Stedet for Af- 
holdelsen, der ikke i et eneste Tilfælde er Nyborg, 
men -enten København*) — navnlig efterat denne Stad 
i 1416 var gaaet over i Kongens Besiddelse^) — , 
Helsingborg^) eller Vordingborg*), at man ikke tilsig- 
tede at give Unionsmøderne nogen Lighed medDane- 
hofferne, ligesom det af Raadets Klage ovérDanehof- 
fets Ophør fremgaar, at de ikke af Samtiden i nogen 
Maade sammenblandedes med den tilsidesatte Insti- 
tution. At endelig Forholdet fra Erik af Pommerns 
Tid til Trods for samme Klage forblev uændret under 
Kristoffer af Bajern, tør blandt andet sluttes deraf, at 
dennes tidtnævnte Løfte om Udstedelsen af en Haand- 
fæstning i næste Danehof aldrig opfyldtes. Af Unions- 



») Se f. Ex. 1419, 1429, 1433, 1434, 1435. 
2) Hanserec. 2 R I 401. 
8) F. Ex. 1398, 1419, 1425, 1429, 1433. 

*) Erslev: Naar blev København Danmarks Hovedstad (Til- 
skueren 1889 S. 311 ff.)? 
*) 1401, 1407. 
«) 1434, 1435. 

møder kan der derimod ogsaa fra hans korte Rege- 
ringstid paavises adskillige \). 

Der er i det foregaaende fremført en Række af 
Vidnesbyrd om Danehoffets Tilsidesættelse, hvorved 
den gennem Kildeforholdet opstaaede Formodning 
bestyrkes, og det synes herefter klart, hvorledes Svaret 
paa det Spørgsmaal, der indledede dette Afsnit, maa 
lyde. Alting tyder paa, at den Bestemmelse om Dane- 
hoffets aarlige Afholdelse, der, som det vigtigste Led 
i Forfatningen og i Følge Sagens Natur selve dens 
Grundvold, i Løbet af ikke hundrede Aar (1282—1376) 
gentoges i otte Rigslove efter hinanden 2), langtfra over- 
holdtes paa en saadan Maade, at Institutionen i Praxis 
fik den Betydning, som Fordringens idelige Gentagelse 
har faaet Efterverdenen til at tillægge den. Kun i en 
kort Periode (1283—89) umiddelbart efter at den første 
Haandfæstning havde stækket Kongens Magt, synes Re- 
spekten for det afgivne Løfte eller for den Kraft, der 
havde fremtvunget det, at have bevirket dets Overhold- 
else ; og det er ikke uden Betydning at lægge Mærke til, at 
en lignende øjeblikkelig, men endnu kortvarigere Virk- 
ning gentagne Gange synes at have været Følgen af 
Forskriftens Fornyelse. Naar man blandt de yderst 
faa Danehoffer fra Tiden efter 1305 finder ikke mindre 
end tre — Nyborgparlamenterne 1326 og 1377 og 
Kallundborgparlamentet 1362 — , der følger saa hurtigt 
efter Paabudets Indskærpelse (i Haandfæstningerne 

^) I Lødøse Juni 1442, København 1446 og 1447. 
'') 1282, 1284, c. 1304 (Thords Artikler), 1320, 1326, 1354, 
1360, 1376. 

1326 og 1376 og Konstitutionen af 1360), at man nød- 
vendigvis maa sætte deres Afholdelse i Forbindelse 
med det forudgaaende Løfte, støttes ogsaa herigennem 
Paastanden om, at dette i de lange Perioder, hvor 
der intet vides om dets Opfyldelse, i Virkeligheden saa 
godt som ganske er blevet overgivet til Forglemmelse. 
Det er næppe tænkeligt, at en Tilfældighed i Over- 
leveringen skulde have bevaret Kendskabet just til 
disse Danehoffer, hvis mangfoldige var blevet afholdte 
uden at efterlade Spor. 

Søger man endelig til Forklaring af Danehoffets 
Tilsidesættelse om Grunden til den Uvilje, som de 
danske Konger synes at have næret mod en Institu- 
tion, til hvis Oprettelse de dog fra først af selv havde 
givet Stødet, da ligger Svaret nær forHaanden. Sammen- 
komster med de gejstlige og verdslige Stormænd som 
dem, vi kender lige fra Valdemarernes Tidsalder, 
maatte det til enhver Tid blive en Nødvendighed for 
Kongemagten at foranstalte; og det ligger i Sagens 
Natur, at de, ogsaa efter at der med dem som Ud- 
gangspunkt var blevet skabt en forfatningsmæssig 
Rigsforsamling, i deres friere Form maatte vedblive at 
finde Sted i al Fald i de Perioder, hvor dennes Afhold- 
else forsømtes; til deres Kategori maa uden Tvivl de 
ovennævnte Parlamenter fra Valdemar Atterdags Tid 
saa vel som enkelte ikke fællesnordiske Møder fra 
Unionstiden henregnes^). Men endog bortset fra, at 
Kongen maaske var friere stillet med Hensyn til hvem han 
ønskede til Deltagere i saadanne Sammenkomster ^j og 



1) F. Ex. 1488, jfr. VIL Afsnit. 

*) De blev vel næppe offentlig bekendtgjorte, medens derimod 

i al Fald ikke var bundet til nogen bestemt Tid eller 
Sted for deres Afholdelse, raaatte der være den aller- 
største Forskel paa disse blotte Forhandlingsmøder, 
hvor Rigets store stod raadgivende ved Kongens Side, 
og saa den Forsamling, der allerede i 1282 blev sat 
til at dømme om hans Handlinger og i den følgende 
Tid udrustedes med Myndighed til at foreskrive ham 
og Riget Love, medens den samtidig Røgtes udnyttet 
til at fravriste ham den Magt, han havde tilegnet sig 
paa Dommersædet. Paa det sidstnævnte Punkt er 
maaske Forklaringen til dens Undertrykkelse allermest 
at søge; og det bør 1 denne Sammenhæng endnu en 
Gang fremhæves, at der næppe iblandt de forskellige 
Vidnesbyrd om Danehoffets Existens findes et eneste 
Tegn paa dets Virksomhed som Appelret ^), hvad man 
kun kan forklare ved at antage, at det virkelig lykkedes 
Kongemagten at berøve den al Betydning. Danehoflfet 
var blevet tvunget ind i Forfatningen i et Sejrens Øje- 



Danehoffets Afholdelse i Følge Martsforordningen fra 1282 
skulde kundgøres en Maaned forud. 
^) Hvitfeld omtaler under Erik Menved (S. 375), at Johannes 
Uffesøn (i en Strid om Gods) appellerede »fra Kongen ind 
for Herredagen til Helsingør« og derfor selvtolvte skulde 
»gøre sin Ed, at han ikke gjorde det Kongen til Spot«» 
Hvad der ligger til Grund for denne Meddelelse, der aaben- 
bart stammer fra det Aktstykke, som i Fortegnelsen over 
Brevene i Liber cancellariæ (Smith, Univ. Bibi. S. 174) 
kaldes »Placitationes inter regem et Johannem Uffesøn*, 
er imidlertid uklart. Appelinstans (fra Rettertinget) blev 
Danehoffet jo først gennem Kristoffer H's Haandfæstning, 
men der er maaske Tale om en Anvendelse af Bestem- 
melsen fra 1282 (Aarsb. II 6). 

blik for de danske Stormænd, og i den beholdt det 
sin Plads som et Vidnesbyrd om den fortsatte Kamp ; 
men dets historiske Skæbne bærer Bud om, at det i 
Længden ikke var Kongedømmet, der laa under i 
Kampen. 



VI. Danehoffets Bestanddele. 

Del har i de foregaaende Afsnit paa mange Maa- 
der været nødvendigt at træde i Opposition til den 
tidligere Anskuelse om Danehoflfets folkelige Karakter ; 
Fremstillingen har stadig maattet dvæle ved Stor- 
mændenes Forhold til Institutionen, og det har paa 
intet Punkt syntes naturligt at fremdrage dens Betyd- 
ning for Befolkningens store Hovedmasse, eller blandt 
Ytringerne af dens Virksomhed været muligt at paa- 
vise noget Resultat af dennes Deltagelse. Der er hermed 
taget til Orde for en Opfattelse, som det dog endnu 
staar tilbage at begrunde, efterat Gennemgangen af 
det hele Materiale, hvorfra Oplysningerne om Dane- 
hoffets Sammensætning maa hentes, har gjort det 
muligt at give en samlet Udsigt over det betydnings- 
fulde Spørgsmaal. Som Modstandere af den ældre 
Anskuelse er vel allerede Dr. Holberg og Prof. Matzen 
optraadte. Men medens Dr. Holberg opponerer imod 
den, forsaavidt den udstrækkes til Tiden forud for 
Kristoffer Ts Regering, og derfor opkaster den For- 
modning, at den bekendte Beretning om Købstad- 

repræsentanters Tilstedeværelse paa et Danehof i 1250 
kun angaar deres Deltagelse i Kongehyldingen ^), an- 
tager han ved Siden heraf, at de lavere Stænder 
senere fik Adgang til den oprindelig aristokratiske Rigs- 
forsamling, og at det netop var herved, atDanehoffet 
(modsat Kongens Hof) opstod. Prof. Matzen deri- 
mod fremsætter ikke blot i Tilslutning til Holberg 
den Opfattelse, at »Danehoffet var et Rigsmøde, til 
hvilket fra først af indkaldtes Rigets Fyrster, Præ- 
later og Herremænd«, men forsvarer desuden den 
Mening, at det ogsaa længere ned i Tiden 
væsentlig bibeholdt sin aristokratiske Karakter 2). Fuldt 
ud begrundet denne Paastand, der for ham nærmest 
har sin Betydning derved, at den tjener som Baggrund 
for hans Teori om en folkelig, men fra Danehoffet 
forskellig Rigsforsamling til Kongevalg, har han dog 
næppe. Det egentlige Grundlag for den tidligere An- 
skuelse har han ladet ganske urokket; og en Under- 
søgelse af dets Holdbarhed bhver derfor den nød- 
vendige Indledning til en Redegørelse for Danehoffets 
Sammensætning. 

Idet Larsen som forhen anført identificerer Dane- 
hoffet med den senere Stænderinstitution, opfatter han 
det som en Rigsforsamling, hvortil Borger- og Bonde- 
stand og muligvis den lavere Gejstlighed indsendte 
deres Fuldmægtige, medens Adelen og de høje Præ- 



*) Kong Valdemars Lov S. 113. — Allerede Larsen dvæler ved 
samme Mulighed, men anser det dog for sandsynligere, at de 
ogsaa har skullet tage Del i Forhandlingerne, se næste Side. 

2) Haandfæstn. S. 54 — 58. — Prof. Erslev er kommet til det 
samme Resultat, se Artiklen Adel i Salmonsens Konver- 
sationslexikon (S. 163): »det aristokratiske Danehof«. 

later mødte personlig. For at lette Undersøgelsen af 
den Del af hans Paastand, der angaar de lavere Stænders 
Deltagelse, hidsættes følgende Udtog af Afsnittet »Om 
de forskellige Stænders Møde paa Rigsdagene« : 

Om Købslædborgerne. Befuldmægtigede fra Køb- 
stæderne findes første Gang udtrykkeligen omtalte 
som mødte paa en Rigsdag i Aaret 1250. Herom 
haves imidlertid alene en kort Notits hos Hvitfeld 
(S. 227 : Om Julen 1260 holdtes der en Herredag udi 
Roskild ; der blev Abel kronet til Konge . . . ; der 
hylded de og svore ham menige Stænder og Køb- 
stædernes Fuldmægtige: han dennem igen 
konfirmered Købstædernes Privilegier ogFriheder) ; 
og det er end ikke klart, om Købstædernes Fuld- 
mægtige blot mødte ved den omhandlede Lejlighed 
for at deltage i Kongens Hylding og ansøge om 
deres Privilegiers Konfirmation eller om de virkelig 
som en særegen stemmeberettiget Stand ere blevne 
kaldte til Forhandlingerne, hvilket sidste dog synes 
at være rimeligst. Men om Rigsdagen i Ring- 
sted 1349, hvor Valdemar Atterdag gjorde Regn- 
skab for Anvendelsen af de ham bevilgede Skatter, 
siger Hvitfeld med bestemte Ord, at Købstædborg- 
ere vare kaldte til samme (S. 498 : St. Knuds 
Dag er holden en Herredag til Ringsted, hvor Adelen 
og den menige Mand udi Købstæderne og 
paa Rygden (o: Landsbyerne) deres Fuld- 
mægtige vare fordret). Ved andre Lejlig- 
heder ere, saavidt jeg ved, Købstædborgerne i 
denne Periode ikke specielt nævnte ved Rigsdags- 
møderne . . . Købstædborgerne lode naturligvis 

ikkun give Møde paa Rigsdagene ved afsendte Fuld- 
mægtige, saaledes som ogsaa de ovenanførte Vid- 
nesbyrd godtgøre . . .*) 

Om Bondestanden siger Larsen, at den gen- 
nem hele Perioden (Middelalderen) jævnlig har været 
kaldt til Rigsda^ne, og fortsætter: 

Saaledes f. Ex. berettes det udtrykkeligen, at Al- 
muen blev kaldt til en Rigsdag i Nyborg 1293, 
hvor der skulde raadslaas om Rigets Forsvar imod 
den norske Konge og Marsk Stigs Parti (Actiones 
adversariæ Erici regis et Johannis Grand archiepi- 
scopi: SRD. VI 368), og at Valdemar Atterdag 
kaldte Fuldmægtige af Bondestanden til den oven- 
mældte Rigsdag af 1349, hvor han gjorde Regn- 
skab for de oppebaarne Skatters Anvendelse; 
ligesom der ogsaa hyppigen i Rigsdagsakterne 
forekomme Udtryk, som vise, at de ringere Stænder, 
eller Bondestanden og rimeligvis tillige Købstæd- 
borgerne, hav^ været til Stede [Citater]. Bønderne 
mødte paa Rigsdagene ved Fuldmægtige . . . 

For de i »Rigsdagsakterne« forekommende Udtryk, 
der tyder paa det lavere Folks Tilstedeværelse paa 
Danehofferne, skal der nedenfor blive gjort Rede; de 
er gennemgaaende af vag Beskaffenhed, idet der efter 
Opregningen af Prælater, Fyrster og Stormænd til- 
føjes: »og de øvrige Indbyggere« eller: »den hele 
Menighed« — , og det vil allerede af Larsens Omtale 
af dem være fremgaaet, at de, ligesaa lidt som Beret- 
ningen om Almuens Indkaldelse i 1293, skælner mellem 



1) Skr. I 2 S. 225. 



176 Danehoffets Bestanddele. 

forskellige Stænder. Heller ikke er det i dem, man 
skal søge Begrundelsen af Larsens gentagne Gange 
med Bestemthed udtalte Paastand, at saavel Borgere 
som Bønder mødte »ved Fuldmægtige« '), og man er 
saaledes henvist til de to fra Hvitfeld hentede Citater, 
der viser sig at være det eneste Grundlag for den 
hele Anskuelse om DanehofTernes Identitet med Stænd- 
ermøderne. Alt hvad Larsen iøvrigt anfører om Sand- 
synligheden af, at Borgerne repræsenteredes ved »enk- 
elte af Byens almindelige Magistrat«, eller af, at hvert 
Herred sendte sine Fuldmægtige, der »maaske mod Slut- 
ningen af Perioden ligesom i det følgende Tidsrum ordent- 
ligvis var Herredsfogden tilligemed nogle paa Tinget til- 
nævnte Bønder«-), er bygget paa Forudsætningen om 
denne Identitet og savner al Hjemmel i Kilderne^). 
Des vigtigere bliver Spørgsmaalet om, hvad Værdi 



*) Det hedder vel om »Bisper, Fyrster, Stormænd og andre 
Indbyggere«, at de i Parlamentet 1303 var til Stede og 
bifaldt paa deres egne Vegne og i de fraværendes Navn 
(Hvitfeld S. 321 : approbantibus . . episcopis ae principibus, 
baronibus et aliis regnicolis in dicto parlamento per se et 
nomine absentium constitutis), men dette enestaaende Ud- 
tryk maatte føre til den Antagelse, at ogsaa de højere 
Stænder mødte gennem RepræsentaJiter , hvis det ikke 
simpelthen kunde forklares derhen, at de Stormænd o. a., 
der ikke var mødte, var bundne ved de tilstedeværendes 
Beslutning. 

2) Skr. I 2 S. 226. 

3) Om den lavere Gejstligheds Repræsentation (som Larsen 
tænker sig Muligheden af) foreligger der ingensomhelst 
Vidnesbyrd. Naar det 1282 og 1284 (Larsen S. 224 Anm. 
6) hedder »de bedste Mænd af Riget baade lærde og læge«, 
er der jo ikke en Gang Tale om den lavere Gejstlighed, 
og et andet Udtryk fra 1284 »præsentibus . . multis aliis 
tam der ids quam laicis fidedignis« nævner i al Fald ikke 
Repræsentanter. 

man kan tillægge de nævnte Beretninger. Jeg har vel 
i det foregaaende maattet undlade at tage Hensyn til 
den Rolle, de to Forsamlinger hidtil har spillet i Dane- 
hoffernes Række, og som forøvrigt allerede tidligere 
er blevet dem berøvet, forsaavidt som Prof. Matzen 
opfatter Forsamlingen i 1260 som et Kongevalgmøde *), 
medens Etatsraad Reinhardt i sit Værk om Valdemar 
Atterdag snarest ligesom jeg selv (ovfr. S. 123) henfører 
Sjællandske Aarbogs Beretning om Ringstedmødet i 
1349 til det sjællandske Landsting^) og i hvert Fald 
ikke til Rigsforsamlingen. Men da Hvitfeld kalder 
dem begge for Herredage, maatte de i Henhold til 
den sædvanlige Sprogbrug hos ham af Larsen opfattes 
som Danehoffer, og da de som saadanne er gaaet 
over i den almindeUge Bevidsthed, saa at det er blevet 
betragtet som en fastslaaet Kendsgærning, der frem- 
hæves i alle Lærebøger^), at der i Aaret 1250 af holdtes 
et Danehof, hvorved Tilstedeværelsen af Repræsentanter 
for Købstæderne nævnes for første Gang, vil man ikke 
kunne afvise Spørgsmaalet som Danehoffet uvedkom- 
mende. 

Overfor en Historieskriver, der som Hvitfeld be- 
handler Begivenheder, hvorom han intet kan vide paa 



*) Haandfæstn. S. 60. — Derimod godkender han som allerede 
nævnt Hvitfelds Beretning om Købstædernes Fuldmægtige 
og mener, at disse ved denne Lejlighed for første Gang 
mødte som en Stand for sig, medens de tidligere var 
blevet indkaldte under ét med Bønderne. 

*) Anf. Sted S. 169: »Møde i Ringsted«, men 1355 om con- 
ventio: Sjællands Landsting i Vrangstrap ved Ringsted 
(smstds. S. 281). 

3) Allen, Haandbog (1881) S. 158. Thrige, Nordens Hist. (4. 
Udg.) S. 70. 

A. Hude: Danehoflet. 12 

første Haand, maa det første, der spørges om, altid 
blive, om det kan paavises, at han har øst sin Beret- 
ning af Kilder, der endnu er tilgængelige for os; er 
dette kun delvis Tilfældet, bUver det næste Spørgs- 
maal, om de Efterretninger hos ham, der altsaå fra 
vort Standpunkt set er primære, maa tænkes at hid- 
røre fra en tabt Kilde, eller om man paa anden Maade 
kan gøre Rede for deres Fremkomst. Denne Proces 
frembyder ingen særlig Vanskelighed, naar den an- 
vendes paa Hvitfelds Beretning om Ringstedmødet i 
1349. Det er let at paavise, at den Kilde, hvorfra 
han i dette og de omkringliggende Aar henter sine 
danske Efterretninger, er den tidtnævnte og usædvan- 
lig righoldige Aarbog, der kendes under Navn af Sjæl- 
landske Aarbogs Fortsættelse, og en Sammenstilling 
af dens Text med hans Gengivelse deraf vil hurtig 
føre til Svaret paa de andre Spørgsmaal. 

SRD. VI 525: Hvitfeld (S. 498): 

Conventio facta per regem St. Knuds Dag er holden en 
Valdemarum Ringstad die b. Henedag til Ringsted, hvor Ade- 
Canuti, len og den menige Mand udi Køb- 

stæderne og paa Bygden deres 
Fuldmægtige vare fordret. Der 
in qua pro redemtione castro- lod Kong Valdemar tilkende- 
rum docet se XXX marcarum give Jor Stænderne^ at han 
puri de regno levata exsolvisse. havde indløst Slot og Fæste for 
Insuper X de proprio addidisse. 30,000 Mark Sølv og havde til- 
lagt 10,000 af sit eget, dermed 
Almuen og den menige Mand 
at formilde^ at han dennem fil- 
Jorn saa ofte havde skattet, og 
om nogen mente disse Skatter 
ikke vel at være anlagt eller 
unytteligen og ikke til Rigens 

bedste fortæret. Samme Aar 

Helvigis peperit sibi filiam fødte Dronning Helvig ham en 

Catherinam. Rex transit in Datter hed Karine, Dette Aar 

Hallandiam ad regem Sueciæ. forrejste han udi Hallind til 

Parlamentum celebratur Ros- Kong Mogens af Sverig. Og 

kildis festo iuventionis s. crucis paa hellig Kors Dag holdtes et 

etc. Danehof til Roskilde osv. 

Det vil ses og ved en fortsat Sammenligning 
yderligere bekræftes, at Hvitfeld ligefrem giver en 
Oversættelse af den ham foreliggende Aarbog. Der 
tilføjes et Ord som den svenske Konges almindelig 
bekendte Navn, men bortset fra de to med Kursiv 
fremhævede Indskud, der indeholder Meddelelserne 
om de paa Mødet tilstedeværende og om deres Stil- 
ling til Regnskabsaflæggelsen, findes der ikke en eneste 
Oplysning, der kunde forraade Kendskab til andre 
Kilder, ikke en Antydning af, at han har sammen- 
arbejdet to eller flere Beretninger. Hvis der altsaa 
for de to Stykker, som ikke stammer fra Sjællandske 
Aarbogs Fortsættelse, skulde have foreligget ham et 
nu tabt Grundlag, maatte dette have været af en saa 
mærkelig Beskaffenhed, at det ikke indeholdt noget- 
somhelst andet, som han kunde benytte i sin For- 
tælling. En Aarbog kunde det desuden i Følge Aar- 
bøgernes hele Karakter ikke være, et Aktstykke ikke, 
fordi Hvitfelds Benyttelse af Breve altid er let at kon- 
trollere, selv naar han ikke, hvad der oftest er Til- 
fældet, aftrykker dem in extenso. 

Tilbage bliver der da ingen anden Mulighed, end 
at Hvitfeld selv er Ophavsmanden til de to vigtige 
Indskud. Beskyldningen er næppe for dristig; i en 
anden Form vilde en moderne Historiker kunne led- 

12* 

sage sin Gengivelse af Sjællandske Aarbogs Beretning 
med en meget lignende Tilføjelse ; han vilde blot ikke 
indflette den i Texten, men opstille den for sig med 
udtrykkelig Angivelse af, at det var hans egen Gis- 
ning^). Hvad der har foranlediget de to Indskud, er 
nemlig tydeligt nok; Forklaringen paa det førstes 
Fremkomst ligger gemt i det andet. Hvitfeld læser 
om en Forsamling, hvor Kongen aflægger Regnskab 
for de opkrævede Skatters Anvendelse; der er alle- 
rede heri noget paafaldende, der yderligere forhøjes 
ved Tilføjelsen om, at Valdemar Atterdag af sin egen 
Formue havde forøget Summen med 10,000 Mark 
Sølv. Nødvendigheden af at forklare denne usædvan- 
lige Fremgangsmaade paatrænger sig uvilkaarlig Hi- 
storieskriveren : Regnskabsaflæggelsen skyldes Kongens 
Ønske om at formilde »Almuen og den menige Mand«, 
hvem Udredelsen af de store Skatter maatte tynge 
haardest; men for at kunne fremføre denne Begrund- 
else maa Forfatteren i Forvejen have udhævet de lav- 
ere Klassers Tilstedeværelse, og saaledes dannes Be- 
retningen om den Herredag, hvor foruden Adelen og- 
saa »den menige Mand udi Købstæderne og paa Byg- 
den deres Fuldmægtige vare fordret«. Hvitfelds Gæt- 
ning er sikkert til en vis Grad rigtig nok; selv uden 



^) Jfr. Prof. Erslevs Udtalelser i hans interessante Hvitfeld- 
studie »Erik Plovpennings Strid med Abel« (Hist. Tidsskr. 
6 R. II), f. Ex. S. 438: denne stilistiske Maner, som Hvit- 
feld har til fælles med Svaning og mange andre i Datiden, 
denne ejendommelige Maade, at de fremstiller deres Gæl- 
ninger og Kombinationer med den store Sikkerhed, som i 
Eftertidens Øjne har givet dem Karakteren af virkelige 
Kilder. 

Vejledning til at udfinde, at det var paa Ringsted 
Landsting, Valdemar Atterdags Regnskabsaflæggelse 
1349 fandt Sted, vilde man turde henlægge den til et 
Møde af folkelig Karakter. Den virkelige Fejl, som 
Hvitfeld begaar, ligger andetsteds; den stammer fra 
den samme Tilbøjelighed til at overføre Samtidens 
statsretlige Former paa den skildrede Fortid, som 
man forlængst er blevet opmærksom paa f. Ex. i hans 
Opfattelse af Rigsraadets Stilling i den tidlige Middel- 
alder, og som faar ham til i Ringstedmødet fra det 
14de Aarhundredes Midte at se et Sidestykke f. Ex. til 
den i hans egen Manddomstid afholdte Rigsdag 1570, 
hvortil man paa Grund af den ved Syvaarskrigen for- 
aarsagede Nød fandt sig foranlediget til at indkalde 
Repræsentanter baade for Borger- og Bondestand, 
inden man skred til ny Skattepaalæg overfor det 
haardt tyngede Folk, 

Med Beretningen fra 1349, der paa Grund af de 
bestemte Udtalelser om Indkaldelsen og ved at der 
nævnes Fuldmægtige for begge de lavere Stænder har 
været den egentlig afgørende for den hidtidige Opfat- 
telse af Danehoffets Sammensætning, falder i Virke- 
ligheden Larsens Anskuelse, som han kun ved Tii- 
bageslutning har kunnet gøre gældende for Forsam- 
lingen i 1250. Hvitfelds Fortælling om Købstadre- 
præsentanters Tilstedeværelse ved denne Lejlighed 
bør imidlertid end ikke med den Fortolkning, som 
t)r. Holberg anvender paa den, godkendes af Kritiken, 
der med ligesaa stor Bestemthed som ovenfor maa 
fordre den fjærnet fra Historien, ja hvis Underkend- 

else i dette Tilfælde tør strække sig til selve Forsam- 
lingen, som den knytter sig til. 

Overfor Beretningen om Herredagen i Roskilde i 
Julen 1250, hvor Abel kronedes og hvor »menige Stænder 
og Købstædernes Fuldmægtige« hyldede ham, er den 
kildekritiske Opgave for saa vidt vanskeligere, end den 
viste sig at være ovenfor, som det ikke i noget Punkt 
er muligt at paavise det Grundlag, hvorpaa Hvitfeld 
bygger; Kroningsmødet i Julen er for de samtidige 
Aarbøger, ja for Hvitfelds Forgængere i det 16de Aar- 
hundrede ligesaa ukendt som Repræsentanterne selv. 
Af de middelalderlige Aarbøger nævner vel tre — 
hvoraf i al Fald de to synes uafhængige af hinanden 
— Abels Kroning, men de henlægger den alle til 
Allehelgensdag (1. Nov.)^); at Hvitfeld har kendt deres 
Udsagn ses af, at han søger at forene det med sin 
Opgivelse paa den Maade, at han lader Valget fore- 
gaa paa denne Dag (S. 226). Da han vel næppe be- 
vidst vilde have fastholdt en Gætning overfor saa 
bestemte Efterretninger, taler denne Bestræbelse gan- 
ske vist for, at han har haft en eller anden Hjemmel 
for sin Paastand om Kroningen, men paa den anden 
Side er det i højeste Grad usandsynligt, at den skulde 
hidrøre fra en middelalderlig Kilde; ti at hans Frem- 
stilling er uoverensstemmende med de faktiske For- 



1) SRD. V 499 (o: Stadeaarbogen) : 1260. In die omnium 
sanctorum Abel coronatus in regem, uxor ejus Melchiedis 
in reginam. Lundeaarb. (smstds. I 245): Et parum post 
hoc (Eriks Drab V. Idus Augusti) frater ejus Abel in regem 
eligitur et in die omnium sanctorum coronatur. Aarb. til 
1317 (smstds. II 173): Dux Abel in regem electus et coro- 
natus est in die omnium sanctorum. 

hold, fremgaar ikke alene af Aarbøgernes samstem- 
mende Vidnesbyrd om Kroningsdagen, men til- 
lige af den Bekræftelse, som en enkelt Aarbogs Op- 
givelse af, at Valget foregik kort efter Eriks Død (9. 
Avgust), vinder ved at sammenstilles med Datoen 
paa de tidligste af Abels endnu bevarede Kongebreve 
(30. Avgust, 3. Sept.) ^). Rimeligvis stammer Fejlen fra 
en Forvexling med Tidspunktet for forskellige andre 
danske Kongers Kroning, eller fra en almindelig Fore- 
stilling om, at denne skulde foregaa i Julen, støttet 
paa, at saavel Erik Glipping og Erik Menved som 
Kristoffer af Bajern og sandsynligvis Kristoffer I vir- 
kelig kronedes ved Juletid^). 

Men tør det saaledes fastslaas, at Hvitfelds Frem- 
stilling ikke paa dette Punkt peger tilbage paa en tabt 
Kilde, er den egentlige Hindring for Forstaaelsen af 
dens Fremkomst overvundet; det er da ikke længere 
den ukendte Forsamling i Julen, det drejer sig om, 
men kun de Biomstændigheder, der knytter sig til den. 
Man kunde tænke sig, at Hvitfeld, hvis han ikke havde 
haft nogen Grund til at henføre Abels Kroning til 
Julen, havde skrevet saaledes: »Allehelgensdag 1250 
holdtes der en Herredag i Roskild; der blev Abel 
kronet til Konge . . . der hylded de og svore ham 
menige Stænder og Købstædernes Fuldmægtige« . . . : 
der vilde vel i denne Beretning være to Punkter, 



') Dån. Bibi. VI 155, Da. Mag. V 35 (ovfr. S. 107). 

*) Sml. ovfr. (S. 108—9). Om Kristoffer I se P. Olai Ann. (SRD. 
I 185): Coronatus est Christoferus in regem et Margareta 
in reginam die nativitatis domini. Kristoffer af Bajern 
kronedes Nytaarsdag (Ærkebiskop Niels's Krønike, SRD. 
VI 633). 

hvorom Kilderne ingen Besked giver; men det vilde 
næppe synes dristigt at gøre et Forsøg paa at for- 
klare dem som Udslag af Forfatterens Kombinations- 
ævne. Hvad der har givet Anledning til hans Omtale 
af Købstæderne, viser han selv Vej til at finde, naar 
han efter Beretningen om Hyldingen tilføjer: »han 
dennem igen konfirmered Købstædernes Privilegier og 
Friheder, item Kirker og Klostre deres, af hvilke jeg 
nogle selv har set og læst, særdeles Wæ Køb- 
stads udi Skaane . . . desligeste Esrom, Ebelholt ^) og 
andre Klostre deres Privilegier konfirmered han«. 
Der kan i Følge hele Maaden, hvorpaa denne Be- 
mærkning er indskudt, næppe være Tvivl om, at Hvit- 
feld her selv giver Anvisning paa sit Kildemateriale ^) ; 
som Valdemar Atterdags Regnskabsaflæggelse frem- 
manede Stændermødet for hans Tanke, har Læsningen 
af disse Privilegier fremkaldt Forestillingen om en 
Kroningsrigsdag, hvor Udsendinge fra Borgere og Bøn- 
der ligesom i hans egen Tid gav Møde. Ganske vist 
stammer de Breve, han opregner, ikke fra den For- 
samling, han henfører dem til; det ene er udstedt i 
Maj 1250, altsaa endnu før Abel blev Konge, et i 
November samme Aar og det tredje endog i Juni det 



\) Det er Gram, der (i sin Udgave af Meursius' Hist. Danica 
S. 415 Note a) først har gjort opmærksom paa, at Æbel- 
toft hos Hvitfeld bør læses Æbelholt. 

^) Prof. Steenstrup har allerede i 1884 i sine Forelæsninger 
over »Købstæder og Borgerstand indtil 1660« udtalt den 
Formodning, at Beretningen om Købstadrepræsentanternes 
Tilstedeværelse paa Herredagen i 1250 skyldes en til Pri- 
vilegiernes Forekomst støttet Gætning af Hvitfeld. 

følgende Aar, og kun de to er givne i Roskilde^). 
Men dette kan saa langtfra fremføres som en Ind- 
vending mod at betragte dem som Grundlag for Be- 
retningen om Købstadudsendingene, at tværtimod den 
Løshed i Arbejdsmaaden, som Hvitfeld lægger for 
Dagen, hvor man som her kan kontrollere ham fuldt 
ud, maa støtte Antagelsen: kan han henføre denne 
Række af Breve til en Kroningssammenkomst i Ros- 
kilde ved Juletid, tør man sikkert tro ham i Stand til 
af deres Udstedelse ved en saadan Lejlighed at drage 
den Slutning, at Modtagerne havde indfundet sig for 
at bringe Kongen deres Hylding. I Sammenligning her- 
med er det med megen Berettigelse, at han trods 
manglende Hjemmel lader Kroningen foregaa i Ros- 
kilde; ti til denne By, Danmarks gamle Kongestad, 
føres den nyvalgte Konge af Fortællingen om hans 
Iver for at finde den myrdede Broders Skat i Graa- 
brødreklostret, der af Hvitfeld indskydes umiddelbart 
efter Beretningen om Kroningen^); desuden har han 
ved sin flygtige Læsning af de ovennævnte Privilegier 
aabenbart faaet det Indtryk, at de alle stammer fra 
Roskilde*). Hermed er da Forklaringen færdig; at 

1) Priv. for Wæ, Roskilde 17. Maj. 1250: Suhm X 967 (jfr. 
Reg. dipl. II R.); for Esrom, Søborg 8. Nov. 1250: -Thor- 
kelin, Dipl. Arna-Magn. I 185; for Æbelholt, Roskilde 6. 
Juni 1261: SRD. VI 158. 

=*) S. 227: Samme Tid i Roskilde udi Graabrødrekloster lud 
han søge efter hans Broders Liggendefæ osv. 

^) Maaske har han forvexlet Esromprivilegiet n:ed Erik Plov- 
pennings Brev til samme Kloster, dateret Roskilde 1249 
(Thorkelin 1 168). Forøvrigt gør han sig jo til Dels skyl- 
dig i en Cirkelslutning: fordi Abel kronedes i Roskilde, 
henføres de fra denne By udgaaede Privilegier til Kro- 

Hvitfeld henlægger Kroningen til Roskilde og lader 
Købstædernes Fuldmægtige være til Stede, er kun 
et nyt Exempel paa Arten af hans Gætninger, ligesom 
Maaden, hvorpaa de fremføres, kun er præget af den 
samme Bestemthed, der ogsaa ellers udmærker den. 
Hvad der i dette Tilfælde giver hans Kombination 
dens særegne Karakter, er derfor udelukkende den 
Omstændighed, at den er blevet sammenvævet med 
en Opgivelse, der ikke er Gisning, men alligevel ikke 
hidrører fra nogen Kilde, vi kender. Derved opstaar 
en tilsyneladende Vanskelighed, der maaske vilde gøre 
det berettiget at ty til Forestillingen om de tabte Kil- 
der, hvis ikke Opgivelsens bevidige Uoverensstemmelse 
med de virkelige Forhold gjorde det muligt at se bort 
fra den for upaavirket af den at fastslaa, at der ikke 
i den øvrige Del af Fortællingen er nogetsomhelst, 
der kunde styrke Tanken om et ukendt Grundlag af 
historisk Værdi. Fortællingen har opløst sig i En- 
keltheder, der ikke gensidig kan støtte hinanden; idet 
Købstædernes Fuldmægtige forsvinder fra det 13de 
Aarhundredes Koncilier, udgaar samtidig Roskilde- 
herredagen i Julen 1250 fuldstændig af disses Række, 

De udførlige Oplysninger om Rigsforsamlingerne 
i 1250 og 1349, hvorfra Larsen hentede sin Opfattelse 
af Danehoffets Identitet med Stændermøderne, og i 
hvis Lys han saa de knappere Hentydninger til Folk- 
ets Tilstedeværelse, der spredtvis forekommer i de 
ægte Kilder, har saaledes vist sig at være en senere 
Historieskrivers Udmalinger, vilkaarlig føjede til Beret- 



ningen, men at han kronedes dér, sluttes blandt andet af 
Privilegierne. 

ningen om en middelalderlig Kroning eller en middel- 
alderlig Tingforsamling og uden al Betydning for For- 
staaelsen af Danehoflfets Karakter, Men fordi det 
falske Grundlag for de« Anskuelse, der gjorde Dane- 
hoffet til ét med en senere Tids Institution, er bort- 
ryddet, henstaar Spørgsmaalet om dets Sammensæt- 
ning endnu uløst. Fordi Danehoffet ikke som den 
nyere Tids Rigsdag var en efter Stænder grupperet 
Forsamling, hvor de lavere Klassers Interesser vare- 
toges af deres betroede Mænd, er den Mulighed endnu 
tilbage, at det har været en Folkeforsamling som f. 
Ex. Landstingene, hvortil Adgang stod aaben for alle 
og hvor enhver havde RqJ til at tage Del i Forhand- 
lingerne. Spørgsmaalet er derfor, om de ikke-Hvit- 
feldske Efterretninger, som Larsen støtter sig til og 
hvis Værd som Kildestof er uomtvisteligt, hjemler en 
saadan Antagelse, eller om andre Vidnesbyrd gør det 
umuligt at blive staaende ved den. 

Medens man i den Forordning, der første Gang 
paabød Parlamentets Afholdelse, forgæves vil søge 
nærmere Underretning om dets Sammensætning, fore- 
ligger der som oftere antydet netop i denne Hen- 
seende fyldige Oplysninger om Koncilierne fra den 
nærmest foregaaende Tid. I Følge Jakob Erlandsøns 
Fremstilling indkaldte Kristoffer I til Rigsmødet i Ny- 
borg 1256 »alle Danmarks Riges Stormænd«, de høje 
gejstlige derunder indbefattet; den verdslige Bestand- 
del af Forsamlingen kaldes senere milites o : Medlem- 
mer af Hirden ') , og naar det derefter i Ærkebispens 



*) SRD. V 684: convocari fecit omnes majores legni Daciæ. 
S. 586 : Rex vero convocationem suairi cum militibus . . tene- 

Indlæg bebrejdes Kongen, at han havde fremsat sin 
Anklage imod ham »non in camera aut palatio suo 
coram discretioribus et melioribus regni< , fremgaar 
det ogsaa af denne Henfydninf til Forsamlingens sæd- 
vanlige Sammensætning , at Kristoffer I's Konvoka- 
tioner var af udpræget aristokratisk Karakter^). Men 
idet Erik Glippings Haandfæstning ikke foreskriver 
Oprettelsen af nogen ny Institution, men tværtimod 
henviser til det »Parlament, der kaldes Hof*, som til 
et allerede existerende og velkendt Begreb, maa man 
af Oplysningerne fra den foregaaende Tid utvivlsomt 
kunne slutte, hvem man i 1282 tænkte sig som Med- 
lemmer af den forfatningsmapssige Rigsforsamling, hvis 
danske Navn i sig selv viser hen mod den Del af 
Befolkningen, der stod Tronen nærmest. 

Men maa saaledes Kendskabet til det Hof, der 
afgav Forbilledet ved Parlamentets Dannelse, udelukke 
Troen paa, at der med det skabtes et Organ ogsaa 
for de lavere Klasser, da er dette et Resultat, der til- 
fulde bekræftes ved en Betragtning af Institutionens 
Virksomhed i hele den følgende Periode. Om hvem 
der var de dømmende, lovgivende og raadslaaende 
Medlemmer af Forsamlingen, haves der en stor 
Mængde Vidnesbyrd: det angives i selve de Grund* 
love, der fastsatte dens Afholdelse, og udlyser tydeligt 
af de enkelte Domme og Forordninger, der fremgik 
af dens Virken; og overalt er det de gejstlige og 



bat, ad quem cum domino archiepiscopo ipsi prælati..pro- 
perabant. 
1) Jfr. ovfr. (S. 78) og Matzen, Haandfæstn. S. 56. 

verdslige Stormænd, Talen er om^). Det er de bedste 
Mænds Raad og Myndighed, Erik Glipping i Følge sin 
Haandfæstning af 1282 maa underkaste sig paa Kon- 
cilierne, naar han anklages for uretfærdig Godstilegn- 
else ^); det er dem, der paa Mødet i Nyborg 1286 
baade vedtager, at der skal udnævnes Mænd til at 
dømme Kongen og Hertugen af Sønderjylland imellem 
i Striden om Als, og som foretager denne Udnævn- 
else*). Med deres Raad udgaar Forordningerne af 
1282 og 1284, med dem forhandler og beslutter 
Kongen i 1304^). Kristoffer IFs Haandfæstning skal 
i Parlamentet kunne ændres med Saratykke af Rigets 
Prælater og gode Mænd, og da det i 1326 i Alminde- 
lighed udtales, at Manglerne i den bestaaende Lov- 
givning skal udfyldes sammesteds, er det ligeledes til 
Rigets kyndige og gode Mænd, der henvises^). Valde- 
mar af Slesvig udsteder i Parlamentet 1326 Privilegier 



*) Jfr. Matzen, Haandfæstn. S. 55 f. 

*) Aarsb. II 6: super hoc stabimus consilio et ordination! 
meliorum nostrorum in conciliis pro tempore celebrandis. 

^) Suhm X 1025: ex provisione et consilio meliorum regni 
Daciæ in concilio Nyburgh 1285 . . extitit provisum etc. 
Sed quia ex depositione et juramento 10 virorum discre- 
torum illorum qui a melioribus regni ad hoc annominati 
fuerunt etc. — At det tillige er Hirdmændene, der er Dom- 
mere, er en Selvfølge. I 1296 (?) foretoges derimod Ud- 
nævnelsen af Parterne, i 1305 af Kongen alene (ovfr. S. 
79, 153). 

*) Aarsb. TI 5: de consilio meliorum regni ordinavimus, sic- 
ut in concilio apud Worthingburgh de meliorum consilio 
promisimus etc. V 26: Denne Lov gav Kong Erik . . med 
hans gode Mænds Raad i Nyburgh. S. 41 : cum melioribus 
regni nostri in parlamento Nyburgh . . tractavimus et . . 
de eorum consilio et consensu statuimus etc. 

^) Ovfr. S. 73—74. 

med Samtykke af Rigets aandelige og verdslige Her- 
rer ^) ; Thords Artikler bekræftes paa Danehoflfet med de 
bedste Mænds Samtykke, og Forordningen af 1354 
vedtages af Kongen med Raad og Samtykke af hans 
Raadgivere og Mænd*). Endelig hedder det saa sent 
som ved Kristoffer af Bajerns Tronbestigelse, at den 
Haandfæstning, som han skal udstede i næste Dane- 
hof, skal indeholde »saadanne Artikler, som Biskopper, 
Abbeder, Rigens Raad, Riddere, Svende og andre gode 
Mænd i Riget kan kende, at den hellige Kirke og 
Riget bedst med bestaa kan«^). En og anden Gang 
træffer man vel paa et tilsyneladende videregaaende 
Udtryk, men ved nærmere Eftersyn viser det sig, at 
det dog kun er Stormændene, der menes dermed: 
det hedder saaledes d. 19. Marts 1282, at Forord- 
ningen gives efter alle danskes Raad, men d. 29. Juli 
samme Aar siger Kongen om den selvsamme Lov, at 
den er affattet de meliorum consilio^ ligesom der og- 
saa som tilstedeværende i den Forsamling, der vedtog 
den, kun nævnes »de bedste Mænd af Riget baade 
lærde og læge«^). Ganske paa samme Maade siges 
det 1284 om Forordningerne for Sjælland og Skaane, 
at Kongen gav dem efter »alle Danæ« Raad, men 
paa det tilsvarende Sted i den samtidig for Nørre- 



^) Dipl. Svec. 111 730: de consilio et consensu dominorum tam 

spiritualium quam secularium regni nostri et consiliario- 

rum nostrorum. 
2) Aarsb. V 32: consensu meliorum regni in parlamento Da- 

norum Nyburgh . . S. 48: ex consilio et consensu . . con- 

siliatorum nostrorum et hominum. 
?) Smstds. II 41. 
*) Smstds. 1—2; ovfr. S. 189 Anm. 4. 

Jylland givne Lov er der kun Tale om Kongens gode 
Mænds Raad^). Ligesaa lidt kan man opfatte det af 
og til forekommende Udtryk »hele Riget« ^) som ens- 
betydende med alle Rigets Indbyggere ; naar det f. Ex. 
i Haand fæstningen 1320 hedder, at ny Lovregler først 
maa gives med »hele Rigets Samtykke« i næstkom- 
mende Parlament, da forklares dette Udtryk i den 
efterfølgende Sætning nærmere som »Rigets Prælaters 
og gode Mænds Samtykke*, og er øjensynligt bragt 
til Anvendelse for at fremhæve Modsætningen ipellem 
Rigsforsamlingen og det Landsting, hvor Haandfæst- 
ningen var udstedt^). »Hele Riget« vil da sige Mænd 
fra hele Riget til Forskel fra de enkelte Landes 
Mænd*). 

I samme Retning som de her fremdragne enkelte 
Vidnesbyrd peger endelig en samlet Betragtning af 
det hele Omraade. der kom til at høre ind under 
Danehoffets Virksomhed. Forsaavidt som det var en 
dømmende Forsamling, havde det arvet Huskarle- 
stævnets Myndighed og kan alene af den Grund van- 
skelig tænkes at have omfattet andre Medlemmer end 
dem, der stod i det personlige Hirdmandsforhold til 



^) Aarsb. V 22—23; ovfr. S. 189 Anm. 4. 

*) Lundeaarb. (SRD. 1 248) : 1287. Privati sunt occisores regis 
pace ex consensu totius regni. 

8) Ovfr. S. 102. 

*) 1276: ioto regno conaentiente er en tendentiøs Fremhæv- 
else af, at Rigsforsamlingen har samtykt (ovfr. S. 63 
Anm .1). — I Skeningeforordningen af 1285 (Dipl. Svec. 1 668) 
forbyder den svenske Konge, at der, naar han sammen- 
kalder sit Rige til Samtale, indfinder sig andre end de 
der bliver kaldede ved Brev eller Bud, eftersom »altfor 
megen Mængde volder Tidsspilde«. 

Kongen ; f. Ex. i England vedblev vel Overhuset, Par- 
lamentets oprindelige Bestanddel, at fungere som Dom- 
stol, efterat Forsamlingen var blevet udvidet med 
Repræsentanter for de lavere Stænder, men delte 
aldrig sin Myndighed med de nytilkomne ^menige« 
(commons). Danehoffet var vel ogsaa en lovgivende 
Forsamling og havde paa dette Punkt til Dels afløst 
de gamle folkelige Ting; men dets egentlige Omraade 
var dog den politiske Lovgivning, og det er næppe 
sandsynligt, at der f. Ex. i 1320 og 1326 var blevet 
henvist til Parlamentet som det Sted, hvor Spørgs- 
maalet om Haandfæstningen skulde finde sin endelige 
Afgørelse, hvis Stormændene dér havde skullet give 
en større Kres Lejlighed til at udtale sig om de For- 
anstaltninger, de ved Valget havde truffet til Konge- 
dømmets Underkuelse og deres egen Magtforøgelse. 
Men henleder allerede Danehoffets Funktioner Tanken 
paa en aristokratisk Forsamling, er det om muligt 
endnu mere oplysende at betragte Svaret paa Spørgs- 
maalet om, hvad det ikke var. Danehoffet blev ikke 
Landstingets Afløser som Udøver af den kongevælgende 
Myndighed, der i Danmark tilkom Folkets store Masse; 
man saa ikke i Rigsforsamlingens Opkomst Midlet til 
at raade Bod paa det besynderlige og uheldige For- 
hold, som Valgets Udstykning mellem de forskellige 
Landsdele medførte, og som i kritiske Tilfælde nød- 
vendiggjorde Stormændenes forudgaaende Optræden 
og i Virkeligheden gjorde de andre Klassers Med- 
bestemmelsesret til en betydningsløs Form. Og Dane- 
hoffet fik ikke som det øvrige Evropas Stænderfor- 
samlinger sin Betydning ved at varetage Folkets 

Interesser overfor den middelalderlige Statsmagts vil- 
kaarlige Skatteudpresninger; heller ikke paa dette 
Punkt kunde det erstatte de folkelige Ting ude i 
Landet. Men at begge disse Anliggender, der i særlig 
Grad fordrede Folkets Medvirken, kom til at ligge 
udenfor Danehoffets Omraade, kan næppe forklares 
ud fra Forudsætningen om dets folkelige Karakter; 
og hertil kommer, at det som allerede fremhævet 
gennem denne Begrænsning træder i den mest iøjne- 
faldende Modsætning til Stændermødet paa de olden- 
borgske Kongers Tid, der netop var en kongevælgende 
og en skat tebe viigende Forsamling. Karakteristisk nok 
er det ogsaa hos Hvitfeld i 1250 en Kongehylding^) 
og i 1349 et Skattespørgsmaal, der fremkalder Om- 
talen af de lavere Stænders Nærværelse paa Herre- 
dagen; naar han saaledes holder deres politiske 
Kompetence indenfor dens virkelige Grænser, bliver 
man tilbøjelig til at tro, at han ikke i Henseende til 
Sammensætning vilde have identificeret Daneholfet 
med den senere Rigsdag, hvis han ikke først havde 
begaaet den Fejl at tildele det Opgaver, som ikke til- 
kom det. Staar det klart, at det først var Stænder- 
forsamhngen , der overtog Landstingenes politiske 
Hverv, medens Danehoffet havde virket paa helt 
andre Omraader, bliver det næsten uundgaaeligt at 
drage den Slutning, at den middelalderlige Rigsfor- 



1) Ogsaa Kongevalget 1320, som dog ikke henlægges til 
»Herredagen«, foranlediger Hvitfeld til (S. 411) at over- 
sætte Sjæll. Aarbogs communitas regni (SRD. VI 521) med 
»menige Rigens Stænder, Adelens, Købstædernes og 
Menighedernes Fuldmægtige«. 

A. Hude: Danehoffet. 18 

samling heller ikke i sin Sammensætning frembød 
Lighed med nogen af de nævnte folkelige Institu- 
tioner. 

Teorien om Danehoffets folkelige Karakter er 
saaledes tilbagevist, ikke alene fordi Berettigelsen til 
at jævnstille det med den senere Tids Stændermøder 
hvilede paa Efterretninger uden al historisk Værdi, 
men tillige i Kraft af de positive Grunde, der taler 
for at opfatte det som en Stormandsforsamling , og 
som er hentede ikke blot fra talrige enkelte Oplys- 
ninger, men ligesaa fuldt fra Betragtningen af Institu- 
tionens Oprindelse og dens Funktioner, eller endnu 
mere: de Funktioner, som den ikke fik tildelt. Til- 
bage staar det at undersøge Rækkevidden af de Vid- 
nesbyrd, der synes at pege i den modsatte Retning. 

Ganske for sig selv staar det forreste i Réekken 
af de af Larsen og andre paaberaabte Kildesteder. 
I Beretningen om, at Erik Menved >paa Grund af de 
saa store og vanskelige Forhold <^ , som den norske 
Konges paatænkte Indfald beredte ham, havde kaldt 
Ærkebispen, Bisperne og Rigets Stormænd »ae etiam 
almude« til sig i Nyborge), bliver Almuens Medind- 
kaldelse aabenbart betonet som noget særligt, der 
synes at stride mod den sædvanlige Fremgangsmaade ; 
hvis den ikke bevirkede, at Forsamlingen slet ikke 
sidestilledes med det »parlamentum, quod /io/dicitur«, 
tør den i al Fald opfattes som Grunden til, at den i 
dette Tilfælde betegnes gennem en Omskrivning i 
Stedet for at nævnes ved sit vedtagne Navn. Og- 



1) Ovfr. S. 163. 

saa Indførelsen af den danske Benævnelse for den 
lavere Befolkning tyder paa, at dens officielle Op- 
træden paa Rigsmøderne var et ukendt Fænomen, og 
langt fra at kunne tages til Indtægt for den tidligere 
Anskuelse bliver Almuens Deltagelse i 1293 ved at 
fremtræde som Undtagelse netop et Vidnesbyrd om den 
almindelige Regel. 

Af en helt anden Beskaffenhed er de andre Efter- 
retninger, der i Efterverdenen s. Øjne har givet Dane- 
hoffet dets folkelige Præg. Det »Generalparlament c 
i 1303, hvor Interdiktet ophævedes, og hvor Kongen 
ved en Gods6verdragelse til Ærkebispestolen gjorde 
Ende paa den langvarige Tvist mellem Rigets to Stor- 
magter, siges i det derom udstedte Aktstykke at have 
bestaaet af »Prælater, Fyrster, Stormænd og andre 
Indbyggere^, ligesom det længere nede hedder, at 
alle disse bifaldt dets Udstedelse^). I den fra Dåne- 
hoffet i 1377 udgaaede almindelige Bekræftelse af Rigets 
Love og Retstilstand opregnes som Deltagere i Mødet 
»Prælater, Riddere og Riddersmændsmænd og andre 
Danmarks Riges Indbyggere*^ \ og i Dobbelthaand- 
fæstningen af 1360 — der jo i al Fald udgik fra en 
med Danehoffet parallel Forsamling — nævnes i Ind- 
ledningen »Fyrster, Bisper, Riddere, Riddersmænds- 
mænd og Danmarks Riges øvrige Menighed og neden- 



1) Hvitfeld S. 319; ovfr. S. 147. Derimod hedder det: habita 
deliberatione cum . . baronibus, principibus et majoribus 
regni. 

*) Aarsb. II25: ab omnibus et singulis prælatis. nobilibus, mi- 
litibus, militaribus ceterisque aliis regni Daciæ incolis pro- 
nunc in parlament© Danorum Nyburgh convenientibus etc. 

13* 

nævnte Indbyggere« ^). Disse Vidnesbyrd om et lavere 
Elements Tilstedeværelse ved Danehoffet kan ikke for- 
kastes; Spørgsmaalet er kun om, hvad Betydning der 
skal tillægges den. Det vil strax være paafaldende, 
at de »andre Indbyggere« paa ingen Maade sidestilles 
med de fornemmere Deltagere i Mødet; med »Ridders- 
mændsmænd« stanser den nøjagtige Opregning, Resten 
er Massen, den defineres ikke; der er end ikke Tale 
om nogen Adskillelse mellem Borgere og Bønder saa- 
ledes som i Landstingsakterne, som det i det hele taget 
er lærerigt at anstille en Sammenligning med for at 
se, hvorledes Redegørelsen for en virkelig Folkefor- 
samlings Bestanddele tager sig ud^). Naar man i et 
enkelt af de anførte Aktstykker (Haandfæstningen fra 
1360) blandt de »nedennævnte Indbyggere <, hvortil 
der i Indledningen henvises, længere nede finder 
Fruer og Jomfruer Side om Side med Købmænd og 
Gæster, Bønder og Landboer, bliver det desuden 
ganske indlysende, at man med de vidtomfattende 
Udtryk, der tager Sigte paa Rigets samlede Befolk- 



') Aarsb. II 18: principibus . . episcopis, militibus, militari- 
bus ceterisque regni nostræ Daciæ communitate et incolis 
infrascriptis. 

«) 10. Avg. 1387 (Molbech og Pet. Dipl. S. 11): Vidnesbyrd 
om Margretes Hylding i Lund af Ærkebisp og Bisper, 
Riddere og Svende, Prælater, Køhstædmænd, Bønder. 21. 
Avg. (smstds. 13): paa Sjællandsfar Landsting .. Biskoppen 
af Roskilde, Riddere og Svende, Abbeder og andre Præ- 
later, Bønder og Bokarle, Købstædmænd og Menigbeden 
af Sjælland. 26. Okt. (Hvitfeld S. 674): in placito generali 
Fioniæ . . prælati, milites, militares, bundones, villani. Jfr. 
ogsaa Jens Mus' Brev til >militibus, militaribus, civitaten- 
sibus et rurensibus . . placitum Wibergense generale visi- 
tantibus (Suhm XIV 496, ovfr. S. 112). 



Danehoflfets Bestanddele. 197 

ning, ikke har Parlamentets virkelige Medlemmer for 
Øje^). Snarere ledes man til at finde en dybere 
Mening i Valget af de to Ord, der ved en af de om- 
talte Lejligheder (1303) knyttes til det af Stormænd 
og »andre Indbyggere« bestaaende Danehof (vocato 
et congregato generali parlamento prælatorum, prin- 
cipum, baronum et aliarum incolarum), og hævde, at 
der her er Tale om to Kategorier, saaledes at de 
førstnævnte alene er de sammenkaldte, Resten blot 
de — mer eller mindre tilfældig — sammenkomne. 

Hermed er man imidlertid inde paa det Syns- 
punkt, hvorfra det lavere Folks Deltagelse i Møderne 
utvivlsomt maa ses. Indkaldelsen, der formodentlig 
— ligesom i senere Tid til Herredagen — for det 
store Flertals Vedkommende*) har fundet Sted gen- 
nem Breve til Landstingene^), har næppe indeholdt 



*) Aarsb. II 18: Item milites, militares, domine, virgines, mer- 
catores, hospites, bondones et rustici antiquis suis juribus 
libere et bene utantur etc. Hvis der overhovedet skal 
være nogen Mening i Udtrykket »incolis infrascriptis«, kan 
jeg ikke se andet, end at det maa sigte til de i denne og 
den foregaaende Paragraf opregnede Personer; ti Under- 
skriverne er alle adelige og nævnes desuden senere forud 
for den »hele Menighed« (S. 20: nos duces, episcopi, 
milites, militares subscripti totaque communitas regni 
Daciæ). 

*) 1 1256 indkaldtes Ærkebispen ved en særlig Skrivelse 
(SRD. V 584: Super quo cum dominus archiepiscopus lit- 
teras domini regis accepisset etc); det samme har mulig- 
vis været Tilfældet med de øvrige Prælater, Raadet og 
maaske Høvedsmændene. 

•) I Anledning af Herredagen 1536 hedder det, at der skal 
sendes »aabne Brev til alle Landsting over alt Riget, saa 
at alle, som Frihed og Frelse kendes, at de møde person- 
lig i København til samme Herredag« (derefter Brev til 

Opfordring til andre end Adelen om at give Møde *) ; 
men den offentlige Forkyndelse har gjort det muligt 
for enhver at indfinde sig, der uden at have Sæde i 
Forsamlingen havde Interesser at varetage under 
Mødet eller Lyst* til at være Tilskuer ved de Festlig- 
heder, der ledsagede dets Afholdelse, og det tør an- 
tages, at der paa denne Maade har samlet sig en 
Skare, der langt overgik de egentlige Deltagere i An- 
tal. Udsendinge fra Købstæder og gejstlige Institutioner 
indfandt sig for at faa deres Privilegier bekræftede 
eller ny udstedte, fra Klostre og Kirker kom desuden 
Sendebud med Ærinde til den høje Gejstlighed; Kon- 
gens Hof og Stormændenes talrige Følger fyldte Staden, 
hvor Forsamlingen holdtes, og Omegnens Beboere 
strømmede sikkert til i Mængde. Alt dette maatte 
tildele Danehoffet et Præg, der gjorde det let for et 
Øjeblik at udvide det til en virkelig Folkeforsamling, 
saafretnt det under givne Omstændigheder maatte 
synes ønskeligt^). Allerede Kristoffer I fandt Anled- 
ning til at gøre dette, idet han under aaben Himmel 
— nemlig paa Kirkegaarden — fremførte sin Klage over 



aUe Købstæder og Lensmænd om Repræsentanter hen- 
holdsvis for Borgere og Bønder; til Raadet sendes særlige 
Skrivelser. Da. Mag. 3 R. V 319). Om Breve til Lands- 
tingene sml. Kong Hakons Klage over Erik Menved (Hvit- 
feld S. 341): Kongen af Danmark sendte sine Breve til 
alle Landsting, at vort Mødrenegods og de fordrevnes 
Mødrenegods skulde oplades. 

*) Da Kristoffer c. 1307 forlenes med Sønderhalland, opregnes 
det blandt hans Forpligtelser, at han skal møde til >Herre- 
dagc som andre Kronens VasaUer og Ijenere o: Adelen 
(Brev i Udtog hos Hvitfeld S. 333). 

'') Det er formodentlig lignende Forhold, der gør sig gældende 
ved det angelsaxiske Witenagemot, hvor der f. Ex. henvises 

Ærkebispen, der da ogsaa mest af alt beklager sig 
over, at der af denne Grnnd blandt Tilhørerne fandtes 
»quidam ex populo<^ (i Modsætning til de adelige) fra 
hans Stifte); man ser, at fra det egentlige Konci- 
lium vilde det folkelige Element have været udelukket. 
Og det vil ved Betragtningen af de ovennævnte Akt- 
stykker fra det 14de Aarhundrede, hvori de andre 
Indbyggeres Tilstedeværelse og Medvirken omtales 
ved Siden af Stormændenes, være let at se, at der 
ogsaa her var Anledning til at ønske den betonet. 
Fredsslutningen med Ærkebispen, det gensidige Løfte 
mellem Konge og Folk, Indgaaelsen af den alminde* 
lige Landefred var alle Handlinger, der i særlig Grad 
gjaldt Riget som Helhed, og den ogsaa ellers til- 
stedeværende Folkeskare hidkaldtes da for at repræ- 
sentere det samlede Folk. 

Den Indflydelse, der blev de lavere Klasser til 
Del ved at deres tilfældig tilstedeværende Medlemmer 
ved højtidelige Lejligheder fik Lov til at give deres 
Bifald tilkende overfor Beslutninger, der i Forvejen 
var fattede i Stormændenes snævrere Kres, ei- imid- 
lertid selvfølgelig af en anden Art end den, som 
Folkets udvalgte Repræsentanter vilde udøve i en 
Rigsforsamling, hvortil de var indkaldte som virkelige 
Deltagere, og kan umuligt forringe Berettigelsen til at 
karakterisere Danehoffet som en aristokratisk Institu- 



til tota populi generalitaa af en Forsamling, hvis virkelige 
Medlemmer kun var 92 i Antal (Kemble^ Saxons in Eng- 
land II 200). 
*) SRD. V592: Eodem die in c^miteho dictæ ecclesiæ quos- 
dam ex populo suæ diocesis et plures nobiles, qui adfue- j 
Tunt, contra ipsum excitastis. Jfr. S. 586 (ovfr. S. 78). i 

tion. Overhovedet bør det fastholdes , at det kun er 
gennem Repræsentationssystemet, at et Riges samlede 
Befolkning kan gøre sin politiske Betydning gældende : 
i de antike Stater^ hvis hele Omraade var en By, eller 
i de oldgermanske Smaasamfund, der kun omfattede 
en enkelt Stamme, kunde der vel være Tale om For- 
samlinger af alle Frimænd — vore egne middelalder- 
lige Landsting var Levninger af denne Ordning — ; 
men bortset fra en kort Overgangsperiode f. Ex. i de 
germanske Stater, hvis Omraade saa pludselig var 
blevet forøget, at den statsretlige Ordning ikke kunde 
holde Skridt med den territoriale Udvidelse*), har et 
Repræsentationssystem af en eller anden Art overalt 
været Forudsætningen for en Folkeforsamlings Existens 
indenfor de større Samfund, og en folkelig Rigsforsam- 
ling opstaar heller ikke i Danmark førend dels Ind- 
førelse 2). 

At finde Grunden til, at der ikke i det middel- 
alderlige Danmark udviklede sig en Rigsforsamling af 
samme Art som i saa mange andre evropæiske Lande 



') F. Ex. i Merovingerriget bestaAr Folkeforsamlingen endnu 
paa den saliske Lovs Tid (c. 480), men ophører i den 
nærmest følgende Periode (jfr. Erslev: Oversigt over Mid- 
delalderens Hist. I 30, 32, med Henvisning til Sohms 
Skildring af den saliske Forfatning: >ikke Begyndelsen til 
en ny Udvikling, men Afslutningen paa en gammel«). 

^) Manglen paa Repræsentationssystem i Danmark synes at 
have foranlediget den pointerede Begrundelse af den i 
Udkastet til den fornyede Unionstraktat i 1436 givne For- 
skrift om Fremgangsmaaden ved Kongevalg: »skulde man 
ej før Konge have, førend man fik forsamlet hver Mand, 
udi alle tre Riger er, da fik man sent Konge« (Aarsb. H 
37); i Sverige var Repræsentationssystemet jo paa dette 
Tidspunkt vel kendt. 

— England, Frankrig, Aragonien og Kastilien — , er 
endelig ikke vanskeligt. De danske Købstæder, hvoraf 
Størsteparten først i Løbet af det 13— 14de Aarhun- 
drede udsondrede sig fra de omgivende Landdistrikter, 
kande under Trykket af den voxende Hansevælde ikke 
opnaa den materielle Vigtighed, der i hine Lande gav 
Byerne Adgang til at blive spurgte til Raads i politi- 
ske Anliggender; og var Bondestanden end ikke i 
Danehofsperioden nedsunket til sin senere Betydnings- 
løshed, indtog den dog langtfra en Stilling som den, 
der i Sverige gav Bønderne en enestaaende Plads 
paa Rigsmøderne. Imidlertid var Borgerstandens Be- 
tydning i stadig Tiltagende henimod Middelalderens 
Slutning, og den Mulighed var naturligvis ikke ude- 
lukket, at Danehoffet ved en Ændring i Forholdene 
havde kunnet gaa en Udvikling i Møde som f. Ex. 
det engelske Parlaments i det 13de Aarhundrede, saa 
at der ved en Udvidelse af den ældre Institution var 
opstaaet en virkelig Stænderforsamling. Under Erik 
af Pommern, der med stor Interesse varetog de dan- 
ske Købstæders Tarv, og som for en enkelt Lands- 
dels Vedkommende i 1422 foranstaltede et Møde, 
hvor der med deres Repræsentanter forhandledes om 
deres særlige Anliggender ^), kunde maaske Øjeblikket 
til ogsaa at give dem Adgang til Rigsmødet være 
kommet, og muligvis var der virkelig til det Danehof, 
som hans Iver for den slesvigske Sag foranledigede 



O Aarsb. V 58: Da bebudede vi os til Roskilde Biskop Jens 
i Sjælland og de andre Prælater og Ridderskab der af 
Landet, og Købstædmændene med, de fornuftigste og de 
bedste, vi vidste der i Landet være. 

afholdt i 1413 , hidkaldt Udsendinge fra enkelte Køb- 
stæder; i al Fald nævnes i Domsakten som tilstede- 
værende og særlig indkaldte ikke blot Fyrster, Rid- 
dere og Riddersmændsmænd, men ogsaa Borgmestre 
og Ra ad mænd fra »mange ædle og udmærkede 
Stæder« baade inden og uden Riget ^), medens Hertug 
Henrik af Ltineburg i sit Brev til Lybæk d. 11. Avgust. 
rigtignok foruden Fyrster, Herrer, Riddere og Knægte 
kun omtaler Stædernes — hvilket utvivlsomt vil 
sige Hansestædernes — Sendebud ^j. Indkaldelsen af 
Repræsentanter for de betydeligste Købstæder vilde i 
hvert Fald have været i Overensstemmelse med den 
Vigtighed, man begyndte at tillægge Borgerstanden, og 
som foranledigede at f. Ex. Lund , Ribe , København 
og Helsingør var Medforlovere ved Stilstanden med 
Hansestæderne d. 14. Nov. 1417, og at Borgmestre og 
Raadmænd i København og Malmø medbeseglede 
Freden i Vordingborg d. 17. Juli 1435^). Men nogen 
dybere Plan om at ændre Rigsmødernes Karakter har 



^) Antislesvigh. Fragm. XIV 26: præsentibus . . ducibus aliis- 
que quam pluribus proceribus, militibus et militaribus, 
proconsulibus et consulibus plurimarum nobilium et in- 
signium civitatum et communitatum infra regni dicti do- 
mini regis et extra. 

*) Urk. d. Stadt Liib. V 605: fursten, heren, ridderen, knechten 
und der stede sendeboden, de dar vorgaddert weren. 

») Falck, Staatsbiirg. Mag. VIII 108; Hanserec. 2 R. I 403. - 
Naar Borgere i Roskilde, Aalborg, Holbæk og Slangerup 
d. 18. Nov. 1343 var med til Afstaaelsen af Skaane (Dipl. 
Svec. V 200), skyldes dette sikkert den Ejendomsret til 
Riget, der indrømmedes ogsaa den lavere Befolkning (smL 
ndfr. S. 217), og maaske bør man heri søge Forklaringen 
ogsaa til Omtalen af Borgerne i 1413. 

der næppe ligget til Grund for Købstadrepræsentant- 
ernes Indkaldelse til den enestaaende Forsamling i 
1413: til at faa Indflydelse paa Danehoffets Skæbne 
kom Borgerstandens Udvikling for sent — det var 
paa dette Tidspunkt en hendøende Institution, der 
langsomt veg for andre statsretlige Former. 



VII. Herredag og Rigsdag. 



Det er i V. Afsnit blevet fastslaaet, at dgt sidste 
i Historien kendte Danehof var den mindeværdige For- 
samling i 1413, hvor Slesvig, skønt forgæves, tildømtes 
den danske Krone; og der er hermed — støttet navnlig 
paa den i Rigsraadets Skrift mod Erik af Pommern 
1439 givne Karakteristik af DanehofTet og paa Klagen 
over dets Tilsidesættelse — fremsat den Paastand, at 
f. Ex. Parlamenterne i 1434 og 1438 ikke tør opfattes 
som Danehoffer. Ved Siden heraf er det gjort gældende, 
at KristoflFer af Bajerns uopfyldte Løfte om Udstedelsen 
af en Haandfæstning i første Danehof tilkendegiver 
Institutionens Ophør i Praxis, skønt den i Teorien 
endnu existerer, og at endelig det Tilsagn om at holde 
Danehof efter Raadets Raad, der i Kristiern Ps Ed 
traadte i Stedet for den bestemte Forskrift om dets 
aarlige Afholdelse, i Realiteten betyder dets Opgivelse. 
Danehoffets Historie er hermed afsluttet, og det staar 
kun tilbage at kaste et Blik paa dets Forhold til de 
Institutioner, der i de følgende A århundreder indtog 
dets Plads eller formenes at have gjort det, saavel 

som paa disses Forbold til den Forsamling, dér, endnu 
før Fordringen om Danehoffet var ophørt at lyde, i 
Virkeligheden var traadt i dets Sted og saaledes maa 
betegnes som dets umiddelbare Afløser. Der fore- 
ligger vel her Spørgsmaal, som det vil være umu- 
ligt at komme til fuld Klarhed over uden en langt 
mere indtrængende Undersøgelse, end der paa dette 
Sted kan være Tale om ; men en kort Udsigt over Ud- 
viklingens Hovedtræk kan dog maaske gives paa 
Grundlag af det allerede kendte Materiale. 

At faa Øje paa den Institution, der overflødiggør 
Danehoffet, er ikke vanskeligt. Naar man gennem- 
gaar Forfatningslovenes Række, vil det strax være 
paafaldende, at der, netop da Rigsforsamlingen ophører 
at nævnes, er en anden Statsmyndighed, der bestemt 
træder i Forgrunden. Saalænge Danehoffets aarlige 
Afholdelse paabydes hver Gang der udgaar en 
Haandfæstning eller Forordning, indtager Rigsraadet 
ikke i Forfatningen nogensomhelst Plads; ved Kristiern 
Ps Tronbestigelse ændres dette Forhold samtidig med, 
at Danehoffets Tilsidesættelse finder sit Udtryk i den 
vage Bestemmelse om dets Afholdelse efter Raadets 
Raad^). Den faktiske Magtstilling, som Rigsraadet 
havde erhvervet i Løbet af det sidste Hundredaar og 
styrket gennem de hurtig paa hinanden følgende Tron- 
skifter henimod det 15de Aarhundredes Midte, blev i den 
første Oldenborgers Haandfæstning officielt anerkendt 



^) Aarsb. II 45. Efter at have sikret sig sin egen Magt synes 
Raadet imidlertid ganske at have tabt den Interesse for 
Danehoffet, som det lægger for Dagen i Klageskriftet mod 
Erik af Pommern. 

i sin fuldeste Ddstrækning, Intetsomhelst »mærkeligt 
Ærinde < maatte Kongen i Fremtiden udføre uden 
»Mestedelen af Rigens Raads Tilladelse«^); og om 
dets Indflydelse end for en stor Del gjorde sig gældende 
paa Omraader, hvor DanehoflFet ikke havde spillet 
nogen Rolle, saa er det dog utvivlsomt, at det ogsaa 
havde overtaget de Funktioner, der i sin Tid tilkom 
Rigsforsamlingen^). Allertydeligst viser dette sig med 
Hensyn til den særlige Gren af Danehoffets Virksomhed, 
der paa den Tid, det ophørte, for Bevidstheden stod 
som dets egentlige Omraade. Havde Danehofifet været 
en »Hofret«, hvor Kongen skulde staa sine Undersaat- 
ter til Regnskab, hvis de havde nogen Klage at føre 
imod ham, og omvendt det Sted, hvor han paa sin 
Side skulde fremsætte sine Beskyldninger mod sine 
gode Mænd, da blev paa dette Punkt Rigsraadet snart 
dets anerkendte Arvetager; iKristiern IPs Haandfæst- 
ning hedder det, at hva'd Tiltale Kongen har til nogen 
god Mand, skal han tale den til for alt Ra ad, og 
samtidig være pligtig at pleje Ret for Rigens Raad, 
om nogen har ham noget til at sige^). Bestemmelsen, 
der gentages i Frederik I's Haandfæstning*), har imid- 
lertid faaet en anden Form i Kristian IIPs, hvor det 
siges, at Kongen skal være pligtig at staa hver Mand 
til Rette for Danmarks Riges Raad, fordi alle skal 



1) Aarsb. II 44. 

*) Se f. Ex. § 73 i Frederik I's Haandfæstning : ingen ny Lov 
uden Rigsraadets Raad og Landet vil derved tage, og § 75 : 
Rigsraadet skal ogsaa kunne ændre Haandfæstningen (Aarsb. 
II 78—79). 

») Smstds. 60 (§§ 19—20). 

*) Smstds. 73 (§§ 24—25). 

staa til Rette for Kongeå og Rigsraadet*): 
Rigsraadets Magt havde hermed officielt faaet en ny 
Udvidelse, og Seglet var blevet sat paa en Ordning, 
som der gennem længere Tid var blevet gjort Tilløb 
til, men som ikke tidligere havde faaet fuld Gyldighed ^). 
Det oprindelige kongelige Retterting havde delt sig i 
to, og det øverste af disse var blevet til den Rigs- 
raadsdomstol, der var Rigets Højesteret og under 
Kongens Forsæde blev Herredagens karakteristiske 
Element, men hvis Myndighed, om den end delvis 
stammede fra Rettertinget, dog i ikke ringere Grad 
var en Arv fra Danehoffet. Under disse Omstændig- 
heder er det ret forstaaeligt, at man i 1588, da man 
vedtog at knytte Rettertinget til et Rigsraadsmøde, 
som skulde afholdes aarlig i København til Hellig 
Trefoldigheds Søndag, til at betegne dette valgte de 
gamle Navne Danehof og Parlament^), skønt man 
i Praxis baade før og senere kaldte Møderne for 
Herredage. Meget var vel forandret : Rigsraadet indtog 
den samlede Adels Plads, og med denne Indsnævring af 
Forsamlingens Omfang var der fulgt en Udvidelse af 
dens Omraade, hvorved den — ogsaa som Domstol — 
fik en mange Gange større Betydning, end Danehoffet 
havde haft; endelig maa det erindres, at Herredagens 
dømmende Myndighed ikke var rettet væsentlig mod 
Kongen, men opstaaet ved en Sammensmæltning med 
hans egen. Men Afstamningen fra den middelalderlige 
Institution er dog fremtrædende nok til, at Forsøget 



*) Aarsb. II 87 (§ 32). 

*) Vedel, Højesteret S. 4. 

•) Erslev, Aktst. til Rigsraadets og Stændermødernes Hist. 111. 

paa ved Navnets Genoptagelse at hævde Kontinuiteten 
faar en vis Berettigelse og megen historisk Interesse. 

Er da Spørgsmaalet dermed løst? Tør man be- 
tragte Rigsraadet som et indsnævret Danehof, sætte 
dettes Bortfalden i det 15de Aarhundredes Midte i 
Forbindelse med Raadets samtidige stærke Fremtræden 
i Forfatningen, ja maaske endog gætte paa, at det er 
Rigsraadsmøder, der allerede i Erik af Pommerns Tid 
er traadt i Stedet forDanehofferne? En virkelig Rede- 
gørelse for disse Forhold vilde kun kunne gives gennem 
et indtrængende Studium af Rigsraadets Omfang og 
Historie i Aarhundrederne forud for 1588; men der 
er Omstændigheder, der paa Forhaand taler imod at 
antage saa simpel en Udviklingsgang som den ovenfor 
antydede. Herredagen, der paa Kristian IV's Tid var 
Aarets officielle Rigsraadsmøde ^), hvorunder Retter- 
tinget holdtes og hvis Afholdelse derfor i Forvejen 
bragtes til offentlig Kundskab ved Tillysning paa Ting- 
ene^), havde oprindelig næppe haft en saa begrænset 
Karakter. Allerede dens Navn^) tyder paa en For- 
samling af videre Omfang; i samme Retning peger 
i Frederik I's Haandfæstning en Bestemmelse om, at 
Prælater, Riddere og Riddersmændsmænd, Danmarks 
Riges Ædlinge, skal hjælpes af Kronens Len, at 
de ej skal søge Herredage eller holde anden kongelig 
Tynge af deres eget*), der tilligemed forskellige Ud- 



») Jfr. Aktst. I 133. 
*) Smstds. III 577 f. 

*) Det er hentet fra Sverige og forekommer i Forfatnings- 
lovene første Gang i Kristiem II's Haandfæstning. 
*) Åarsb. II 72. 

• 

talelser fra den følgende Tid viser, at Rigsraadet 
endnu ikke opfattedes som eneste Indehaver af Stats- 
styrelsen ved Siden af Kongen. Det hedder i Kristian 
IIPs Forsikringsbrev fra 1534, at han, naar han faar 
Riget i Bestand, skal remediere hvad der i hans Faders 
Haandfæstning ikke kan være ham, Rigens Raad og 
menige Adel lideligt, og deraf og tilsætte efter 
Danmarks Raads og nogle af Adelens Raad^), 
og i hans Haandfæstning af 1536, at han med Dan- 
marks Riges Raad og Adel vil styre og regere Dan- 
marks Rige^). Endelig udtales det udtrykkelig i Ind- 
ledningstalen paa Rigsdagen 1536, at det til Herredag 
er Sædvane at forskrive Ridderskabet og Adelen^), 
og da disse her stilles i Modsætning til de to lavere 
Stænder, maa Udtrykket selvfølgeliggælde hele Standen. 
Der er saaledes Grund til at tro, at Herredagens Ind- 
snævring til Rigsraadsmøde ikke er blevet fuldbyrdet 
før i Perioden mellem 1536 og 1588; det er joogsaa 
først Kristian IIPs Tronbestigelse, der medfører den 
fulde Anerkendelse af Rigsraadets Myndighed som 
Højesteret, der er Forudsætningen for, at Herredagen 
kan antage sin endelige Skikkelse. At Herredag og 
Retterting ingenlunde er Begreber, der oprindelig 
dækker hinanden, fremgaar desuden deraf, at de af- 
sagte Domme aldrig kaldes Herredagsdomme, men 
bestandig Kongens og Rigens Raads Domme til (o: 



») Aarsb. U 81. 

^) Smstds. 84. 

*) Ny da. Mag. III 3. — Om Adelens Tilstedeværelse paa 

Herredagene i 1524, 1525 og 1527 se Paludan-Muller, Olden b. 

Konger S. 517—24. 
A. Hude: Danehoffet 14 

paa, under) Herredagen^), medens der omvendt ikke 
var noget til Hinder for, at Kongen og Rigsraadet 
kunde afgive deres Kendelser, naar de var samlede 
til andre Tider ^j. Det er ikke Rettertinget, der skaber 
Herredagen, men Herredagen, der som den mest pas- 
sende Lejlighed giver Anledning til Rettertingets Af- 
holdelse^) uden fra først af at hente sit Præg fra 
denne Omstændighed alene. 

Men var Herredagen forud for 1536 et Adelsmøde, 
hvor Rigsraadet vel i Følge Sagens Natur spillede den 
største Rolle og sikkert ofte sad til Doms tilligemed 
Kongen, men hvis Forbindelse med Rettertinget dog 
var af en lignende Beskaffenhed som i sin Tid Dane- 
hoffets, — da tør man i den se en Forsamling af 
ganske samme Art som de Parlamenter fra Erik af 
Pommerns sidste Aar, der i det foregaaende er blevet 
betegnede som forskellige fra det forfatningsmæssige 
Danehof; ti ogsaa hvad Sammenkomsterne i 1434 og 
1438 angaar, er det muligt at fastslaa, at de ikke 
omfattede Rigsraadet — det danske eller alle tre 
Rigers — alene. Det langvarige Møde i Vordingborg 
i Juni — Juli 1434, hvor baade danske, svenske og 
norske Rigsraader var til Stede og hvor der fertes 
vidtløftige Forhandlinger med Hansestæderne, kaldes 
i Breve fra den høje Gejstlighed til Kirkemødet i 



1) Secher, Rettertingsdomme 1595—1604 S. II. 

2) Smstds. S. III; Erslev, Aktst. III 679. 

') Secher anf. Sted: Da Tinget skulde sættes i Forbindelse 
med Rigens Raad, faldt det af sig selv naturligt, at det 
blev holdt ved Lejligheder, ved hvilke Rigsraadet dog var 
samlet in corpore, f. Ex. ved Kongens Kroning, særlig paa 
de almindelige Herredage. Jfr. Vedel, Højesteret S. 6. 

BaseP) og fra et Par svenske Bisper til deres hjemmevæ- 
rende Kolleger for et =► Storparlament« (magnum parla- 
mentum) og betegnes allerede gennem dette særegne Ud- 
tryk som et Møde af videre Karakter ; men at det ikke var 
et blot Rigsraadsmøde fremgaar endnu tydeligere af den 
i det sidstnævnte Brev givne Meddelelse om, at Kongen 
har til Hensigt efter dets Slutning med sine Raader 
at afholde et nyt i København til Forhandling om 
forskellige af de tre Rigers Anliggender^). Og hvad 
der gælder om dette fællesnordiske Parlament i 1434, 
viser sig ogsaa at være Tilfældet med det »Hof« i 
Vordingborg, hvortil Erik af Pommern for at forhandle 
om sin Fætter Bugislavs Udvælgelse til Efterfølger i 
Paasken 1438 forskrev bl a. de Rigsraader, der i 
deres Indkaldelsesbrev til Kristoffer af Bajern d. 27. 
Oktober samme Aar^) beretter derom (»om Paaske 
forleden forskrev han os til et Hof, som han da holdt 
til Vordingborg«); da det længere nede i Skrivelsen 
hedder: »efter at det Parlament forløbet var og alle 
Rigens gode Mænd fore fra hans Naade«, er der 
her afgjort Tale om et Adelsmøde af omfattende Art. 
Som nogen Indsnævring af Danehoffet kan altsaa 
hellerikke denne Institution betegnes ; Forskellen mellem 
de to Arter af Forsamlinger beror ikke paa deres 



^) Dipl. Norv. VI 480 : Nos . . . una cum principibus et præ- 
latis et magnatibus, militibus et militaribus nobilibus, 
primis ae proceribus regnorum in inagno parlamento in 
Vordingborg congregati. 

*) Smstds. V 453 f. : Habiturus est enim rex alios tractatus 
hiis finitis cum consiliariis suis Haffnis super negotiis 
regnorum diversis etc. 

8) RA. Danmark 5 b (samtidig Afskrift). Hvitfeld S. 805. 

14* 

Sammensætning, men ligger som allerede fremhævet 
i, at Danehofifet med sin forfatningsmæssige Karakter 
og som Indehaver af et bestemt Myndighedsomraade 
paalagde Kongen trykkende Baand, medens Sammen- 
kaldelsen af Stormandsforsamlingen i dens ubundne 
Form var ganske afhængig af hans Forgodtbefindende 
og ikke medførte de samme Ulemper. Det friere Par- 
lament betegner en Tilbagevenden til de oprindelige 
Konciliers Periode, til Tiden før den første Haand- 
fæstnings Udstedelse, da Kongen af egen Drift og eget 
Tykke sammenkaldte sine Hirdmænd til Forhandling 
om Rigets Anliggender; men at en saadan Tilbage- 
venden kunde finde Sted, finder uden Tvivl sin For- 
klaring i, at Rigsraadet i Mellemtiden havde over- 
taget Danehoffets Hverv som Kongedømmets Mod- 
vægt. 

Som Resultat af de her fremdragne Hovedmo- 
menter i Udviklingen synes det da at fremgaa, at det 
vel var Rigsraadet, der tog Danehoffets virkelige Myn- 
dighed i Arv, men at det, idetmindste tilsyneladende, 
en Tid lang delte sin Magt med den øvrige Adel, idet 
Herredagen i sin oprindelige Skikkelse medindbefat- 
tede denne. Den endelige Indsnævring er vel fore- 
gaaet efterhaanden som Rettertingsmøderne, der kun 
fordrede Raadets Nærværelse, er blevet den frem- 
trædende Grund til Herredagens Afholdelse; at den 
endnu i Frederik IPs Tid er af ny Dato, tør man 
maaske blandt andet slutte deraf, at Hvitfelds Fore- 
stilling om Herredagen øjensynlig er temmelig vid. 

Det Omrids, jeg har søgt at give af Forfat- 
ningsudviklingen i Tiden mellem Danehoffets Ophør 

Og Herredagens Fremtræden i sin endelige Skikkelse 
1588, lider vistnok af en stor Vaghed. Det er dog 
næppe alene i Materialets Ufuldstændighed, at denne 
har sin Grund; der er her virkelig Tale om en Over- 
gangstid med Former, der opløstes, og andre, som 
vandt Fasthed og bestod. Den politiske Myndighed, 
som i Middelalderen alle de >godeMænd« havde gjort 
Fordring paa at udøve, kunde ikke med ét Slag gaa 
over i Rigsraadets Hænder; den Indsnævring, hvorved 
Middelalderéns Danehof blev til »Danehoffet« fra 1588, 
kunde kun foregaa successivt. Den med Erik af Pom- 
merns Parlamenter identiske Herredag er et Over- 
gangsled og var særlig skikket til at være det, fordi 
den, unævnt i Forfatningen som den var, sikkert hel- 
ler ikke var i Besiddelse af nogen bestemt Myndig- 
hed; og der har uden Tvivl været en Periode, hvor 
den Rolle, som den udenraads Adel spillede ved Sam- 
menkomsterne, næsten kan paralleliseres med den 
»øvrige Menigheds« tidligere Forhold til Stormændene 
paa Danehofferne. Det er derfor let forklarligt, at 
kun en enkelt af Haandfæstningerne fra det 16de Aar- 
hundrede (Frederik Ps) nævner »Danmarks Ædlinge« 
i Almindelighed, hvor der er Tale om at skaffe dem 
Vederlag for deres Besvær med at søge^Herredage og 
Ugnende ; baade i Kristiern IPs og Kristian IIPs drejer 
det sig paa det tilsvarende Sted om Raadet alene ^), 
og Forholdet har aabenbart været det!, at kun dettes 
Medlemmer var bundne til at give Møde, medens det 
for den øvrige Adel var en Rettighed og ikke en Pligt. 



O Ovfr. S. 208; Aaisb. II 57 (§ 3) og 84 (§ 4). 

I Forbindelse hermed er der Grund til at fremhæve, 
at selve Begrebet Rigsraad i al Fald i Begyndelsen 
af denne Overgangstid, det vil sige under Erik af 
Pommerns Regering, enten maa have været i høj Grad 
ubestemt eller ogsaa meget tvetydigt. Enten har 
Raadet indbefattet saa at sige hele Højadelen, eller 
ogsaa har det bestaaet af en fast Kærne omgivet af 
et løsere og langt mere omfattende Lag, der udgjor- 
des af alle mere- fremragende Stormænd, men som 
det ikke er ganske let at adskille fra Kærnen. 
For den sidste Opfattelse taler de ogsaa tidligere fore- 
kommende Udtryk, hvorved Raadet eller en Del deraf 
betegnes som det hemmelige, det egentlige (strictum) 
og det edsvorne ^), og den finder desuden Støtte i den 
Kendsgærning, at et mindre Antal Raader nævnes at- 
ter og atter, medens Hovedmængden af dem, der op- 
føres under samme Benævnelse, kun optræder i Ny 
og Næ. Men hvad enten man med Raadet virkelig 
forstod en meget stor Kres af de fornemste adelige, 
hvoraf kun nogle enkelte tog virksom Del i Ri- 
gets Styrelse, eller man foruden de virkelige, edsvorne 
Medlemmer ogsaa kaldte andre højtstaaende Mænd 
med Raadgivernes Navn, maa ogsaa dette Forhold 
blive et Vidnesbyrd om, hvor vanskeligt det var at 
indskrænke de raadendes Antal, efter at der én Gang 
med Danehoffets Oprettelse var givet alle Stormænd 

^) Aarsb. II 10 (Haandfæstn. 1320): Item ut nullus Teuto- 
nicus . . in consilio regis liat stricto vel jurato. 8RD. 
VI 546: fuit . . de nostro secreto et stricto consilio ad- 
juratus (Bisp Tyge af Børglum). Rigsraadet til Erik af 
Pommern: det er Ret fra gammel Tid, at ingen Tysker 
skal være i »des rikes hemelliken unde strenghen rade* 
(RA. Danmark 5 a; Hvitfeld S. 807). 

Part i Statsstyreisen. Rigsraadets store Omfang — 
eller Rigsraadsnavnets omfattende Anvendelse — be- 
tegner et Trin paa den Vej, der fra Stormandsvælde 
førte til Rigsraadsvælde, fra Danehofifet til den ende- 
lige Herredag. 

Med Paavisningen af, at Herredagen i sin oprind- 
elige Skikkelse var DanehofFets tilsyneladende Efter- 
følger og i sin endelige Form den virkelige Indehaver 
af dets Myndighed, er den positive Del af Redegør- 
elsen for dets Forhold til de senere Institutioner af- 
sluttet. Om det negative Resultat er det let at komme 
til Klarhed; der behøves ikke mange Ord for at vise, 
at Stænderforsamlingen ikke fremtræder som 
en Fortsættelse af den tidligere Rigsdag. 

Hvad der for I. E. Larsen og andre har gjort det 
muligt i Danehoffet at se den nyere Rigsdags For- 
løber, er ved Siden af Forestillingen om det førstes 
folkelige Karakter vistnok den Omstændighed, at de i 
den sidste har set en Institution med et langt videre 
Omraade, end der i Virkeligheden har tilkommet den. 
Saaledes opstiller Larsen i sin tidtnævnte Afhandling 
Anledningerne til dens Indkaldelse i ikke mindre end 
fem Grupper^) og frembringer herved det Indtryk, at 
den havde Medbestemmelsesret i de fleste politiske 
Anliggender. Ganske vist kan det ikke undgaa Op- 
mærksomheden, at Kongevalget ogsaa i Følge 
hans Fremstilling i den første Tid spiller den mest 
iøjnefaldende Rolle som Aarsag til Stændernes Sam- 



Skr. I 2 S. 277—83. Ndfr. S. 218. 

mentræden; men det bør med langt større Bestemt- 
hed gøres gældende, at det er Grunden til Institu- 
tionens Opkomst og i en lang Periode dens egentlige 
Funktion. Repræsentanter for Borgere og Bønder 
indkaldtes første Gang til Kallundborg i Aaret 1482 
for efter Kristiern Ps Død at »kejse og hylde« en ny 
Konge ^) ; paa Afholdelsen af et lignende Møde i Lund 
1487 synes det at tyde, at Raadet da kaarede 
dennes Søn til Efterfølger »med menige Klærkeri, 
Ridderskabs, Købstadmænds og Bønders Vilje og 
Samtykke« 2); og til Frederik Ps Valg, der paa 
Grund af den daværende politiske Situation maatte 
foregaa i Jylland og næppe foretoges af Repræsen- 
tanter for den hele Befolkning, forskreves ligeledes 
foruden Adelen baade Fuldmægtige fra Købstæderne 
og fra hvert Herred to Bønder^). En Anerkendelse 
af den hævdvundne Fremgangsmaade foreligger — om 
end i en lidet korrekt Form — i Rigsraadets Erklæ- 
ring fra 1533, hvor det hedder, at >naar nogen Herre 
plejer at kaares til Konge over Riget, da plejer der- 
til at forskrives og æskes nogle af de bedste og mærke- 



1) Indkaldelsesskrivelse : Jahn, Unionshist. S. 564 (Prælater, 
Riddere og Svende, fri og Frælsesmænd, 1 Borgmester og 3 
Raadmænd af hver Købstad, 2 Bønder af hvert Herred). 

2) Hvitfeld S. 991. — D. 16. Maj. 1487 samtykker Raadet i 
København i at tage Kristiern til Konge efter Faderen 
(Brev hos Allen, De tre nord. Rigers Hist. II 673); Stænd- 
ermødet i Lund synes da at have været det næste Skridt. 

*) Allen anf. Sted III 385; da Mødet var berammet til Tors- 
dag d. 26 Marts 1523, kan man ikke opfatte det som ea 
Landstingsforsamling. Dets ufuldstændige Karakter er maa- 
ske Grunden til, at Raadet senere tilraader Indkaldelsen 
af en Rigsdag til Kongens Kroning (Ny da. Mag. V 18). 

ligste si Adelen af hvert Land over alt Riget og sam- 
meledes en Borgmester og nogle af de bedste Borgere 
af Købstæderne« ^). — Desuden indkaldtes Stænderne 
til Kallundborg i 1494, da Hertug Frederik havde for- 
langt en Del af Riget som sin Arvepart, og gav som 
bekendt et afslaaende Svar paa hans Fordring 2) ; men 
Motivet til denne Rigsdags Afholdelse stiller den gan- 
ske i Klasse med Kongevalgmøderne, saa vist som 
den indeholder en Anerkendelse af Folkets Ret til 
Danmarks Jordbund, der ikke opfattedes som et al- 
mindeligt Arvegods indenfor nogen Kongeslægt, men 
som en Arv, der kun kunde hæves af den i Slægten, 
hvem Folket selv valgte dertil. Efter al Sandsynlig- 
hed skyldes Opkomsten af en Fællesforsamling til 
Kongevalg for en Del Paavirkning af de svenske For- 
hold, der i Unicfnstiden maatte være saa meget stær- 
kere, som en ensartet Fremgangsmaade kunde have 
praktisk Betydning for Foreningen, — for ikke at tale 
om, at Borgeres og Bønders Repræsentation paa en 
Valgrigsdag jo havde været bestemt foreskrevet i Ud- 
kastet til Unionens Fornyelse fra 1436; men den er 
ikke destojnindre en Ytring af den samme Aand, der 
i Middelalderen havde vedligeholdt Folkets Deltagelse 
i Kongevalget rundt om paa Landstingene: dette ene 
Anliggende turde Stormændene ikke helt tiltage sig 
Retten til at afgøre, hverken som Danehof eller som 
Rigsraad, og derfor maatte paa et Tidspunkt, da 



1) Ny da. Mag. II 201. 

*) Hvitfeld S. 1009 (alle Rigens Raad, 4 Riddersmændsmænd 
af hvert Stift, 1 Borgmester og Raadmand af hver Køb- 
stad og nogle af Almuen). 

Landstingene paa Grund af Bondestandens Jilbage- 
gang kun var en Skygge af de fordums politiske Forsam- 
linger, en ny Ordning træde i Kraft og afløse den gamle 
Form. — Ogsaa i 1494 viser Stændermødet sig som 
Landstingenes Efterfølger: paa Landstingene var det, 
at Erik af Pommern 73 Aar tidligere havde søgt og 
faaet Folkets Udsagn for Danmarks Ret til Sønder- 
jylland '). 

I sin Oprindelse maa da den nyere Rigsdag i 
Danmark karakteriseres som en Kongevalgforsamling; 
Skattebevillingsmyndigheden, der grundlægger Stænd- 
ernes Betydning i andre Lande og som ogsaa i 
Danmark bevirkede deres i Løbet af Kristian IV 's 
Regering tiltagende og tilsidst betydelige Indflydelse^), 
tillægges dem ikke før næsten hundrede Aar efter 
deres første Sammentræden , og andre Anliggender 
har, bortset fra et enkelt og ganske særligt Tilfælde, 
næppe givet Anledning til en virkelig Rigsdags Af- 
holdelse^). Der kan saaledes ikke være Tvivl om, at 
Stænderforsamlingen væsentlig maa betragtes som 
Overtager af de folkelige Landstings politiske Myndig- 
hed ; Forbindelseslinjerne mellem Middelalderens og 
den følgende Tids Institutioner maa trækkes fra Lands- 
ting til Rigsdag som fra Danehof til Herredag; en 



1) Antislesvigh. Fragm. XIII 110 og 114 

^) Erslev, Aktst. III 574. 

®) Naar Larsen (S. 277 — 83) opregner 5 Arter af Rigsdags- 
anliggender, faar han dette Tal ved at opstille Rigsdagen 
1494 ganske for sig selv, ved at medregne Købstadudsend- 
inges Indkaldelse for at sanktionere Loven af 1547, og 
endelig ved at danne en Gruppe af Rigsdage, hvis Afhold- 
else skyldes Trangen til en Reorganisation efter store 
Rystelser (1536, 1660). 

Linje mellem Danehoffet og den nyere Rigsdag findes 
ikke. 

Derimod ser det i et enkelt historisk Øjeblik ud, 
som om de to Linjer skulde forenes, som om der i 
Tilknytning til Herredagen skulde skabes en Rigsdag 
med videre Opgaver og af større Betydning end den 
ovenfor skildrede. Men netop herigennem klargøres 
Forholdet mellem de to Institutioner, og jeg skal der- 
for til Slutning dvæle et Øjeblik ved Rigsdagen i 1536 
eller rettere ved den Udtalelse om dens Sammen- 
sætning, der forekommer i Kristian IIPs Indlednings- 
tale og som næppe tidligere er blevet opfattet paa 
rette Maade. 

Rigsdagen i København 1536 fandt som bekendt 
Sted efter Tilendebringelsen af den næsten treaarige 
Krig med Lybækkerne og Kristiern IPs Tilhængere, 
og med det Formaal at føre Reformationen til endelig 
Sejr i Danmark; Forholdene var altsaa saaledes, at 
Stændernes Indkaldelse maatte synes selvfølgelig i et 
Land, hvor der i Forvejen fandtes en saadan Institu- 
tion. Under disse Omstændigheder bliver det af dob- 
belt Vigtighed at lægge* Mærke til, at Kristian III om- 
taler det af ham sammenkaldte Møde som noget hid- 
til ukendt. Efter at have takket alle, fordi de er 
hidkomne til denne almindelig berammede Herre- 
dag, fortsætter han med en Udvikling af, hvorledes 
den af Oprøret fremkaldte store Elendighed er Aarsag 
til, at han har »paasat denne Rigsdag anderledes 
end Sædvane og brugeligt har været af gammel Tid, 
udi det at vi har ladet forskrive hid saavel Borgere 
og Bønder som Adelen, og dog tilforn ikke har været 

Sædvane at forskrive til Herredag uden Ridder- 
skabet og Adelen«^). Larsen opfatter denne fra hans 
Synspunkt højst paafaldende Udtalelse som et Vidnes- 
byrd om, at Rigsdagene — o : Danehoflferne — i den se- 
nere Tid var gaaet af Brug , men mener paa den anden 
Side, at den indeholder en urigtig og overdreven 
Fremstilling af Forholdet 2). Tilfredsstillende er denne 
Forklaring dog næppe, og det er overhovedet ud fra 
den gamle Opfattelse ganske umuligt at tyde Kristian IIFs 
Ord. Gaar man derimod ud fra, at Rigsdagen forud 
for 1536 kun kendtes til Kongevalg, medens Herre- 
dagen var et Stormandsmøde, hvor man ligesom i sin 
Tid paa Danehoffet behandlede Rigets almindelige 
Anliggender, frembyder Forstaaelsen ingensomhelst 
Vanskelighed. Kristian HPs Mening kan da simpelt- 
.hen gengives saaledes: »Denne Herredage) er — paa 
Grund af de særlige Forhold osv. — blevet udvidet 
til en Rigsdag«, det vil sige, den er en Herredag i 
Følge Anledningen til dens Indkaldelse^ en Rigsdag 
i Følge sin Sammensætning. Men nogen tydeligere 
Redegørelse for Forholdet mellem Herredag og Rigs- 
dag, saaledes som det havde formet sig i Tiden forud 
for 1636, kan man ikke ønske sig. Medens Lar- 
sens Forklaring hos Danmarks Konge forudsætter et 
temmelig forvirret Syn paa Samtidens og Fortidens 
Institutioner, opnaar man ud fra den mere naturlige 



1) Ny da. Mag. III 3. 

2) Skr. I 2 S. 274. 

') Han begynder med at kalde den Herredag; det er Hoved- 
synspunktet; først bagefter, da der er Tale om Borgeres 
og Bønders Tilstedeværelse, siger han ^^denne Rigsdag*. 

Antagelse, at han, da han i et saa vigtigt Øjeblik 
henvendte sig til sit Folks udvalgte Repræsentanter, 
havde en klar Forstaaelse af de Forhold, han hen- 
tydede til, en betydningsfuld Stadfæstelse af den Op- 
fattelse af disse, der ad alle andre Veje har frembudt 
sig som den rette, — den nemlig, at Rigsdagen baade 
i Henseende til Sammensætning og paa Grund af sit 
Omraade er væsensforskellig fra Herredagen og som 
en Følge heraf fra DanehofTet, der er Herredagens 
Forgænger. 

At opfatte Rigsdagen i 1536 som et Forsøg paa 
at indføre en ny Ordning, er der næppe nogen Grund 
til ; i hvert Fald gentoges det jo ikke. Herredagen 
fortsatte den Udvikling, der endte med dens Indsnæv- 
ring til Rigsraadsmøde ; Stændermøderne fik ny Be- 
tydning gennem Skattebevillingen. Deres Sammen- 
smæltning i 1536 vedblev at være den enestaaende 
Begivenhed, som Kristian IIFs Ord henledte Opmærk- 
somheden paa, at den den Gang var, og bidrager 
just i denne Egenskab til at kaste Lys over Forholdet 
mellem Danehof, Herredag og Rigsdag. 



SLUTNING. 



Det har med den nu afsluttede Undersøgelse ikke 
saa meget været Formaalet at samle de spredte 
Efterretninger om Danehoffet, der for Størstedelen er 
vel kendte i Forvejen, gom ved deres Hjælp at give 
en Karakteristik af den middelalderlige Institution, 
der gør det muligt med større Nøjagtighed end før 
at bestemme dens Plads i Udviklingen fra Oldtid til 
Nytid. I Følge den tidligere Opfattelse var Dane- 
hoffet en Forsamling ' af alle Stænder og derigennem 
tillige beslægtet med Folketinget, som det vel ikke 
er en Fortsættelse af, men i hvis Sted det træder, 
idet den ældre Institution først ophører, da dens Af- 
løser faar sin folkelige Karakter. Herimod er det 
blevet gjort gældende, at Berettigelsen til at identi- 
ficere Danehof og Stændermøde hviler paa Hvitfelds 
Avtoritet og falder med den ; den kildekritiske Under- 
søgelse, som jeg skylder Prof. Erslev Tak for — i 
1887, altsaa førend Prof. Matzen i sin Bog om 
Haandfæstningerne berørte Spørgsmaalet — at have 

ledt mig ind paa, har for mig været Udgangspunktet 
for den hele Behandling af Danehofsproblemet. Paa 
den anden Side viser Folketinget sig ved nærmere 
Undersøgelse at være et indbildt Begreb, dannet paa 
Grundlag af Beretningen om enkelte Kongevalgfor- 
samlinger, som ovenikøbet utvivlsomt har haft et 
aristokratisk Præg. Saaledes udrives Danehoflfet fuld- 
stændig af den tidligere Sammenhæng, der gav det 
dets folkelige Karakter, og Vejen er ryddet for den 
positive Del af Undersøgelsen. Som Baggrund for 
denne tjener Erkendelsen af, at Danmark ikke blot i 
Oldtiden, men hele Middelalderen igennem indenfor 
sine enkelte Landsdele kendte folkelige Ting med 
nogen politisk Betydning, og at det er dem og ikke 
DanehofTet, der afløses af Stænderforsamlingen, som 
ved Tidsalderens Slutning overtager deres konge vælg- 
ende Myndighed og først senere faar et videre Om- 
raade, der dog intet har at gøre med den tidligere 
RigsforsamUngs Funktioner. I Belysning heraf tegner 
Danehoflfet sig med dobbelt Skarphed som Middel- 
alderens aristokratiske Institution, fremgaaet af den 
Nødvendighed, det for Kongedømmet var at søge 
Støtte hos de to Stænder, der i dets egen eller Kir- 
kens Tjeneste havde hævet sig over den øvrige Be- 
folkning, — og derefter taget i Brug af disse som et 
Sikkerhedsmiddel imod Kongedømmets Overgreb. 
Mod dette er dets Myndighed væsentlig rettet, og 
dets Historie er i lige Grad et Vidnesbyrd om dets 
Betydning for Stormændene og den Uvilje, Kongen 
nærede imod det. Endelig fremgaar dets ufolkelige 
Karakter af, at dets Afløser er Herredagen, der var 

en utvivlsomt aristokratisk Forsamling og senere ind- 
snævredes til at omfatte Rigsraadet alene, og som — 
teoretisk — forholder sig til Stænderne som den 
middelalderlige Rigsforsamling til Landstingene. Idet 
Danehoffet erkendes som en Institution, der har sit 
Supplement i Landstingene og sin Efterfølger i Herre- 
dagen, er dets Plads i Statsforfatningen bestemt. 

